

**ՀԱՇՎԵՏՎՈՒԹՅՈՒՆ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ՍՆՆԴԱՄԹԵՐՔԻ ԱՆՎՏԱՆԳՈՒԹՅԱՆ**

**ՏԵՍՉԱԿԱՆ ՄԱՐՄՆԻ ՈՐԱԿԻ ԱՊԱՀՈՎՄԱՆ ՎԱՐՉՈՒԹՅԱՆ**

**2024 ԹՎԱԿԱՆԻ 2-րդ ԿԻՍԱՄՅԱԿԻ**

**ԵՐԵՎԱՆ 2024**

**Կարգապահական և էթիկայի կանոնների պահպանում**

**Ծրագրի 1-ին միջոցառում**

**Կարգապահական կանոնների պահպանման ուսումնասիրություն և վերլուծություն.**

Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին, նաև ՍԱՏՄ) ղեկավարի 2021 թվականի հունվարի 19-ի «Աշխատանքային ներքին կարգապահական կանոնները հաստատելու մասին»N 41-Լ հրամանով սահմանված պահանջներին խստագույնս հետևելու և պահպանելու համար տեղի են ունեցել խորհրդակցություններ, յուրաքանչյուր առանձին դեպքերով՝ քննարկումներ, դիտողություններ, ինչպես նաև իրականացվել են կարգապահական վարույթներ և ծառայողական քննություններ, մասնավորապես հետևողական են գտնվել Վարչապետի աշխատակազմից և այլ գերատեսչական մարմիններից ստացված հանձնարականների ժամկետների չպահպանմանը կամ ոչ պատշաճ կատարմանը, ղեկավարի հրամանների համաձայն ստուգում չիրականացնելու, ստուգման իրականացման աշխատանքները չապահովելու, տնտեսվարողների դիմում-բողոքներում նշված խախտումների կատարման փաստը պարզաբանելու նպատակով։

**Ծառայողական քննությունների նշանակումը, ընթացքը և արդյունքները.**

Ծառայողական քննությունների նշանակման «Mulberry» համակարգում առկա հրամանների, իրականացման ընթացքի, արդյունքների և գործերի թղթային տարբերակների ուսումնասիրությունից պարզվել է, որ իրականացվել է 7 (յոթ) ծառայողական քննություն, որից վեցի արդյունքներն ընդունվել են «ի գիտություն»՝ հիմք ընդունվելով ծառայողական քննություն վարողի տրված եզրակացությունը, իսկ մեկի արդյունքում կիրառվել է «խիստ նկատողություն» խիստ կարգապահական տույժը։

Իրականացվել է երկու կարգապահական վարույթ, որի արդյունքում 2024 թվականի դեկտեմբերի 10-ի N Կ1024-Ա, N Կ1025-Ա հրամաններով կիրառվել են «խիստ նկատողություն» կարգապահական տույժերը և 2024 թվականի դեկտեմբերի 13-ի N Կ1038-Ա հրամանով կիրառվել է աշխատանքային օրենսգրքի 223-րդ հոդվածի 1-ին մասի 3-րդ կետով սահմանված՝ «Աշխատանքային օրենսգրքի 113-րդ հոդվածի 1-ին մասի 5-րդ կետի հիմքով աշխատանքային պայմանագրի լուծում» կարգապահական տույժը։

**1․** 28․06․2024 N Կ 432-Ա հրաման՝ 2024 թվականի մայիսի 22-ի թիվ FS87-DB8A-9A96-43DE հսկիչ համարով դիմումին չպատասխանելու, Տեսչական մարմնի ղեկավարի 2021 թվականի  հունվարի 26-ի թիվ 46-Ա հրամանի պահանջները չկատարելու կամ ոչ պատշաճ կատարելու հանգամանքները պարզելու նպատակով:

**2․** 04․07․2024 N 450-Ա հրաման՝ 2024 թվականի ապրիլի 22-ի թիվ FS4D-FF57-E5BA-811C, ապրիլի 22-ի թիվ FSB6-5D2C-5144-6EC9, մայիսի 06-ի թիվ FSEF-A3DE-B44D-1BCC, մարտի 27-ի թիվ FS11-35C3-BD45-ACC1, մարտի 27-ի թիվ FSA8-2D74-BDB6-6528, մայիսի 02-ի թիվ FSE3-3AF1-B443-A2AE, ապրիլի 02-ի թիվ FS63-C9DA-7F7C-4417, ապրիլի 25-ի թիվ FSB1-D4BE-F3FA-88E5 հսկիչ համարներով և մարտի 22-ի Ն/4115-2024 դիմումներին չպատասխանելու, Տեսչական մարմնի ղեկավարի 2021 թվականի  հունվարի 26-ի թիվ 46-Ա հրամանի պահանջները չկատարելու կամ ոչ պատշաճ կատարելու հանգամանքները պարզելու նպատակով:

**3․** 22․07․2024 N Կ512-Ա հրաման՝ Հայաստանի Հանրապետության հակակոռուպցիոն կոմիտեի 2024 թվականի հունիսի 29-ի թիվ 18-1369կգ-24 գրությամբ ներկայացված միջնորդագրում նշված ծառայողական պարտականությունները չկատարելու, կամ ոչ պատշաճ կատարելու հանգամանքները պարզելու նպատակով:

**4․** 15․11․2024 N Կ 909-Ա հրաման՝ 31.10.2024 թիվ 030105 համապատասխանության տեղեկանքը, թիվ 000092 անասնաբուժական սերտիֆիկատը տրամադրելու, տրամադրման աշխատանքների իրականացումը չապահովելու կամ ոչ պատշաճ ապահովելու, դրա նկատմամբ վերահսկողություն չիրականացնելու կամ  ոչ պատշաճ իրականացնելու հանգամանքները պարզաբանելու նպատակով, 13» դեկտեմբերի 2024 թվական N Կ 1037-Ա հրամանի համաձայն՝ ծառայողական քննություն անցկացնելու ժամկետը երկարացվել է ևս 20 օրացուցային օրով։

**5․** 02․12․2024 N Կ996-Ա հրաման՝ Վարչապետի 2024 թվականի նոյեմբերի 22-ի № 02//40162-2024 հանձնարարականը սահմանված ժամկետում չկատարելու կամ ոչ պատշաճ կատարելու հանգամանքները պարզաբանելու նպատակով:

**6․** 02․12․2024 N Կ1001-Ա հրաման՝ Վարչապետի 2024 թվականի նոյեմբերի 4-ի № 02/15.20/37645-2024 հանձնարարականը սահմանված ժամկետում չկատարելու կամ ոչ պատշաճ կատարելու հանգամանքները պարզաբանելու նպատակով:

**7․** 20․12․2024 N Կ1044-Ա հրաման՝ Էկոնոմիկայի նախարարի տեղակալի 2024 թվականի դեկտեմբերի 4-ի 03/24877-2024 գրությանը` համաձայն Տեսչական մարմնի ղեկավարի 2023 թվականի հունիսի 23-ի N 1441-Լ հրամանով (ներքին գործավարության կարգը) հաստատված հավելվածի 29-րդ կետով սահմանված ժամկետում չպատասխանելու կամ ոչ պատշաճ պատասխանելու հանգամանքները պարզաբանելու նպատակով:

**Ուսումնասիրության արդյունք**

1. 28․06․2024 N Կ432-Ա հրամանում նշված չէ ծառայողական քննության անցկացման հիմքը՝ «ԲԱԼԼԱԴ ԱԼ-ԱՏԱՌ» ՍՊԸ-ի տնօրենի 31․05․2024 դիմում-բողոքը, ինչպես նաև հստակ նշված չէ պարզաբանման ենթակա հանգամանքները և հարցերը, որպես պարզաբանման ենթակա հարցեր նշվել է 2024 թվականի մայիսի 22-ի թիվ FS87-DB8A-9A96-43DE հսկիչ համարով (մայիսի 24-ի թիվ 10657-2024 գրանցման համարով) դիմումին չպատասխանելու, Տեսչական մարմնի ղեկավարի 2021 թվականի հունվարի 26-ի թիվ 46-Ա հրամանի պահանջները չկատարելու կամ ոչ պատշաճ կատարելու հանգամանքները պարզելը, մինչդեռ, թիվ 46-Ա հրամանով կենդանիների կարանտինացման գործընթացի կազմակերպման համար ներկայացրած դիմումներին պատասխանելու պահանջ սահմանված չէր։

Սույն ծառայողական քննության արդյունքում «02» օգոստոսի 2024 թվական N Կ 549-Ա հրամանով Արմավիրի մարզային կենտրոնի գլխավոր տեսուչ Սիրեկան Այվազյանի նկատմամբ կիրառվել է «խիստ նկատողություն» խիստ կարգապահական տույժը։ Վերջինիս նկատմամբ 2024 թվականի հունիսի 18-ի N Կ 391-Ա հրամանով նույնպես կիրառվել էր «խիստ նկատողություն» խիստ կարգապահական տույժը:

Ղեկավարվելով «Քաղաքացիական ծառայության մասին» ՀՀ օրենքի 37-րդ հոդվածի 6-րդ մասով՝ պաշտոնի նշանակելու իրավասություն ունեցող պաշտոնատար անձը պարտավոր էր երկու աշխատանքային օրվա ընթացքում ընդունել քաղաքացիական ծառայողի լիազորությունները դադարելու մասին համապատասխան իրավական ակտ, սակայն այն ընդունվել է օրենքով սահմանված ժամկետի խախտմամբ՝ 4 աշխատանքային օր հետո՝ «08» օգոստոսի 2024 թվական N Կ 565-Ա հրաման:

**2․** «04» հուլիսի 2024 թվականի N Կ 450-Ա ծառայողական քննություն նշանակելու մասին հրամանում նույնպես առկա է վերը նշված խախտումը՝ բացակայում է անցկացման հիմքը, իսկ ծառայողական քննություն վարող՝ Տեսչական մարմնի սննդամթերքի անվտանգության վարչության պետ, Գոհար Վարդանյանի կողմից հստակ պահպանվել են Հայաստանի Հանրապետության կառավարության 2018 թվականի հուլիսի 19-ի N 814-Ն որոշմամբ (այսուհետ՝ Որոշում) սահմանված պահանջները։

**3․** «22» հուլիսի 2024 թվականի N Կ 512-Ա ծառայողական քննություն նշանակելու մասին հրամանում նույնպես բացակայում է անցկացման հիմքը՝ Հայաստանի Հանրապետության հակակոռուպցիոն կոմիտեի 2024 թվականի հունիսի 29-ի թիվ 18-1369կգ-24 գրությամբ ներկայացված միջնորդագիրը։

Հարկ է նկատել, որ հակակոռուպցիոն կոմիտեն միջնորդել է

1․ ՀՀ ՍԱՏՄ Գեղարքունիքի մարզային կենտրոնի աշխատակիցների մասնակցությամբ քննարկել միջնորդագիրն ու ձեռնարկել համապատասխան միջոցներ, մասնավորապես՝ առավել խիստ հսկողություն սահմանել ստուգումների, դիտարկումների, մշտադիտարկումների իրականացման կապակցությամբ՝ օրենքով սահմանված պահանջների խախտմամբ մսամթերքի իրացմամբ զբաղվող տնտեսվարողներին հայտնաբերելու և վարչական պատասխանատվության ենթարկելու համար։

2․ Հրահանգավորել համապատասխան աշխատակիցներին՝ իրենց պարտականությունները բարեխիղճ և օրենքի տառին համապատասխան կատարելու շուրջ հետագայում նմանօրինակ դեպքերն ի սպառ բացառելու նպատակով։

3․ Քննարկման առարկա դարձնել իրենց աշխատանքային պարտականությունները չկատարած կամ ոչ պատշաճ կատարած աշխատակիցների արարքները և քննարկել նրանց պատասխանատվության ենթարկելու հարցը։

4․ Արդյունքների մասին մեկամսյա ժամկետում հայտնել ՀՀ հակակոռուպցիոն կոմիտեի ներքին անվտանգության վարչություն։

Ըստ «Mulberry» համակարգի՝ գրությունը Տեսչական մարմին է մուտքագրվել 03․07․2024, ղեկավարը «ի կատարում» 04․07․2024 մակագրել է իրավական աջակցության և փաստաթղթաշրջանառության վարչությանը՝ պահանջելով եռօրյա ժամկետում ներկայացնել առաջարկություն՝ համապատասխան գործողությունների իրականացման մասով, 15․07․2024 առաջարկություն է ներկայացվել ղեկավարին՝ միջնորդագրի 1-ին և 2-րդ կետերի վերաբերյալ հանձնարարական տալ Գեղարքունիքի մարզային կենտրոնի պետին և տեսուչներին, 3-րդ կետի վերաբերյալ նշանակել ծառայողական քննություն հանգամանքները պարզելու և կարգապահական պատասխանատվության ենթարկելու համար՝ նշելով նաև, որ ժամկետը լրանում է 11․08․2024։

«Պատրաստել միջանկյալ գրություն» ելքով՝ «22» հուլիսի 2024 թվականի N Կ 512-Ա հրամանով նշանակվել է ծառայողական քննություն, որի ժամկետը «20» օգոստոսի 2024 թվական N Կ 608-Ա հրամանով երկարացվել է ևս 30 օրացուցային օրով։

Արդյունքում, 23․09․2024 կազմվել է արձանագրություն` ծառայողական քննության անցկացումն ավարտելու և ծառայողական քննության նյութերը ծանոթացման տրամադրելու մասին, ինչպես նաև նույն օրը կազմվել է եզրակացությունը, մինչդեռ այն պետք է կազմվեր կողմերին ավարտման մասին ծանուցելու և նյութերը ծանոթացման տրամադրելուց 5 աշխատանքային օրվա ընթացքում՝ սպառելով Օրենքի 21-րդ հոդվածի 5-րդ մասով սահմանված ժամկետը, այն է՝ վեց ամսից ավելի է անցել խախտում կատարելու օրվանից, իսկ միջնորդագրով ներկայացված արարքը վերաբերում է 2024 թվականի փետրվարի 2-ի թիվ 130-Ա հրամանի հիման վրա իրականացվող անասնահամաճարակային մշտադիտարկման ընթացքում 2024 թվականի փետրվարի 11-ին «Ն․Գետաշենի Արամ» ՍՊԸ և այդ տարածքում մսի իրացմամբ զբաղվող բոլոր անձանց մոտ իրականացրած անասնահամաճարակային մշտադիտարկմանը։

Հիմք ընդունելով վարողի եզրակացությունը՝ արձակվել է **ծառայողական քննության արդյունքներն ի գիտություն ընդունելու մասին** «02» հոկտեմբերի 2024 թվական N Կ 762-Ա հրամանը։

Չնայած գրությունը մուտքագրվել է 03․07․2024, սակայն ծառայողական քննություն նշանակվել է 2024 թվականի հուլիսի 22-ին, որից արդեն իսկ պարզ էր, որ «Քաղաքացիական ծառայության մասին» ՀՀ օրենքի 21-րդ հոդվածի 5-րդ մասի համաձայն՝ կարգապահական տույժ նշանակվել չէր կարող, քանի որ վեց ամսից ավելի է անցել խախտում կատարելու օրվանից:

Բացի այդ հանգամանքից, ըստ միջնորդագրի՝ ՀՀ հակակոռուպցիոն կոմիտեի ներքին անվտանգության վարչությունում քննվող թիվ 62239224 քրեական վարույթի նախաքննությամբ հաստատվել են Տեսչական մարմնի տեսուչների կողմից թույլ տրված իրավախախտումները, մասնավորապես՝ այն, որ պաշտոնի անձնագրով սահմանված լիազորությունները, տնտեսվարողի հետ խնամիական հարաբերությունների մեջ գտնվելու պատճառով, որևէ միջոց չի ձեռնարկվել, պարտադիր կատարման ենթակա առաջադրանքը չի կատարվել, կամ մյուս տեսուչի հետ համաձայնության գալով կոծկել, չեն բարձրաձայնել իրավախախտման հանգամանքների մասին, այսինքն խմբով չեն կատարել իրենց ծառայողական պարտականությունները, որի հետևանքով գործողությունների /անգործության/ արդյունքում պետությանը պատճառվել է 300․000 ՀՀ դրամի վնաս։

Մինչդեռ, ծառայողական քննություն վարողը՝ անասնաբուժության վարչության պետը, հղում կատարելով տեսուչի և մարզային կենտրոնի պետի պաշտոնների անձնագրերին, եկել է այն եզրահանգման, որ «հրամանի ոչ պատշաճ կատարման համար պատասխանատու է Տեսչական մարմնի Գեղարքունիքի մարզային կենտրոնի պետը»։

Գործում առկա փաստերի հիման վրա ենթադրվում է, որ վարողը լրիվ, բազմակողմանի և օբյեկտիվ քննության առարկա չի դարձրել գործում առկա ապացույցները, դիտավորյալ է նման եզրահանգում կատարել՝ աշխատակիցների նկատմամբ կարգապահական տույժի միջոցներ չկիրառելու նպատակով, իսկ սույն գործով պատասխանատու անձ դիտարկելով Տեսչական մարմնի Գեղարքունիքի մարզային կենտրոնի պետին, քաջ գիտակցելով, որ գործող Գեղարքունիքիմարզային կենտրոնի պետը նշանակվել է պաշտոնի 08․05․2024 և վերջինիս վրա չի կարող տարածվել իրականացված ոչ իրավաչափ (արձանագրված խախտում) արարքը։

Արդյունքում, ծառայողական քննության արդյունքներն ընդունվել են ի գիտություն։

Տեսչական մարմնի որակի ապահովման վարչության (այսուհետ՝ Վարչություն) պետի կողմից 18․12․2024 զեկուցագիր է ներկայացվել ղեկավարին՝ ի լրումն վերոգյալի, նաև հայտնելով, որ «Տեսչական մարմնի կողմից առ այսօր չի կատարվել միջնորդագրի 4-րդ կետով ներկայացված պահանջը՝ արդյունքների մասին մեկամսյա ժամկետում հայտնել ՀՀ հակակոռուպցիոն կոմիտեի ներքին անվտանգության վարչություն։»։

Ղեկավարվելով ծառայողական քննություն իրականացնելու իրավական ակտերով սահմանվող պահանջներով և թույլ տրված խախտումների կրկնությունը բացառելու, Տեսչական մարմնի շարունակական կատարելագործման նպատակով՝ առաջարկվել է․

* հանձնարարել իրավաբանական բաժնին՝ ծառայողական քննություն նշանակելու մասին հրամանի նախագծում պարտադիր նշել ծառայողական քննության անցկացման հիմքերը (ծառայողական պարտականություններն անհարգելի պատճառով չկատարելու և (կամ) ոչ պատշաճ կատարելու և (կամ) ծառայողական լիազորությունները վերազանցելու և (կամ) աշխատանքային կարգապահական ներքին կանոնները խախտելու և (կամ) քաղաքացիական ծառայողի վարքագծի կանոնները խախտելու հիմք հանդիսացող փաստաթղթերը՝ գրություն, զեկուցագիր, միջնորդագիր, կարգադրագիր, հրաման և այլն),
* քննության առարկա դարձնել Տեսչական մարմնի կողմից առ այսօր ՀՀ հակակոռուպցիոն կոմիտեին մեկամսյա ժամկետում չպատասխանելու հարցը։
* Վարչությանը տրամադրել ամբողջական տեղեկատվություն՝ հաշվի առնելով նաև այն հանգամանքը, որ դրանց վերլուծությունների արդյունքները ներկայցվում են Տեսչական մարմնի կառավարման խորհրդին։
* իրազեկել ծառայողական քննություն վարողներին՝ խստագույնս պահպանել Որոշմամբ սահմանված ժամկետները,
* արգելել՝ նույն օրը կազմել արձանագրություն և եզրակացություն,

Այնուհետև, 09․01․2025 //193-2025 գրությամբ պատասխանվել է Հայաստանի Հանրապետության հակակոռուպցիոն կոմիտեի 2024 թվականի հունիսի 29-ի թիվ 18-1369կգ-24 գրությանը։ Տեսչական մարմնի ղեկավարը հանձնարարել է Գեղարքունիքի մարզային կենտրոնի պետին ապահովել Գեղարքունիքի մարզի տարածքում ղեկավարի հրամանների համաձայն իրականացվող ստուգումների, անասնահամաճարակային մշտադիտարկումների իրականացման աշխատանքները, այդ թվում՝ օրենքի խախտմամբ միս, մսամթերքի իրացմամբ զբաղվող տնտեսավարող սուբյեկտների և ֆիզիկական անձանց հայտնաբերումը, պետական վերահսկողության արդյունքների ամփոփումը և սահմանված կարգով ղեկավարին ներկայացումը, իսկ աշխատողներին՝ ղեկավարի սահմանված կարգով տրված հրամանները, հանձնարարարկանները, որոշումները կատարել ճշգրիտ, ժամանակին, օրենքների և այլ իրավական ակտերի պահանջներին համապատասխան։

**Աշխատողների նկատմամբ կիրառվող խրախուսանքի միջոցները, դրանց հիմնավորումները**

Տեսչական մարմնի աշխատողների նկատմամբ խրախուսումները կիրառվում են տվյալ ամսվա համար խրախուսումների նպատակով հատկացված ֆինանսական միջոցներից՝ ստորաբաժանումների ղեկավարների կողմից ի կատարումն 2019 թվականի նոյեմբերի 1-ի N 01/15.1/[110023]-19 հանձնարարականի՝ աշխատանքային պարտականությունները բարեխիղճ կատարած աշխատողների ցանկի։

«28» նոյեմբերի 2024 թվականի N Կ985-Ա հրամանի համաձայն՝ Երևանի կենտրոնի պետ Լևոն Գուլքանյանի և «17» դեկտեմբերի 2024 թվական N Կ1040-Ա հրամանի համաձայն՝ Լոռու մարզային կենտրոնի գլխավոր տեսուչներ Գևորգ Թումանյանի և Զավեն Նալբանդյանի նկատմամբ ծառայողական պարտականությունները բարեխղճորեն կատարելու, մասնավորապես՝ իրենց վերապահված գործառույթները, հանձնարարականները, ժամանակին կատարելու, ցուցաբերած բարեխիղճ վերաբերմունքի համար կիրառվել է «Կարգապահական տույժի հանում» խրախուսանքը:

**Ծրագրի 2-րդ միջոցառում**

***Ներքին հսկողություն Էթիկայի կանոնների պահպանման նկատմամբ***

Տեսչական մարմնի աշխատակիցների բարեվարքության կամ էթիկայի կանոնների խախտման վերաբերյալ գրավոր դիմում-բողոքներ առկա չեն, սակայն զանգվածային լրատվական միջոցներում «Առողջության իրավունք» իրավապաշտպան ՀԿ հիմնադիր նախագահ Ա․Պողոսյանը գրել է.

«2024 թվականի սեպտեմբերին ՀՀ սննդամթերքի անվտանգության տեսչական մարմինը դպրոցում կատարում է ստուգում, որտեղ միակ թերությունը լինում է այն, որ խոհարարը սահմանված կարգով ներկայացրել է սանիտարական գրքույկ, որտեղ բժշկական հանձնաժողովի եզրակացություն մասում հանձնաժողովի պատասխանատուի  կողմից կատարված էր գրառում «թույլատրվում է աշխատել մինչև 02.03.25», որը կնիքված էր Բժշկական կենտրոնի կնիքով։

Պարզվել է, որ խոհարարի քիթըմպանից առանձնացվել էստաֆիլոկոկ և ըստ տեսչական մարմնի՝  դպրոցի տնօրենը պարտավոր էր կարդալ «Staphylococcus aureus» գրառումը և դնել ախտորոշում։

Դպրոցի տնօրենը տուգանքի որոշումը վերադասության սկզբունքով բողոքարկում է և մենք միասին գնում ենք տեսչական մարմին, որտեղ իրավաբանական վարչության պետի պաշտոնակատարը իրեն պահում է մեղմ ասած՝ վատ, իր մասնագիտական տկարությունը փորձում է քողարկել ամբիցիաների և պաշտոնյային ոչ վայել արտահայտությունների տակ։

Մի խոսքով, ասում է «ես որոշել եմ ու վերջ»․․․․3 ժամ անարդյունավետ քննարկումից հետո պահանջեցի հանդիպում նորանշանակ պետի հետ, որը խնդիրը լսելուց հետո որոշեց հարցում ուղարկել ՀՀ առողջապահության նախարարություն` պարզելու, արդյոք տնօրենը պարտավոր էր կարդալ «Staphylococcus aureus» գրառումը և դնել ախտորոշում։

Եվ ահա ՀՀ ԱՆ պատասխանում է, որ տվյալ իրավախախտման պատասխանատուն բացառապես Բժշկական կազմակերպությունն է (դրա մասին հաջորդիվ), որի հիման վրա  «Վարչական տուգանք նշանակելու մասին» որոշումը բեկանվում է։»

**ՏԵՍՉԱԿԱՆ ՄԱՐՄՆԻ ԴԵՄ ԲԵՐՎԱԾ ԲՈՂՈՔՆԵՐ**

**Ծրագրի 3-րդ միջոցառում**

***Ներքին հսկողություն Տեսչական մարմնի դեմ բերված բողոքների նկատմամբ***

**1․ Տեսչական մարմին ներկայացված բողոքներ**

* Գևորգ Ավագյանը 22․08․2024 ներկայացրել է Հ/Հ17193-2024 դիմում-բողոք՝ 2022 թվականի հուլիսի 8-ի թիվ 578-Ա որոշումը բեկանելու մասին, որին 27․08․2024/06.1/3/11237-2024 գրությունով պատասխանվել է․ «Հայտնում եմ, որ Սննդամթերքի անվտանգության տեսչական մարմնի ղեկավարի 2022 թվականի օգոստոսի 16-ի «Սննդամթերքի անվտանգության տեսչական մարմնի ղեկավարի՝ 2022 թվականի հուլիսի 8-ի թիվ 578-Ա որոշումն անփոփոխ և քաղաքացի Գևորգ Ավագյանի բողոքն առանց բավարարման թողնելու մասին» N 189-Ա որոշմամբ արդեն անփոփոխ է թողնվել թիվ 578-Ա որոշումը: Միաժամանակ հայտնում եմ, որ ՀՀ օրենսդրությամբ բողոքները վարչական կարգով քննելու այլ կարգ սահմանված չէ»։

Գ․ Ավագյանը 16․09․2024 կրկին դիմում-բողոք է ներկայացրել 2022 թվականի հուլիսի 8-ի թիվ 578-Ա որոշումը բեկանելու մասին։ 23․09․2024 պատասխան գրություն է ուղարկվել քաղաքացուն հետևյալ բովանդակությամբ․ «Ի պատասխան Ձեր՝ **2023** թվականի սեպտեմբերի 16-ի թիվ FSE1-E548-51AB-FA35 դիմումի․․․», սխալ նշելով տարեթիվը։ Գրությանը կցվել է «Հայաստանի Հանրապետության սննդամթերքի անվտանգության տեսչական մարմնի ղեկավարի **2024** թվականի հուլիսի 8-ի N 578-Ա որոշումն անվավեր ճանաչելու մասին» 2024 թվականի. սեպտեմբերի 20-ի N 546-Ա որոշումը, որտեղ 1-ին կետով գրված է․ Անվավեր ճանաչել Տեսչական մարմնի ղեկավարի՝ **2022** թվականի հուլիսի 8-ի «Վարչական տուգանք նշանակելու մասին» թիվ 578-Ա որոշումը։ Հետագայում ընդունվել է Տեսչական մարմնի ղեկավարի 2024 թվականի սեպտեմբերի 20-ի N 546-Ա որոշման մեջ փոփոխություն կատարելու մասին 2024 թվականի սեպտեմբերի 24-ի N 552-Ա որոշումը, որով վերնագրի «2024» թիվը փոխարինվել է «2022»-ով:

Ինչպես երևում է քաղաքացու դիմումին 1 ամսվա ընթացքում տրվել են 2 հակասող, անճշտություններով պատասխաններ և տարբեր որոշումներ։ 2022 թվականի օգոստոսի 16-ի «Սննդամթերքի անվտանգության տեսչական մարմնի ղեկավարի 2022 թվականի հուլիսի 8-ի թիվ 578-Ա որոշումն անփոփոխ և քաղաքացի Գևորգ Ավագյանի բողոքն առանց բավարարման թողնելու մասին» N 189-Ա որոշումն ուժը կորցրած չի ճանաչվել։

1. «Հայաստանի Հանրապետության Գեղարքունիքի մարզի Մարտունու Մ․Մելիք-Շահումյանցի անվան թիվ 1 հիմնական դպրոց» պետական ոչ առևտրային կազմակերպության նախկին տնօրեն Անժելա Պետրոսյանը 30․10․2024 դիմում-բողոք է ներկայացրել վարչական տուգանք նշանակելու մասին N 1016-Ա որոշումը վերանայելու մասին (Հ/Հ22686-2024)։

2024 թվականի նոյեմբերի 20-ին ընդունվել է Վարչական վարույթը կասեցնելու մասին N 650-Ա որոշումը (Հ/Հ650-Ա-2024), որտեղ նշված է․ «Վարչարարության հիմունքների և վարչական վարույթի մասին» օրենքի 37-րդ հոդվածի 1-ին մասի համաձայն՝ քաղաքացի Անժելա Պետրոսյանի վերաբերյալ հարուցված վարչական վարույթի արդյունքում ակնկալվող վարչական ակտի ընդունման համար անհրաժեշտ է ՀՀ առողջապահության նախարարությունից ստանալ ՀՀ կառավարության 2003 թվականի մարտի 27-ի թիվ 347-Ն որոշման և սույն գործի հետ կապված տեղեկատվություն, ուստի նշված վարչական վարույթը պետք է կասեցնել:

Վերոգրյալի հիման վրա և ղեկավարվելով «Վարչարարության հիմունքների և վարչական վարույթի մասին» օրենքի **49-րդ հոդվածի** 1-ին մասի «գ» կետով, 2-րդ, 3-րդ և 4-րդ մասերով՝․․․»։

*«Վարչարարության հիմունքների և վարչական վարույթի մասին» ՀՀ օրենքի49-րդ հոդվածի 1-ին մասի «գ» կետով, 2-րդ, 3-րդ և 4-րդ մասերի համաձայն ՝*

*«գ) վարչական ակտի ընդունումը հնարավոր է միայն այդ ակտի հասցեատիրոջն ի հայտ բերելու դեպքում:*

*2. Վարչական մարմինը կարող է կասեցնել վարչական վարույթը, եթե`*

*ա) վարչական ակտի հասցեատերը բացակայում է, և վարչական մարմինը, նախքան վարչական ակտ ընդունելը, անհրաժեշտ է համարում նրա ներկայությունը` վարույթին առնչվող որոշ կարևոր հանգամանքներ նրանից պարզելու համար.*

*բ) ընդունվելիք վարչական ակտի հասցեատեր իրավաբանական անձը վերակազմակերպվում է:*

*Վարչական վարույթը կարող է կասեցվել նաև օրենքով նախատեսված այլ դեպքերում:*

*3.* *Սույն հոդվածի 1-ին մասի «ա» կետով նախատեսված դեպքերում վարչական վարույթը վերսկսվում է դրա կասեցումն առաջացրած հանգամանքները վերանալուց հետո:*

*Սույն հոդվածի 1-ին մասի* *«բ» և «գ» կետերով, ինչպես նաև 2-րդ մասով նախատեսված դեպքերում վարչական վարույթը վերսկսվում է դրա կասեցման հիմք դարձած հանգամանքները վերանալուց հետո, բայց ոչ ուշ, քան կասեցման մասին որոշում ընդունելու օրվանից հետո 60 օրը լրանալը:*

*4. Վարչական մարմինը վարչական վարույթի կասեցման վերաբերյալ ընդունում է որոշում, որը եռօրյա ժամկետում պատշաճ ձևով ուղարկվում է վարույթի մասնակիցներին»:*

25.11.2024 գրություն է ուղարկվել առողջապահության նախարարություն (Հ/Հ/06.1/15191-2024) հետևյալ բովանդակությամբ․

«․․․Ելնելով վերոգրյալից՝ խնդրում եմ հայտնել, նշված դեպքում, երբ նշում է կատարվել «թույլատրվում է աշխատել», գործատուն պարտավո՞ր էր ուսումնասիրել նաև լաբորատոր հետազոտությունների արդյունքները և անհամապատասխանության դեպքում չընդուներ կամ չթույլատրեր աշխատանքի»:

Ի պատասխան 2024 թվականի նոյեմբերի 20-ի թիվ /06.1/15191-2024 գրության, Առողջապահության նախարարությունը 29․11․2024 հայտնել է, որ գործատուն (կազմակերպության տնօրենը) ապահովում է կազմակերպության աշխատողների պարբերական բժշկական զննությունների ենթարկվելը՝ համաձայն Հայաստանի Հանրապետության կառավարության 2003 թվականի մարտի 27-ի թիվ 347-Ն որոշման (այսուհետ՝ որոշում) հավելված 1-ի 17-րդ կետի: Նույն կետով սահմանված է, որ գործատուի կողմից նշանակված պատասխանատու անձը լրացնում է կազմակերպության բժշկական զննության ենթակա անձանց անվանացանկը` որոշման հավելված 4-ով հաստատված ձևաչափով, որը ներառում է բժշկական զննությունների շրջանակներում իրականացված հետազոտությունների, այդ թվում՝ ստաֆիլակոկերի նկատմամբ, արդյունքները»:

Ի լրումն 2024 թվականի նոյեմբերի 25-ի թիվ /06.1/15191-2024 գրության՝ 05․12․2024 կրկին գրություն է /06.1/15906-2024 ուղարկվել Առողջապահության նախարարություն․ «․․․խնդրում եմ հայտնել, նշված դեպքում, երբ նշում է կատարվել «թույլատրվում է աշխատել», գործատուն պարտավո՞ր էր լաբորատոր հետազոտությունների արդյունքների անհամապատասխանության դեպքում չընդուներ կամ չթույլատրեր աշխատանքի»: 23․12․2024 ստացվել է պատասխան 27337-2024 գրությունը, որով նշվել է միայն Հայաստանի Հանրապետության կառավարության 2003 թվականի մարտի 27-ի թիվ 347-Ն որոշման հավելված 1-ի 16-րդ կետի և 18-րդ կետի դրույթները։

**Վերլուծությունից երևում է, որ վարչական վարույթի կասեցման հիմքը բացակայում է**։ Հայաստանի Հանրապետության կառավարության «Առողջական վիճակի պարտադիր նախնական (աշխատանքի ընդունվելիս) և պարբերական բժշկական զննության կարգը, գործունեության ոլորտների, որոնցում զբաղված անձինք ենթակա են առողջական վիճակի պարտադիր զննության, և բժշկական զննության ծավալի ու հաճախականության ցանկը, անձնական սանիտարական (բժշկական) գրքույկի, բժշկական զննության ենթակա անձանց անվանացանկը, անձին ժամանակավորապես աշխատանքի չթույլատրելու մասին որոշման ձևերը հաստատելու մասին2003 թվականի մարտի 27-ի թիվ 347-Ն որոշման պահանջները պարտավոր են իմանալ ՍԱՏՄ-ի աշխատակիցները, քանի որ սննդի ոլորտի աշխատակիցների բժշկական զննությունների վերահսկողությունը վերապահված է ՍԱՏՄ-ին՝ համաձայն «Սննդամթերքի անվտանգության պետական վերահսկողության մասին» ՀՀ օրենքի 19-րդ հոդվածի 2-րդ մասի 7-րդ կետի։

Առողջապահության նախարարին դիմելու անհրաժեշտություն չկար, քանի որ բժշկական կազմակերպության ղեկավարը կամ նրա կողմից նշանակված պատասխանատու անձը աշխատողի անձնական բժշկական գրքույկում կատարում է նրան աշխատելու թույլտվություն տալու մասին նշում: Նշումն ամրագրվում է բժշկական օգնություն և սպասարկում իրականացնող կազմակերպության կլոր կնիքով: 2003 թվականի մարտի 27-ի թիվ 347-Ն որոշման պահանջների խախտում հայտնաբերելու դեպքում միայն անհրաժեշտ էր տեղեկացնել Առողջապահության նախարարին։

* ՀՀ Էկոնոմիկայի նախարարությունից 21․11․2024 Հ/Հ 24549-2024 գրությամբ ներկայացվել է 2024 թվականի նոյեմբերի 18-ի գրությունը՝ պանրի ներմուծման հետ կապված խնդիրների վերաբերյալ տեղեկատվություն ներկայացնելու մասին։

Համաձայն գրության՝ **նմուշառում է կատարվել 23․10․2024, և լաբորատոր փորձաքննության արդյունքները չեն ստացել։ Զանգերի միջոցով, բանավոր հայտնել են, որ 2 տեսակն էլ համապատասխանում են նորմերին, սակայն համապատասխան որոշում դեռ չի կայացվել։**

02․12․2024՝ 1 աշխատանքային օր սահմանված ժամկետից ուշ, //15713-2024 գրությամբ ներկայացվել է տեղեկատվություն Էկոնոմիկայի նախարարությանը, որտեղ չկա տեղեկատվություն զննման և լաբորատոր փորձաքննության արդյունքների մասին։

*Խախտվել է Ներքին գործավարության կարգի 29-րդ կետի պահանջը, համաձայն որի՝ «Պետական կառավարման համակարգի մարմիններից ստացված պատասխան ակնկալող գրություններին պատասխանվում է հինգ աշխատանքային օրվա ընթացքում, իսկ լրացուցիչ ուսումնասիրություններ, հիմնավորումներ պահանջող հարցերի դեպքում՝ առավելագույնը ևս երեք աշխատանքային օրվա ընթացքում՝ բացառությամբ Հայաստանի Հանրապետության օրենսդրությամբ սահմանված այլ դեպքերի»:*

ՀՀ էկոնոմիկայի նախարարությունից 13․12․2024 վերահասցեագրվել է «Ռոյալ Չիզ» ՍՊԸ-ի տնօրենի 2024 թվականի դեկտեմբերի 11-ի գրությունը, համաձայն որի՝ ստացվել է «մերժման անասնաբուժական սերտիֆիկատ», փորձաքննության արդյունքները դեռևս չեն ստացել։

Mulberry համակարգում փաստաթղթերի ուսումնասիրությունից պարզվել է․ 23․10․2024 N 2024-160632 Նմուշառման ակտի «Փաթեթավորումը և մակնշումը» տողում նշված է․ «բացակայում է հայերեն մակնշումը, բացակայում է ՄՄ անդամ պետությունների շուկայում արտադրանքի միասնական նշանը, ստվարաթղթյա արկղերի մեջ, **փաթեթավորումները վնասված**»։

«Զգայորոշման ցուցանիշների ստուգման (արտաքին զննման) արդյունքները» տողում նշված է․ **«առկա է սպեցիֆիկ հոտ, խոնավություն, ապրանքի վրա առկա է որդեր և թրթուրներ»։**

23․10․2024 NՍ Օ947 նմուշներն ուղեկցող նամակով նմուշները տարվել է «Նարեկ գիտահետազոտական» ՓԲԸ փորձարկման լաբորատորիա։

Համաձայն ՀՀ կառավարության 2014 թվականի հոկտեմբերի 16-ի N 1142-Ն որոշմամամբ հաստատված **սննդամթերքի անվտանգության և անասնաբուժության ոլորտներում վերահսկողության շրջանակներում իրականացվող նմուշառման կարգի 14-րդ կետի 2-րդ ենթակետի՝** լաբորատորիայի ներկայացուցիչն ընդունում է նմուշը` ստուգելով նմուշի փաթեթավորման պահպանվածությունը.

Համաձայն 15-րդ կետի՝ «Եթե լաբորատորիայի ներկայացուցիչը հայտնաբերում է, որ նմուշառումը կատարվել է սույն կարգի 14-րդ կետի պահանջների խախտմամբ, ապա նմուշները չեն ընդունվում և վերադարձվում են` գրավոր հիմնավորմամբ»:

Համաձայն 22-րդ կետի՝ «Նմուշում մարդու համար վտանգավոր հելմինթային հիվանդության հարուցչի, նրա ձվերի կամ թրթուրների նույնիսկ մեկ օրինակի հայտնաբերման դեպքում արդյունքները վերջնական են»։

Վերլուծությունից ենթադրվում էր, որ նմուշները պետք է չընդունվեին և վերադրձվեին։

Մինչդեռ, «Նարեկ գիտահետազոտական» ՓԲԸ-ի կողմից նմուշները չեն վերադարձվել, և 28․10․2024 N5510Լ-2024 փորձարկման արձանագրության նմուշները համապատասխանել են ՄՄՏԿ021/2011 (հավելված 3 կետ 2 ըստ ծանր մետաղների), ՄՄՏԿ033/2013 (հավելված 8VI կետ 38 ըստ ախտածին մարեներ ա/թ սալմոնելաներ, ԱՑԽՄ (կոլի ձևեր), S Aureus 6 L, monocitogenes-ի, հավելված 44 ըստ Լևոմիցետինի) պահանջներին։

20․12․2024՝ սահմանված վերջնաժամկետից 2 աշխատանքային օր ուշացումով, //16664-2024 պատասխանվել է տնտեսավարողին՝ կից ներկայացնելով գրությամբ հայցվող փաստաթղթերը։

*Խախտվել է Ներքին գործավարության 31-րդ կետի պահանջը, համաձայն որի՝ Դիմումներն ուսումնասիրվում և դրանց ընթացք է տրվում Հայաստանի Հանրապետության օրենսդրությամբ սահմանված կարգով և ժամկետներում:*

* 17․12․2024 «ՎԷԳԱՍ» ՍՊԸ-ի տնօրենը դիմում-բողոք է ներկայացրել N 2414-Ա հրամանի հիման վրա իրականացված ստուգման արդյունքում 2024 թվականի. նոյեմբերի 28-ին ընդունված վարչական տուգանք նշանակելու մասին N 1129-Ա որոշումը վերացնելու, ստուգման և վարչական վարույթի ընթացքում կազմված բոլոր փաստաթղթերի պատճենները տրամադրելու վերաբերյալ (Հ/Հ 26923-2024)

Դիմումում նշված է, որ վարչական իրավախախտումների վերաբերյալ գործի տեղի և ժամի մասին ծանուցումը թերի է եղել․ **նշված չի եղել օրը և ժամը** (դիմումին կցված է թերի լրացված ծանուցումը)։

23․12․2024 Ն/23788-2024 ծանուցում է ուղարկվել 09․01․2025 ժամը 11։00-ի վարչական իրավախախտման վերաբերյալ գործի քննությանը մասնակցելու վերաբերյալ։

2025 թվականի հունվարի 9-ին ընդունվել է N 11-Ա որոշումը՝ Վարչական վարույթը կասեցնելու մասին **(Հ/Հ** 11-Ա-2025)։

Համաձայն որոշման՝ «Բողոքի մեջ նշված տեղեկատվության վերաբերյալ Տեսչական մարմնի Արարատի մարզային կենտրոնից պարզաբանումներ ստանալու նպատակով նշված վարչական վարույթը պետք է կասեցնել:

Վերոգրյալի հիման վրա և ղեկավարվելով «Վարչարարության հիմունքների և վարչական վարույթի մասին» օրենքի **49-րդ հոդվածի 12-րդ, 3-րդ և 4-րդ մասերով**՝ ․․»։

*Հարկ է նշել, որ «Վարչարարության հիմունքների և վարչական վարույթի մասին» օրենքի 49-րդ հոդվածը* ***12-րդ մաս չունի****, իսկ համաձայն 3-րդ և 4-րդ մասերի «3. Սույն հոդվածի 1-ին մասի «ա» կետով նախատեսված դեպքերում վարչական վարույթը վերսկսվում է դրա կասեցումն առաջացրած հանգամանքները վերանալուց հետո:*

*Սույն հոդվածի 1-ին մասի «բ» և «գ» կետերով, ինչպես նաև 2-րդ մասով նախատեսված դեպքերում վարչական վարույթը վերսկսվում է դրա կասեցման հիմք դարձած հանգամանքները վերանալուց հետո, բայց ոչ ուշ, քան կասեցման մասին որոշում ընդունելու օրվանից հետո 60 օրը լրանալը:*

*4. Վարչական մարմինը վարչական վարույթի կասեցման վերաբերյալ ընդունում է որոշում, որը եռօրյա ժամկետում պատշաճ ձևով ուղարկվում է վարույթի մասնակիցներին»:*

Այսինքն, վարչական վարույթը կասեցնելու մասին որոշումն իրավաչափ չէ, սույն դեպքով կիրառելի էր «Վարչարարության հիմունքների և վարչական վարույթի մասին» օրենքի 47-րդ հոդվածով սահմանված **վարչական վարույթի ժամկետը երկարաձգելու** դրույթը, մասնավորապես, երբ պարզաբանումներն անհրաժեշտ էր ստանալ ենթակա ստորաբաժանումից։

* **11․12․2024** **Վարչապետի աշխատակազմի տեսչական մարմինների աշխատանքների համակարգման գրասենյակից № /48.4/42603-2024 գրությամբ ստացվել է** ՀՀ վարչապետին հասցեագրված «Հրաշք Այգի» ՍՊԸ տնօրեն Ա. Իվանյանի 2024 թվականի դեկտեմբերի 3-ի թիվ 080/78145-2024 դիմումը հետևյալ բովանդակությամբ․

«․․․Այսպես դեռևս 2023 թվականի մարտի 10-ին և 2023 թվականի ապրիլի 12-ին, գրավոր հայտերով դիմել է ՀՀ սննդամթերքի անվտանգության տեսչական մարմնի ղեկավարին՝ Հնդկական ծագում ունեցող՝ «Սիրա», «Պուռազոլ», «Դելըաջի», «Մետկոր», «Գիտան ՄՑ80», «Տրիումֆ», «Կվադրո», «Բանզայ 4» և «Շանս Պլյուս» պեստիցիդների պետական գրանցում ստանալու նպատակով, սակայն 2024 թվականի փետրվարի 28-ին կայացած Հանձնաժողովի կողմից կազմվել է Պեստիցիդների և ագրոքիմիկատների գրանցման նիստի արձանագրություն, եզրակացություն , որի համաձայն Հանձնաժողովի 9-ը անդամներից միայն 5-ն են կողմ քվեարկել գրանցման, որի արդյունքում դրական եզրակցություն չի տրվել:

Բացի այդ Հայաստանի Հանրապետության օրենսդրությամբ սահմանված կարգով պետական գրանցում ստանալու նպատակով «Հրաշք Այգի» ՍՊԸ-ի կողմից հայտեր են ներկայացվել 30.10.2024 ներկայացվել է Սումի պրո, Ռելաքս, Կոնֆու պեստիցիդների գրանցման փաթեթները, բյուրեղային տիպօրինակները և թունաբանահիգենիկ գնահատումը հաստատող փաստաթղթերը (հաշվետվությունը) և գրանցման համար անհրաժեշտ փաստաթղթերի փաթեթները․․»:

Գրությանը պատասխանվել է **13․01․2025** /04.3/16826-2024 գրությամբ, որին կցված է դիմումի պատասխանը հետևյալ բովանդակությամբ․ «Ձեր դիմումում բարձրացված հարցերի վերաբերյալ հայտնում եմ, որ Պեստիցիդների և ագրոքիմիկատների գրանցման հանձնաժողովի (այսուհետ՝ Հանձնաժողով) 2024 թվականի փետրվարի 28-ին կայացած նիստի քվեարկության արդյունքում Հանձնաժողովի կողմից «Կվադրո», «Բանզայ 4», «Սիարա», «Շանս Պլյուս», «Տրիումֆ», «Դելտաջի», «Գիտան ՄՑ», «Պուռազոլ» և «Մետկոր» տեսակի պեստիցիդների գրանցման վերաբերյալ **ոչ թե տրվել է բացասական եզրակացություն և մերժում, այլ չի տրվել դրական եզրակացություն,** քանի որ քվեարկության արդյունքներով այդ ապրանքները չեն ստացել Հանձնաժողովի նիստի մասնակիցների ձայների 2/3-ի աջակցությունը, և այդ հիմքով «Հայաստանի Հանրապետության կառավարության 21.07.2022 N 1104-Ն որոշման N 2 հավելվածի 4-րդ կետ» դրանց գրանցման վերաբերյալ որոշում չի կայացվել։

Միաժամանակ հայտնում եմ, որ կողմ չքվեարկած մասնակիցները իրենց դիրքորոշման վերաբերյալ հիմնավորումներ չեն ներկայացրել, և Հայաստանի Հանրապետության կառավարության 21.07.2022 N 1104-Ն և N 1117-Ն որոշումներով սահմանված չէ որևէ դրույթ, համաձայն որի Հանձնաժողովի նիստի մասնակիցները պարտավորվում են հիմնավորելու կամ պատճառաբանելու գրանցման ներկայացված ապրանքների վերաբերյալ քվեարկությամբ հայտնած իրենց դիրքորոշումը։

Ինչ վերաբերվում է «Սումի պրո», «Ռելաքս», «Կոնֆու» պեստիցիդների գրանցմանը, փաստաթղթերը ներկայացվել են Հանձնաժողովի կարծիքին և գրանցման գործընթացը գտնվում է ընթացքի մեջ»։

*Խախտվել է ՀՀ կառավարության 2021 թվականի փետրվարի 25-ի N 252-Լ որոշման 141-րդ կետի պահանջը, այն է՝ «Պետական կառավարման համակարգի մարմինները միմյանց հետ գրագրությունն իրականացնում են (պատասխան ակնկալող գրություններին պատասխանում են) առավելագույնը* ***7 օրվա ընթացքում****, եթե սույն աշխատակարգով այլ ժամկետ սահմանված չէ կամ գրության էությունից այլ ժամկետ չի բխում: Սահմանված ժամկետում պատասխան չստանալու դեպքում գրություն ուղարկողն այդ մասին գրավոր տեղեկացնում է վարչապետի աշխատակազմին»:*

* «Ֆրոզեն մարկետ» ՍՊԸ լիազոր ներկայացուցիչ Կարեն Մովսիսյանի 06․08․2024 N 15920-2024-ի գրանցված դիմում - բողոքին պատասխանվել է 21․08․2024 N 10977-2024 գրությամբ։

Բողոքողին պատասխանելու համար **սահմանվել է վերջնաժամկետ` 13․08․2024:** 2-րդ կատարողը՝ սահմանային վերահսկողության համակարգման բաժինը, 10․07․2024 1-ին կատարող իրավական աջակցության և փաստաթղթաշրջանառության վարչություն է ներկայացրել բողոքին առընչվող տեղեկատվությունը՝ սահմանված վերջնաժամկետից 3 օր առաջ, իսկ 1-ին կատարողը գրությունը պատրաստել և Տեսչական մարմնի ղեկավարին է ներկայացրել սահմանված վերջնաժամկետից **7 օր ուշացումով՝ 20․08․2024** (առանց սահմանված ժամկետի վերաբերյալ փոփոխության առաջարկության)**,** որը առաքվել է դիմումատուին 21․08․2024։

*Խախտվել է Ներքին գործավարության կարգի 28 կետի պահանջներին համապատասխան տրված ժամկետը, այն է՝ «Փաստաթուղթը համապատասխան մակագրությամբ ուղարկվում է կատարող ստորաբաժանման ղեկավարին` սահմանելով կատարման ժամկետ»:*

* Համաձայն «Բալլադ-Ալ-Ատտառ» ՍՊԸ տնօրեն Արթուր Սահակյանի 23․07․2024 N 14845-2024 դիմում-բողոքի՝ 2200 գլուխ ՄԵԿ կարանտինացման փաստաղթերը վերցրել են Արմավիրի մարզային կենտրոնի տեսուչները և ետ չեն վերադարձրել, քանի որ նախատեսված արտահանումը տեղի չի ունեցել, ուստի խնդրել է նշված փաստաղթերը ետ վերադարձնել։

Ըստ Արմավիրի մարզային կենտրոնի գլխավոր տեսուչ Մեխակ Մեխակյանի 25․07․2024 բացատրության՝ զբաղվածության պատճառով 24.07.2024 փաստաղթերը այլ վայրում առձեռն հանձնել է ՍՊԸ աշխատակից` ոմն Անդրանիկի։ *Խախտվել է* *Ներքին գործավարության կարգի 3-րդ կետի պահանջները, այն է՝ «Փաստաթղթաշրջանառությունը չի իրականացվում այլ համակարգեր և գործիքներ (mail, առձեռն և կապի այլ համակարգեր) օգտագործելու միջոցով։ Համակարգով չշրջանառված փաստաթղթերը համարվում են անվավեր և չտրված, եթե օրնսդրությամբ այլ բան նախատեսված չէ»։*

* «Մինթ» ՍՊԸ տնօրեն Գայանե Հրանտի Ավագյանը 04․07․2024 Հ/Հ 13559-2024 ներկայացրել է վարչական բողոք՝ տուգանք նշանակելու մասին N 453-Ա որոշման 4-րդ կետն անվավեր ճանաչելու վերաբերյալ։

ՀՀ ԱՆ հիվանդությունների վերահսկման և կանխարգելման ազգային կենտրոնի 08․02․2024 N Ն/1494-2024 գրության (Սուր աղիքային վարակ նախնական ախտորոշմամբ 2 դեպքի վերաբերյալ) հիման վրա՝ Տեսչական մարմնի ղեկավարի 02․05․2024 N 160-Ա հրամանով Երևանի կենտրոնի տեսուչների կողմից 2024 թվականի փետրվարի 9-ից 12-ը իրականացվել է ստուգում՝ «ՄԻՆԹ» ՍՊԸ-ին պատկանող «Juli’s» հանրային սննդի կետում։

Ըստ Երևանի կենտրոնի պետի 06․03․2024 N Ն/3274-2024 զեկուցագրի՝ ի թիվս բազմաթիվ այլ խախտումների հայտնաբերվել է նաև իրացվող տեղական արտադրության ԽԵԿ (1,5 կգ) սպանդից գոյացած մթերք, որը չի ուղեկցվել անասնաբուժական վկայական Ձև 5-ով, կամ համապատասխան պիտակով, որի արդյունքում խախտվել է «Անասնաբուժության մասին» օրենքի հոդված 22-րդ, մասի 1-ին, 6-րդ կետի պահանջները, ինչը առաջացնում է ՀՀ ՎԻՎ օրենսգրքի 112․8-րդ հոդվածին համապատասխան վարչական տուգանք։

Բողոքաբերը նշել է, որ հայտնաբերված ԽԵԿ (1,5 կգ) սպանդից գոյացած մթերքը ուղեկցվել է Ձև 5-ով (Ձև 5 N100015139 տրված 10․01․2024), ուստի անհրաժեշտ է N 453-Ա որոշման 4-րդ կետը ճանաչել անվավեր։

Համակարգում ներբեռնված ստուգման փաստաթղթերի ուսումնասիրությունից պարզվեց, որ Գ․Ավագյանի ստորագրությունն առկա է ստուգման ակտի նախագծում, ստուգման ակտում, ինչպես նաև տեսուչների կազմած արձանագրությունում, որտեղ այլ խախտումների հետ նշված է նաև «իրացվող տեղական արտադրության ԽԵԿ (1,5 կգ) սպանդից գոյացած մթերք, որը չի ուղեկցվել անասնաբուժական վկայական Ձև 5-ով, կամ համապատասխան պիտակով» ձևակերպումը, ինչին Գ․Ավագյանը ստուգման ընթացքում չի առարկել:

Գ․Ավագյանին 11․07․2024 ուղարկվել է ծանուցում՝ 25․07․2024 վարչական վարույթի քննարկման համար, սակայն վարչական ակտ առ 30․12․2024 դրությամբ չի կայացվել։

*Խախտվել է «Վարչարարության հիմունքների և վարչական վարույթի մասին» ՀՀ օրենքի 36-րդ հոդվածի 3-րդ կետի պահանջները, այն է՝ «Եթե վարչական վարույթ հարուցելուց հետո վարչական մարմնի տրամադրության տակ առկա են համապատասխան վարչական ակտ ընդունելու համար անհրաժեշտ փաստաթղթերը, բավարար չափով պարզաբանված և ճշգրտված են տվյալ գործի հանգամանքները, ապա վարչական մարմինը պարտավոր է վարչական ակտ ընդունել նշված հանգամանքների ի հայտ գալուց հետո` ողջամիտ ժամկետում` չսպասելով ընդհանուր կամ հատուկ ժամկետի լրանալուն»:*

* «Վետ Հոլդինգ» ՍՊԸ-ի լիազորված անձ Ա․ Սամվելյանը դիմում է ներկայացրել 14․02․2024՝ Սիմեկտին 1,9EC-ի (միջատասպան, սնկասպան), Ռեալ 5SC-ի (միջատասպան), Մետրի Գոլդ 70WP-ի (հերբիցիդ) պետական գրանցման համար /հնդկական/։

Բուսասանիտարիայի վարչությունում **գործն ընդունվել է «ի տնօրինություն» և փակվել։** Տնտեսվարողը17․04․2024 կրկին դիմում է ներկայացրել, որին ի պատասխան հայտնել են, որ «Ձեր կողմից 2024 թվականի փետրվարի 14-ին Սննդամթերքի անվտանգության տեսչական մարմին ներկայացված պեստիցիդների գրանցման գործընթացը գտնվում է ընթացքի մեջ»։ 25․09․2024 կրկին դիմում-բողոք է ներկայացվել՝ 14․02․2024դիմումին (Պետական գրանցում իրականացնելու վերաբերյալ) չպատասխանելու և ***օրենքի ուժով վարչական ակտն ընդունված համարելու ֆիկցիայի*** վերաբերյալ։

09․10․2024․ մուտքագրված հայցադիմումը կրկին «ի տնօրինությամբ» փակվել է։

Ըստ datalex.am-ի դատատական տեղեկատվական համակարգի հարուցվել է թիվ **ՎԴ/12541/05/24 վարչական գործը,** դատաքննությունը նշանակվել է 29․01․2025 և վճռի/որոշման հրապարակման օր է նշանակվել 18․02․2025։

Հարկ է նշել, որառանձին դեպքերում Հայաստանի Հանրապետություն ներմուծվող պեստիցիդների և ագրոքիմիկատների փաստաթղթային զննման արդյունքում պարզվել է, որ տվյալ պեստիցիդները և ագրոքիմիկատները գրանցված չեն Հայաստանի Հանրապետությունում օգտագործման համար թույլատրված պեստիցիդների և ագրոքիմիկատների անվանացանկում։ Բեռի ներմուծումը արգելվել և թույլատրվել է միայն անվանացանկում տվյալ պեստիցիդների և ագրոքիմիկատների գրանցումը իրականացնելուց հետո։

**2․ Դատական կարգով բողոքարկված գործեր**

«Mulberry» էլեկտրոնային համակարգում և [www.DataLex.am](http://www.DataLex.am) դատական տեղեկատվական համակարգում առկա դատական գործերի ուսումնասիրության և վերլուծության շրջանակներում դիտարկվել են ինչպես 2024 թվականի երկրորդ կիսամյակում ներկայացված հայցերը, այնպես էլ նախկինում ներկայացված, սակայն դեռևս ընթացքի մեջ գտնվող գործերը։

Ուսումնասիրության արդյունքում պարզվել է հետևյալը․

2024 թվականի 2-րդ կիսամյակում Տեսչական մարմնի դեմ ներկայացվել է 47 (քառասունյոթ) հայց: Դրանցից մեկը վերադարձվել է, երկուսը՝ վարույթ չի ընդունվել, իսկ 44 (քառասունչորս) գործերի վերաբերյալ ՀՀ վարչական դատարանն ընդունել է վարույթ։

2024 թվականի երկրորդ կիսամյակում Տեսչական մարմնի դեմ նախկինում ներկայացված հայցերի հիման վրա կայացվել են դատական ակտեր և ընդունվել համապատասխան վճիռներ։ Ստորև ներկայացված են կայացված վճիռները՝ ըստ դատարանների։

|  |  |  |  |
| --- | --- | --- | --- |
| **Դատարանի անվանում** | **Հայցը բավարարվել է** | **Հայցը բավարարվել է մասնակի** | **Հայցը մերժվել է** |
| **ՀՀ վարչական դատարան** | **12** | **2** | **7** |
| **ՀՀ Վարչական վերաքննիչ**  **դատարան** | **10** | **0** | **3** |
| **ՀՀ Վճռաբեկ դատարան** | **0** | **0** | **0** |

ՍԱՏՄ դեմ բերված հայցերի բավարարման ժամանակ դատարանները հիմնականում հղում են կատարել հետևյալ իրավական ակտերին.

**ՀՀ վարչական դատավարության օրենսգիրք**

* 28-րդ հոդված, 1-ին մաս – Կողմերը պարտավոր են դատարանին ներկայացնել բոլոր անհրաժեշտ ապացույցները (ՎԴ6/0138/05/24):
* 29-րդ հոդված, 2-րդ մաս, 1-ին կետ – Ապացուցման բեռը կրում է վարչական մարմինը, որն ընդունել է վիճարկվող ակտը (ՎԴ6/0138/05/24):
* 64-րդ հոդված, 1-ին մաս – Ոչ իրավաչափ վարչական ակտն իրավաբանական ուժը կորցնում է անվավեր ճանաչման պահից (ՎԴ/5142/05/24):

**«Վարչական իրավախախտումների վերաբերյալ ՀՀ օրենսգիրք»**

* 112.8-րդ հոդված – Որոշ տուգանքներ նախատեսված են միայն պաշտոնատար անձանց համար, ինչը չի տարածվում Ա/Ձ-ների վրա (ՎԴ/7130/05/24, ՎԴ/4525/05/24, ՎԴ/9177/05/23):
* 255-րդ հոդված – Վարչական վարույթի ընթացակարգերի խախտում (ՎԴ/9177/05/23):

**«Վարչարարության հիմունքների և վարչական վարույթի մասին» ՀՀ օրենք**

* 37-րդ հոդված – Վարչական ակտերի ընդունման ընթացակարգերի խախտում (ՎԴ/6275/05/23):
* 63-րդ հոդված, 1-ին մաս, «ա» կետ – Վարչական ակտը պետք է անվավեր ճանաչվի, եթե ընդունվել է օրենքի խախտմամբ, այդ թվում՝ սխալ կիրառմամբ (ՎԴ/5142/05/24, ՎԴ/4525/05/24, ՎԴ/4257/05/24, ՎԴ/9177/05/23, ՎԴ/8563/05/23, ՎԴ/8075/05/23, ՎԴ/5639/05/23, ՎԴ/0642/05/22 ):

**ՀՀ աշխատանքային օրենսգիրք**

* 265-րդ հոդված, 2-րդ մաս – Եթե աշխատողը չի վերականգնվում նախկին աշխատանքում, ապա պետք է ստանա փոխհատուցում հարկադիր պարապուրդի համար (ՎԴ/3695/05/23):

**Բացահայտված խնդիրները և ռիսկերը**

**1. Բողոքարկվող որոշումների մեծ թիվ**

2024 թվականի երկրորդ կիսամյակում ՍԱՏՄ-ի դեմ ներկայացվել է 47 հայց, որոնցից 44-ն ընդունվել է վարույթ, ինչը վկայում է այն մասին, որ Տեսչական մարմնի վարչական ակտերը բողոքարկվում են դատական կարգով՝ ելնելով իրավաչափության կամ հիմնավորվածության հետ կապված խնդիրներից։

**2. Որոշումների անվավեր ճանաչման հիմքեր**

Բազմաթիվ դատական ակտերով ՍԱՏՄ վարչական ակտերն անվավեր են ճանաչվել օրենքի խախտմամբ ընդունված լինելու պատճառով, հիմք՝ «Վարչարարության հիմունքների և վարչական վարույթի մասին» ՀՀ օրենքի 63-րդ հոդված։

Այս խնդիրը կարող է վկայել Տեսչական մարմնի կողմից իրավական նորմերի սխալ կիրառման, փաստերի թերի ուսումնասիրության կամ վարչական ընթացակարգերի խախտման մասին։

**3. Ապացուցման բեռի անհավասարակշռություն**

ՀՀ վարչական դատավարության օրենսգրքի 29-րդ հոդվածի համաձայն՝ ապացուցման բեռը կրում է վարչական մարմինը։

Շատ դեպքերում դատարանը եզրակացրել է, որ Տեսչական մարմինը բավարար ապացույցներ չի ներկայացրել իր որոշումների իրավաչափությունը հիմնավորելու համար։

**4․ Վարչական վարույթի խախտումներ**

Որոշ դեպքերում դատարանը նշել է, որ վարչական վարույթի ընթացքում խախտվել են օրենսդրական պահանջները, ինչը հիմք է հանդիսացել ակտերի անվավեր ճանաչման համար։

Օրինակ՝ գործերից մի քանիսում նշվել է, որ վարչական վարույթի ընթացքում տնտեսավարող սուբյեկտը պատշաճ ձևով չի ծանուցվել, ինչը նրա իրավունքների խախտում է։

**5. Դատական գործընթացների ավելացում**

Դատական կարգով բողոքարկված գործերի քանակական աճը հանգեցնում է լրացուցիչ ֆինանսական ծախսերի ավելացման։

**6. Վստահության կորուստ**

Եթե վարչական ակտերի անվավեր ճանաչման դեպքերն ավելանան, ապա դա կարող է խաթարել տնտեսվարողների վստահությունը Տեսչական մարմնի նկատմամբ, ինչը բացասական ազդեցություն կունենա Տեսչական մարմնի վրա։

***Առաջարկվում է՝***

1. Վարչական վարույթների իրականացման բոլոր փուլերում հիմնվել միայն հավաքված հավաստի տվյալների բավարար ամբողջության, հանգամանքների լրիվ, բազմակողմանի և օբյեկտիվ հետազոտման արդյունքների և հստակ արձանագրված հիմքերի (փաստերի և իրողությունների) բավարար առկայության վրա և առաջնորդվել գործող օրենսդրությամբ սահմանված պահանջներին համապատասխան՝ խստորեն պահպանելով օրենքի միատեսակ կիրառումը։
2. ՎԻՎ օրենսգրքով նախատեսված պատասխանատվության միջոցներ կիրառելու վերաբերյալ վարչական բողոքների նվազեցման, ինչպես նաև տնտեսավարողների նկատմամբ օբեկտիվ և միանման մոտեցում ապահովվելու նպատակով՝ վարչական գործերի քննության ընթացքում ուսումնասիրել, ապահովել փաստական հանգամանքների բազմակողմանի, լրիվ և օբյեկտիվ քննարկումը` բացահայտելով գործի բոլոր, այդ թվում` վարույթի մասնակիցների օգտին առկա հանգամանքները:
3. Վարչական վարույթի կասեցման որոշումներն ընդունել բացառապես կասեցման հիմքի առկայության դեպքում, իսկ գործի քննարկման համար էական համարվող հանգամանքներ պարզելու նպատակով կիրառել «Վարչարարության հիմունքների և վարչական վարույթի մասին» օրենքի 47-րդ հոդվածով սահմանված վարչական վարույթի ժամկետը երկարաձգելու դրույթը։
4. Արգելել անհավասար մոտեցում ցուցաբերել միատեսակ փաստական հանգամանքների նկատմամբ, եթե առկա չէ դրանց տարբերակման որևէ հիմք:
5. Խստորեն պահպանել ՀՀ վարչական դատավարության օրենսգրքի պահանջները՝ մասնավորապես, օրենքով սահմանված ժամկետում Տեսչական մարմնի դեմ ներկայացված հայցադիմումների վերաբերյալ ներկայացնել պատասխան կամ դիքորոշում կամ առարկություն՝ կցելով գործի վարույթին վերաբերելի փաստաթղթեր, որպես ապացուցման բեռը կրող սուբյեկտ։
6. Ապահովել, որ բոլոր որոշումները հիմնավորվեն բավարար ապացույցներով։
7. Աշխատակիցների իրավական պատրաստվածությունը բարձրացնելու նպատակով անցկացնել վերապատրաստումներ՝ ապահովելու համար նրանց համապատասխանության և մասնագիտական որակավորումների բարձր մակարդակը՝ վարչական վարույթների իրականացման ընթացքում հնարավոր սխալներից կամ թերություններից խուսափելու համար։

**ՏԵՍՉԱԿԱՆ ՄԱՐՄՆԻ ԳՈՐԾՈՒՆԵՈՒԹՅԱՆ ԱՐԴՅՈՒՆՔՆԵՐԸ**

**Ծրագրի 4-րդ միջոցառում**

***4․Ներքին հսկողություն Տեսչական մարմնի կողմից իրականացվող վերահսկողական աշխատանքների նկատմամբ․***

**ՍԱՏՄ իրավական ակտերի նախագծերում թույլատրվող խախտումների վերաբերյալ**

* Ղեկավարի ստորագրման է ներկայացվել վրիպակներով, տառասխալներով, կետադրական սխալներով, ամսաթվերի անհամապատասխանություններով կազմված գրություններ և իրավական ակտեր, երբեմն նաև սխալ իրավական ակտերի հղումներով /12․11․2024 N 1059-Ա որոշում, N 546-Ա որոշում, N 454-Ա որոշում/։
* Տարբեր տնտեսվարողների նկատմամբ կայացված «Վարչական տուգանք նշանակելու մասին» որոշումները համարակալվել են նույն համարով /13․11․2024՝ «ԱԳՐՈ ԷՆ» ՍՊԸ և 14․11․2024՝ Վիրաբ Արզումանյան ԱՁ, համարները՝ N 1064-Ա/։
* Չեղյալ է ճանաչվել արդեն իսկ օրինական ուժի մեջ մտած հրամանը՝ ստորագրված տնտեսվարողի կողմից /Ն/15853-2024 /։
* Չեղյալ ճանաչելու մասին հրամանում չի նշվել չեղարկման հիմքը /29․10․2024 N 2640-Ա/։
* Չեն պահպանվել Տեսչական մարմնի դեմ ներկայացված հայցադիմումների վերաբերյալ պատասխան կամ դիքորոշում կամ առարկություն դատարան ներկայացնելու օրենքով սահմանված ժամկետները, ինչը հիմք է հանդիսանում վարչական դատարանում դիտարկել, որ պատասխանողն ընդունում է հայցը, իսկ վերադաս ատյաններում՝ տեսչական մարմնի բողոքները վարույթ չեն ընդունվում։
* Վարչական վարույթների իրականացման ընթացքում չի **պահպանվել օրենքի միատեսակ կիրառումը (**նույն արարքի համար՝ հանրային սննդի կազմակերպությունների ստուգման արդյունքում պիտանիության ժամկետն անցած սննդամթերքի կամ հումքի իրացում, տնտեսավարողների մի մասի նկատմամբ կիրառվել է ՎԻՎ օրենսգրքի **158-րդ հոդվածի 1-ին** մասով սահմանված դրույթը, իսկ մյուս մասի նկատմամբ՝ **158-րդ հոդվածի 2-րդ** մասով սահմանված իրավախախտման կատարման դրույթը**)։**

Անհավասար մոտեցում է ցուցաբերվել միատեսակ փաստական հանգամանքների նկատմամբ, երբ առկա չէ դրանց տարբերակման որևէ հիմք:

* Խախտվել են ՍԱՏՄ իրավական ակտերի նախագծերի պահպանման ժամկետները, երբեմն դրանք պատրաստել են հետին ամսաթվերով (**19․07․2024** ստեղծվել է վարչական տուգանք նշանակելու մասին **10․07․2024 N** 654-Ա, 655-Ա որոշումների նախագծերը, որոնք ստորագրվել է 24․07․2024, 12․09․2024 N 2262-Ա հրամանը ստեղծվել է 16․09․2024):
* «Mulberry» համակարգով էլեկտրոնային ստորագրված բողոքները դատարան են ներկայացվում թղթային տարբերակով՝ առանց դրա բնօրինակի ներկայացման /այն պետք է կնքվի «Իսկականի հետ ճիշտ է» գրառմամբ, իսկ համակարգից ներբեռնված բնօրինակը ներկայացվում է էլեկտրոնային կրիչով/ (ՎԴ/2500/05/22/ վճռաբեկ բողոքը վերադարձնելու մասին որոշումը։ 23862-2024)։
* ՍԱՏՄ կողմից կազմվող իրավական ակտերում չեն պահպանվել ղեկավարի 2019 թվականի դեկտեմբերի 24–ի N 818-Ա հրամանով հաստատված վարչական վարույթի, պետական վերահսկողության ընթացքում օգտագործվող ձևաթղթերի օրինակելի ձևերը, օրինակ՝ Վարչական իրավախատման վերաբերյալ արձանագրությունում, զննում իրականացնելու որոշման առկայության դեպքում նշվում է «հրաման», իրականացվում է մշտադիկարկում, գրվում՝ «ստուգում» /Ն/19093-2024/։
* Վարչական վարույթը կասեցնելու մասին որոշումներում համատարած հղում է կատարվում «Վարչարարության հիմունքների և վարչական վարույթի մասին» օրենքի 49-րդ հոդվածի 2-րդ, 3-րդ մասերին, այդ թվում նաև այն դեպքերին, որոնց հիմքերն այլ են /N 610-Ա որոշումը/։
* Կենտրոնի պետը 18․06․2024, ներկայացրել է 06․06․2024 N 1253 ստուգման ակտի նախագիծ /Ն/7241-2024/, 14․06․2024 N 1253 ստուգման ակտ՝ որոշում կայացնելու նպատակով, սակայն դրանց ընթացք չի տրվել։ Այնուհետև, պահանջվել է ներկայացնել նոր զեկուցագիր 03․07․2024 /Ն/10840-2024/, որին կցվել է նույն ամսաթվով՝ 06․06․2024, N 1253 տեղեկանք՝ խախտումներ չհայտնաբերելու մասին (Ն/9984-2024), ինչի հետևանքով վարույթը կարճվել է։

ՍԱՏՄ աշխատակիցների կողմից գրությունների նախագծերում թույլատրվող խախտումների և ղեկավարի հաստատմանը ներկայացված դեպքերի վերաբերյալ Վարչության պետը 11․12․2024 Ն/22797-2024 զեկուցագիր է ներկայացրել Տեսչական մարմնի ղեկավարին։

Ի կատարումն ղեկավարի հանձնարարականի՝ իրավական աջակցության և փաստաթղթաշրջանառության վարչության իրավաբանական բաժնի պետի պաշտոնակատարը 16․12․2024 զեկուցագրով անդրադարձել է բացահայտված առկա խնդիրներին և դրանցով պայմանավորված ռիսկերի վերացմանը։

* **«ՌՈՆԱԻ» ՍՊԸ-ի իրավախախտման վերաբերյալ**

**Ո**ւսումնասիրելով Mulberry համակարգի 27․09․2024 Ն/17227-2024 զեկուցագիրը և առնչվող փաստաթղթերը, պարզել է, որ 18․09․2024 «ՌՈՆԱԻ» ՍՊԸ-ի տնօրեն Բ․ Ամոյանը դիմում է ներկայացրել ՌԴ-ից ՀՀ տարածք 100 գլուխ ԽԵԿ սպանդի նպատակով ներմուծելու թույլատվություն ստանալու վերաբերյալ **(Հ/Հ** 19299-2024):

20․09․2024 /03.7/12446-2024 պատասխան գրությամբ թույլատրվել է **50 (հիսուն) գլուխ** սպանդի ենթակա խոշոր եղջերավոր կենդանիների ներմուծումը։

Այրում-Բագրատաշեն սահմանային պետական վերահսկողության բաժնի պետը 24․09․2024 ներկայացրել է 12․09․2024 N 00005570 ձև N 1 անասնաբուժական սերտիֆիկատը՝ 100 գլուխ ԽԵԿ-ի ներկրման վերաբերյալ և հաղորդագրություն է գրել․ «Հայտնում եմ Ձեզ, որ Ռուսաստանի Դաշնության «КФХ Магомедов Магомед Гаджиевич» կազմակերպությունից (Республика Дагестан, г. Южно-Сухокумск, п.Восточный Сухокумск) ներմուծվել է ՀՀ փաստաթղթերով 100 գլուխ սպանդի ենթակա խոշոր եղջերավոր կենդանիներ «ՌՈՆԱԻ» ՍՊԸ համար։ Միաժամանակ հայտնում եմ, որ ավագ տեսուչ Մխիթար Դավթյանի կողմից կատարվել է կենդանիների զննում, որի ժամանակ պարզվել է, որ նախապես տրված **50** գլուխ ԽԵԿ -ի համար թույլտվություն է եղել, բայց փաստացի մեքենայում եղել է 96 գլուխ ԽԵԿ։ Զննման ժամանակ տեսուչը նկատել է 2 գլուխ անկած կենդանի» /03.7/12446-2024։

ՍԱՏՄ ղեկավարի տեղակալը 27․09․2024 զեկուցագիր է ներկայացրել ՍԱՏՄ ղեկավարին հետևյալ բովանդակությամբ․ «․․․Այրում-Բագրատաշեն սահմանային պետական վերահսկողության բաժնի կողմից իրականացվող վերահսկողության ընթացքում տնեսավարողը տեսուչներին է ներկայացրել **կեղծված** թույլատվական փաստաթուղթ նույն ելից /03.7/12446-2024 համարով, որտեղ նշված է եղել, որ թույլատրվում է ներմուծել 100 (հարյուր) գլուխ սպանդի ենթակա խոշոր եղջերավոր կենդանիներ։

Ելնելով վերոգրյալից, խնդրում եմ Ձեր հանձնարարականը համապատասխան ստորաբաժանմանը՝ վերոգրյալի հիման վրա դիմել իրավապահ մարմիններին» Ն/17227-2024։

Մինչդեռ, ՍԱՏՄ նույն օրը՝ 27․09․2024 N/03.7/12705-2024 գրությամբ, դիմողից պահանջվել է հնարավորինս սեղմ ժամկետում տրամադրել սպանդանոցի հետ կնքված պայմանագիրը՝ ներմուծված կենդանիների սպանդի իրականացման համար, ինչպես նաև 10․01․2024 N /03.7/12732-2024 գրություն է ուղարկվել ՌԴ՝   
 ներկայացված լաբորատոր փորձարկման արձանագրության իսկության վերաբերյալ, իսկ 04.10.2024 N /03.7/13128-2024 գրություն է ներկայացվել ՀՀ ներքին գործերի նախարարին՝ հայցելով վերջինիս աջակցությունը «ՌՈՆԱԻ» ՍՊԸ կողմից 2024 թվականի սեպտեմբերի 24-ին ներմուծված 96 (իննսունվեց) գլուխ սպանդի ենթակա խոշոր եղջերավոր կենդանիների սպանդի կազմակերպման գործընթացում։

Ելնելով վերոգրյալից և հիմք ընդունելով այն փաստական հանգամանքը, որ փաստաթղթերում առկա է ՍԱՏՄ կողմից տրված փաստաթղթի այլ անձի կողմից կեղծված օրինակը՝ Վարչության պետի 05․12․2024 Ն/22347-2024 գրությամբ խնդիրը ներկայացվել է Տեսչական մարմնի ղեկավարին և 17․12․2024 Հ/Հ /06.1/2/16047-2024նյութերը ներկայացվել են ՀՀ քննչական կոմիտե՝ կատարված արարքին իրավական գնահատական տալու նպատակով։

Տեսչական մարմնի ղեկավարի՝ **2025 թվականի հունվարի 10-ի N 21-Ա** **որոշման** համաձայն՝ «ՌՈՆԱԻ» ՍՊԸ-ում իրականացված վարչական վարույթի և զննման արդյունքում պարզվել և 2025 թվականի հունվարի 13-ի վարչական իրավախախտման վերաբերյալ արձանագրությամբ արձանագրվել է այն փաստը, որ տնտեսավարող սուբյեկտի կողմից խախտվել են Մաքսային հանձնաժողովի 2010 թվականի հունիսի 18-ի «Մաքսային միության անասնաբուժասանիտարական միջոցների կիրառման մասին» N 317 որոշման 4-րդ գլխի, ՀՀ ԳՆ ՍԱՊԾ պետի՝ 2012 թվականի հունիսի 6-ի N 84-Ն հրամանի հավելվածի 46-րդ կետի պահանջները, այն է՝

«ՌՈՆԱԻ» ՍՊԸ-ի կողմից 12․09․2024ներմուծված թիվ 00005570 անասնաբուժական սերտիֆիկատով թվով 92 գլուխ խոշոր եղջերավոր կենդանիները 72 ժամվա ընթացքում չեն ենթարկվել սպանդի և հաշվի առնելով կատարված իրավախախտման բնույթը, հանրային վտանգավորության աստիճանը, մեղքի աստիճանը, մեղմացնող և ծանրացնող հանգամանքների բացակայությունը և ղեկավարվելով ոլորտը կարգավորող իրավական ակտերով **2025 թվականի հունվարի 25-ին կայացվել է վարչական տուգանք նշանակելու մասին N 68-Ա որոշումը**՝ «ՌՈՆԱԻ» ՍՊԸ տնօրեն Բիմբաշ Հասանի Ամոյանի նկատմամբ՝ նշանակվել է տուգանք սահմանված նվազագույն աշխատավարձի չորսհարյուրաապատիկի չափով՝ 400.000 (չորս հարյուր հազար) ՀՀ դրամ․

Բացի այդ, **«21» հունվարի 2025 թվական N Կ 38-Ա հրամանով** նշանակվել է ծառայողական քննություն՝ պարզելու ի՞նչ հանգամանքերում և ի՞նչ պատճառներով է ՍԱՏՄ կողմից 2024 թվականի սեպտեմբերի 20-ի թիվ /03.7/12446-2024 գրությամբ տրված 50 գլուխ սպանդի ենթակա խոշոր եղջերավոր կենդանիների ներմուծման թույլտվությամբ Հայաստանի Հանրապետություն ներմուծվել 100 գլուխ խոշոր եղջերավոր կենդանիներ.

1. Ո՞վ/ո՞վքեր/ են պատասխանատու ներմուծման թույլտվության մեջ չնշված 50 գլուխ խոշոր եղջերավոր կենդանիների Հայաստանի Հանրապետություն ներմուծման համար:

***Տեսչական մարմնի կողմից հարուցված վարչական վարույթների ուսումնասիրություն***

**Ստուգումներ**

1. Վարչական տուգանք նշանակելու մասին 07 հոկտեմբերի 2024 թ. N 1010-Ա որոշմանն առնչվող 2024 թվականի հուլիսի 24-ի N 1738-Ա «ՔԱՐԱՇԵՆԻ ՊԱՆՐԻ ԳՈՐԾԱՐԱՆ» **ՍՊԸ**-ում ստուգում իրականացնելու մասին հրամանի վերաբերյալ՝ Արմավիրի մարզային կենտրոնի պետ Գ․ Գրիգորյանը 02․08․2024 զեկուցագիր է ներկայացրել այն մասին, որ Արմավիրի մարզում «Քարաշենի պանրի Գործարան» **ՍՊԸ** չի գտնվել։

Սյունիքի մարզային կենտրոնի պետը 06․09․2024 զեկուցագիր է ներկայացրել հրամանում փոփոխություն կատարելու վերաբերյալ, որի հիման վրա արձակվել են Հայաստանի Հանրապետության սննդամթերքի անվտանգության տեսչական մարմնի ղեկավարի` 2024 թվականի հուլիսի 24-ի N N1738-Ա հրամանը չեղյալ ճանաչելու մասին և «ՔԱՐԱՇԵՆԻ ՊԱՆՐԻ ԳՈՐԾԱՐԱՆ» բաց ԲԲԸ-ում ստուգում իրականացնելու մասին հրամանները։ (Ն/15853-2024)

Ուսումնասիրվել է ռիսկի գնահատման (կառավարման) և վերլուծությունների վարչության պետի պարտականությունները կատարող Կ․Մելքումյանի 03․07․2024 զեկուցագիրը՝ Հայաստանի Հանրապետության սննդամթերքի անվտանգության տեսչական մարմնի կողմից 2024 թվականի երրորդ եռամսյակում իրականացվելիք ստուգումների վերաբերյալ։ Պարզվել է, որ «ՔԱՐԱՇԵՆԻ ՊԱՆՐԻ ԳՈՐԾԱՐԱՆ» սահմանափակ պատասխանատվությամբ ընկերությունում ստուգում նախատեսված է եղել իրականացնել **Սյունիքի** մարզում։

**Այստեղից հետևում է, որ 2024 թվականի հուլիսի 24 -ի N 1738-Ա հրամանն արձակելիս իրավական աջակցության և փաստաթղթաշրջանառության վարչության կողմից ուշադրություն չի դարձվել 2024 թվականի երրորդ եռամսյակում իրականացվելիք ստուգումների ծրագրին։** *Խախտվել է Ներքին գործավարության կարգի 64-րդ կետի պահանջը, այն է՝ «Տեսչական մարմնի ղեկավարի հանձնարարությամբ կատարող ստորաբաժանման ղեկավարը կազմակերպում է Տեսչական մարմնի ղեկավարի կողմից ընդունվող իրավական ակտի նախագծի նախապատրաստումը՝ բացառությամբ անձնակազմի կառավարման գործառույթներին վերաբերող անհատական իրավական ակտերի։ Կատարող ստորաբաժանումը անհրաժեշտության դեպքում ստանում է նաև տվյալ իրավական ակտի նախագծի համար հիմք հանդիսացող փաստաթուղթը (օրինակ` դիմում, զեկուցագիր, տեղեկանք և այլ նյութեր)»:*

Ինչպես երևում է 2024 թվականի սեպտեմբերի 10-ի N 2244-Ա հրամանի վերնագրից՝ «բաժնետիրոկան» բառում առկա է սխալ։

2024 թվականի ընթացքում իրականացվելիք **ստուգումների ծրագրում** կազմակերպաիրավական ձևը սխալ է նշված՝ «**ԲԲԸ**»-ի փոխարեն նշված է «**ՍՊԸ**»։

Սյունիքի մարզային կենտրոնի տեսուչների կողմից տնտեսավարողին ծանոթացրել են նաև 2024 թվականի սեպտեմբերի 10-ի N 2243-Ա Հայաստանի Հանրապետության սննդամթերքի անվտանգության տեսչական մարմնի ղեկավարի 2024 թվականի հուլիսի 24-ի N 1738-Ա հրամանը չեղյալ ճանաչելու մասին հրամանին, որը նա ստորագրել է։

19․09․2024 ստուգման ակտի նախագիծի, 27․09․2024 ստուգման ակտի, վարչական իրավախախտումների վերաբերյալ արձանագրության, խախտումները և անհամապատասխանությունները վերացնելու մասին հանձնարարականի համարները նշված են **N 1738-Ա և N 2244-Ա։** Նշված փաստաթղթերում նկարագրվել են, որ ստուգումն իրականացվել է ՍԱՏՄ ղեկավարի N 1738-Ա և N2244-Ա հրամանների հիման վրա, մինչդեռ 2024 թվականի սեպտեմբերի 10-ի N 2243-Ա հրամանով` 2024 թվականի հուլիսի 24-ի N N1738-Ա հրամանը չեղյալ է ճանաչվել։

*Խախտվել է «Հայաստանի Հանրապետությունում ստուգումների կազմակերպման և անցկացման մասին» օրենքի 3-րդ հոդվածի դրույթները։*

**2․** Վարչական տուգանք նշանակելու մասին 8 հոկտեմբերի 2024 թ. N 1011-Ա որոշմանն առնչող 2024 թվականի օգոստոսի 15-ի N 2045-Ա հրամանով Գայանե Սիմոնյան Աթանեսի Ա/Ձ-ի մոտ իրականացված ստուգումների արդյունքում կազմված փաստաթղթերի փաթեթը ներկայացվել է 08.10.2024՝ ստուգումն ավարտելուց 9 աշխատանքային օր հետո։ *Խախտվել է Սննդամթերքի անվտանգության տեսչական մարմնի ղեկավարի 2023 թվականի հունիսի 23-ի N 1441-Լ հրամանով հաստատված Հայաստանի Հանրապետության սննդամթերքի անվտանգության տեսչական մարմնի Ներքին գործավարության կարգի (այսուհետ՝ Ներքին գործավարության կարգ) 40-րդ կետի պահանջը։*

**3․** Վարչական տուգանք նշանակելու մասին 7 հոկտեմբերի 2024 թ. N 1008-Ա որոշմանն առնչվող 2024 թվականի օգոստոսի 9-ի N 1969-Ա «ԿԱՍԿԱԴ ՌՈՅԱԼ» ՍՊԸ-ում ստուգում իրականացնելու մասին հրամանով ստուգման արդյունքում կազմած փաստաթղթերի ուսումնասիրությունից պարզվել է, որ N 1669-Ա մուտքի արձանագրությունը կազմվել է 30.09.2024, որը Երևանի կենտրոնի փորձագետ Թոռնիկ Ալիյանի կողմից չի ստորագրվել»։ *Խախտվել է Տեսչական մարմնի կառավարման խորհրդի 2020 թվականի հոկտեմբերի 12 -ի N 19 որոշմամբ հաստատված Հայաստանի Հանրապետության սննդամթերքի անվտանգության տեսչական մարմնի կողմից իրականացվող ստուգումների ուղեցույցի (այսուհետ՝ ուղեցույց) 20-րդ կետի՝ 4-րդ ենթակետի պահանջը, համաձայն որի՝ «Ստուգման գործընթացը սկսվում է Ստուգողների կողմից ստուգվող տնտեսավարող սուբյեկտի տարածք մուտք գործելուց, որից հետո Ստուգողները․․․․․․․կազմում են տնտեսվարող սուբյեկտի մոտ մուտք գործելու արձանագրություն և ստորագրում այն։ Արձանագրությունը ստորագրում է նաև տնտեսավարող սուբյեկտի ղեկավարը կամ նրան փոխարինող (լիազորված) պաշտոնատար անձը»։*

17․09․2024 N 1969-Ա ստուգման ակտի նախագիծը, 25․09․2024 N 1969-Ա ստուգման ակտը և վարչական իրավախախտումների վերաբերյալ արձանագրությունը խմբի ղեկավար Վան Աղաջանյանի կողմից չի ստորագրվել։ *Խախտվել է ՎԻՎ օրենսգրքի 255-րդ հոդվածի պահանջը, համաձայն որի «Արձանագրությունը ստորագրում են այն կազմող անձը և վարչական իրավախախտում կատարած անձը. վկաների և տուժողների առկայության դեպքում արձանագրությունը կարող են ստորագրել նաև այդ անձինք»: Խախտվել է ուղեցույցի 41-րդ կետի պահանջը, այն է՝ «Սույն ուղեցույցի 38-րդ կետով նշված ժամկետում տնտեսավարող սուբյեկտի ղեկավարի կամ նրան փոխարինող պաշտոնատար անձի կողմից առարկություններ չներկայացվելու դեպքում Պատասխանատուն կազմում է ակտը և դրա մեկ օրինակը` ստորագրված Ստուգողների կողմից, առարկություն ներկայացնելու համար սահմանված ժամկետի ավարտից հետո 3 աշխատանքային օրվա ընթացքում, պատշաճ ձևով (առձեռն կամ փոստով) ներկայացնում տնտեսավարող սուբյեկտի ղեկավարին կամ նրան փոխարինող պաշտոնատար անձին»:*

Վարչական տուգանք նշանակելու մասին 7 հոկտեմբերի 2024 թ․ N 1008-Ա որոշմամբ «ԿԱՍԿԱԴ ՌՈՅԱԼ» սահմանափակ պատասխանատվությամբ ընկերության տնօրեն Լևոն Արայիկի Մարությանի նկատմամբ՝ **«Վարչական իրավախախտումների վերաբերյալ» օրենսգրքի 158-րդ հոդվածի 2-ին մասով սահմանված իրավախախտման կատարման համար** նշանակվել է տուգանք՝ սահմանված նվազագույն աշխատավարձի երկուհարյուրապատիկի չափով՝ 200.000 (երկու հարյուր հազար) ՀՀ դրամ, քանի որ իրացրել է **պիտանիության ժամկետն անցած** «Monin Cinnamon»- 1 շիշ-պիտանիության ժամկետը մինչ 07.2024, «Monin Chocolate» - 1 շիշ, պիտանիության ժամկետը մինչ 06.2024թ., սոուս «Мирин»- 2 շիշ- արտադրված 25.12.2020-պիտանիության ժամկետը 12 ամիս, խնձորի քացախ «Artfood» - արտադրված 12.12.2022 պիտանիության ժամկետը 6 ամիս /Վարչական իրավախախտումների վերաբերյալ օրենսգրքի 158-րդ հոդվածի 2-րդ մաս/: Մինչդեռ պիտանիության ժամկետն անցած սննդամթերքի իրացման համար պատասխանատվության միջոց է նախատեսված ՎԻՎ օրենսգրքի **158-րդ հոդվածի 1-ին մասով, համաձայն որի՝** *«Առանց պիտանիության ժամկետի, պիտանիության ժամկետն անցած, ոչ ընթեռնելի պիտանիության ժամկետով, պիտանիության ժամկետի կրկնակի մակնշմամբ, արտադրողի նշած բնօրինակ պիտանիության ժամկետը ջնջված և նոր ժամկետի նշումով, հայերեն մակնշումն արտադրողի նշած բնօրինակ պիտանիության ժամկետի վրա փակցված ապրանքներ իրացնելը՝* *առաջացնում է տուգանքի նշանակում պաշտոնատար անձի նկատմամբ՝ սահմանված նվազագույն աշխատավարձի հարյուրապատիկից մինչև երկուհարյուրապատիկի չափով»:*

**4․** Արտադրական գործունեության կասեցումը վերացնելու մասին 11 հոկտեմբերի 2024 թ. N 575-Ա որոշմանն առնչվող 2024 թվականի օգոստոսի 19-ի N 2107-Ա Սաթիկ Օթարյան Լյովայի Ա/Ձ -ի մոտ ստուգում իրականացնելու մասին հրամանով ստուգման ժամանակ Mulberry համակարգում 09․09․2024 զեկուցագրին կցված ստուգման արդյունքում կազմած փաստաթղթերի փաթեթն ամբողջական չէ․ բացակայում է ստուգաթերթը, ստուգման ակտի նախագիծը, ստուգման ակտը, արձանագրությունը, սննդամթերքի անվտանգությունը հիմնավորող փաստաթղթերը նմուշառված կերակրի աղի փորձարկման արձանագրությունը։ *Խախտվել է Ներքին գործավարության կարգի 40-րդ կետի պահանջը։*

Ստուգման ժամանակ 2024 թվականի օգոստոսի 26-ի N 464-Ա որոշումով կասեցվել է արտադրական գործունեությունը։

7 հոկտեմբերի 2024 թ․ արձակվել է N 2372-Ա հրամանը` Ա/Ձ Սաթիկ Օթարյանի մոտ ստուգում իրականացնելու մասին։ Խախտման վերացման փաստը հավաստող լուսանկարները կցված չեն։ *Խախտվել է Ներքին գործավարության կարգի 40․1 կետի պահանջը։*

**5․** Վարչական տուգանք նշանակելու մասին 07 հոկտեմբերի 2024 թ. N 1005-Ա որոշմանն առնչվող 2024 թվականի օգոստոսի 13-ի N 2024-Ա Գուրգեն Աբովյան Հովհաննեսի Ա/Ձ-ի մոտ ստուգում իրականացնելու մասին հրամանով ստուգման ժամանակ 2024 թվականի օգոստոսի 22-ի N 2173-Ա հրամանով կատարվել է տեսուչի փոփոխություն, որը տնտեսավարողի կողմից չի ստորագրված*։ Խախտվել է «Հայաստանի Հանրապետությունում ստուգումների կազմակերպման և անցկացման մասին» օրենքի 3-րդ հոդվածի 5-րդ մասի պահանջը։*

N 2173 ստուգման ակտի նախագիծը և N 2173 ստուգման ակտը կազմվել են նույն օրը՝ 24․09․2024։ Ստուգման ակտի նախագիծի ամսաթիվը սխալ է նշված։ Տնօրենը այն ստացել է 16․09․2024։

**6․** Վարչական վարույթը կասեցնելու մասին N 576-Ա որոշմանն առնչվող Համլետ Մարտիրոսյան Գագիկի Ա/Ձ-ի մոտ ստուգում իրականացնելու մասին 2024 թվականի օգոստոսի 2-ի N 1899-Ա հրամանով ստուգման ժամանակ խախտելով Ներքին գործավարության կարգի 40․3 կետի պահանջը՝ 21.08.2024՝ 12 աշխատանքային օր հետո, Շիրակի մարզային կենտրոնի պետը զեկուցագիր է ներկայացրել հրամանում տեսուչի փոփոխության վերաբերյալ, քանի որ Արտակ Սահակյանը 2024 թվականի օգոստոսի 21-ից մինչև սեպտեմբերի 13-ը ներառյալ գտնվելու է արձակուրդում։

2024 թվականին օգոստոսի 21-ին արձակվել է N 2156-Ա հրամանը՝ Տեսչական մարմնի ղեկավարի **2024 թվականի օգոստոսի 2-ի N 1899-Ա հրամանում** փոփոխություն կատարելու մասին, համաձայն որի՝ N 1899-Ա հրամանի 3-րդ կետում «Արտակ Սահակյանին» բառերը **փոխարինվել են «փորձագետ Սևակ Խաչատրյանին» բառերով:**

Կրկին խախտելով Ներքին գործավարության կարգի 40․3 կետի պահանջը, 2024 թվականի սեպտեմբերի 6-ին՝ 12 աշխատանքային օր հետո, զեկուցագիր է ներկայացվել, որ 2024 թվականի սեպտեմբերի 5-ին ստուգման նպատակով տեսուչներն այցելել են Համլետ Մարտիրոսյան Ա/Ձ-ին պատկանող հանրային սննդի կազմակերպություն, պարզվել է, որ նա գտնվում է ՌԴ-ում։

2024 թվականի սեպտեմբերի 26-ին կենտրոնի պետը նորից զեկուցագիր է ներկայացրել, որ «2024 թվականի օգոստոսի 2-ի N 1899-Ա ստուգման հրամանում Շիրակի մարզային կենտրոնի գլխավոր տեսուչ Գևորգ Տիկոյանին բառերը փոխել Արտակ Սահակյանին բառերով, քանի որ Գևորգ Տիկոյանը գտնվում է արձակուրդում»։

2024 թվականի սեպտեմբերի 30-ին արձակվել է N 2342-Ա հրամանը՝ Տեսչական մարմնի ղեկավարի **2024 թվականի օգոստոսի 2-ի N 1899-Ա** հրամանում փոփոխություն կատարելու մասին։ Այսինքն, մի դեպքում 2024 թվականի օգոստոսի 2-ի «Համլետ Մարտիրոսյան Գագիկի Ա/Ձ-ի մոտ ստուգում իրականացնելու մասին» N 1899-Ա հրամանի 3-րդ կետում «Արտակ Սահակյանին» բառերը **փոխարինվել է «փորձագետ Սևակ Խաչատրյանին» բառերով, մյուս դեպքում՝** գլխավոր տեսուչ «**Գևորգ Տիկոյանին**» բառերը փոխարինվել է «**Արտակ Սահակյանին**» բառերով, որն իրավաչափ չէ, քանի որ 2024 թվականի օգոստոսի 21-ի N 2156-Ա հրամանով N 1899-Ա հրամանում արդեն փոփոխություն կատարվել էր։

*Խախտվել է նաև Ներքին գործավարության կարգի 40․3 և 40․4 կետերի պահանջները։*

2024 թվականի հոկտեմբերի 10-ին կենտրոնի պետը զեկուցագիր է ներկայացրել, որ 03․10․2024 - 07․10․2024 Արտակ Սահակյանը և փորձագետ Սևակ Խաչատրյանը ստուգում են իրականացրել Համլետ Մարտիրոսյան Գագիկի Ա/Ձ-ին պատկանող ՀՍԿ-ում։ Արտակ Սահակյանը գտնվում է ժամանակավոր անաշխատունակության կարգավիճակում, առաջարկել է ստուգման վարույթի ընթացքը կասեցնել մինչև հոկտեմբերի 28-ը։

2024 թվականի հոկտեմբերի 11-ին ընդունվել է Ա/Ձ Համլետ Մարտիրոսյանի վարչական վարույթը կասեցնելու մասին N 576-Ա որոշումը, համաձայն որի՝ «Համլետ Մարտիրոսյան Ա/Ձ-ի մոտ իրականացված ստուգման արդյունքների ամփոփումը հնարավոր է ստուգում իրականացնող տեսուչի աշխատանքի ներկայանալու դեպքում, ուստի նշված վարչական վարույթը պետք է կասեցնել:

Վերոգրյալի հիման վրա, և ղեկավարվելով «Վարչարարության հիմունքների և վարչական վարույթի մասին» օրենքի **49-րդ հոդվածի 2-րդ, 3-րդ և 4-րդ մասերով**՝ վարչական վարույթը կասեցվել է։

**Այսպիսով տեսուչի աշխատանքի ներկայանալու փաստը որպես կասեցման հիմք չի կարող հանդիսանալ։** *Խախտվել է «Վարչարարության հիմունքների և վարչական վարույթի մասին» օրենքի 49-րդ հոդվածի պահանջները։*

**7․** Արտադրական գործունեությունը կասեցնելու մասին 30 օգոստոսի 2024 թ. N 481-Ա որոշմանն առնչվող 2024 թվականի օգոստոսի 20-ի N 2127-Ա Ֆլորա Մանուկյան Համբարձումի Ա/Ձ-ի մոտ ստուգում իրականացնելու մասին հրամանով ստուգման ընթացքում նույն խախտումների համար կայացվել են «Արտադրական գործունեությունը կասեցնելու մասին» **2024 թվականի օգոստոսի 30-ի N 481-Ա և 2024 թվականի սեպտեմբերի 6-ի N 510-Ա որոշումները։**

Ֆլորա Մանուկյանը 09․09․2024 դիմում է ներկայացրել N 510-Ա որոշման պահանջները կատարելու մասին։ 2024 թվականի սեպտեմբերի 16-ին արձակվել է N 2269–Ա հրամանը՝ N 481-Ա որոշման 1-ին կետի կատարման փաստը ստուգելու համար, որի ստուգման արդյունքում Երևանի կենտրոնի պետի զեկուցագրի համաձայն՝ 2024 թվականի սեպտեմբերի 6-ի «Արտադրական գործունեությունը կասեցնելու մասին» N 510-Ա որոշումը մնացել է անփոփոխ: 01․10․2024 կրկին դիմում է ներկայացրել N 510-Ա որոշման պահանջները կատարելու մասին։ 2024 թվականի հոկտեմբերի 2-ի N 562-Ա որոշումով ուժը կորցրած է ճանաչվել 2024 թվականի սեպտեմբերի 6-ի «Արտադրական գործունեությունը կասեցնելու մասին» N 510-Ա որոշումը։*Խախտվել է «Վարչարարության հիմունքների և վարչական վարույթի մասին» օրենքի 56-րդ հոդվածի 1-ին մասի պահանջը***։**

Mulberry համակարգում բացակայում են 2024 թվականի օգոստոսի 20-ի N 2127-Ա, 2024 թվականի սեպտեմբերի 16-ի N 2269–Ա հրամաններով ստուգումների արդյունքում կազմված փաստաթղթերի ամբողջական փաթեթները։ *Խախտվել է Ներքին գործավարության կարգի 40-րդ կետի պահանջը։*

**8․** Արտադրական գործունեության կասեցումը վերացնելու մասին 14 հոկտեմբերի 2024 թ. N 578-Ա որոշմանն առնչվող Սուսաննա Հարությունյան Վարազդատի Ա/Ձ-ի մոտ ստուգում իրականացնելու մասին 2024 թվականի օգոստոսի 19-ի N 2105-Ա հրամանով ստուգման ժամանակ 27․08․2024 Արարատի մարզային կենտրոնի պետը զեկուցագիր է ներկայացրել, որ տնտեսավարողը արտադրական գործունեությունը կազմակերպել է սեփական տան խոհանոցում, հայտնաբերվել են սանիտարահիգիենիկ պահանջների խախտումներ։ Առաջարկվում է կասեցնել Ա/Ձ Սուսաննա Հարությունյանի մսամթերքի արտադրության կազմակերպության արտադրական գործունեությունը մինչև 27․11․2024:

2024 թվականի օգոստոսի 30-ին ընդունվել է «Արտադրական գործունեությունը կասեցնելու մասին» N 478-Ա որոշումը՝ ժամկետ սահմանելով մինչև 2024 թվականի նոյեմբերի 27-ը:

Մսամթերքի արտադրության կազմակերպությունների համար 21․08․2024 ստուգաթերթի 1․4, 2․4 կետերի, 4․12 կետի 1, 2, 4, 5, 6, 7 ,9 ենթակետերի, 4․14․կետի 2-րդ, 3-րդ ենթահարցերի դիմաց նշումներ չկան։

1․10․ «Արդյո՞ք **ենթամթերքներից** և արյունից պատրաստվող մսամթերքի արտադրությունն իրականացվում է առանձին շինությունում» հարցի դիմաց նշել են «**չ/պ»** , իսկ նշումներ սյունակում նշել են «օգտագործվում է **միայն ենթամթերք**»։

*Խախտվել է «Հայաստանի Հանրապետությունում ստուգումների կազմակերպման և անցկացման մասին» օրենքի 6-րդ հոդվածի 1-ին մասի պահանջը։*

2024 թվականի սեպտեմբերի 24-ին Հարությունյան Սուսաննան դիմում է ներկայացրել որոշման պահանջները կատարելու մասին։

2024 թվականի սեպտեմբերի 30-ին զեկուցագիր է ներկայացվել վերստուգում իրականացնելու վերաբերյալ։ 2024 թվականի հոկտեմբերի 8-ին արձակվել է Սուսաննա Հարությունյան Վարազդատի Ա/Ձ-ի մոտ ստուգում իրականացնելու մասին N 2385-Ա հրամանը (վերստուգման)։

Ստուգման ընթացքում կազմված 09․10․2024 «Մսամթերքի արտադրության կազմակերպությունների համար» ստուգաթերթի 1․6 կետի 4) «բացվող ներքին պատուհանները (վերնափեղկերը) ունեն հեշտությամբ հանվող և մաքրվող միջատապաշտպան» հարցի դիմաց նշում չկա։

1․3 կետի 4-րդ ենթահարցի 4) «ձեռքերը լվանալու համար նախատեսված լվացարաններով՝ տաք և սառը ջրով, ձեռքերը լվանալու միջոցներով և ձեռքերը սրբելու և (կամ) չորացնելու համար նախատեսված սարքերով» հարցի դիմաց նշված է «այո», սակայն կցված լուսանկարների ուսումնասիրությունից երևում է, որ սան հանգույցում առկա չէ չորացնելու համար նախատեսված սարք, այլ կախիչից կախված է կտորից (ընդհանուր օգտագործման համար նախատեսված) սրբիչ։ Խախտվել է ՄՄ ՏԿ 021/2011 կանոնակարգի 1-ին հոդվածի 4-րդ կետի 4-րդ ենթակետի պահանջը, որը **չի արձանագրվել**։ Ստուգման արդյունքում 10․10․2024 տրվել է խախտումներ չհայտնաբերելու մասին Տեղեկանք N 2385։ *Խախտվել է «Հայաստանի Հանրապետությունում ստուգումների կազմակերպման և անցկացման մասին» ՀՀ օրենքի 6-րդ հոդվածի 1-ին մասի պահանջը։*

**9․** Վարչական տուգանք նշանակելու մասին 14 հոկտեմբերի 2024 թ. N 1015-Ա որոշմանն առնչվող «Վարդուհի Առուշանյան Սանասարի» ընտանեկան ձեռնարկությունում ստուգում իրականացնելու մասին 2024 թվական օգոստոսի 20-ի N 2125-Ա հրամանով ստուգման ժամանակ 06․09․2024 «Արտադրական կազմակերպությունների համար» ստուգաթերթի 1․6 կետի 1-ին ենթակետի դիմաց նշված է և΄ «այո», և΄ «ոչ» սյունակները։ Սակայն ստուգման ակտում որպես խախտում չի արձանագրվել։

Ստուգաթերթի 1․2․ կետի 2-րդ ենթակետի դիմաց նշել են «ոչ» սյունակը, սակայն ստուգման ակտում նշված խախտումը չեն արձանագրել։

Ստուգաթերթի 1․2․ կետի 5-րդ և 7-րդ ենթակետերի դիմաց նշել են «այո», սակայն ստուգման ակտում արձանագրել են որպես խախտում։

*Խախտվել է «Հայաստանի Հանրապետությունում ստուգումների կազմակերպման և անցկացման մասին» ՀՀ օրենքի 6-րդ հոդվածի 1-ին մասի պահանջը։*

2024 թվականի սեպտեմբերի 18-ին ընդունվել է «Արտադրական գործունեությունը կասեցնելու մասին» N 543-Ա որոշումը՝ ժամկետ սահմանելով մինչև 11․11․2024։

2024 թվականի սեպտեմբերի 20-ի N 2125 ստուգման ակտի նախագիծը, 2024 թվականի սեպտեմբերի 30-ի N 2125-Ա ստուգման ակտը և արձանագրությունը ստուգող խմբի ղեկավար Գարեգին Սարգսյանը չի ստորագրել։ Իսկ 2024 թվականի սեպտեմբերի 30-ի խախտումները և անհամապատասխանությունները վերացնելու մասին N 2125 հանձնարարականը տրվել է Արարատի մարզային կենտրոնի պետի անունից և ստորագրված չէ։ *Խախտվել է ՎԻՎ օրենսգրքի 255-րդ հոդվածի, ուղեցույցի 41-րդ կետի պահանջները։*

**10․** Վարչական տուգանք նշանակելու մասին 04 հոկտեմբերի 2024 թ. N 1002-Ա որոշմանն առնչվող 2024 թվականի օգոստոսի 22-ի N 2161-Ա «ՓԱՐՎԱՆԱ ՕՋԱԽ» ՍՊԸ-ում ստուգում իրականացնելու մասին հրամանով ստուգման ժամանակ ստուգումն սկսել են 30․08․2024՝ ստուգման հրամանի արձակումից 6 աշխատանքային օր հետո, որի մասին զեկուցագիր է ներկայացվել 02․09․2024։ *Խախտվել է Ներքին գործավարության կարգի 40․3 և 40․4 կետերի պահանջները*։

Համաձայն 2024 թվականի սեպտեմբերի 20-ի N 2161 ստուգման ակտի և վարչական իրավախախտումների մասին արձանագրության՝ «․․․․․ստուգման ընթացքում հայտնաբերվել է տեղական արտադրության կենդանիների սպանդից գոյացած 5 կգ խոզի, 7 կգ ԽԵԿ-ի մսեղիք, որոնք չէին ուղեկցվում սպանդանոցային ծագման անասնաբուժական Ձև N5 վկայականներով»։

2024 թվականի սեպտեմբերրի 2-ին տրվել է կարգադրագիր N 2161 արտադրանքի իրացումն արգելելու, շուկայից հետ կանչելու, ոչնչացնելու կամ օգտահանելու մասին։ Փաթեթում առկա է 03․09․2024 «Վտանգավոր արտադրանքի օգտահանման» ակտ N 2161, ըստ որի՝ 5կգ խոզ, 7 կգ ԽԵԿ-ի միսը օգտահանվել է ջերմամշակման եղանակով։ Օգտահանման արդյունքում ստացվել է շան կեր։ Մինչդեռ, համաձայն 24.02.2024 ուժի մեջ մտած ՀՀ կառավարության 23 փետրվարի 2024 թվականի N 257-Ն որոշմամբ հաստատված «Ոչ սպանդանոցային մորթի հետևանքով ստացված կենդանական ծագման հումքի և մթերքի առգրավման և ոչնչացման կարգը սահմանելու մասին» կարգի 3-րդ կետի՝ «Պետական վերահսկողության ընթացքում ոչ սպանդանոցային մորթի հետևանքով ստացված կենդանական ծագման հումք և մթերք հայտնաբերելու դեպքում ամբողջ խմբաքանակի իրացումը ենթակա է կասեցման, առգրավման և ոչնչացման» 5-րդ կետի՝ «Եթե պետական վերահսկողության շրջանակներում պարզվում է, որ կենդանական ծագման հումքը և մթերքը չունեն սպանդանոցային ծագում, ապա այդ կենդանական ծագման հումքի և մթերքի ամբողջ խմբաքանակն առանց փորձաքննության ենթարկելու ենթակա է ոչնչացման՝ այրման եղանակով ոչնչացումն իրականացնող կազմակերպության կողմից», 6-րդ կետի՝ «Տեսուչը ոչ սպանդանոցային մորթի հետևանքով ստացված կենդանական ծագման հումք և մթերք հայտնաբերելու դեպքում կասեցնում է ամբողջ խմբաքանակի իրացումը՝ միաժամանակ ընդունում է առգրավման մասին որոշում՝ հետագա ոչնչացման նպատակով։ Որոշման ձևը սահմանվում է Սննդամթերքի անվտանգության տեսչական մարմնի կողմից»։ *Այսպիսով* ***խախտվել է «Սննդամթերքի անվտանգության պետական վերահսկողության մասին» օրենքի 21-րդ հոդվածի 1-ին մասի 14.1․ կետի պահանջը,*** *այն է․ «պետական վերահսկողության ընթացքում ոչ սպանդանոցային մորթի հետևանքով ստացված կենդանական ծագման հումք և մթերք հայտնաբերելու դեպքում կասեցնել ամբողջ խմբաքանակի իրացումը՝ միաժամանակ կայացնելով առգրավման և ոչնչացման որոշում: Առգրավված ոչ սպանդանոցային մորթի հետևանքով ստացված կենդանական ծագման հումքի և մթերքի ոչնչացման հետ կապված ծախսերը կատարվում են տնտեսավարող սուբյեկտի միջոցների հաշվին, իսկ վերջինիս կողմից ծախսերը կատարելուց հրաժարվելու պարագայում՝ լիազոր մարմնի կողմից հետագայում գանձումը դատական կարգով իրականացվելու միջոցով: Ոչ սպանդանոցային մորթի հետևանքով ստացված կենդանական ծագման հումքի և մթերքի առգրավման և ոչնչացման կարգը սահմանում է Կառավարությունը»:*

**11․** Վարչական տուգանք նշանակելու մասին 04 հոկտեմբերի 2024 թ. N 1001-Ա որոշմանն առնչվող «ՈՍԿԵ ԿԱԹ» ՍՊԸ-ում ստուգում իրականացնելու մասին 2024 թվականի օգոստոսի 16-ի N 2080-Ա հրամանով ստուգման արդյունքների փաստաթղթերի փաթեթում առկա ՀՀ ՍԱՏՄ ղեկավարի 2024 թվականի օգոստոսի 16-ի N 2080-Ա հրամանում փոփոխություն կատարելու մասին 2024 թվականի օգոստոսի 23-ի N 2177-Ա հրամանը ստորագրված չէ։ *Խախտվել է «Հայաստանի Հանրապետությունում ստուգումների կազմակերպման և անցկացման մասին» ՀՀ օրենքի 3-րդ հոդվածի 5-րդ մասի պահանջը։*

2024 թվականի սեպտեմբերի 23-ի ստուգման ակտի և արձանագրության մեջ արձանագրվել է խախտում՝ «01․07․2023 - 28․09․2024 կաթնամթերքի արտադրության (պատրաստման) գործընթացների իրականացման ժամանակ արտադրողի (պատրաստողի) կողմից չեն մշակվել, չեն իրականացվել և չեն պահպանվել վտանգի վերլուծության և հսկման կրիտիկական կետերի համակարգի (ՎՎՀԿԿ) սկզբունքների վրա հիմնված ընթացակարգերը»։ Սակայն 23․09․2024 խախտումները և անհամապատասխանությունները վերացնելու մասին N 2147/1 հանձնարարականով նշված խախտման համար հանձնարարական չի տրվել։ *Խախտվել է «Հայաստանի Հանրապետությունում ստուգումների կազմակերպման և անցկացման մասին» օրենքի 6-րդ հոդվածի 1-ին մասի պահանջը։*

**12․** Վարչական տուգանք նշանակելու մասին 3 հոկտեմբերի 2024 թ. N 998-Ա որոշմանն առնչվող 2024 թվականի օգոստոսի 15-ի N 2049-Ա Արմեն Հովհաննիսյան Շվերնիկի Ա/Ձ-ի մոտ ստուգում իրականացնելու մասին հրամանը տնտեսավարողի կողմից ստորագրված չէ։ *Խախտվել է «Հայաստանի Հանրապետությունում ստուգումների կազմակերման և անցկացման մասին» օրենքի 3-րդ հոդվածի 3-րդ մասի պահանջը։*

Ստուգումն իրականացվել է 16․08․2024 - 20․08․2024։

Ստուգման ժամանակ հայտնաբերվել է SFAD ֆիրմայի շոկոլադե քաղցր բարձիկներ, որոնք չունեն հայերեն մակնշում։ Արդյունքում 20․08․2024 տրվել է կարգադրագիր N 2049 «**Արտադրանքի իրացումը արգելելու, շուկայից հետ կանչելու, ոչնչացնելու կամ օգտահանելու մասին»**։ Մինչդեռ հայերեն մակնշում չունենալու դեպքում ընդունվում է «**Արտադրանքի** **իրացումը կասեցնելու մասին»** կարգադրագիր։ *Խախտվել է «Սննդամթերքի անվտանգության պետական վերահսկողության մասին» օրենքի 19-րդ հոդվածի 6-րդ մասի պահանջը։*

1. Վարչական տուգանք նշանակելու մասին **4 հոկտեմբերի 2024 թ.** N 1003-Ա որոշման փաստաթուղթը ստեղծվել է հետին ամսաթվով՝ **2024 թվականի հոկտեմբերի 9-ին․** նույն օրն էլ առաքվել է։ *Խախտվել է Վարչարարության հիմունքների և վարչական վարույթի մասին օրենքի 59-րդ հոդվածի 2-րդ մասի պահանջը, համաձայն որի՝ «Գրավոր վարչական ակտը, ընդունումից հետո` եռօրյա ժամկետում, պետք է հանձնվի վարույթի մասնակիցներին»։*

Որոշման շարադրության մեջ առկա է անհասկանալի միտք, մասնավորապես՝ «ք. Երևան, Բադալ Մուրադյան փողոց Հ 54/1

2023 թվականի հուլիսի 1-ից մինչև 2024 թվականի օգոստոսի 26-ն ընկած ժամանակահատվածում չի սննդամթերքի արտադրության (պատրաստման) գործընթացում օգտագործվող արտադրական շինությունների, տեխնոլոգիական սարքավորումների և գույքի մաքրման, լվացման, ախտահանման, միջատազերծման և կրծողների ոչնչացման գործընթացների պարբերականություն և չի իրականացվել /Վարչական իրավախախտումների վերաբերյալ օրենսգրքի 158-րդ հոդվածի 32-րդ մաս/»։ *Խախտվել է «Վարչարարաության հիմունքների և վարչական վարույթի մասին» օրենքի 56-րդ հոդվածի 1-ին մասի պահանջը։*

1. Վարչական տուգանք նշանակելու մասին 9 հոկտեմբերի 2024 թ. N 1012-Ա որոշմանն առնչվող 2024 թվականի օգոստոսի 15-ի N 2040-Ա «ԵՐԵՎԱՆԻ ԹԻՎ 47 ՄՍՈՒՐ-ՄԱՆԿԱՊԱՐՏԵԶ» համայնքային ոչ առեվտրային կազմակերպությունում ստուգում իրականացնելու մասին հրամանով ստուգման ժամանակ 27․08․2024 «Հանրային սննդի կազմակերպությունների համար» N 2040 ստուգաթերթի 4․4, 5․2, 5․5 կետերի դիմաց նշված է «այո», սակայն փաթեթում բացակայում են անվտանգությունը հավաստող փաստաթղթերը և անասնաբուժական ձև 5 վկայականները։ Համաձայն 18․09․2024 N 2040 ստուգման ակտի՝ ակտին կցված են պետռեգիստրի վկայականի, ախտահանության դեռատիզացիայի պայմանագրի պատճենը, աշխատակիցների սանիտարական գրքույկները, ձև 5 անասնաբուժական վկայականի պիտակ, անվտանգությունը հավաստող փաստաթղթեր։ Mulberry համակարգում նշված փաստաթղթերը բացակայում են*։ Խախտվել է Ներքին գործավարության կարգի 40-րդ կետի պահանջը։*
2. Վարչական տուգանք նշանակելու մասին 9 հոկտեմբերի 2024 թ. N 1014-Ա որոշմանն առնչվող «ՍՈՃՈՒՏ ՄԱՆԿԱԿԱՆ ԱՌՈՂՋԱՐԱՆ» ՓԲԸ-ում ստուգում իրականացնելու մասին 2024 թվականի օգոստոսի 22-ի N 2162-Ա հրամանով ստուգման ժամանակ «Հանրային սննդի կազմակերպությունների համար» 04․09․2024 N 2162-Ա ստուգաթերթի 4․4, 5․2, 5․5 կետերի դիմաց նշված է «այո», սակայն փաթեթում բացակայում են հումքի և սննդամթերքի անվտանգությունը հիմնավորող փաստաթղթերը։ 1․17. կետի՝ «Արդյո՞ք սահմանված է սննդամթերքի արտադրության (պատրաստման) գործընթացում օգտագործվող արտադրական շինությունների, տեխնոլոգիական սարքավորումների և գույքի մաքրման, լվացման, ախտահանման, միջատազերծման և կրծողների ոչնչացման գործընթացների պարբերականություն և դրանք իրականացվում են» հարցի դիմաց նշված է «այո», սակայն բացակայում են հիմնավորող փաստաթղթերը։ *Խախտվել է Ներքին գործավարության կարգի 40-րդ կետի պահանջը։*
3. Վարչական տուգանք նշանակելու մասին 24 հոկտեմբերի 2024 թ. N 1033-Ա որոշմանն առնչվող Վիգեն Գրիգորյան Վազգենի Ա/Ձ-ի մոտ ստուգում իրականացնելու մասին 2024 թվականի օգոստոսի 19-ի N 2104-Ա հրամանով ստուգման ժամանակ արձակվել է Տեսչական մարմնի ղեկավարի 2024 թվականի օգոստոսի 19-ի N 2104-Ա հրամանում փոփոխություն կատարելու մասին 2024 թվականի սեպտեմբերի 12-ի N 2255-Ա հրամանը։ **Հ/Հ** Ն/16143-2024

«Կաթնամթերքի արտադրության կազմակերպությունների համար» 2024 թվականի հոկտեմբերի 2-ի N 2104 ստուգաթերթի 4․27 «Արդյո՞ք վերամշակման համար իրացվող հում կաթը, հում յուղազերծված կաթը, հում սերուցքը ուղեկցվում են ապրանքաուղեկից փաստաթղթերով» հարցի դիմաց նշված է «չ/պ», այնինչ՝ պետք էր տալ հստակ «այո» կամ «ոչ» պատասխան։ 4․32 կետի 1-ին և 4-րդ ենթակետերի դիմաց նշված է «այո», սակայն փաթեթում բացակայում են համապատասխանության հայտարարագիրը և անասնաբուժասանիտարական փորձաքննության եզրակացությունները։

5․8 կետի դիմաց նշված է «այո», սակայն փաթեթում բացակայում են հիմնավորող փաստաթղթերը: *Խախտվել է Ներքին գործավարության կարգի 40-րդ կետի պահանջը։*

1. Վարչական տուգանք նշանակելու մասին 24 հոկտեմբերի 2024 թ. N 1034-Ա որոշմանն առնչվող «ՈՒՐԱՐՏՈՒ ՌԵՍՏՈՐԱՆ» ՍՊԸ-ում ստուգում իրականացնելու մասին 2024 թվականի օգոստոսի 30-ի N 2205-Ա և 2024 թվականի սեպտեմբերի 16-ի N 2272-Ա Տեսչական մարմնի ղեկավարի 2024 թվականի օգոստոսի 30-ի N 2205-Ա հրամանում փոփոխություն կատարելու մասին հրամաններով ստուգմանն առնչվող 22․10․2024 Ն/19155-2024 զեկուցագրին կցված փաստաթղթերի ուսումնասիրությունից պարզվել է, որ «Հանրային սննդի կազմակերպությունների համար» 25․09․2024 N 2205 ստուգաթերթի 2․2 կետի «Արդյո՞ք սննդամթերքի տեղակայման տարածքում աշխատող յուրաքանչյուր անձ պահպանում է անձնական հիգիենայի կանոնները և կրում համապատասխան մաքուր, անհրաժեշտության դեպքում` պաշտպանիչ հագուստ» հարցի դիմաց նշված է «ոչ», սակայն խախտումը 17․10․2024 N 2205 ստուգման ակտում և վարչական իրավախախտումների վերաբերյալ արձանագրության մեջ չի արձանագրվել։ Մինչդեռ բողոքում նշված էր «․․․խոհարարը կեղտոտ ձեռքերով՝ առանց ձեռնոցների, ֆարշ է պատրաստում»։ *Խախտվել է* «*Հայաստանի Հանրապետությունում ստուգումների կազմակերպման և անցկացման մասին*» *օրենքի 6-րդ հոդվածի 1-ին մասի պահանջը։*
2. Վարչական տուգանք նշանակելու մասին 24 հոկտեմբերի 2024 թ․ N 1035-Ա որոշմանն առնչվող Հայաստանի Հանրապետության Կոտայքի մարզի «Հրազդանի Հ. Թումանյանի անվան N5 հիմնական դպրոց» պետական ոչ առևտրային կազմակերպությունում ստուգում իրականացնելու մասին 2024 թվականի սեպտեմբերի 23-ի N 2320-Ա հրամանով ստուգման ժամանակ Կոտայքի մարզային կենտրոնի պետի 16․10․2024 Ն/18626-2024 զկուցագրին կցված ստուգման արդյունքում կազմած փաստաթղթերի ուսումնասիրությունից պարզվել է, որ «Հանրային սննդի կազմակերպությունների համար» ստուգաթերթի էջերը ամբողջական չեն ներմուծված Mulberry համակարգ․ 4․10, 5․1, 5․2 կետերին վերաբերվող էջերը չկան։ *Խախտվել է Ներքին գործավարության կարգի 40-րդ կետի պահանջը։*
3. Արտադրական գործունեությունը կասեցնելու մասին 28 հոկտեմբերի 2024 թ. N 608-Ա որոշմանն առնչվող Հուսիկ Խաչատրյան Ա/Ձ-ի մոտ ստուգում իրականացնելու մասին 2024 թվականի հոկտեմբերի 21-ի N 2573-Ա հրամանով ստուգման արդյունքում Կոտայքի մարզային կենտրոնի պետը 08․11․2024 ներկայացրել է Ն/20471-2024 զեկուցագիր ստուգման արդյունքների վերաբերյալ։ Փաստաթղթերի փաթեթն ամբողջական չէ․ բացակայում են փաստաթղթային զննում պահանջող փաստաթղթերը՝ սննդամթերքի անվտանգությունը հիմնավորող փաստաթղթերը, տեխնոլոգիական հրահանգ, բուժզննության գրքույկներ, ավտոմեքենայի սանիտարական անձնագիր և այլն։ **Ստուգաթերթի ոչ բոլոր էջերն են կցված։** *Խախտվել է Ներքին գործավարության կարգի 40-րդ կետի պահանջը։*

Ղեկավարի տեղեկալը ներկայացրել է կարծիքի Իրավական աջակցության և փաստաթղթաշրջանառության վարչության խորհրդական՝ կառուցվածքային ստորաբաժանումներում առանձին գործառույթներ համակարգող Հ․ Հովհաննիսյանին, ով տվել է կարծիք․ «Առաջարկ չկա»։

01․11․2024 Կոտայքի մարզային կենտրոնի պետը ներկայացրել է զեկուցագիր, որ «Խախտումների վերացման կատարման ժամկետ սահմանվել է մինչև 2024 թվականի նոյեմբերի 28-ը, սակայն սույն թվականի հոկտեմբերի 31-ին Ա/Ձ Հուսիկ Խաչատրյանը ներկայացրել է դիմում՝ այն մասին, որ N 608-Ա որոշման պահանջները կատարվել են»։ **Mulberry համակարգում նշված դիմումը բացակայում է։**

2024 թվականին նոյեմբերի 12-ին արձակվել է Հուսիկ Խաչատրյան Սամվելի Ա/Ձ-ի մոտ ստուգում իրականացնելու մասին N 2779-Ա հրամանը։

Ստուգումն իրականացրել են 19․11․2024՝ հրամանն արձակելուց 5 աշխատանքային օր հետո։ *Խախտվել է Ներքին գործավարության կարգի 40․ 3, 40․4 կետերի պահանջը։*

1. Վարչական վարույթը կասեցնելու մասին 30 հոկտեմբերի 2024 թ. N 610-Ա որոշմանն առնչվող «ԳՐԻՆ ՖՈՒԴ» ՍՊԸ-ում ստուգում իրականացնելու մասին 2024 թվականի հոկտեմբերի 9-ի N 2393-Ա հրամանով ստուգման վերաբերյալ Շիրակի մարզային կենտրոնի պետը 15․10․2024 զեկուցագիր է ներկայացրել **2024 թվականի հոկտեմբերի 9-ի N 2393-Ա** հրամանում փոփոխություն կատարելու մասին։ 2024 թվականի հոկտեմբերի 16-ին արձակվել է N 2515-Ա հրամանը՝ Հայաստանի Հանրապետության սննդամթերքի անվտանգության տեսչական մարմնի ղեկավարի **2024 թվականի օգոստոսի 21-ի N 2154–Ա** հրամանում փոփոխություն կատարելու մասին: Հրամանի վերնագիրը չի համապատասխանում բովանդակությանը։ **Այս հրամանը տնտեսավարողը չի ստորագրել։**

Ստուգումն իրականացվել է **17․10․2024-18․10․2024**։ Ստուգումն ավարտելուց 3 աշխատանքային օր հետո՝ **2024 թվականի հոկտեմբերի 23-ին**, արձակվել է Տեսչական մարմնի ղեկավարի 2024 թվականի հոկտեմբերի 16-ի N 2515-Ա հրամանում փոփոխություն կատարելու մասին N 2622-Ա հրամանը։ *Խախտվել է «Հայաստանի Հանրապետությունում ստուգումների կազմակերպման և անցկացման մասին» ՀՀ օրենքի 3-րդ հոդվածի 5-րդ մասի պահանջը, այն է․ «Ստուգման ընթացքում նոր հանգամանքներ և անհրաժեշտություն առաջանալու դեպքում ստուգման նպատակներն ու շրջանակները կարող է փոփոխել համապատասխան պետական մարմինը` ստուգում կատարող պաշտոնատար անձի (անձանց) գրավոր հիմնավորմամբ, իսկ Հայաստանի Հանրապետության քրեական դատավարության օրենսգրքին համապատասխան նշանակված ստուգումների դեպքում` քննիչը` պատճառաբանված որոշմամբ: Փոփոխման մասին* ***գրավոր տեղեկացվում է տնտեսավարող սուբյեկտի ղեկավարին կամ նրան փոխարինող անձին` նրան ներկայացնելով նախկին հրամանին կամ հանձնարարագրին կից նոր հրամանը կամ հանձնարարագիրը»։***

Ստուգումն ավարտելուց 6 աշխատանքային օր հետո Շիրակի մարզային կենտրոնի պետը 28․10․2024 ներկայացրել է Ն/19542-2024 զեկուցագիրը, համաձայն որի՝ իրականացվել է ելակի նմուշառում և ուղարկվել ՀԱԲԼԾԿ ՊՈԱԿ։

Շիրակի մարզային կենտրոնի պետի 13․11․2024 Ն/20867-2024 զեկուցագրին կցված փաստաթղթերի փաթեթի ուսումնասիրությունից երևում է, որ ՀԱԲԼԾԿ ՊՈԱԿ- ի կողմից N 9059 փորձարկման արձանագրությունը տրվել է 31․10․2024 ՝ ստուգման ավարտից 9 աշխատանքային օր հետո։ Այսինքն, «Հայաստանի Հանրապետությունում ստուգումների կազմակերպման և անցկացման մասին» ՀՀ օրենքի 6-րդ հոդվածի 1-ին մասի դրույթների համաձայն՝ 10-օրյա ժամկետում հնարավոր էր ամփոփել ստուգման արդյունքները։ Մինչդեռ ՍԱՏՄ ղեկավարի կողմից ընդունվել է «ԳՐԻՆ ՖՈՒԴ» ՍՊԸ-ի նկատմամբ հարուցված վարչական վարույթը կասեցնելու մասին N 2024 թվականի հոկտեմբերի 30-ի 610-Ա որոշումը՝ հետևյալ բովանդակությամբ․ «Տեսչական մարմնի ղեկավարի՝ 2024 թվականի հոկտեմբերի 9-ի թիվ 2393-Ա հրամանի համաձայն՝ «ԳՐԻՆ ՖՈՒԴ» ՍՊԸ-ում իրականացվող ստուգման ընթացքում «Սննդամթերքի անվտանգության մասին» ՀՀ օրենքի 20-րդ հոդվածի 1-ին մասով սահմանված նորմի խախտման փաստը պարզելու նպատակով իրականացվել է ելակի նմուշառում և ուղարկվել է Հանրապետական անասնաբուժասանիտարական և բուսասանիտարական լաբորատոր ծառայությունների կենտրոն» ՊՈԱԿ լաբորատոր փորձաքննության:

Վերոգրյալի հիման վրա և ղեկավարվելով «Վարչարարության հիմունքների և վարչական վարույթի մասին» ՀՀ **օրենքի 49-րդ հոդվածի 2-րդ, 3-րդ և 4-րդ մասերով**՝ կասեցվել է «ԳՐԻՆ ՖՈՒԴ» ՍՊԸ-ի նկատմամբ 2024 թվականի հոկտեմբերի 9-ի N 2393-Ա հրամանի հիման վրա հարուցված վարչական վարույթը՝ մինչև դրա կասեցման հիմք դարձած հանգամանքների վերանալը՝ լաբորատոր փորձարկման արձանագրությունը ստանալու հաջորդ օրը, բայց ոչ ուշ, քան կասեցման մասին որոշում ընդունելու օրվանից հետո 60 օրը լրանալը»:

*Համաձայն «Վարչարարության հիմունքների և վարչական վարույթի մասին» օրենքի 49-րդ հոդվածի 2-րդ, 3-րդ և 4-րդ մասերի՝*

*«2. Վարչական մարմինը կարող է կասեցնել վարչական վարույթը, եթե`*

*ա) վարչական ակտի հասցեատերը բացակայում է, և վարչական մարմինը, նախքան վարչական ակտ ընդունելը, անհրաժեշտ է համարում նրա ներկայությունը` վարույթին առնչվող որոշ կարևոր հանգամանքներ նրանից պարզելու համար.*

*բ) ընդունվելիք վարչական ակտի հասցեատեր իրավաբանական անձը վերակազմակերպվում է:*

*Վարչական վարույթը կարող է կասեցվել նաև օրենքով նախատեսված այլ դեպքերում:*

*3 Սույն հոդվածի 1-ին մասի «ա» կետով նախատեսված դեպքերում վարչական վարույթը վերսկսվում է դրա կասեցումն առաջացրած հանգամանքները վերանալուց հետո:*

*Սույն հոդվածի 1-ին մասի «բ» և «գ» կետերով, ինչպես նաև 2-րդ մասով նախատեսված դեպքերում վարչական վարույթը վերսկսվում է դրա կասեցման հիմք դարձած հանգամանքները վերանալուց հետո, բայց ոչ ուշ, քան կասեցման մասին որոշում ընդունելու օրվանից հետո 60 օրը լրանալը:*

*4. Վարչական մարմինը վարչական վարույթի կասեցման վերաբերյալ ընդունում է որոշում, որը եռօրյա ժամկետում պատշաճ ձևով ուղարկվում է վարույթի մասնակիցներին:*

*Վարչական վարույթի կասեցման մասին որոշումը կարող է ընդունվել վարույթի ցանկացած փուլում»:*

Վերը շարադրվածից հետևում է, որ «ԳՐԻՆ ՖՈՒԴ ՍՊԸ»-ի նկատմամբ հարուցված վարչական վարույթը կասեցնելու մասին N 610-Ա որոշումն իրավաչափ չէ։

1. Արտադրական գործունեությունը կասեցնելու մասին 30 հոկտեմբերի 2024 թ. N 612-Ա որոշմանն առնչվող Արկադի Միրիջանյան Վանիկի Ա/Ձ մոտ ստուգում իրականացնելու մասին 2024 թվականի հոկտեմբերի 22-ի N 2589-Ա հրամանով ստուգման արդյունքում Տավուշի մարզային կենտրոնի պետի 20․11․2024 Ն/21320-2024 զեկուցագրին կցված փաստաթղթերի ուսումնասիրությունից պարզվել է, որ 08․11․2024 ստուգման ակտի նախագծում նշված է, որ ստուգումն իրականացվել է ՀՀ կառավարության 2022 թվականին օգոստոսի 11-ի 1266-Ն որոշման **2** հավելվածով **հաստատված «Հանրային սննդի կազմակերպությունների** համար» ստուգաթերթով։ Իսկ 18․11․2024 ստուգման ակտում նշված է, որ ստուգումն իրականացվել է ՀՀ կառավարության 2024 թվականի հոկտեմբերի 17-ի N 1639-Ն որոշման 3 հավելվածով հաստատված «**Իրացման կազմակերպությունների համար»** ստուգաթերթով։ Մինչդեռ, ստուգումն իրականացվել է ՀՀ կառավարության 2024 թվականին հոկտեմբերի 17-ի 1639-Ն որոշման 3 հավելվածով **«Հանրային սննդի կազմակերպությունների համար»** ստուգաթերթով։ Այստեղից հետևում է, որ փաստաթղթերը կազմվել են անփույթ և սխալներով։
2. Վարչական տուգանք նշանակելու մասին 30 հոկտեմբերի 2024 թ. N 1047-Ա որոշմանն առնչվող Սարգսյան Անահիտ Բենիկի Ա/Ձ-ի մոտ ստուգում իրականացնելու մասին 2024 թվականի օգոստոսի 20-ի N 2117-Ա հրամանով ստուգման ժամանակ 9 աշխատանքային օր հետո՝ 02․09․2024 Երևանի կենտրոնի պետի տեղակալը զեկուցագիր է ներկայացրել ստուգման հրամանում փոփոխություն կատարելու վերաբերյալ*։ Խախտվել է Ներքին գործավարության կարգի 40․3 և 40․4 կետերի պահանջները։* 2024 թվականի սեպտեմբերի 4-ին արձակվել է ՀՀ ՍԱՏՄ ղեկավարի 2024 թվականի օգոստոսի 20-ի N 2117-Ա հրամանում փոփոխություն կատարելու մասին N 2213-Ա հրամանը։

2024 թվականի սեմտեմբերի 12-ին՝ 6 աշխատանքային օր հետո, Երևանի կենտրոնի պետը զեկուցագիր է ներկայացրել ստուգման սկզբնական ժամկետը երկարաձգելու վերաբերյալ։ *Խախտվել է Ներքին գործավարության կարգի 40․3 և 40․4 կետերի պահանջները։*

Mulberry համակարգում բացակայում են ստուգման ակտի նախագիծը, ստուգման ակտը, վարչական իրավախախտումների վերաբերյալ արձանագրությունը, սննդամթերքի անվտանգությունը հավաստող փաստաթղթերը։ *Խախտվել է Ներքին գործավարության կարգի 40 -րդ կետի պահանջները։*

1. Վարչական տուգանք նշանակելու մասին 5 նոյեմբերի 2024 թ. 1052-Ա որոշմանն առնչվող Սահակ Վարդանյան Սարգսի Ա/Ձ-ի մոտ ստուգում իրականացնելու մասին 2024 թվականի օգոստոսի 19-ի N 2091-Ա հրամանով ստուգման վերաբերյալ 2024 թվականի սեպտեմբերի 26-ին՝ 28 աշխատանքային օր հետո Շիրակի մարզային կենտրոնի պետը Ն/17139-2024 զեկուցագիր է ներկայացրել հրամանում տեսուչի փոփոխություն կատարելու համար։ *Խախտվել է Ներքին գործավարության կարգի 40․3, 40,4 կետերի պահանջները։*

Զեկուցագիրը կցված չէ հիմքին՝ 2024 թվականի օգոստոսի 19-ի N 2091-Ա հրամանին։ *Խախտվել է Ներքին գործավարության կարգի 11-րդ կետի պահանջը։*

ՍԱՏՄ ղեկավարի կողմից արձակվել է 2024 թվականի օգոստոսի 19-ի N 2091-Ա հրամանում փոփոխություն կատարելու մասին 2024 թվականի սեպտեմբերի 27-ի N 2339-Ա հրամանը, որի առնչվող փաստաթղթերում կցված է ոչ թե 2024 թվականի օգոստոսի 19-ի N 2091-Ա հրամանը, այլ՝ 2023 թվականի օգոստոսի 30-ի N 2019-Ա Լալա Նարգիզյան Միքայելի Ա/Ձ-ի մոտ ստուգում իրականացնելու մասին հրամանը, որն առնչություն չունի վերը նշված հրամանի հետ։ *Խախտվել է Ներքին գործավարության կարգի 11-րդ կետի պահանջը։*

Ստուգումն իրականացրել են 04․10․2024-08․10․2024՝ փոփոխված հրամանի արձակումից 5 աշխատանքային օր հետո։ *Խախտվել է Ներքին գործավարության կարգի 40․3, 40,4 կետերի պահանջները։*

«Հանրային սննդի կազմակերպությունների համար ստուգաթերթ» N 2091-ը կազմվել է 15․10․2024 ստուգումն ավարտելուց 5 աշխատանքային օր հետո՝ ստուգման ակտի նախագծի կազմման օրը։ *Խախտվել է «Հայաստանի Հանրապետությունում ստուգումների կազմակերպման և անցկացման մասին» ՀՀ օրենքի 3-րդ հոդվածի 1-ին մասի, 6-րդ հոդվածի 1-ին մասի պահանջները։*

Ստուգաթերթի 4․4 և 5․2 հարցերի դիմաց նշված է «այո», սակայն փաթեթում բացակայում են հումքի և սննդամթերքի անվտանգությունը հիմնավորող փաստաթղթերը։ *Խախտվել է Ներքին գործավարության կարգի 40-րդ կետի պահանջը։*

1. Վարչական տուգանք նշանակելու մասին 1 նոյեմբերի 2024 թ. N 1045-Ա որոշման փաստաթուղթը ստեղծվել է հետին ամսաթվով՝ 06․11․2024 և ստորագրվել և առաքվել է նույն օրը։ *Խախտվել է «Վարչարարության հիմունքների և վարչական վարույթի մասին» օրենքի 59-րդ հոդվածի 2-րդ մասի պահանջը։*

Որոշմանն առնչվող **2024** **թվականի օգոստոսի** **12-ի** N 1992-Ա «ԷՍ ԹԻ ՋԻ ԳՐՈՒՊ» ՍՊԸ-ում ստուգում իրականացնելու մասին հրամանով ստուգման ժամանակ Երևանի կենտրոնի պետի 26․08․2024 Ն/14878-2024 զեկուցագրից երևում է, որ «ԷՍ ԹԻ ՋԻ ԳՐՈՒՊ» ՍՊԸ-ում ՍԱՏՄ ղեկավարի **2023 թվականի օգոստոսի 23-ի N 1863-Ա** հրամանի համաձայն՝ **2023 թվականի սեպտեմբերի 14-15-ն** ընկած ժամանակահատվածում իրականացվել է ստուգում՝ երբ նախորդ ստուգումից չի անցել մեկ տարի։ *Խախտվել է ուղեցույցի 10-րդ կետի՝ «Հանձնարարագրի նախագիծը նախապատրաստելիս Վարչությունը ճշտում է իրավաբանական անձի դեպքում՝ տնտեսավարող սուբյեկտի գրանցումը կասեցված կամ գրանցումից հանված լինելու, իսկ Ա/Ձ հանդիսանալու պարագայում՝ հաշվառված լինելու և այլ անհրաժեշտ տեղեկատվությունը՝ օրենքով նախատեսված աղբյուրներից (Պետական եկամուտների կոմիտե, Արդարադատության նախարարության իրավաբանական անձանց պետական ռեգիստրի էլեկտրոնային համակարգ և այլն) պահանջը»։*

1. «Արտադրական գործունեությունը կասեցնելու մասին» 2024 թվականի նոյեմբերի 14-ի N 636–Աորոշմանն առնչվող Արման Սենոքյան Սամվելի Ա/Ձ-ի մոտ ստուգում իրականացնելու մասին 2024 թվականի հոկտեմբերի 22-ի N 2614-Ա հրամանով ստուգման ժամանակ Գեղարքունիքի մարզային կենտրոնի պետը 11․11․2024 Ն/20644-2024 զեկուցագրով առաջարկել է կասեցնել Արման Սենոքյան Սամվելի ԱՁ-ի արտադրական գործունեությունը՝ 20 օրյա ժամկետով։ Սակայն 2024 թվականի նոյեմբերի 14-ի N 636–Ա որոշումով ժամկետ էր սահմանվել մինչև 25․11․2024։

2024 թվականի նոյեմբերի 20-ին ընդունվել է N 648-Ա Հայաստանի Հանրապետության սննդամթերքի անվտանգության տեսչական մարմնի ղեկավարի 2024 թվականի նոյեմբերի 14-ի N 636–Ա որոշման մեջ փոփոխություններ կատարելու մասին որոշումը։ Այստեղից հետևում է, որ հրամանի նախագիծը պատրաստելիս իրավաբանական բաժնի կողմից չի ուսումնասիրվել զեկուցագիրը։

Համաձայն 11․11․2024 Ն/20644-2024 զեկուցագրի՝ «․․․․Ստուգման ընթացքում իրականացրել են նմուշառում և 29․10․2024 տեղափոխել ՀԱԲԼԾԿ ՊՈԱԿ փորձաքննության՝ պանիր «Չանախ» մանրէաբանություն և բուսական յուղի առկայության և «մածուն» մանրէաբանություն ցուցանիշներով։

Ըստ ՀԱԲԼԾԿ ՊՈԱԿ-ի 04․11․2024 N 9280 փորձարկման արձանագրության, որն **ստացել ենք առձեռն 11․11․2024** թվականին, «Չանախ» պանիր արտադրատեսակում հայտնաբերվել է ԱՑԽՄ, իսկ «մածուն» արտադրատեսակում` խմորասնկեր, մանրէաբանական ցուցանիշներով չի համապատասխանում ՄՄ ՏԿ 033/2013 (հավելված 8 կետ 8, կ․38) ԳՕՍՏ ՏՊ 32261-2013 (կետ 5, պարբերություն 115)»։ ***ՀԱԲԼԾԿ ՊՈԱԿ-ի*** *կողմից խախտվել է ՀՀ կառավարության 2014 թվականի հոկտեմբերի 16-ի N 1142-Ն որոշմամբ հաստատված «Սննդամթերքի անվտանգության և անասնաբուժության ոլորտներում պետական վերահսկողության շրջանակներում իրականացվող նմուշառման կարգի 24-րդ կետի, այն է․ «Լաբորատորիան նմուշների փորձարկման (փորձաքննության) ավարտից հետո մեկ աշխատանքային օրվա ընթացքում ամփոփում է արդյունքները և դրանց վերաբերյալ կազմում փորձարկման արձանագրություն (N 6 ձև)` 3 օրինակից, որոնցից 2 օրինակն ուղարկվում է լիազոր մարմին» պահանջը:* Այստեղից հետևում է, որ 04․11․2024 մինչև 11․11․2024 **իրացվել է վտանգավոր համարվող պանիր և մածուն։**

2024 թվականի նոյեմբերի 26-ի Ն/21705-2024 զեկուցագրով ներկայացված ստուգման արդյունքում կազմված բոլոր փաստաթղթերը վերնագրված են «գործեր», համարակալելով 1-11*։ Խախտվել է ՀՀ վարչապետի աշխատակազմի ղեկավարի* ***№ 02/04.8/15466-2022*** *հանձնարարականի պահանջը, համաձայն որի՝ «Էլեկտրոնային փաստաթղթաշրջանառության արդյունավետության բարձրացման նպատակով խնդրում եմ Mulberry 2 համակարգում ֆայլերը (նիշքերը) մուտքագրելիս՝ դրանք անվանել բովանդակությանը համապատասխան օրինակ՝ Գրություն, Նախագիծ, Տեղեկանք, Հիմնավորում, Ամփոփաթերթ, Եզրակացություններ և այլն)»:*

«Կաթնամթերքի արտադրության կազմակերպությունների համար» ստուգաթերթի 6․3 կետի՝ ՎՎՀԿԿ համակարգի ընթացակարգին վերաբերող 11 ենթահարցերի դիմաց նշված է «այո»։ Սակայն կցված փաստաթղթերի ուսումնասիրությունից երևում է, որ կցված է ՎՎՀԿԿ համակարգի ներդրման ուղեցույց, որը ստուգումների փաթեթում ներառելն անիմաստ է, և մի քանի թերի լրացված գրանցամատյաններ («սառնարանային սարքավորումների ջերմաստիճանի հաշվառման գրանցամատյան», որտեղ նշված չէ ստուգման ժամանակը՝ առավոտ, երեկո, ջերմաստիճանը, այլ առկա է 10 օրվա պարբերականությամբ պատասխանատուի ստորագրություն, կամ «Սարքավորումների տեխնիկական հսկողության ըստ անձնագրային բնութագրերի գրանցամատյան», որտեղ նշված է միայն որակի փաստաթղթերը, արտադրողի տվյալները, սարքավորումներից հատկապես պաստերիզատորը չի ներառված ցանկում և, որ կարևորն է, **հսկողության մասին նշումներ չկան,** Դեռատիզացիայի ևախտահանման գրանցամատյան, որտեղ նշումները կատարված են 10-15 օրվա պարբերականությամբ, մինչդեռ ստուգաթերթի 6․3 կետի 10-րդ ենթակետի «սննդամթերքի անվտանգության ապահովման եղանակների ընտրություն, սննդամթերքի արտադրության (պատրաստման) գործընթացում օգտագործվող արտադրական շինությունների, տեխնոլոգիական սարքավորումների և գույքի մաքրման, լվացման, ախտահանման, միջատազերծման և կրծողների ոչնչացման գործընթացների պարբերականության սահմանում և դրանց իրականացում» հարցից հետևում է, որ տեխնոլոգիական սարքավորումների և գույքի մաքրման, լվացման, ախտահանման աշխատանքները ամենօրյա են և դրանց պարբերականության և իրականացման հսկողության վերաբերյալ փաստաթուղթ չկա)։

Ստուգաթերթի 4․40, 4․41, 4․42, 4․43 տրանսպորտային փոխադրմանը վերաբերող հարցերի դիմաց նշված է «չ/պ», որից հետևում է, որ տեսուչները չեն անդրադարձել այդ հարցերին։ Հարկ է նշել, որ 6․3 կետի 7-րդ ենթակետի «սննդամթերքի պահպանման և փոխադրման (տրանսպորտային փոխադրման) պայմանների պահպանում» հարցի դիմաց նշված է «այո»։ Այստեղից եզրակացվում է, որ նույն հարցի վերաբերյալ տրվել է տարբեր պատասխաններ, որն անթույլատրելի է։ *Խախտվել է «Հայաստանի Հանրապետությունում ստուգումների կազմակերպման և անցկացման մասին» օրենքի 6-րդ հոդվածի 1-ին մասի պահանջը։*

1. «Արտադրական գործունեությունը կասեցնելու մասին» 11 նոյեմբերի 2024 թ. N 632–Ա որոշմանն առնչվող «ԴԻԼՎԱԴՈՍ» ՍՊԸ-ում ստուգում իրականացնելու մասին 2024 թվականի հոկտեմբերի 22-ի N 2583-Ա հրամանով ստուգումն իրականացվել է 29․10․2024 -31․10․2024։ Ստուգման ավարտից 3 աշխատանքային օր հետո՝ 05․11․2024 Ն/20161-2024 զեկուցագրով Տավուշի մարզային կենտրոնի պետի պարտականությունները կատարող Վ․ Ամիրխանյանը զեկուցագիր է ներկայացրել «ԴԻԼՎԱԴՈՍ» ՍՊԸ-ի արտադրական գործունեությունը կասեցնելու վերաբերյալ։ *Խախտվել է «Սննդամթերքի անվտանգւթյան պետական վերահսկողության մասին» օրենքի 25-րդ հոդվածի 1-ին մասի պահանջը, այն է՝ «Արտադրության կամ վերամշակման փուլերում սննդամթերքի հիգիենային ներկայացվող առանձնակի և (կամ) արտադրության սանիտարահիգիենիկ պահանջների խախտում կամ անհամապատասխանություն հայտնաբերելու դեպքում* ***անմիջապես*** *կասեցվում են արտադրական գործունեությունը կամ այդ գործունեության առանձին գործառույթները, և տնտեսավարող սուբյեկտին տրվում են հանձնարարականներ ու ցուցումներ` խախտումը, անհամապատասխանությունը կամ վտանգի աղբյուրը վերացնելու համար»:*
2. Արտադրական գործունեությունը կասեցնելու մասին 11 նոյեմբերի 2024 թ. N629-Ա որոշմանն առնչվող 2024 թվականի հոկտեմբերի 23-ի N 2625-Ա Գրիգոր Բաղդասարյան Գեղամի Ա/Ձ-ի մոտ ստուգում իրականացնելու մասին հրամանով ստուգման ժամանակ Արարատի մարզային կենտրոնի պետը **08․11․2024** Ն/19844-2024 զեկուցագրով տեղեկացրել է, որ ստուգումն իրականացվել է **28․10․2024-30․10․2024։** Սակայն արտադրական գործունեության կասեցման վերաբերյալ զեկուցագիրը ներկայացվել է ստուգման ավարտից 7 աշխատանքային օր հետո։ *Խախտվել է «Սննդամթերքի անվտանգւթյան պետական վերահսկողության մասին» օրենքի 25-րդ հոդվածի 1-ին մասի պահանջը։*
3. Արտադրական գործունեությունը կասեցնելու մասին 6 նոյեմբերի 2024 թ. N 618–Ա որոշման բովանդակությունը հստակ չէ։ Այսպես՝ «․․․․արտադրական շինություններում **պահվում սննդամթերքի** արտադրության (պատրաստման) ընթացքում չօգտագործվող պարագաներ, այդ թվում՝ լվացող և ախտահանող նյութեր.․․․»։ Նույն միտքն է արտահայտված նաև 04․11․2024 Ն/19976-2024 Լ․ Գուլքանյանի, գլխավոր տեսուչ Վան Աղաջանյանի զեկուցագրերի մեջ, որոշման խախտման իրավական հիմքերի մեջ ևս առկա է սխալ․ «խախտվել է ՄՄ ՏԿ 021/2011 կանոնակարգի 14-րդ հոդվածի **3-րդ** ենթակետի պահանջը»։ Մինչդեռ, «սանհանգույցի դուռը բացվում է դեպի արտադրական շինություն» խախտման հիմք է հանդիսանում ՄՄ ՏԿ 021/2011 կանոնակարգի 14-րդ հոդվածի **2-րդ կետի 3-րդ ենթակետը։ Նույն սխալը առկա է նաև** Լ․ Գուլքանյանի, գլխավոր տեսուչ Վան Աղաջանյանի զեկուցագրերի մեջ։ Նշվածից եզրակացվում է, որ իրավաբանական բաժնի կողմից իրավական ակտերը կազմելիս, **պատճենում են զեկուցագրերի բովանդակությունը՝ չուսումնասիրելով և վեր հանելով զեկուցագրում առկա սխալները։** Փաստաթղթի շարժի ուսումնասիրությունից երևում է, որ Տեսչական մարմնի ղեկավարի տեղակալ Վ․ Հարությունյանը իրավական աջակցության և փաստաթղթաշրջանառության վարչության խորհրդական՝ կառուցվածքային ստորաբաժանումներում առանձին գործառույթներ համակարգող Հ․ Հովհաննիսյանին ներկայացրել է կարծիքի, ով նշել է․ **«Առաջարկ չկա»։ Այսինքն, տեսուչի սխալներով կազմված զեկուցագիրը, մի քանի փուլերով անցնելուց հետո, հասնելով տեսչական մարմնի ղեկավարին, ընդունվել է նույն սխալներով որոշում։** *Խախտվել է «Վարչարարության հիմունքների և վարչական վարույթի մասին» օրենքի 56-րդ հոդվածի 1-ին մասի պահանջը։*
4. Արտադրական գործունեությունը կասեցնելու մասին 6 նոյեմբերի 2024 թ. N 617-Ա որոշմանն առնչվող «ՈՍԿԵ ՍԵՐ» ՍՊԸ-ում ստուգում իրականացնելու մասին 2024 թվականի հոկտեմբերի 21-ի N 2559-Ա հրամանով ստուգումն իրականացրել են 22․10․2024-24․10․2024։ Ըստ փորձարկման արձանագրության և ուղեկցող նամակի՝ նմուշները լաբորատորիա են ներկայացրել 25․10․2024, ստուգման ավարտից հետո։

08․11․2024 Շիրակի մարզային կենտրոնի պետը զեկուցագիր է ներկայացրել, որ «2024 թվականի հունվարի 23-ի 74-Ա հրամանի համաձայն իրականացված ստուգման ժամանակ հայտնաբերվել է, որ սննդամթերքի արտադրության (պատրաստման) գործընթացների իրականացման ժամանակ, արտադրողի (պատրաստողի) կողմից չի մշակվել, իրականացվել և պահպանվել վտանգի վերլուծության և հսկման կրիտիկական կետերի համակարգի ՎՎՀԿԿ սկզբունքների վրա հիմնված ընթացակարգերը։ Տրվել է հանձնարարական՝ ժամկետ սահմանելով մինչև 2024 թվականի օգոստոսի 26-ը։ Տնտեսավարողը չի տեղեկացրել հանձնարարականի պահանջները կատարելու մասին»։ Մինչդեռ 2024 թվական հոկտեմբերի 21 ի N 2559-Ա հրամանով իրականացրած ստուգումից արդեն պարզվել էր, որ վերը նշված խախտումը սահմանված ժամկետում չի վերացվել, որի համար պատասխանատվություն է նախատեսված ՎԻՎ օրենսգրքի 182․7 հոդվածով։ Վերը նշված բովանդակությամբ զեկուցագիր գրելու անհրաժեշտությունը չկար։

1. Արտադրական գործունեության կասեցումը վերացնելու մասին 7 նոյեմբերի 2024 թ. N 624-Ա որոշմանն առնչվող Ա/Ձ Արթուր Խուրշուդյանի մոտ ստուգում իրականացնելու մասին 2024 թվականի օգոստոսի 12-ի N 2001-Ա հրամանով ստուգման ժամանակ կայացվել է Ա/Ձ Արթուր Խուրշուդյանի արտադրական գործունեությունը կասեցնելու մասին 2024 թվականի օգոստոսի 15-ի N 446-Ա որոշումը**՝** ժամկետ սահմանելով մինչև 2024 թվականի սեպտեմբերի 30-ը:

28․08․2024 Արթուր Խուրշուդյանը դիմում է ներկայացրել որոշման պահանջները կատարելու մասին։

2024 թվականի օգոստոսի 30-ին արձակվել է Արթուր Խուրշուդյան Մկրտիչի Ա/Ձ-ի մոտ ստուգում իրականացնելու մասին N 2206-Ա հրամանը։

Ստուգումն իրականացվել է 03․09․2024-04․09․2024։ Շիրակի մարզային կենտրոնի պետը 13․09․2024 Ն/16185-2024 զեկուցագիր է ներկայացրել, որ «որոշման պահանջները կատարվել են մասնակի, սակայն հնարարվոր չէ կազմել վարչական իրավախախտման մասին արձանագրություն, 2024 թվականի օգոստոսի 15-ի N 446-Ա Ա/Ձ Արթուր Խուրշուդյանի արտադրական գործունեությունը կասեցնելու մասին որոշման կատարման ժամկետ է սահմանված մինչև 2024 թվականի սեպտեմբերի 30-ը»։ Ստուգման արդյունքում ոչ մի փաստաթուղթ չի կազմվել։ *Խախտվել է «Հայաստանի Հանրապետությունում ստուգումների կազմակերպման և անցկացման մասին» օրենքի 6-րդ հոդվածի 1-ին մասի պահանջները։*

16․09․2024 իրավական աջակցության և փաստաթղթաշրջանառության վարչության պետի պարտականությունները կատարող Մարգարիտա Հայրապետյանը զեկուցագիր է ներկայացրել ՍԱՏՄ ղեկավարին․ «Արթուր Խուրշուդյանը դիմում է ներկայացրել որոշման պահանջները վաղաժամկետ կատարելու մասին, սակայն 2024 թվականի օգոստոսի 30-ի N 2206-Ա ստուգման արդյունքում պարզվել է, որ որոշման պահանջները կատարվել են մասնակի։ Հաշվի առնելով այն հանգամանքը, որ որոշմամբ կատարման ժամկետ սահմանված է մինչև 2024 թվականի սեպտեմբերի 30-ը, ուստի անհրաժեշտ է ստուգման արդյունքների մասին կազմել արձանագրություն, նոր հրամանով իրականացնել ստուգում սեպտեմբերի 30-ից հետո»։ 19․09․2024 կցված է 03․09․2024 N 2206-Ա արձանագրությունը, որը հակասում է «Հայաստանի Հանրապետությունում ստուգումների կազմակերպման և անցկացման մասին» ՀՀ օրենքի 6-րդ հոդվածի 1-ին մասի պահանջներին։

1. Անձին ժամանակավորապես աշխատանքի չթույլատրելու մասին 22 նոյեմբերի 2024 թ. N 654-Ա որոշմանն առնչվող Բոգդան Նիկողոսյան Երվանդի Ա/Ձ-ի մոտ ստուգում իրականացնելու մասին 2024 թվականի հոկտեմբերի 22-ի N 2597-Ա հրամանով ստուգման ժամանակ ընդունվել է «Արտադրական գործունեությունը կասեցնելու մասին» 30 հոկտեմբերի 2024 թ. N 611-Ա որոշումը։

Փաստաթղթերի փաթեթում առկա 24․10․2024 «Կաթնամթերքի արտադրության կազմակերպությունների համար ստուգաթերթի տրանսպորտային միջոցին վերաբերող 4․40, 4․41, 4․42, 4․43 հարցերի դիմաց նշված է **«Չ/Պ»։** Փաստաթղթերի փաթեթում չկա ոչ մի փաստաթուղթ կաթնամթերքի տեղափոխման վերաբերյալ։ Այսինքն անտեսվել է փոխադրման պայմաններին վերաբերող հարցերը*։ Խախտվել է «Հայաստանի Հանրապետությունում ստուգումների կազմակերպման և անցկացման մասին» օրենքի 3-րդ հոդվածի պահանջը*։

1. Վարչական տուգանք նշանակելու մասին 21 նոյեմբերի 2024 թ. N 1100-Ա որոշմանն առնչվող Ջահանգիր Ասադփուր Ֆարաջ Ա/Ձ-ի մոտ ստուգում իրականացնելու մասին 2024 թվականի հոկտեմբերի 24-ի N 2629-Ա հրամանով ստուգման վերաբերյալ Սյունիքի մարզային կենտրոնի պետի 13․11․2024 Ն/20871-2024 զեկուցագրին կցված փաստաթղթերի ուսումնասիրությունից պարզվել է, որ ստուգման ժամանակ արձանագրվել են սանիտարահիգիենիկ պահանջների խախտումներ, սակայն **արտադրական գործունեության կասցման որոշում չի կայացվել, այլ ստուգման ակտի հետ տրվել է հանձնարարական**։ *Խախտվել է «Սննդամթերքի անվտանգության պետական վերահսկողության մասին» օրենքի 25-րդ հոդվածի 1-ին մասի պահանջը, այն է՝ «Արտադրության կամ վերամշակման փուլերում սննդամթերքի հիգիենային ներկայացվող առանձնակի և (կամ) արտադրության սանիտարահիգիենիկ պահանջների խախտում կամ անհամապատասխանություն հայտնաբերելու դեպքում անմիջապես կասեցվում են արտադրական գործունեությունը կամ այդ գործունեության առանձին գործառույթները, և տնտեսավարող սուբյեկտին տրվում են հանձնարարականներ ու ցուցումներ` խախտումը, անհամապատասխանությունը կամ վտանգի աղբյուրը վերացնելու համար»:*

Հարկ է նշել, որ 11․11․2024 խախտումները և անհամապատասխանությունները վերացնելու մասին N 2629-Ա հանձնարարականը կազմվել է Տեսչական մարմնի ղեկավարի 2019 թվականի դեկտեմբերի 24–ի N 818-Ա հրամանի Հավելված N 4 -ի պահանջների խախտումներով։ Այսպես, հանձնարարականում նշված է․

«ՀԱՆՁՆԱՐԱՐՈՒՄ ԵՄ`

1. «Ա/Ձ Ջահանգիր Ասադփուր Ֆարաջ» -ին՝

(տնտեսավարող սուբյեկտի ղեկավարի կամ պատասխանատու պաշտոնատար անձի պաշտոնը, անունը ազգանունը)

վերացնել հետևյալ խախտումները և անհամապատասխանությունները՝

2․ Հանձնարարական N2629-Ա խախտված պահանջների վերականգնում մինչև 12 դեկտեմբերի 2024 թ․»։

Չի նշված, թե ո՞ր խախտման համար ի՞նչ ժամկետ է սահմանվել**։**

1. Վարչական տուգանք նշանակելու մասին 20 նոյեմբերի 2024 թ. N 1094-Ա որոշմանն առնչվող «ԿԱՐԱՊԵՏՅԱՆՆԵՐԻ ՕՋԱԽ» ՍՊԸ-ում ստուգում իրականացնելու մասին 2024 թվականի հոկտեմբերի 15-ի N 2502-Ա հրամանով ստուգման ժամանակ «Իրացման կազմակերպությունների համար 16․10․2024 N 2502 ստուգաթերթի 4․6, 4․7, 4․8 հարցերի դիմաց նշումներ չկան։ *Խախտվել է «Հայաստանի Հանրապետությունում ստուգումների կազմակերպման և անցկացման մասին» օրենքի 3-րդ հոդվածի 1-ին մասի և 6-րդ հոդվածի 1-ին մասի պահանջները։*
2. Վարչական տուգանք նշանակելու մասին 20 նոյեմբերի 2024 թ. N 1097-Ա որոշմանն առնչվող Սամվել Բաբայան Սպարտակի Ա/Ձ-ի մոտ ստուգում իրականացնելու մասին 2024 թվականի հոկտեմբերի 11-ի N 2437-Ա հրամանով ստուգման ժամանակ «Հանրային սննդի կազմակերպությունների համար» 15․10․2024 ստուգաթերթի 3․1․ 4․10, 5․1, 5․8,5․15, 5․17,5․19 հարցերը որոնք ունեն 1-ից ավել ենթահարցեր, նշված է միայն 1-ի դիմաց, այսինքն բոլոր ենթահարցերին առանձին չեն անդրադարձել։*Խախտվել է «Հայաստանի Հանրապետությունում ստուգումների կազմակերպման և անցկացման մասին» օրենքի 3-րդ հոդվածի 1-ին մասի և 6-րդ հոդվածի 1-ին մասի պահանջները։*
3. Վարչական տուգանք նշանակելու մասին 22 հուլիսի 2024 թ․ N 741-Ա որոշմանն առնչվող «ԳԱԳԻԿ ՀՈՎՍԵՓՅԱՆ» ՍՊԸ-ի մոտ ստուգում իրականացնելու մասին 2024 թվականի հունիսի 10-ի N 1512-Ա հրամանով Կոտայքի մարզային կենտրոնի պետի 11․07․2024 Ն/11455-2024 զեկուցագրին կցված փաաստաթղթերի ուսումնասիրությունից պարզվել է, որ 1512-Ա ստուգման ակտի նախագծը կազմվել է 27․06․2024, իսկ 1512-Ա ստուգման ակտը 8․07.2024՝ 7-րդ աշխատանքային օրը։ *Խախտվել է «Հայաստանի Հանրապետությունում ստուգումների կազմակերպման և անցկացման մասին» ՀՀ օրենքի 6-րդ հոդվածի 1-ին մասի պահանջը,*

Mulberry համակարգում «Հանրային սննդի կազմակերպությունների համար» ստուգաթերթի ոչ բոլոր էջերն են ներբեռնված։ *Խախտվել է «Հայաստանի Հանրապետությունում ստուգումների կազմակերպման և անցկացման մասին» օրենքի 3-րդ հոդվածի 1․1 ենթակետի և Ներքին գործավարության կարգի 40-րդ կետի պահանջները։*

1. Վարչական տուգանք նշանակելու մասին 14 օգոստոսի 2024 թ․ N 817-Ա որոշմանն առնչվող Հայկ Ամիրխանյան Հարությունի Ա/Ձ-ի մոտ ստուգում իրականացնելու մասին 2024 թվականի հուլիսի 24-ի N 1711-Ա հրամանով իրականացված ստուգման արդյունքում Արագածոտնի մարզային կենտրոնի տեսուչների կողմից N 1711-Ա ստուգման ակտի նախագիծը, N 1711-Ա վարչական իրավախախտումների վերաբերյալ արձանագրությունը և N 1711-Ա խախտումները և անհամապատասխանությունները վերացնելու մասին հանձնարարականը կազմվել են նույն օրը՝ 01․08․2024։ *Խախտվել է «Հայաստանի Հանրապետությունում ստուգումների կազմակերպման և անցկացման մասին» ՀՀ օրենքի 6-րդ հոդվածի 1-ին մասի պահանջը։*
2. 2024 թվականի օգոստոսի 15-ի N 819-Ա «ՍԵԴԱ ԲՈՋՈՒԿՅԱՆ» ՍՊԸ ընկերության տնօրեն Մարինե Հրաչիկի Պոստոլոկյանին «Վարչական տուգանք նշանակելու մասին» որոշման «Պարզեցի» հատվածում նշված է․

«Տնտեսավարող սուբյեկտի կողմից խախտվել են ՀՀ կառավարության 20․01․2011 N 34-Ն որոշման հավելվածի 39-րդ կետի 1-ին ենթակետի, 55-րդ կետի «Սննդամթերքի անվտանգության մասին» օրենքի 16-րդ հոդվածի 6-րդ մասի, 20-րդ հոդվածի 1-ին մասի, Մաքսային միության հանձնաժողովի 2011 թվականի դեկտեմբերի 9-ի N 880 որոշմամբ հաստատված «Սննդամթերքի ամվտանգության մասին» (ՄՄ ՏԿ 021/2011) **Մաքսային միության տեխնիկական կանոնակարգի 7-րդ կետի 5-րդ ենթակետի, 14-րդ հոդվածի 2-րդ կետի 3-րդ ենթակետի, 5-րդ կետի 1-ին, 2-րդ, 3-րդ, 4-րդ և 5-րդ ենթակետերի պահանջները»։**

Բացակայում է Մաքսային միության տեխնիկական կանոնակարգի որ՞ հոդվածի 7-րդ կետի 5-րդ ենթակետն է ներառված։ *Խախտվել է «Վարչարարության հիմունքների և վարչական վարույթի մասին» օրենքի 56-րդ հոդվածի 1-ին մասի պահանջը։*

1. Վարչական տուգանք նշանակելու մասին 19 օգոստոսի 2024 թ․ N 821-Ա որոշմանն առնչվող փաստաթղթերի ուսումնասիրությունից պարզվել է, որ **2024 թվականի հունիսի 28-ին**, ժամը 14:30-ին, թեժ գծին ահազանգած քաղաքացին հայտնել է, որ «Զովետի» ՍՊԸ-ն գործում է Երևանի Լեոյի 9 հասցեում, բնակարանային պայմաններում, որտեղ արտադրության համար ոչ միայն չկան բավարար պայմաններ, այլև անմխիթար, կեղտոտ ու հակահիգիենիկ վիճակ է, արտադրանքը՝ «Նարինե Ժակ» ապրանքանիշով կաթնամթերքը, մատակարարվում է պատահական ավտոմեքենաներով: «Զովետի» ՍՊԸ-ում ստուգում անցկացնելու հրամանն արձակվել է **2024 թվականի հուլիսի 8-ին**՝ բողոքից 6 աշխատանքային օր հետո։ *Խախտվել է «ՀՀ ՍԱՏՄ հանրությունից ստացվող բողոքների ընդունման և դրանց հետագա ընթացք տալու» կարգի 23-րդ կետի պահանջը, այն է․ «Տեսչական մարմնի իրավական աջակցության և փաստաթղթաշրջանառության վարչությունը* ***մեկ աշխատանքային օրվա ընթացքում*** *«Հայաստանի Հանրապետությունում ստուգումների կազմակերպման և անցկացման մասին» օրենքի պահանջներին համապատասխան կազում է ստուգման հրամանի, կամ «Սննդամթերքի անվտանգության պետական վերահսկողության մասին» օրենքի պահանջներին համապատասխան դիտարկման կամ անասնահամաճարակային կամ բուսասանիտարական մշտադիտարկման հրամանի նախագիծ»։*

* Թեժ գծով 08․07․2024 ահազանգած քաղաքացուն պատասխան չի տրվել։

*Խախտվել է «ՀՀ ՍԱՏՄ հանրությունից ստացվող բողոքների ընդունման և դրանց հետագա ընթացք տալու» կարգի 10-րդ կետի պահանջը, այն է․ «Բողոքին Տեսչական մարմնի կողմից տրվում է համապատասխան ընթացք, որի մասին բողոքողը եռօրյա ժամկետում տեղեկացվում է»:*

* 08․07․2024 «ԶՈՎԵՏԻ» ՍՊԸ-ում ստուգում իրականացնելու մասին N 1599-Ա Հրամանի 1-ին կետում նշված է․ «քաղաքացի Էլեն Գասպարյանի դիմումում նշված», սակայն քաղաքացին ոչ թե դիմում է ներկայացրել, այլ ահազանգել է ՍԱՏՄ Թեժ գծին։
* 09․07․2024 Երևանի կենտրոնի տեսուչները ներկայացրել են զեկուցագիր՝ ստուգումը սկսելու վերաբերյալ՝ կցելով տնտեսավարողի կողմից ստորագրված հրամանը և 09․07․2024 N 1599 մուտքի արձանագրությունը։ 10․07․2024 Երևանի կենտրոնի տեսուչները կրկին զեկուցագիր են գրել, առաջարկելով՝ աշխատանքի ծանրաբեռնվածությունից ելնելով ստուգման ժամկետը երկարաձգել ևս 4 աշխատանքային օրով։ Mulberry համակարգի նշումներ հատվածում 10․07․2024 Տեսչական մարմնի ղեկավարը գրել է տեղակալին․ «Գործավարության կարգին համապատասխան ներկայացնել փաստաթղթաշրջանառության բաժին՝ ժամկետի երկարաձգման։ 07․11․2024 բաժնի պետը պատասխանել է․ «համաձայն գործավարության կարգի հրամանի սկզբնական վերջնաժամկետ է սահմանվել 12.07.2024»։ Հրամանում փոփոխություն տեղի չի ունեցել, սակայն ստուգումը տևել է **09․07․2024-12․07․2024**։ Համապատասխանաբար՝ ստուգման ակտի նախագիծը, ստուգման ակտը և արձանագրությունը չեն կազմվել «Հայաստանի Հանրապետությունում ստուգումների կազմակերպման և անցկացման մասին» ՀՀ օրենքի 6-րդ հոդվածի 1-ին մասի պահանջի համապատասխան։
* Բողոքում քաղաքացին նշել է, որ **«Զովետի» ՍՊԸ-ն արտադրանքը մատակարարում է պատահական ավտոմեքենաներով**, սակայն ստուգաթերթում Երևանի կենտրոնի տեսուչները 4․40-րդ (Արդյո՞ք սննդամթերքի փոխադրումը իրականացվում է տրանսպորտային միջոցներով՝ այդ արտադրանքը պատրաստողի կողմից սահմանված փոխադրման պայմաններին համապատասխան, իսկ դրանց բացակայության դեպքում՝ այդ արտադրանքը պատրաստողի կողմից սահմանված սննդամթերքի պահպանման պայմաններրին համապատասխան) կետի դիմաց նշել են Չ/Պ։ Այստեղից հետևում է, որ տեսուչները անտեսել են հարցը, որը բողոքին էր վերաբերվում։
* Առցանց հարթակում, «Զովետի» ՍՊԸ տողի Արտադրական գործընթացի կասեցման որոշումը հանելու համարը, ամիսը, ամսաթիվը սյունակում որոշման ամիս ամսաթիվը և համարը սխալ է լրացված։ 05․08․2024 N 428-Ա փոխարեն լրացված է․ 07․08․2024 N 439-Ա Որոշում։

1. Վարչական տուգանք նշանակելու մասին 16 օգոստոս 2024 թ. N 820-Ա որոշմանն առնչվող Սարգիս Առաքելյան Աղաբեկի Ա/Ձ-ի մոտ ստուգում իրականացնելու մասին 2024 թվականի հուլիսի 9-ի N 1604 -Ա հրամանով ստուգումը իրականացվել է **18․07․2024-19․07․2024՝** հրամանը արձակվելուց 6 աշխատանքային օր հետո։ *խախտվել է արագ արձագանքման բաժնի կանոնադրության III բաժնի (ԲԱԺՆԻ ԳՈՐԾԱՌՈՒՅԹՆԵՐԸ) 5-րդ կետի 1-ին մասի և Ներքին գործավարության կարգի 40․3 կետի պահանջները։*
2. Վարչական տուգանք նշանակելու մասին 13 օգոստոսի 2024 թ.N 815-Ա որոշմանն առնչվող փաստաթղթերի ուսումնասիրությունից պարզվել է, որ **13․09․2024** «Սպայկա» ՍՊԸ-ի ներկայացուցիչ -փաստաբան Մհեր Ղազարյանը դիմում է ներկայացրել ՍԱՏՄ ղեկավարի 2024 թվականի օգոստոսի 13-ի N 815-Ա վարչական տուգանք նշանակելու մասին որոշումը վերացնելու վերաբերյալ, սակայն դիմումին պատասխան չի տրվել։ 2 ամիս անց՝ 12․11․2024 «Սպայկա» ՍՊԸ-ի ներկայացուցիչը կրկին դիմել է տեղեկատվություն տրամադրելու վերաբերյալ, որին պատասխանվել է **19․11․2024**։ *Խախտվել է ՀՀ ՍԱՏՄ կառավարման խորհրդի 2020 թվականի օգոստոսի 13-ի N 10 որոշմամբ հաստատված «Հայաստանի Հանրապետության ՍԱՏՄ հանրությունից ստացվող բողոքների ընդունման և դրանց հետագա ընթացք տալու» կարգի 10-րդ կետի պահանջը։*
3. Վարչական տուգանք նշանակելու մասին 20 օգոստոսի 2024 թ. N 823-Ա որոշմանն առնչվող Ջեմմա Աբրահամյան Իսրայելի Ա/Ձ-ի մոտ ստուգում իրականացնելու մասին 2024 թվականի հուլիսի 24-ի N 1571-Ա հրամանի 1-ին կետում նշված է․ ստուգումն իրականացնել ՀՀ կառավարության 2022 թվականի օգոստոսի 11-ի N 1266-Ն որոշման N 2 հավելվածով հաստատված «Իրացման կազմակերպությունների համար» ստուգաթերթի 4.8, 4.15 կետերով սահմանված հարցերի շրջանակում: Mulberry համակարգում Տավուշի մարզային կենտրոնի պետի 14․08․2024 Ն/14011-2024 զեկուցագրին կցված «Իրացման կազմակերպությունների համար» 25․07․2024 ստուգաթերթի 4․8 կետին վերաբերվող էջը կցված չէ։ *Խախտվել է «Հայաստանի Հանրապետությունում ստուգումների կազմակերպման և անցկացման մասին» օրենքի 3-րդ հոդվածի 1․1 ենթակետի և Ներքին գործավարության կարգի 40-րդ կետի պահանջները։*
4. Վարչական տուգանք նշանակելու մասին 19 օգոստոսի 2024 թ. N 822-Ա որոշմանն առնչվող փաստաթղթերից երևում է, որ 09․07․2024 ՀՀ ՆԳՆ ոստիկանության Տավուշի մարզային վարչության Իջևանի բաժնից 13778-2024 գրությամբ ստացվել է դիմում-բողոք, որի հիման վրա արարձակվել է «ԲՐԵՆԴԼԻԴԵՐ» ՍՊԸ-ի մոտ ստուգում իրականացնելու մասին 2024 թվականի հուլիսի 12-ի N 1617-Ա հրամանը՝ բողոքը ստանալուց 5 աշխատանքային օր հետո։ *Խախտվել է ՀՀ ՍԱՏՄ կառավարման խորհրդի 2020 թվականի օգոստոսի 13-ի N 10 որոշմամբ հաստատված «Հայաստանի Հանրապետության ՍԱՏՄ հանրությունից ստացվող բողոքների ընդունման և դրանց հետագա ընթացք տալու» կարգի 23-րդ կետի պահանջը։*

N 1671 Ստուգման ակտը կազմվել է 2024 թվականի օգոստոսի 8-ին՝ Ստուգման ակտի նախագծից 8 աշխատանքային օր հետո։ *Խախտվել է* *«Հայաստանի Հանրապետությունում ստուգումների կազմակերպման և անցկացման մասին» ՀՀ օրենքի 6-րդ հոդվածի 1-ին մասի պահանջը։*

1. Վարչական տուգանք նշանակելու մասին 28 օգոստոսի 2024 թ. N 838-Ա որոշմանն առնչվող «ՄԱՍԻՍ-94» ՍՊԸ-ի մոտ ստուգում իրականացնելու մասին 2024 թվականի օգոստոսի 2-ի N 1890-Ա հրամանով իրականացված ստուգման արդյունքում Արագածոտնի մարզային կենտրոնի տեսուչների կողմից N 1890-Ա ստուգման ակտի նախագիծը, N 1890-Ա վարչական իրավախախտումների վերաբերյալ արձանագրությունը և N 1890-Ա խախտումները և անհամապատասխանությունները վերացնելու մասին հանձնարարականը կազմվել են նույն օրը՝ 16․08․2024։ *Խախտվել է «Հայաստանի Հանրապետությունում ստուգումների կազմակերպման և անցկացման մասին» ՀՀ օրենքի 6-րդ հոդվածի 1-ին մասի պահանջը։*
2. Վարչական տուգանք նշանակելու մասին 3 հոկտեմբերի 2024 թ. N 994-Ա որոշմանն առնչվող «ՎԻԼԻՋ» ՍՊԸ-ի մոտ ստուգում իրականացնելու մասին 2024 թվականի օգոստոսի 21-ի N 2140-Ա հրամանով ստուգման առնչվող փաստաթղթերում առկա է 27.08.2024 տնտեսավարողի կողմից ներկայացված հետևյալ հայտարարությունը․

«Ես «Վիլիջ» ՍՊԸ-ի հիմնադիր և սեփականատեր տալիս եմ հայտաարարություն հետևյալի մասին, որ **ըստ պայմանավորվածության** 26․08․2024 ես պետք է գտնվեի «Վիլիջ» ՍՊԸ արտադրամասում, որպեսզի Լոռու մարզային կենտրոնի աշխատակիցների կողմից իրականացվեր ստուգում։ Անձնական խնդիրների պատճառով վերոնշյալ օրը չեմ կարողացել ներկայանալ և ներկայացել եմ 27․08․2024»։

Այսպիսով, ստացվում է, որ տնտեսավարողը նախապես իմացել է, որ իր արտադրամասում իրականացվելու է ստուգում։ *խախտվել է «Հայաստանի Հանրապետությունում ստուգումների կազմակերպման և անցկացման մասին» օրենքի 3-րդ հոդվածի 3-րդ կետի պահանջը, այն է․* «*Հրամանի կամ հանձնարարագրի երկու օրինակը, ստուգումն սկսելուց առնվազն 3 աշխատանքային օր առաջ, պատշաճ ձևով (առձեռն կամ փոստով) ներկայացվում է տնտեսավարող սուբյեկտի ղեկավարին կամ նրան փոխարինող պաշտոնատար անձին,* ***բացառությամբ*** *.... Հայաստանի Հանրապետության առևտրի և տնտեսական զարգացման նախարարության կողմից ժամկետանց ապրանքների, բացառությամբ սննդամթերքի վաճառքի, ինչպես նաև նորմատիվ փաստաթղթերի պահանջներին արտադրանքի, բացառությամբ սննդամթերքի ծառայությունների, բացառությամբ հանրային սննդի ոլորտի համապատասխանության վերահսկողության,....Հայաստանի Հանրապետության օրենքից բխող պարտավորությունների կատարման ստուգումների, ... դպրոցական և նախադպրոցական հիմնարկների ու բնակավայրերի բարվոք սանիտարական վիճակի նկատմամբ, ․․․․ սննդամթերքի անվտանգության հետ առնչվող օրենքների և այդ օրենքների հիման վրա ընդունված իրավական այլ ակտերի կիրառման խախտումների բացահայտմանն ուղղված դեպքերում, իրականացվող ստուգումների: Վերջինս պարտավոր է ստորագրել 1 օրինակի վրա` հաստատելով, որ ծանուցված է ստուգման անցկացման մասին: Ստորագրված օրինակը վերադարձվում է ստուգող պետական մարմնի պաշտոնատար անձին:․․․*»*։*

1. 2024 թվականի հուլիսի 18-ի N 710-Ա «ԱԿՈՒՆՔ ՀԱՄԱՅՆՔԻ ՄԱՆԿԱՊԱՐՏԵԶ» համայնքային ոչ առևտրային կազմակերպության տնօրեն Սյուզաննա Մայիսի Աթանեսյանին վարչական տուգանք նշանակելու մասին որոշման «Որոշեցի» հատվածում նշված է․

Պիտանիության ժամկետն անցած սննդամթերքի կամ հումքի իրացման համար «ԱԿՈՒՆՔ ՀԱՄԱՅՆՔԻ ՄԱՆԿԱՊԱՐՏԵԶ» ՀՈԱԿ տնօրեն Սյուզաննա Մայիսի Աթանեսյանի նկատմամբ Վարչական իրավախախտումների վերաբերյալ օրենսգրքի **158-րդ հոդվածի 2-րդ մասով սահմանված իրավախախտման կատարման համար** նշանակվել է տուգանք՝ սահմանված նվազագույն աշխատավարձի երկուհարյուրապատիկի չափով՝ 200.000 (երկու հարյուր հազար) ՀՀ դրամ, մինչդեռ անհրաժեշտ էր տուգանքնշանակել «Վարչական իրավախախտումների վերաբերյալ» օրենսգրքի **158-րդ հոդվածի 1-ին** **մասով սահմանված իրավախախտման կատարման համար**, քանի որ 158-րդ հոդվածի առաջին մասով հստակ սահմանված է․«Առանց պիտանիության ժամկետի, պիտանիության ժամկետն անցած, ոչ ընթեռնելի պիտանիության ժամկետով, պիտանիության ժամկետի կրկնակի մակնշմամբ, արտադրողի նշած բնօրինակ պիտանիության ժամկետը ջնջված և նոր ժամկետի նշումով, հայերեն մակնշումն արտադրողի նշած բնօրինակ պիտանիության ժամկետի վրա փակցված ապրանքներ իրացնելը` առաջացնում է տուգանքի նշանակում պաշտոնատար անձի նկատմամբ` սահմանված նվազագույն աշխատավարձի հարյուրապատիկից մինչև երկուհարյուրապատիկի չափով»:

1. Վարչական տուգանք նշանակելու մասին 31 հոկտեմբերի 2024 թ. N 1043-Ա որոշման բովանդակության մեջ առկա է տառասխալ․

«- հանրային սննդի ծառայությունում օգտագործվում է վտանգավոր սննդամթերք՝ անհայտ ծագման, առանց մակնշման հավի կրծքամիս 8․780 կգ․ քաշով և հնդկաձավար 5 կգ․ **կաշով**»։ Խախտվել է «Վարչարարության հիմունքների և վարչական վարույթի մասին» օրենքի 56-րդ հոդվածի 1-ին մասի պահանջը, *այն է․ «Վարչական ակտը պետք է ձևակերպվի հստակ և հասկանալի»:*

12.09.2024թ. ՍԱՏՄ թեժ գծին ահազանգած քաղաքացին հայտնել է, որ Շիրակի մարզի Հոռոմ գյուղի միջնակարգ դպրոցի ճաշարանը գործում է անմխիթար պայմաններում։ Խնդրել է իրականացնել վերահսկողություն։ 13․09․2024 Տեսչական մարմնի ղեկավարի կողմից արձակվել է «Հայաստանի Հանրապետության Շիրակի մարզի Հոռոմի միջնակարգ դպրոց» ՊՈԱԿ-ում ստուգում իրականացնելու մասին N 2265-Ա հրամանը։ Վերը նշված հրամանի հիման վրա Շիրակի մարզային կենտրոնի տեսուչները ստուգումն իրականացրել են 2024 թվականի սեպտեմբերի 26-ից 27-ը։ Այսինքն, ստուգումն իրականացվել է քաղաքացու ահազանգից 10 աշխատանքային օր հետո։ *Խախտվել է Ներքին գործավարության կարգի 40․3 կետի պահանջը։*

Mulberry էլ․ համակարգում 2024 թվականի սեպտեմբերի 13-ի N 2265-Ա հրամանին առնչվող փաստաթղթերում ստուգման ակտի նախագիծը և ստուգման ակտը կցված չեն։ Առկա է «Ակտ» վերնագրով ֆայլ, սակայն այդ ֆայլի մեջ կցված է միայն Վարչական իրավախախտման վերաբերյալ N 2265-Ա արձանագրությունը։ Այսպիսով, հայտնի չէ ստուգման ակտի նախագիծը և ստուգման ակտը Շիրակի մարզային կենտրոնների տեսուչների կողմից կազմվել է, թե՞ ոչ։ *Խախտվել է* *ներքին գործավարության կարգի 40-րդ կետի և «Հայաստանի Հանրապետությունում ստուգումների կազմակերպման և անցկացման մասին» ՀՀ օրենքի 6-րդ հոդվածի 1-ին մասի* *պահանջները։*

Ստուգումն իրականացվել է 26․09․2024-27․09․2024 ժամանակահատվածում, սակայն «Հանրային սննդի կազմակերպությունների համար» N 2265 ստուգաթերթը լրացվել է 2024 թվականի հոկտեմբերի 8-ին՝ ստուգումն ավարտելուց 7 աշխատանքային օր հետո։ *Խախտվել է Հայաստանի Հանրապետությունում ստուգումների կազմակերպման և անցկացման մասին օրենքի 6-րդ հոդվածին 1-ին մասի պահանջը։*

1. Վարչական տուգանք նշանակելու մասին N 1041-Ա որոշմանն առնչվող փաստաթղթերի փաթեթից երևում է, որ **17.09.2024** ֆեյսբուքյան օգտատերը բողոքել է Երևանի Մալաթիա-Սեբաստիա թաղամասի Ծովակալ Իսակովի 52/26 հասցեում գտնվող խանութի սանիտարահիգիենիկ պայմանների և վաճառվող ժամկետանց սննդամթերքի վերաբերյալ։ **19․09․2024** Տեսչական մարմնի ղեկավարի կողմից արձակվել է Սամվել Մարության Ռազմիկի Ա/Ձ-ի մոտ ստուգում իրականացնելու մասին N 2290-Ա հրամանը։ ՍԱՏՄ արագ արձագանքման բաժնի տեսուչները վերոնշյալ հասցեում ստուգումն իրականացրել են **30․09․2024-01․10․2024**՝ բողոքից 9 աշխատանքային օր հետո։ *խախտվել է Բաժնի կանոնադրության III բաժնի (ԲԱԺՆԻ ԳՈՐԾԱՌՈՒՅԹՆԵՐԸ) 5-րդ կետի 1-ին մասի (պետական վերահսկողության շրջանակներում արագ արձագանքման ապահովում) և «Ներքին գործավարության կարգի» 40․3 կետի պահանջները։*
2. 2024 թվականի նոյեմբերի 13-ին Տեսչական մարմնի ղեկավարի կողմից արձակվել է **N 1064-Ա** «ԱԳՐՈ ԷՆ» ՍՊԸ ընկերության տնօրեն Նորայր Ռոբերտի Հայրապետյանի նկատմամբ վարչական տուգանք նշանակելու մասին որոշումը, 2024 թվականի նոյեմբերի 1-ին **նույն համարով** արձակվել է Վիրաբ Արզումանյան Ա/Ձ-ի նկատմամբ վարչական տուգանք նշանակելու մասին **N 1064-Ա** որոշումը։ *Խախտվել է Ներքին գործավարության կարգի 73-րդ կետի պահանջը։*
3. Վարչական տուգանք նշանակելու մասին 14 նոյեմբերի 2024 թ. N 1065-Ա որոշմանն առնչվող Արթուր Խուրշուդյան Մկրտիչի Ա/Ձ-ի մոտ ստուգում իրականացնելու մասին 2024 թվականի հոկտեմբերի 17-ի N 2525-Ա հրամանով ստուգումն իրականացվել է **21․10․2024-22․10**․**2024**, «Արտադրական կազմակերպությունների համար» N 2525 ստուգաթերթը կազմվել է ոչ թե ստուգման ընթացքում, այլ N 2525 ստուգման ակտի նախագծի հետ միաժամանակ՝ 23․10․2024։ *Խախտվել է Հայաստանի Հանրապետությունում ստուգումների կազմակերպման և անցկացման մասին օրենքի 6-րդ հոդվածին 1-ին մասի պահանջը։*
4. Վարչական տուգանք նշանակելու մասին 14 նոյեմբերի 2024 թ. N 1066-Ա որոշմանն առնչվող Տաթևիկ Եղիազարյան Վանիկի Ա/Ձ-ի մոտ ստուգում իրականացնելու մասին 2024 թվականի հոկտեմբերի 15-ի N 2494-Ա հրամանին կցված փաստաթղթերի փաթեթն ամբողջական չէ․ բացակայում է ստուգման ակտի նախագիծը, ստուգման ակտը, կարգադրագիրը։ *Խախտվել է Ներքին գործավարության կարգի 40 կետի և «Հայաստանի Հանրապետությունում ստուգումների կազմակերպման և անցկացման մասին» ՀՀ օրենքի 6-րդ հոդվածի 1-ին մասի պահանջները։*
5. Վարչական տուգանք նշանակելու մասին 19 նոյեմբերի 2024 թ. N 1088-Ա որոշմանն առնչվող Հմայակ Մինասյան Հենրիկի Ա/Ձ-ի մոտ ստուգում իրականացնելու մասին 2024 թվականի հոկտեմբերի 14-ի N 2281-Ա հրամանով իրականացված ստուգուման ժամանակ «Արտադրական կազմակերպությունների համար» N 1 ստուգաթերթը լրացվել է ոչ՛ թե ստուգման ընթացքում, այլ N 2281-ստուգման ակտի նախագծի կազմման օրը՝ 2024 թվականի հոկտեմբերի 28-ին։ *Խախտվել է Հայաստանի Հանրապետությունում ստուգումների կազմակերպման և անցկացման մասին օրենքի 6-րդ հոդվածին 1-ին մասի պահանջը։*
6. Վարչական տուգանք նշանակելու մասին 7 հոկտեմբերի 2024 թ. N 1009-Ա որոշմանն առնչվող Էդգար Պետրոսյան Արմենի Ա/Ձ-ի մոտ ստուգում իրականացնելու մասին 2024 թվականի օգոստոսի 12-ի N 2017-Ա հրամանով ստուգումն արագ արձագանքման բաժնի տեսուչների կողմից իրականացվել է 29․08․2024 - 30․08․2024, ստուգման հրամանը արձակվելուց 13 աշխատանքային օր հետո։ *Խախտվել է արագ արձագանքման բաժնի կանոնադրության 5-րդ կետի 1-ին ենթակետի պահանջը։*

Ստուգումն իրականացվել է **29․08․2024-30․08․2024**, սակայն «Արտադրական կազմակերպությունների համար» N 2017 ստուգաթերթը լրացվել է **2024 թվականի սեպտեմբերի 9-ին՝** ստուգման ակտի նախագծի կազմման օրը։ *Խախտվել է «Հայաստանի Հանրապետությունում ստուգումների կազմակերպման և անցկացման մասին» օրենքի 6-րդ հոդվածին 1-ին մասի պահանջը։*

2024 թվականի սեպտեմբերի 2-ին ընդունվել է «Արտադրական գործունեությունը կասեցնելու մասին» N 488-Ա որոշումը՝ ժամկետ սահմանելով մինչև 30․09․2024։

Mulberry համակարգում փաստաթղթի շարժից երևում է, որ Ծրարը հետ է վերադարձվել՝ «Չի պահանջվել» նշումով։ Այսինքն **որոշումը տնտեսավարողը չի ստացել և շարունակել է խախտումներով աշխատել։**

**53․** Հրաման 2024 թվականի նոյեմբերի 8-ի N 2743-Ա «Սարգիս Նիկոյան Մերուժանի» Ա/Ձ մոտ ստուգում իրականացնելու մասին՝ մսի իրացում: Արագածոտնի մարզային կենտրոն, պլանային ստուգում։ Որոշում N 1179-Ա վարչական տուգանք նշանակելու մասին Սարգիս Նիկոյան Մերուժանի Ա/Ձ։ Ստուգման փաթեթում առկա չէ նշված ժամանակահատվածում իրացված ոչ սպանդանոցային և սպանդանոցային ծագման մսի տեսակի, քանակի վերաբերյալ տեղեկատվություն։*Խախտվել է Ներքին գործավարության կարգի 40-րդ կետի պահանջը*

**54․** Վարչական տուգանք նշանակելու մասին 2024 թվականի դեկտեմբերի 13-ի N 1172-Ա որոշմանն առնչվող «ԼՈՒՄԱ» ՍՊԸ-ում ստուգում իրականացնելու մասին 2024 թվականի նոյեմբերի 4-ի N 2661-Ա հրամանով իրականացված ստուգման արդյունքում Կոտայքի մարզային կենտրոնի պետի 03․12․2024 Ն/22167-2024 զեկուցագրին կցված փաստաթղթերի փաթեթն ամբողջական չէ․ բացակայում են սննդամթերքի անվտանգությունը հիմնավորող փաստաթղթերը, միջատների և կրծողների դեմ պայքարի միջոցառումների վերաբերյալ պայմանագիրը, արտադրանքի համապատասխանության հայտարարագիրը։ Ըստ զեկուցագրի՝ ստուգումն իրականացրել են «ԼՈՒՄԱ» ՍՊԸ-ին պատկանող մսամթերքի և չիպսերի արտադրամասում։ Կցված «Մսամթերքի արտադրության կազմակերպությունների համար 07․11․2024 N5 և «Արտադրական կազմակերպությունների համար» 07․11․2024 N1 ստուգաթերթերը լրացված են թերի և սխալներով։ Օրինակ՝ «Թողարկվող արտադրատեսակը, այդ թվում հատուկ նշանակության սննդամթերքի արտադրության» տողի դիմաց գիծ է դրված։ Երկու ստուգաթերթում էլ սննդի շղթայում ներգրավված աշխատողների թիվը նշված է **26**, մինչդեռ համաձայն տնօրենի հայտարարության՝ ընկերությունն ունի **51** աշխատակից, և կցված է աշխատակիցների ցանկը 2024 թվականի հոկտեմբերի 31-ի դրությամբ **24** հոգուց բաղկացած։ Երկու ստուգաթերթերի էջերը և համապատասխանաբար ընդգրկված հարցերը ամբողջական չեն։ *Խախտվել է Հայաստանի հանրապետությունում ստուգումների կազմակերպման և անցկացման մասին օրենքի 3-րդ հոդվածի 1-ին մասի և 6-րդ հոդվածի 1-ին մասի, ինչպես նաև՝ Ներքին գործավարության կարգի 40-րդ կետի պահանջները։*

Փաստաթղթերը համարակալված չեն։ *Խախտվել է ՀՀ սննդամթերքի անվտանգության տեսչական մարմնի կառավարման խորհրդի 2020 թվականի հոկտեմբերի 12 -ի N 19 որոշմամբ հաստատված Հայաստանի Հանրապետության սննդամթերքի անվտանգության տեսչական մարմնի կողմից իրականացվող ստուգումների ուղեցույցի 47-րդ կետի պահանջը։*

**55**․ Վարչական տուգանք նշանակելու մասին 2024 թվականի դեկտեմբերի 16-ի N 1184-Ա որոշման փաստաթուղթը ստեղծվել է 17․12․2024, ստորագրվել և առաքվել է **20․12․2024**։ *Խախտվել է Վարչարարության հիմունքների և վարչական վարույթի մասին օրենքի 59-րդ հոդվածի 2-րդ մասի պահանջը, այն ՝է. «Գրավոր վարչական ակտը, ընդունումից հետո` եռօրյա ժամկետում, պետք է հանձնվի վարույթի մասնակիցներին»։*

Հիմք ընդունելով քաղաքացի Էլեն Աթոյանից ստացված 29․08․2024 թիվ 17603-2024 դիմում-բողոքը՝ արձակվել է 2024 թվականի օգոստոսի 30-ի N 2201-Ա հրամանը՝ «ԱՎԴՈՅԱՆՆԵՐ» ՍՊԸ-ում ստուգում իրականացնելու մասին։

Ստուգումն իրականացվել է 04․09․2024-05․09․2024։

**19․09․2024** N 2201-Ա ստուգման ակտի նախագիծը տնտեսավարողը հրաժարվել է ստորագրելուց և ստանալուց։ Այն գրությամբ, որը տեսչական մարմնի ղեկավարի տեղակալի կողմից ստորագրվել է 26․09․2024, առաքվել է **30․09․2024**, քանի որ համաձայն Mulberry համակարգում Ա․Ստեփանյանի հաղորդագրության՝ «Առդիրը տրամադրվել է **30․09․2024**»։ *Այսպիսով Խախտվել է Հայաստանի հանրապետությունում ստուգումների կազմակերպման և անցկացման մասին օրենքի 6-րդ հոդվածի 1-ին մասի պահանջը, համաձայն որի՝ «․․․ Ակտի նախագիծը ստուգում իրականացնող անձը* ***3 աշխատանքային օրվա*** *ընթացքում պատշաճ ձևով (առձեռն կամ փոստով) ներկայացնում է տնտեսավարող սուբյեկտի ղեկավարին կամ նրան փոխարինող պաշտոնատար անձին` առարկություններ ներկայացնելու նպատակով․․․»:*

2024 թվականի հոկտեմբերի 2-ի /23.2/12921-2024 գրությամբ տնտեսավարողին ներկայացվել են **2024 թվականի սեպտեմբերի 27-ին** կազմված ստուգման ակտը, վարչական իրավախախտումների վերաբերյալ արձանագրությունը և վարչական իրավախախտման վերաբերյալ գործի քննության տեղի և ժամանակի մասին ծանուցումը։

Ինչպես երևում է, դեռևս ստուգման ակտի նախագիծը չծանուցած, կազմվել է ստուգման ակտը։ *Խախտվել է Հայաստանի հանրապետությունում ստուգումների կազմակերպման և անցկացման մասին օրենքի 6-րդ հոդվածի 1-ին մասի պահանջը, համաձայն որի՝ «․․․․․Տնտեսավարող սուբյեկտի ղեկավարը կամ նրան փոխարինող պաշտոնատար անձը 5 աշխատանքային օրվա ընթացքում ուսումնասիրում է ակտի նախագիծը:*

*Սույն մասի երկրորդ պարբերությամբ նախատեսված ժամկետում տնտեսավարող սուբյեկտի ղեկավարի կամ նրան փոխարինող պաշտոնատար անձի կողմից առարկություններ չներկայացվելու դեպքում ստուգող մարմինը կազմում է ակտը և դրա մեկ օրինակը` ստորագրված ստուգում իրականացնող պաշտոնատար անձի կողմից, ժամկետի ավարտից հետո` 3 աշխատանքային օրվա ընթացքում, պատշաճ ձևով (առձեռն կամ փոստով) ներկայացնում տնտեսավարող սուբյեկտի ղեկավարին կամ նրան փոխարինող պաշտոնատար անձին․․․»:*

**56․** Վարչական տուգանք նշանակելու մասին 2024 թվականի դեկտեմբերի 17-ի N 1195-Ա որոշմանն առնչվող Արմիկ Կարապետյան Լևիկի Ա/Ձ-ի մոտ ստուգում իրականացնելու մասին 2024 թվականի նոյեմբերի 1-ի N 2653-Ա հրամանով ստուգման ժամանակ կայացվել է «Արտադրական գործունեությունը կասեցնելու մասին» 2024 թվականի նոյեմբերի 11-ի N 631–Ա որոշումը՝ ժամկետ սահմանել մինչև 2024 թվականի դեկտեմբերի 16-ը: Սակայն 2024 թվականի դեկտեմբերի 30-ի դրությամբ վերստուգում չի իրականացվել։ *Խախտվել է Հայաստանի հանրապետությունում ստուգումների կազմակերպման և անցկացման մասին օրենքի 4-րդ հոդվածի 3․1 մասի 1-ին կետի պահանջը։*

04․12․2024 Կոտայքի մարզային կենտրոնի պետի Ն/22233-2024 զեկուցագրին կցված փաստաթղթերի փաթեթի ուսումնասիրությունից պարզվել է, որ 07․11․2024 «Արտադրական կազմակերպությունների համար» և «Իրացման կազմակերպությունների համար» ստուգաթերթերի ոչ բոլոր էջերն են ներառված փաթեթում։ *Խախտվել է Ներքին գործավարության կարգի 40-րդ կետի պահանջը։*

«Արտադրական կազմակերպությունների համար» ստուգաթերթից հնարավոր չէ պարզել, թե ինչ արտադրություն է ստուգվել, քանի, որ տեղեկատվական բնույթի հարցերը սխալ է լրացվել, այսպես․ 14-րդ կետում «Թողարկվող արտադրատեսակը, այդ թվում հատուկ նշանակության սննդամթերքի արտադրության» տողի դիմաց գիծ է դրված։

Արտադրանքի իրացումն արգելելու, շուկայից հետ կանչելու, ոչնչացնելու կամ օգտահանելու մասին 07.11.2024 N 2653/1 կարգադրագիրը կազմվել է թերի․ (արտադրանքի պատկանելությունը, անվանումը, տեսակը, արտադրման ժամանակը քանակը /քաշը/, նկարագիրը) տողում չի նշված **նկարագիրը։**

**57․** Վարչական վարույթը կասեցնելու մասին 2024 թվականի դեկտեմբերի 16-ի N 702-Ա որոշմանն առնչվող2024 թվականի հոկտեմբերի 14 -ի N 2486-Ա «ՍԵՅ ՉԻԶ» ՍՊԸ-ում ստուգում իրականացնելու մասին հրամանով ստուգման վերաբերյալ **Երևանի կենտրոնի պետի 11․12․2024** Ն/22757-2024 զեկուցագրին կցված փաստաթղթերի ուսումնասիրությունից պարզվել է, որ ստուգումն իրականացվել է 06․11․2024-08․11․2024։ «Իրացման կազմակերպությունների համար» 06․11․2024 N 2486 և «Հանրային սննդի կազմակերպությունների համար» 06․11․2024 N 2486/1 ստուգաթերթերը կազմվել են թերի՝ տեղեկատվական բնույթի հարցերի կեսը լրացված չեն։ Երկու ստուգաթերթում էլ սննդի շղթայում ներգրավված աշխատողների թիվը նշված է, չորս, մինչդեռ ըստ տնօրենի հայտարարության սննդի շղթայում ներգրավված աշխատողների թիվը ընդհանուր 4 է, որից 2-ը վաճառող են 1-ը խոհարար, 1-ը մատուցող։

02․12․2024 N 2486 ստուգման ակտին կցված փաստաթղթերի ցանկում նշված է համապատասխանության հայտարարագրեր, դեռատիզացիայի պայմանագրի պատճեն, անասնաբուժական վկայական Ձև 5, **ոչնչացման ակտ N 1969**, կարգադրագիր N 1969 արտադրանքի իրացումը կասեցնելու մասին։ Mulberry համակարգում զեկուցագրին կցված փաստաթղթերի փաթեթում բացակայում են վերը նշված փաստաթղթերը, բացառությամբ՝ կարգադրագրի, որի համարը ոչ թե N 1969 է, այլ՝ N 2486։ *Խախտվել է ներքին գործավարության կարգի 40-րդ կետի պահանջը*։

Համաձայն տնօրենի 08․11․2024 հայտարարության՝ կարգադրագրի պահանջները կատարվել են, որին կցված է մակնշման խախտումների վերացրած տարբերակները։ **Իրավաչափ չէ ոչնչացման ակտի կազմումը, քանի որ վտանգավոր սննդամթերք չի հայտնաբերվել։**

**58․** Վարչական տուգանք նշանակելու մասին 2024 թվականի դեկտեմբերի 18-ի N 1201-Ա որոշմանն առնչվող 2024 թվականի օգոստոսի 13-ի N 2021-Ա «ԳՐԱՆԴ ՔԵՆԴԻ» ՍՊԸ-ում ստուգում իրականացնելու մասին հրամանով ստուգման ժամանակ արձակվել է 2024 թվականի սեպտեմբերի 12-ի N 2262-Ա հրամանը՝ ՀՀ ՍԱՏՄ ղեկավարի 2024 թվականի օգոստոսի 13-ի **N 1596-Ա** հրամանով սահմանված ստուգման ժամկետը երկարաձգելու մասին, հետևյալ բովանդակությամբ․

2024 թվականի օգոստոսի 13-ի «ԳՐԱՆԴ ՔԵՆԴԻ» ՍՊԸ-ում ստուգում իրականացնելու մասին **N 2021-Ա** հրամանի 4-րդ կետով սահմանված ստուգման ժամկետը երկարաձգել **15 (տասնհինգ) աշխատանքային օրով**»: Ինչպես երևում է, հրամանի վերնագիրը չի համապատասխանում բովանդակությանը․ վերնագրում գրված է «N 1596-Ա հրամանով․․․․», իսկ բովանդակության մեջ՝ «N 2021-Ա հրամանի․․»։ Սույն հրամանի նախագիծը ստեղծվել է **16․09․2024**․՝ հետին ամսաթվով։

2024 թվականին սեպտեմբերի 24-ին արձակվել է N 2325-Ա ՀՀ ՍԱՏՄ ղեկավարի 2024 թվականի օգոստոսի 13-ի N 2021-Ա հրամանում փոփոխություն կատարելու մասին հրամանը։ Հետագայում արձակվել է 2024 թվականի հոկտեմբերի 2-ի N 2357-Ա ՀՀ ՍԱՏՄ 2024 թվականի օգոստոսի 13-ի N 2021-Ա հրամանով սահմանված ստուգման ժամկետը երկարաձգելու մասին հրամանը, հետևյալ բովանդակությամբ․

«Հայաստանի Հանրապետության սննդամթերքի անվտանգության տեսչական մարմնի ղեկավարի 2024 թվականի օգոստոսի 13-ի «ԳՐԱՆԴ ՔԵՆԴԻ» ՍՊԸ-ում ստուգում իրականացնելու մասին **N 2021-Ա** հրամանի 4-րդ կետով սահմանված ստուգման ժամկետը երկարաձգել **30 (երեսուն) աշխատանքային օրով**»:

Վերլուծության արդյունքում պարզվել է, որ 2024 թվականի սեպտեմբերի 12-ի N 2262-Ա հրամանով N 2021-Ա հրամանի 4-րդ կետով սահմանված ստուգման ժամկետը երկարաձգվել է 15 (տասնհինգ) աշխատանքային օրով, և 2024 թվականի հոկտեմբերի 2-ի N 2357-Ա հրամանով N 2021-Ա հրամանի 4-րդ կետով սահմանված ստուգման ժամկետը երկարաձգվել է 30 (երեսուն) աշխատանքային օրով: Այսինքն նույն N 2021-Ա հրամանով սահմանված ժամկետը մի դեպքում երկարաձգվել է 15 աշխատանքային օրով, մի այլ դեպքում՝ 30 աշխատանքային օրով։ Մինչդեռ անհրաժեշտ էր 2024 թվականի սեպտեմբերի 12-ի N 2262-Ա հրամանով սահմանված ժամկետը երկարաձգել 30 աշխատանքային օրով։ Փաստացի ստուգումն իրականացվել է 48 աշխատանքային օր՝ 2024 թվականի սեպտեմբերի 10-ից մինչև 2024 թվականի նոյեմբերի 13-ը։

Երևանի կենտրոնի պետի 18․12․2024 Ն/23339-2024 զեկուցագրին կցված փաստաթղթերի ուսումնասիրությունից պարզվել է․

* 27․11․2024 N 2021 ստուգման ակտի նախագծում և 05․12․2024 N 2021 ստուգման ակտում նշված է, որ ատուգումն իրականացվել է 2024 թվականի սեպտեմբերի 10-ից մինչև 2024 թվականի **դեկտեմբերի** 13-ը։ Սակայն ինչպես երևում է ստուգման ակտի նախագծի ամսաթվից և ստուգաթերթերի ուսումնասիրություններից ստուգումն իրականացվել է 2024 թվականի սեպտեմբերի 10-ից մինչև 2024 թվականի **նոյեմբերի** 13-ը։
* N2021/12, N2021/13, N2021/14, N2021/15, N2021/16, N2021/17, N2021/18, N2021/19, N2021/21, N2021/23, N2021/25, N2021/27 իրացման կազմակերպությունների համար ստուգաթերթերով ստուգումներն իրականացվել են մեկ ստուգաթերթով **2 կամ 3 հասցեներում։**
* N2021/24, N2021/26 ստուգաթերթերի վերահսկողական բնույթի հարցերը չեն լրացված։
* N2021/33 ստուգաթերթի 4․6 և 4․7 կետերի հարցերը լրացված չեն։

Իրացման կազմակերպությունների համար N 2325 ստուգաթերթի 4․8 կետից մինչև 4․19 կետերի հարցերի վերաբերյալ էջերը ներբեռնված չեն)։ *Խախտվել են «Հայաստանի Հանրապետությունում ստուգումների կազմակերպման և անցկացման մասին» օրենքի 3-րդ հոդվածի 1-ին մասի, 6-րդ հոդվածի 1-ին մասի և Ներքին գործավարության կարգի 40-րդ կետի պահանջները*։

**59․** Վարչական տուգանք նշանակելու մասին 2025 թվականի հունվարի 3-ի N 7-Ա որոշմանն առնչվող «Ա.ՄԵԼՔՈՆՅԱՆ» ՍՊԸ-ում ստուգում իրականացնելու մասին 2024 թվականի նոյեմբերի 5-ի N 2672-Ա հրամանով ստուգուման ժամանակ արձակվել են Հայաստանի Հանրապետության սննդամթերքի անվտանգության տեսչական մարմնի ղեկավարի 2024 թվականի նոյեմբերի 5-ի N 2672-Ա հրամանում փոփոխություն կատարելու մասին 12 նոյեմբերի 2024 թվականի N 2785-Ա և Հայաստանի Հանրապետության սննդամթերքի անվտանգության տեսչական մարմնի ղեկավարի 2024 թվականի նոյեմբերի 5-ի N 2672-Ա հրամանում փոփոխություն կատարելու մասին 2024 թվականի նոյեմբերի 22-ի N 2885-Ա հրամանները։

Կոտայքի մարզային կենտրոնի պետի 24․12․2024 Ն/23914-2024 զեկուցագրին կցված փաստաթղթերի փաթեթն ամբողջական չէ․ բացակայում են տնտեսավարողի անձնագրի և պետ ռեգիստրի վկայականի պատճենը, սանիտարական գրքույկնեը, դեռատիզացիայի պայմանագիրը, կասեցման վերացման հիմք հանդիսացող համապատասխանության հայտարարագիրը**։ «**Կաթնամթերքի արտադրության կազմակերպությունների համար» և «Անասնապահական ֆերմաների և կենդանիների կարանտինացման շենքերի (սենքերի) համար» ստուգաթերթերի ոչ բոլոր էջերն են ներբեռնված Mulberry համակարգ։ *Խախտվել է ներքին գործավարության կարգի 40-րդ կետի պահանջը։*

**60․**11․11․2024 ՍԱՏՄ-ի էլեկտրոնային հասցեին ԱՆ «Հիվանդությունների վերահսկման և կանխարգելման ազգային կենտրոն» ՊՈԱԿ-ից ներկայացվել է Կարինե Պողոսյանի դիմում-բողոքը հետևյալ բովանդակությամբ․ «․․132 դպրոցում բուֆետ ճաշարանից բացի ինչ որ մեկը գալիս է փոքրերը տարական դպրոցի մասնաշենք որտեղ սովորում են 1 ից 4 -րդ դասարանի երեխաները, առանց համապատասխան հանդերձանքի առանց նախատեսված համապատասխան տարծքի տարական դպրոցի 2 հարկում սեղանի վրա դնում սնունդ ու վաճառում չպահպանելով սանիտարական նորմերը․․․»։

2024 թվականի նոյեմբերի 1-ին արձակվել է N 2860-Ա «ԵՐԵՎԱՆԻ Հ.ԻՍԱԿՈՎԻ ԱՆՎԱՆ Հ.132 ՀԻՄՆԱԿԱՆ ԴՊՐՈՑ» պետական ոչ առևտրային կազմակերպությունում ստուգում իրականացնելու մասին հրամանը։

Արագ արձագանքման բաժնի տեսուչների կողմից ստուգումն իրականացվել է 20․11․2024 «**Իրացման կազմակերպությունների համար**» ստուգաթերթի 2․1, 2․2, 3․1, 4․7, 4․8, 4․10, 4․13, 4․15 կետերով նախատեսված հարցերի շրջանակում՝ համաձայն հրամանի։ Ստուգաթերթի բոլոր կետերի դիմաց նշված է **չ/պ** սյունակը։ Արդյունքում 22․11․2024 կազմվել է տեղեկանք 2860 խախտումներ չհայտնաբերելու մասին։

Համաձայն 132 դպրոցի վարչատնտեսական մասի համակարգող Լ․Հովհաննիսյանի 20․11․2024 հայտարարության՝ տարրական մասնաշենքը գտնվում է բուֆետից հեռու, և 5 րոպեի ընթացքում երեխաները չեն կարող օգտվել բուֆետից, բուֆետի աշխատակիցը սնունդը բուֆետից վերցրել և վաճառել է տեղում։ 2024-2025 ուստարում նման գործունեություն չի իրականացվում։

Հարկ է նշել, որ դպրոցի **բուֆետը համարվում է հանրային սննդի կազմակերպություն**, և ստուգումը պետք է իրականացվեր ոչ թե «Իրացման կազմակերպությունների համար» ստուգաթերթով, այլ «Հանրային սննդի կազմակերպությունների համար» ստուգաթերթով։ Ինչպես երևում է դիմումին կցված նկարներից, բուֆետի աշխատողը սննդամթերքը երեխաներին վաճառում է առանց արտահագուստի, միջանցքում դրված սեղանի վրայից, որը չի համարվում իրացման կազմակերպություն։ Առկա է խախտում, որը չի արձանագրվել։

*Այսպիսով, խախտվել է «Հայաստանի Հանրապետությունում ստուգումների կազմակերպման և անցկացման մասին» օրենքի 3-րդ հոդվածի 1-ին մասի, 6-րդ հոդվածի 1-ին մասի պահանջները։*

**61․** 2024 թվականի հոկտեմբերի 16-ի N 2523-Ա «Աբդել Կադեր Խեիր էդդին Ահմադ» Ա/Ձ-ի մոտ ստուգում իրականացնելու մասին հրամանով ստուգման ժամանակ պարզվել է, որ արտադրողի կողմից չի մշակվել և չի ներդրվել վտանգի վերլուծության և հսկման կրիտիկական կետերի համակարգի սկզբունքների հիման վրա ընթացակարգեր, որի մշակման, ներդրման համար **22․11․2024** տրվել է N 2523-Ա հանձնարարականը՝ անհամապատասխանությունը վերացնելու համար, ժամկետ է սահմանվել մինչև **12․02․2025**, սակայն հանձնարարականի հաջորդ տողով նշված է «հանձնարարականի կատարման մասին տեղեկացնել **22․06․2025** »։

Հանձնանարականի կատարման մասին ըստ էության պետք է տեղեկացվի անհամապատասխանությունները վերացնելու համար սահմանված ժամկետի ավարտից հետո` առնվազն մեկ օրվա ընթացքում, այսինքն՝ **13․02․2025**, այլ ոչ թե 4 ամիս հետո՝ 22․06․2025 -ին։

**62․** 2024 թվականի նոյեմբերի 13-ին տնտեսավարող սուբյեկտի ղեկավար Հ․Մովսիսյանի դիմումի և Սյունիքի մարզային կենտրոնի կողմից ներկայացված Ն/20993 զեկուցագրի հիման վրա 27․11․2024 արձակվել է «ՆՌԱՎԱՆ» ՍՊԸ-ում սննդամթերքի անվտանգության տեսչական մարմնի 2024 թվականի մարտի 27-ի «Արտադրական գործունեությունը կասեցնելու մասին» N 160 որոշման կատարման փաստը պարզելու նպատակով վերստուգում իրականացնելու մասին N 2900-Ա հրամանը։ Իրականացված վերստուգման արդյունքում խախտումներ չեն արձանագրվել, որի արդյունքում 09․12․2024 կայացվել է արտադրական գործունեության կասեցումը վերացնելու մասին N 680-Ա որոշումը՝ հետևյալ բովանդակությամբ․․ «․․․․վերացնել Տեսչական մարմնի ղեկավարի 2024 թվականի մարտի 27-ի «Արտադրական գործունեությունը կասեցնելու մասին N 160-Ա որոշմամբ սահմանված «ՆՌԱՎԱՆ» ՍՊԸ ՀՀ, Սյունիքի մարզ, Մեղրի համայնք, Ալվանք վարչական բնակավայր, փողոց 3, փակուղի 2, տուն 9 հասցեում գործող գինու արտադրամասի արտադրական գործունեության կասեցումը»:

Փաստաթղթերի ուսումնասիրությունից պարզվել է, որ 2024 թվականի նոյեմբերի 26-ի N 2900-Ա «ՆՌԱՎԱՆ» ՍՊԸ-ում ստուգում իրականացնելու մասին հրամանով նախատեսված է եղել ստուգումն իրականացնել 2022 թվականի օգոստոսի 11-ի N 1266-Ն որոշման N1 հավելվածով հաստատված «Արտադրական կազմակերպությունների համար» ստուգաթերթի 1.2, 1,3, 1․6, 1․8, 1․9, 1․10, 1․11, 2․1, 3․1, 3․2 և 3․3 կետերով սահմանված հարցերի շրջանակում։

Այնինչ, ստուգումը պետք է իրականացվեր «Ալկոհոլային արտադրանքի արտադրական կազմակերպությունների համար» ԵԱՏՄ ՏԿ 047/2018 կանոնակարգի հիման վրա մշակված ստուգաթերթով՝ համաձայն ՀՀ կառավարության 1266-ն որոշման 18-րդ հավելվածի։ Փաստաթղթերի փաթեթում առկա է Նռան հյութ ուղղակի մզման ա/ն «ՆՌՆՈՒՏ» ԵԱՀ համապատասխանության հայտարարագիր ԵԱՏՄ N AM-027/S. R-0054-2024 առ 15․02․2024, ստացվում է վերոնշյալ տնտեսավարողը զբաղվում է ոչ միայն գինու արտադրությամբ, սակայն ստուգման արդյունքների փաթեթում որևէ գրառում կամ անդրադարձ այդ մասով կատարված չէ։

1. Արտադրական գործունեության կասեցումը վերացնելու մասին 6 հոկտեմբերի 2023 թ. N 575-Ա որոշմանն առնչվող Լուսյա Գևորգյան Սուրենի Ա/Ձ-ի մոտ ստուգում իրականացնելու մասին 2024 թվականի նոյեմբերի 12-ի N 2780-Ա հրամանով ստուգման ժամանակ Mulberry համակարգում 02․12․2024 զեկուցագրին կցված ստուգման արդյունքում կազմած փաստաթղթերի փաթեթն ամբողջական չէ․բացակայում է ստուգաթերթը, ստուգման ակտի նախագիծը, ստուգման ակտը, արձանագրությունը, սննդամթերքի անվտանգությունը հիմնավորող փաստաթղթերը։ *Խախտվել է Ներքին գործավարության կարգի 40-րդ կետի պահանջը։*
2. Վարչական տուգանք նշանակելու մասին 4 դեկտեմբերի 2024 թ․N 1147-Ա որոշմանն առնչվող 2024 թվականի հոկտեմբերի 22-ի N 2582-Ա հրամանով իրականացված ստուգման փաստաթղթերի փաթեթի ուսումնասիրությունից պարզվել է, որ ստուգումն իրականացվել է 2024 թվականի հոկտեմբերի 24-ից 28-ը, սակայն N 2582-Ա ստուգման ակտի նախագիծը կազմվել է 2024 թվականի նոյեմբերի 12-ին՝ ստուգման ավարտից 11 աշխատանքային օր հետո։ *Խախտվել է «Հայաստանի Հանրապետությունում ստուգումների կազմակերպման և անցկացման մասին» ՀՀ օրենքի 6-րդ հոդվածի 1-ին մասի պահանջը, համաձայն որի՝ ստուգման հրամանում կամ հանձնարարագրում նշված ժամկետն ավարտվելուց հետո`* ***10 աշխատանքային օրվա ընթացքում****, ստուգումն իրականացնող անձը ստուգաթերթի հարցերի պատասխանների, մարմինների, Մրցակցության պաշտպանության հանձնաժողովի, նյութական պահուստի օրենսդրության պահանջների կատարման փաստացի վիճակը պարզելուն ուղղված ստուգումների, ինչպես նաև Հայաստանի Հանրապետության պետական բյուջեի կատարման ուղղությամբ տարվող աշխատանքների` ներառյալ պետական պատվերի տեղադրման (գնումների գործընթացի) ճշտության և օրինականության նկատմամբ հսկողության դեպքերում հրամանի կամ հանձնարարագրի* *հիման վրա ամփոփում է ստուգման արդյունքները` խախտումներ չհայտնաբերելու դեպքում կազմում տեղեկանք, իսկ խախտումներ հայտնաբերելու դեպքում`* ***ակտի նախագիծ****»:*
3. Վարչական տուգանք նշանակելու մասին 4 դեկտեմբերի 2024 թ. N 1150-Ա որոշմանն առնչվող Գրիգոր Բաղդասարյան Գեղամի Ա/Ձ-ի մոտ ստուգում իրականացնելու մասին 2024 թվականի հոկտեմբերի 23-ի N 2625-Ա հրամանով իրականացված ստուգման փաստաթղթերի փաթեթի ուսումնասիրությունից պարզվել է, որ «Մսամթերքի արտադրության կազմակերպությունների համար» 28․10․2024 թիվ 5 ստուգաթերթը լրացվել է 2024 թվականի հոկտեմբերի 28-ին, սակայն ստուգումն ավարտվել է 2024 թվականի հոկտեմբերի 30-ին։ «Հայաստանի Հանրապետությունում ստուգումների կազմակերպման և անցկացման մասին» ՀՀ օրենքի 6-րդ հոդվածի 1-ին մասի պահանջին համապատասխան՝ ստուգման արդյունքները ամփոփվում են ստուգաթերթի հարցերի պատասխանների հիման վրա։ **Հետևաբար ստուգաթերթը պետք է լրացնել ստուգման վերջին օրը, երբ արդեն պատրաստ են ստուգման ընթացքում ստուգաթերթի բոլոր հարցերի պատասխաններն ամբողջությամբ։**

Mulerry էլ համակարգում հրամանին առնչվող կից փաստաթղթերում առկա է «հավի մսից կոտլետ» արտադրատեսակի համապատասխանության հայտարարգիրը, որի ժամկետը լրացել է 14․05․2023, ուստի արտադված սննդամթերքը, քանի որ չունի անվտանգությունը հավաստող համապատասխանության հայտարարագիր՝ հանդիսանում է վտանգավոր։ *Խախտվել է «Սննդամթերքի անվտանգության մասին» ՀՀ օրենքի 7-րդ հոդվածի 1-ին մասի 2-րդ կետի պահանջը, այն է՝ սննդամթերքը, սննդամթերքի հետ անմիջական շփման մեջ գտնվող նյութերը համարվում են վտանգավոր, եթե`*

*2) չունեն անվտանգությունը հավաստող փաստաթուղթ.*

Հետևրաբար, համաձայն «Սննդամթերքի անվտանգության մասին» ՀՀ օրենքի 7-րդ հոդվածի 2-րդ մասի՝ «Վտանգավոր սննդամթերքը, սննդամթերքի հետ անմիջական շփման մեջ գտնվող նյութերը ենթակա են հետկանչի` սահմանված կարգով օգտահանելու կամ ոչնչացնելու համար:

28․10․2024 «Մսամթերքի արտադրության կազմակերպությունների համար» թիվ 5 ստուգաթերթի 5․1 կետի (Արդյո՞ք ընդունվող հումքը համապատասխանում է դրանց անվտանգության պահանջներին և ունի անվտանգությունը հավաստող (հիմնավորող) փաստաթղթեր) դիմաց Արարատի մարզային կենտրոնի տեսուչները նշել են «Ոչ», սակայն N 2625 ստուգման ակտում և N 2625 Վարչական իրավախախտման վերաբերյալ արձանագրության մեջ որպես խախտում չեն արձանագրել։ *Խախտվել է Հայաստանի Հանրապետությունում ստուգումների կազմակերպման և անցկացման մասին օրենքի 6-րդ հոդվածի 1-ին մասի պահանջը։*

1. Վարչական տուգանք նշանակելու մասին 11 դեկտեմբերի 2024 թ. N 1164-Ա որոշմանն առնչվող «ԱՇՈՑՔԻ ՊԱՆՐԻ ԳՈՐԾԱՐԱՆ» ՍՊԸ-ում ստուգում իրականացնելու մասին 2024 թվականի նոյեմբերի 5-ի N 2675-Ա հրամանով իրականաված ստուգման արդյունքում կազմած փաստաթղթերի փաթեթը Mulberry էլ համակարգում ամբողջական չէ․ ստուգաթերթը բացակայում է։ *Խախտվել է Ներքին գործավարության կարգի 40 կետի պահանջը*
2. Վարչական տուգանք նշանակելու մասին 6 օգոստոսի 2024 թ․ N 1776-Ա որոշմանն առնչվող 2024 թվականի հոկտեմբերի 31-ի N 2648-Ա հրամանով իրականացված ստուգման փաստաթղթերի փաթեթի ուսումնասիրությունից պարզվել է, որ 05․11․2024-07․11․2024 Ա/Ձ Արման Մկրտչյանի հացի արտադրության և իրացման կազմակերպությունում իրականացված ստուգման արդյունքում «Արտադրական կազմակերպությունների համար» ստուգաթերթի 4․47 կետի (Արդյո՞ք արտադրվող սննդամթերքը ենթարկված է համապատասխանության գնահատման (հավաստումն) հետևյալ ձևով 1) սննդամթերքի համապատասխանության հավաստման հայտարարագրման)) դիմաց տեսուչները նշել են «Ոչ», իսկ Իրացման կազմակերպությունների համար ստուգաթերթի 4․7 կետի (Արդյո՞ք իրացվող պարենային հումքը և սննդամթերքն ուղեկցվում են անվտանգությունը հավաստող փաստաթղթերով) դիմաց նշել են «Այո»։ Այստեղ ի հայտ է գալիս անհամապատասխանություն, քանի որ, եթե արտադրվող սննդամթերքը չունի համապատասխանության հայտարարագիր, նշանակում է իրացվող սննդամթերքը չունի անվտանգույունը հավաստող փաստաթուղթ և համարվում է վտանգավոր, հետևրաբար տվյալ դեպքում պետք է կազմվեր **կարգադրագիր՝ արտադրանքի իրացումն արգելելու, շուկայից հետ կանչելու, ոչնչացնելու կամ օգտահանելու մասին**։ *Խախտվել է «Սննդամթերքի անվտանգության մասին» ՀՀ օրենքի 7-րդ հոդվածի 1-ին մասի 2-րդ կետի և «Սննդամթերքի անվտանգության պետական վերահսկողության մասին» ՀՀ օրենքի 19-րդ հոդվածի 2-րդ մասի 1-ին կետի պահանջը։*
3. **05․12․2024** Իրազեկ և պաշտպանված սպառող ՀԿ-ի նախագահ Բ․Պիպոյանը ներկայացրել է դիմում- բողոք (25874-2024)՝ Վազգեն Սարգսյան 10 հասցեում գործող «ԱԿՈ ՖՈՒԴ» ՍՊԸ-ին պատկանող Իթորիկա ճաշարանում հակասանիտարական վիճակի վերաբերյալ։ Արագ արձագանքման բաժնի կողմից 06․12․2024 ներկայացվել է 0229-24 զեկուցագիր ստուգում իրականացնելու համար։ ***N 2963-Ա ստուգում իրականացնելու մասին հրամանն արձակվել է 12․12․2024 թվականին։*** *Խախտվել է ՀՀ ՍԱՏՄ հանրությունից ստացվող բողոքների ընդունման և դրանց հետագա ընթացք տալու» կարգի 23-րդ կետի պահանջը։*

**Դիտարկումներ**

1․Հուսիկ Խաչատրյան Ա/Ձ-ի մոտ դիտարկում իրականացնելու մասին 2024 թվականի հոկտեմբերի 21-ի N 2574-Ա հրամանի հիման վրա Կոտայքի մարզային կենտրոնի պետը 25․10․2024 Ն/19372-2024 զեկուցագիր է ներկայացրել «․․․ 24․10․2024 դիտարկման հրամանը ծանուցվել է Ա/Ձ-ի տնօրեն Հուսիկ Խաչատրյանին, կազմվել մուտքի արձանագրություն, վերջինիս կողմից դիտարկման հրամանը ստորագրելուց և դիտարկումների անցկացման գրանցամատյանում անցկացնելուց հետո **դիտարկումը** **համարվել բացված**»։ Մուտքի արձանագրություն կամ դիտարկումների անցկացման գրանցամատյան ոչ մի իրավական ակտով սահմանված չէ։ *Խախտվել է Սննդամթերքի անվտանգության պետական վերահսյողության մասին օրենքի 8-րդ հոդվածի 2-րդ մասի պահանջը, այն է՝ «Դիտարկումն իրականացվում է առանց նախնական ծանուցման: Դիտարկման իրականացման հրամանը նախքան դիտարկումն սկսելը ծանոթացման նպատակով ներկայացվում է տնտեսավարող սուբյեկտի ղեկավարին կամ նրան փոխարինող պաշտոնատար անձին»:*

2․ «ԳԱՌՆԻԱՆԻ» ՍՊԸ-ում դիտարկում իրականացնելու մասին 2024 թվականի նոյեմբերի 11-ի N 2770-Ա հրամանով Կոտայքի մարզային կենտրոնի պետը 13․11․2024 Ն/20860-2024 զեկուցագիր է ներկայացրել «ԳԱՌՆԻԱՆԻ» ՍՊԸ-ում դիտարկումն սկսելու վերաբերյալ։ Համաձայն զեկուցագրի․ « 13․11․2024 դիտարկման հրամանը ծանուցվել է «ԳԱՌՆԻԱՆԻ» ՍՊԸ-ի տնօրեն Գոհար Բարսեղյանին, կազմվել մուտքի արձանագրություն, վերջինիս կողմից դիտարկման հրամանը ստորագրելուց և դիտարկումների անցկացման գրանցամատյանում անցկացնելուց հետո **դիտարկումը** **համարվել բացված**»։ *Խախտվել է Սննդամթերքի անվտանգության պետական վերահսյողության մասին օրենքի 8-րդ հոդվածի 2-րդ մասի պահանջը, այն է՝ «Դիտարկումն իրականացվում է առանց նախնական ծանուցման: Դիտարկման իրականացման հրամանը նախքան դիտարկումն սկսելը ծանոթացման նպատակով ներկայացվում է տնտեսավարող սուբյեկտի ղեկավարին կամ նրան փոխարինող պաշտոնատար անձին»:*

25․10․2024 Ն/19372-2024 և 13․11․2024 Ն/20860-2024 զեկուցագրերի փաստաթղթաշրջանառության ուսումնասիրությունից երևում է, որ Տեսչական մարմնի ղեկավարի տեղակալը իրավական աջակցության և փաստաթղթաշրջանառության վարչության խորհրդական, կառուցվածքային ստորաբաժանումներում առանձին գործառույթներ համակարգող, **Հ․Հովհաննիսյանին ներկայացրել է կարծիքի, ով պատասխանել է․ «Առաջարկ չկա»**, ինչը հիմք է հանդիսանում եզրակացնելու, որ մարզային կենտրոնի կողմից ներկայացրած զեկուցագրերը Հ․ Հովհաննիսյանի կողմից չեն ուսումնասիրվել։

**Հարուցված վարչական վարույթների և զննում իրականացնելու մասին**

1. ՍԱՏՄ ղեկավարի կողմից ընդունվել է վարչական վարույթ հարուցելու և «ՌՈԲԵՐՏ ՄԻԹ» ՍՊԸ-ում զննում իրականացնելու մասին **14․10․2024** N 579-Ա որոշումը ։

2024 թվականի հոկտեմբերի 21-ին ընդունվել է որոշում N 596-Ա Հայաստանի Հանրապետության սննդամթերքի անվտանգության տեսչական մարմնի ղեկավարի 2024 թվականի հոկտեմբերի 14-ի N 579-Ա որոշման մեջ փոփոխություն կատարելու մասին:

**28․10․2024** Շիրակի մարզային կենտրոնի պետը Ն/19540-2024 զեկուցագրով հայտնել է, որ զննման նպատակով տեսուչները այցելել են Շիրակի մարզ, Գտաշենի համայնք։ Պարզվել է, որ անասնաշենքի սեփականատերը վարձակալության պայմանագր է ունեցել «ՌՈԲԵՐՏ ՄԻԹ» ՍՊԸ-ի հետ ներմուծվող կենդանիների պահման համար և «ՌՈԲԵՐՏ ՄԻԹ» ՍՊԸ-ն գործունեություն է ծավալում Արմավիրի մարզում։ Զեկուցագիրը մակագրվել է անասնաբուժության վարչությանը։

08․11․2024 /03.1/14582-2024 գրություն է ուղարկվել «ՌՈԲԵՐՏ ՄԻԹ» ՍՊԸ տնօրենին՝ Հայաստանի Հանրապետության տարածք ներմուծված 79 (յոթանասունինը) գլուխ բուծման ենթակա խոշոր եղջերավոր կենդանիների գտնվելու վայրի վերաբերյալ տեղեկատվություն տրամադրելու մասին։ 25․11․2024 դրությամբ զննումը չի իրականացվել։ Վարչական վարույթը չի կասեցվել։ *Խախտվել է Վարչարարության հիմունքների և վարչական վարույթի մասին օրենքի 46-րդ հոդվածի 1-ին մասի, 49-րդ հոդվածի գ) կետի պահանջները։*

1. Վարչական վարույթ հարուցելու և Արկադի Մարուքյան Անդրանիկի Ա/Ձ-ի մոտ զննում իրականացնելու մասին 2024 թվականի սեպտեմբերի 25-ի N 555-Ա որոշման 1-ին պարբերության մեջ որպես հիմք է ընդունվել Սոնա Ծառուկյանի 2024 թվականի սեպտեմբերի 24-ի թիվ Ն/16910-2024 զեկուցագիրը և Արկադի Մարուքյան Անդրանիկի Ա/Ձ-ի 2024 թվականի **սեպտեմբերի 20-ի** դիմումը։ Հաջորդ պարբերության մեջ նշված է․ «Տեսչական մարմնի ղեկավարի տեղակալ Սոնա Ծառուկյանը իր զեկուցագրով առաջարկել է, հիմք ընդունելով Արկադի Մարուքյան Անդրանիկի Ա/Ձ-ի 2024 թվականի **օգոստոսի 21-**ի դիմումը․․․․», այսինքն որոշման բովանդակությունը հստակ չէ։ *Խախտվել է «Վարչարարության հիմունքների և վարչական վարույթի մասին» օրենքի 56-րդ հոդվածի 1-ին մասի պահանջը։*

Դիմումատուն 20․09․2024 խնդրել է իրեն՝ Արկադի Մարուքյանին պատկանող ՄԵԿ-ի սպանդանոցին կից ԽԵԿ-ի և խոզի մորթ իրականացնելու համար թույլատվություն ստանալ։ Զննման արդյունքում խախտումներ չեն հայտնաբերվել։

18․10․2024/03․2/13761-2024 գրությամբ պատասխանվել է, որ կենդանական ծագման չվերամշակված պարենային (սննդային) հումքի ստացման, վերամշակման (մշակման) գործունեություն իրականացնող արտադրական օբյեկտների պետական գրանցման ցանկում և Տեսչական մարմնի «Սպանդանոցների կառավարման միասնական էլեկտրոնային հարթակ»-ում Ա/Ձ Արկադի Մարուքյանի (գործունեության հասցե` Հայաստանի Հանրապետություն, Լոռու մարզ, Գուգարք համայնք, Արջուտ բնակավայրի 32 փողոց, տուն 5) գործունեության ոլորտում ավելացվել է խոշոր եղջերավոր կենդանիների և խոզերի սպանդը։

Վարչության կողմից ուսումնասիրվել է Snund․am կայքի «[Պետական գրանցման ենթակա սննդամթերքի արտադրություն իրականացնող կազմակերպությունների](https://docs.google.com/spreadsheets/d/e/2PACX-1vQnARg3rjXAtmBn1daDkwwRDmJfDo7g6uYLXc7_LXdnv7GmE7AKz3FM2w_57mUAhwlUO4zDK3jGmK1k/pubhtml?gid=857187251&single=true)» ցանկը։ Պարզվել է, որ Արկադի Մարուքյան Ա/Ձ-ն գրանցված է որպես ԽԵԿ և խոզի սպանդ իրականացնող։ Մեկ-ի սպանդի վերաբերյալ գրանցում չկա։

Snund․am կայքի «Սպանդանոցներ» բաժնում Ա/Ձ Արկադի Մարուքյան տողում «**Մորթն ըստ կենդանատեսակների» սյունակում նշված է**  «Մանր եղջերավոր կենդանիներ»։ Վերլուծությունից պարզ է դառնում, որ Snund․am կայքի տարբեր բաժիններում Ա/Ձ Արկադի Մարուքյանի վերաբերյալ գրանցված են տարբեր տվյալներ։

1. Վարչական վարույթ հարուցելու և «ՎԱՅԹ ՖՈՒԴ» ՍՊԸ-ում զննում իրականացնելու մասին 2024 թվականի հոկտեմբերի 15-ի N 584-Ա որոշմանն առնչվող փաստաթղթերի ուսումնասիրությունից պարզվել է, որ 08․10․2024 «Վայթ Ֆուդ» ՍՊԸ-ի տնօրեն Վ․ Ղոչիկյանը դիմում է ներկայացրել Կենդանական ծագման չվերամշակված պարենային (սննդային) հումքի ստացման, վերամշակման (մշակման) գործունեություն իրականացնող արտադրական օբյեկտների պետական գրանցման վերաբերյալ (Գործունեության տեսակը **կաթնամթերքի արտադրություն**)։

Համաձայն 23․10․2024 զեկուցագրի՝ զննումն իրականացվել է 18․10․2024՝ մինչև 21․10․2024 ներառյալ։ Արդյունքում խախտումներ չեն հայտնաբերվել։ Վարույթի հարուցման մասին որոշումը ծանուցվել է 18․10․2024՝ վարույթը հարուցելուց 10 օր հետո։ *Խախտվել է Վարչարարության հիմունքների և վարչական վարույթի մասին օրենքի 29․1․ հոդվածի 1-ին մասի պահանջը, այն է՝ «Դիմումի հիման վրա վարչական մարմինը վարչական վարույթի հարուցումից հետո՝ եռօրյա ժամկետում, վարույթի մասնակիցներին կամ նրանց ներկայացուցիչներին ծանուցում է վարչական վարույթի հարուցման մասին»:*

Զննման արդյունքում կազմած փաստաթղթերի ուսումնասիրությունից պարզվել է, որ 23․10․2024 Ն/19157-2024 զեկուցագրին կցված փաստաթղթերում առկա է «рыбий жир кормовой обогашенный омега -3» անասնակերին վերաբերող փաստաթուղթը, որը առնչություն չունի կաթնամթերքի արտադրության հետ։ 24․10․2024 Ս․ Ծառուկյանը զեկուցագիր է ներկայացրել «Վայթ ֆուդ» ՍՊԸ-ն գրանցելու վերաբերյալ։ Սակայն որոշում չի կայացվել արտադրական օբյեկտի պետական գրանցման մասին։ *Խախտվել է Հայաստանի Հանրապետության սննդամթերքի անվտանգության տեսչական մարմնի ղեկավարի 2022 թվականի օգոստոսի 18-ի թիվ 2561-Լ հրամանով հաստատված* ***«Կենդանական ծագման չվերամշակված պարենային (սննդային) հումքի ստացման, վերամշակման (մշակման) գործունեություն իրականացնող արտադրական օբյեկտների պետական գրանցման» կարգի 9-րդ կետի պահանջը, այն է․ «****Վարույթի արդյունքների հիման վրա Տեսչական մարմինն որոշում է կայացնում արտադրական օբյեկտի պետական ​​գրանցման մասին՝ նրան նույնականացման (հաշվառման) համար հատկացնելով և ներառելով արտադրական օբյեկտի մասին տեղեկատվություն պետական ​​գրանցման ենթակա պարենային ապրանքների արտադրության արտադրական օբյեկտների ռեեստրում (այսուհետ՝ ռեեստր)»։*

1. Վարչական վարույթ հարուցելու և «ԱԳԱԹ-777» ՍՊԸ-ում զննում իրականացնելու մասին 2024 թվականի հոկտեմբերի 15-ի N 582-Ա որոշմանն առնչվող փաստաթղթերի ուսումնասիրությունից ակնհայտ է դառնում, որ **20․09․2024** «ԱԳԱԹ-777» ՍՊԸ-ի տնօրենը դիմում է ներկայացրել ձև 5 փաստաթուղթ տրամադրելու համար։ 27․09․2024 Սոնա Ծառուկյանը պատասխանել է.

Հայտնում եմ, որ Տեսչական մարմինը Ձեր դիմումին կանդրադառնա «ԱԳԱԹ-777» ՍՊԸ տարածքի իրավունքը հաստատող փաստաթուղթը՝ պետական գրանցման վկայականը ներկայացնելուց հետո։

Ի պատասխան 09․10․2024 «ԱԳԱԹ-777» ՍՊԸ-ի տնօրենը ներկայացրել է պահանջվող փաստաթղթերը։

13․11․2024 Արագածոտնի մարզային կենտրոնի պետը զեկուցագիր է ներկայացրել իրականացված զննման վերաբերյալ, համաձայն որի՝ զննումն իրականացվել է 08․11․2024, և խախտումներ չեն հայտնաբերվել: *Խախտվել է* ***«Կենդանական ծագման չվերամշակված պարենային (սննդային) հումքի ստացման, վերամշակման (մշակման) գործունեություն իրականացնող արտադրական օբյեկտների պետական գրանցման» կարգի*** *6-րդ կետի պահանջը, այն է՝ «Արտադրական օբյեկտի պետական ​​գրանցման մասին դիմումը ստանալու օրվանից* ***30 օրվա*** *ընթացքում Տեսչական մարմինն իրականացնում է վարչական վարույթ Մաքսային միության տեխնիկական կանոնակարգերով սահմանված՝ արտադրության (պատրաստման) գործընթացին ներկայացվող պահանջներին համապատասխանությունը պարզելու նպատակով»։*

1. Հայաստանի Հանրապետության սննդամթերքի անվտանգության տեսչական մարմնի ղեկավարի 2024 թվականի նոյեմբերի 1-ի N 1046-Ա որոշման մեջ փոփոխություն կատարելու մասին 07 նոյեմբերի 2024 թ. N 623-Ա որոշմանն առնչվող վարչական տուգանք նշանակելու մասին N 1046-Ա որոշումը կայացվել է վարչական վարույթ հարուցելու և «ՄԻԹԼԵՆԴ» ՍՊԸ-ում զննում իրականացնելու մասին 1 հոկտեմբերի 2024թ. N 560-Ա որոշման հիմքով։

Կոտայքի մարզային կենտրոնի պետի 18․10․2024 Ն/18778-2024 զեկուցագրին կցված 28․10․2024 արձանագրության ուսումնասիրությունից պարզվել է, որ վարչական իրավախախտման համար նախատեսված ՎԻՎ օրենսգրքի հոդվածը սխալ է նշված (**112․1**), մինչդեռ տուգանքը նշանակվել է **1125** հոդվածով։

1. Վարչական տուգանք նշանակելու մասին 4 նոյեմբերի 2024 թ. N 1050-Ա որոշմանն առնչվող Վարչական վարույթ հարուցելու և Արսեն Հայրապետյանի մոտ զննում իրականացնելու մասին 17 հոկտեմբերի 2024 թ. N 593-Ա որոշման հիմքով Շիրակի մարզային կենտրոնի պետի **22․10․2024** Ն/19093-2024 զեկուցագրին կցված է **21․10․2024 արձանագրությունը**, որտեղ նշված է խախտումը և նշված չէ վարչական իրավախախտման համար ՎԻՎ օրենսգրքով նախատեսված հոդվածը։ Ձևաթուղթը լրացված է սխալ, մասնավորապես՝ «2024 թվականի հոկտեմբերի 17-ի N 593-Ա **հրամանի** հիման վրա իրականացվեց զննում․․․․», «**մշտադիտարկման** ենթարկված տնտեսավարող սուբյեկտի տվյալները»։ Կցված է նաև **21․10․2024 Վարչական իրավախախտման վերաբերյալ արձանագրությունը**, որտեղ նշված է․ «․․․․․․2024 թվականի հոկտեմբերի 17-ի N 593-Ա **հրամանի** հիման վրա իրականացված **ստուգմա**ն ընթացքում բացահայտվել են․․․․․․», վարչական իրավախախտման համար պատասխանատվություն է նախատեսված ՎԻՎ օրենսգրքի – հոդվածով» Հոդվածը չի նշված։Անտրամաբանական է 2 արձանագրությունների կազմման իմաստը։

**Հարկ է նշել**, որ համաձայն «Սննդամթերքի անվտանգության պետական վերահսկողության մասին» ՀՀ օրենքի 6-րդ հոդվածի 2-րդ մասի՝

«Պետական վերահսկողության ձևերն են`

1) ստուգումը.

2) դիտարկումը.

3) աուդիտը.

4) բուսասանիտարական մշտադիտարկումը (մոնիթորինգը).

5) անասնահամաճարակային մշտադիտարկումը.

6) սահմանային պետական վերահսկողությունը»:

Այսինքն՝ Վարչական վարույթ հարուցելու և զննում իրականացնելու մասին որոշումը **պետական վերահսկողության ձև չէ**, և առաջադրանք (հանձնարարական) տալը չի բխում վերը նշված օրենքի պահանջից։

Պետք է նշել նաև, որ **չկա** վարչական վարույթ հարուցելու և զննում իրականացնելու արդյունքում վարչական իրավախախտման վերաբերյալ ՍԱՏՄ ղեկավարի կողմից հրամանով հաստատված արձանագրության ձևաթուղթ, որի հետևանքով տեսուչները կազմում են արձանագություն՝ **Հայաստանի Հանրապետության սննդամթերքի անվտանգության տեսչական մարմնի ղեկավարի 2019 թվականի դեկտեմբերի 24–ի N 818-Ա հրամանով հաստատված ստուգումների ժամանակ բացահայտված խախտումների համար կազմված վարչական իրավախախտումների վերաբերյալ արձանագրությունը ձևափոխելով։ Արդյունքում կազմված արձանագրություններում առկա են սխալներ։**

1. Վարչական վարույթ հարուցելու և «ԷԿՈՍՈԼԹ» ՍՊԸ-ում զննում իրականացնելու մասին 2024 թվականի օգոստոսի 6-ի N 437-Ա որոշմանն առնչվող փաստաթղթերի ուսումնասիրությունից պարզվել է, որ Երևանի կենտրոնի պետի 04․09․2024 Ն/15159-2024 զեկուցագրի համաձայն՝ Հայաստանի Հանրապետության ՍԱՏՄ ղեկավարի 2024 թվականի օգոստոսի 6-ի N 437-Ա որոշման հիման վրա 2024 թվականի օգոստոսի 28-ից օգոստոսի 30-ը զննում է իրականացվել «էԿՈՍՈԼԹ» ՍՊԸ-ում, որի արդյունքում կատարվել է նմուշառում և տարվել ՀԱԲԼԾԿ ՊՈԱԿ փորձաքննության։ Զեկուցագրում նշված է նաև, որ արդյունքների մասին լրացուցիչ կտեղեկացվի, սակայն Mulberry էլ համակարգում առ 30․12․2024 արդյունքների մասին տեղեկատվություն առկա չէ։ *Խախտվել է «ՀՀ վարչարարության հիմունքների եվ վարչական վարույթի» մասին օրենքի 46-րդ հոդվածի 1-ին կետի պահանջը, այն է՝ Վարչական վարույթի առավելագույն ժամկետը 30 օր է: Օրենքով կարող են սահմանվել հատուկ` 30 օրից կարճ կամ ավելի երկար ժամկետներ։*

8․ ՀՀ էկոնոմիկայի նախարարությունից 2024 թվականի մարտի 25-ի N 02/4850-2024 և 2024 թվականի ապրիլի 9-ի N 02/6790-2024 ստացված գրությունների համաձայն՝ Վայոց ձորի մարզի Եղեգիս համայնքի Շատին բնակավայրի բնակիչ Սևակ Մարտիրոսյանը խոչընդոտել է համայնքը սպասարկող անասնաբույժի աշխատանքներին՝ մասնավորապես «Գյուղատնտեսական կենդանիների պատվաստում» և «Խոշոր եղջերավոր կենդանիների համարակալում և հաշվառում» ծրագրերի պլան-ժամանակացույցով նախատեսված միջոցառումների իրականացմանը։ Սույն հանգամանքները պարզելու համար 2024 թվականի մայիսի 2-ին ընդունվել է N 207-Ա որոշում՝ Սևակ Մարտիրոսյանի նկատմամբ վարչական վարույթ հարուցելու և զննում իրականացնելու մասին։

Տեսչական մարմնի Վայոց ձորի մարզային կենտրոնի պետը 2024 թվականի հունիսի 28-ի N Ն/10617-2024 զեկուցագրով հայտնել է, որ քաղաքացին հրաժարվում է վարչական վարույթի որոշմանը ծանոթանալուց, ուստի վարչական վարույթի որոշումը առաքվել է փոստային եղանակով և դեռևս հետադարձ ծանուցում չի ստացվել։

Փոխօգնության կարգով միջոցներ ձեռնարկելու համար Տեսչական մարմնի ղեկավարի 2024 թվականի մայիսի 2-ի N 207-Ա որոշմամբ հարուցված վարչական վարույթի ժամկետը երկարաձգվել է 30 (երեսուն) օրով, որը ևս արդյունք չի տվել։

2024 թվականի հունիսի 28-ին ընդունվել է N 359/1-Ա որոշումը՝ N 207-Ա որոշմամբ հարուցված վարչական վարույթը կասեցնելու, մինչև դրա կասեցման հիմք դարձած հանգամանքների վերանալը, բայց ոչ ուշ, քան կասեցման մասին որոշում ընդունելու օրվանից հետո 60 օրը լրանալը, այն +ինչ, սահմանված ժամկետը անցել է, սակայն 2024 թվականի հոկտեմբերի 29-ի դրությամբ հարուցված վարչական վարույթը կարճելու որոշում չի կայացվել: Չնայած Տեսչական մարմնի էլեկտրոնային փաստաթղթաշրջանառության համակարգում առկա է (Ծովիկ Բաղդասարյանի կողմից) 2024 թվականի սեպտեմբերի 5-ին կատարված գրառումը՝ վերը նշված որոշումները փոստով ետ վերադարձվելու վերաբերյալ**։** *Խախտվել է՝* *«Վարչարարության հիմունքների և վարչական վարույթի մասին» ՀՀ օրենքի Հոդված 50-ի 1-ին կետի՝ ե¹ ենթակետի «լրացել է սույն օրենքի 49-րդ հոդվածի 3-րդ մասի երկրորդ պարբերությամբ նախատեսված ժամկետը, և այդ ընթացքում չի վերացել վարչական վարույթի կասեցման հիմք հանդիսացած հանգամանքը».պահանջը։*

**9․** 2024 թվականի դեկտեմբերի 11-ի N 688-Ա վարչական վարույթ հարուցելու և Պարգև Խաչատրյանի մոտ զննում իրականացնելու մասին որոշում։

Համաձայն Կոտայքի մարզային կենտրոնի պետի 29․11․2024  
Ն/21943-2024 զեկուցագրի՝ «ՀԱԲԼԾԿ» ՊՈԱԿ-ի հոկտեմբերի 29-ի N 761 անասնաբուժական փորձարկման արձանագրությամբ հաստատվել է, որ Կոտայքի մարզի, Ծաղկաձոր համայնքի, գյուղ Հանքավան, 1-ին փողոց, տուն 3 հասցեի բնակիչ Պարգև Խաչատրյանին պատկանող 1 գլուխ խոշոր եղջերավոր կենդանին՝ ականջապիտակ 107243197, հիվանդ է բրուցելոզ հիվանդությամբ։

Փաստացի, լաբորատոր փորձաքննության արդյունքից 1 ամիս անց է զեկուցագիր ներկայացվել բրուցելյոզով հիվանդ կենդանուն սպանդի չենթարկելու վերաբերյալ։ *Խախտվել է Անասնաբուժության մասին օրենքի 22-րդ հոդվածի 1-ին մասի 1-ին կետի, ՀՀ ԳՆ սննդամթերքի անվտանգության պետական ծառայության պետի 2013 թվականի հուլիսի 16-ի թիվ 418-Ն հրամանի հավելվածի 20-րդ կետի 6-րդ ենթակետի պահանջները, համաձայն որի՝ «․․․․Հիվանդ կենդանիները անհապաղ մեկուսացվում են ընդհանուր գլխաքանակից և* ***15 օրվա ընթացքում*** *ենթարկվում սանիտարական սպանդի՝ անկախ դրանց տոհմային և արտադրական արժեքից, բտման աստիճանից, քաշից, տարիքից և հղիության վիճակից»։*

***10․***Վարչական վարույթ հարուցելու և «ԷԿՈ ՄԻՍ» ՍՊԸ-ում զննում իրականացնելու մասին 2024 թվականի դեկտեմբերի 11-ի N 689-Ա որոշումը ընդունվել է՝ հիմք ընդունելով «ԷԿՈ ՄԻՍ» ՍՊԸ տնօրեն Ղուկաս Տեպանոսյանի 2024 թվականի **նոյեմբերի 19-ի** դիմումը։

Դիմումին պատասխանվել է **25․12․2024**//16979-2024 գրությամբ։ *Խախտվել է Վարչարարության հիմունքների և վարչական վարույթի մասին օրենքի 46-րդ հոդված 1-ին մասի, Տեսչական մարմնի ղեկավարի 2022 թվականի օգոստոսի 18-ի թիվ 2561-Լ հրամանով հաստատված Կենդանական ծագման չվերամշակված պարենային (սննդային) հումքի ստացման, վերամշակման (մշակման) գործունեություն իրականացնող արտադրական օբյեկտների պետական գրանցման կարգի 6-րդ կետի պահանջը։*

**11․** «Ագրոֆուդս» ՍՊԸ-ի տնօրենը **13․11․2024** դիմում է ներկայացրել  
սպանդանոցային ռեեստրում գրանցվելու և Ձև 5 թույլտվություն ստանալու մասին։ 2024 թվականի դեկտեմբերի 11-ին ընդունվել է վարչական վարույթ հարուցելու և «ԱԳՐՈՖՈՒԴՍ» ՍՊԸ-ում զննում իրականացնելու մասին N 691-Ա որոշումը

Լոռու մարզային կենտրոնի պետի 08-01-2025 Ն/187-2025 զեկուցագրին կցված փաստաթղթերի ուսումնասիրությունից պարզվել է, որ զննումն իրականացրել են **03․01․2025-07․01․2025**։ *Խախտվել է Վարչարարության հիմունքների և վարչական վարույթի մասին օրենքի 46-րդ հոդվածի 1-ին մասի պահանջը*։

**Անասնահամաճարակային մշտադիտարկման վերաբերյալ**

1․ Վարչական տուգանք նշանակելու մասին N 721-Ա ֆիզիկական անձ Մեխակ Հարությունյանի, N 712-Ա Ա/Ձ Սևակ Արշակյան Ֆրիդոնի, N 714-Ա Ա/Ձ Արմեն Աբրահամյան Վարուժանի, N 718-Ա Ա/Ձ Հովիկ Չատինյան Արտակի, N 722-Ա ֆիզիկական անձ Սմբատ Հակոբյանի, N 730-Ա ֆիզիկական անձ Աշոտ Հովհաննեսի Բոյախչյանի, N 728-Ա Ա/Ձ Արգիշտի Խաչատրյան Արմանի, N 723-Ա Ա/Ձ Գայանե Փանոյան Գևորգի, N 717-Ա ֆիզիկական անձ Աշոտ Խաչատրյանի, N 727-Ա Ա/Ձ Աշոտ Ենոքյան Զորիկի, N 745-Ա Ա/Ձ Արմեն Տոնոյան Ալեքսանի, N 744-Ա ֆիզիկական անձ Ալիկ Հովսեփյանի, N 743-Ա Ա/Ձ Գեղամ Գալստյան Ժիրայրի, N 736-Ա Ա/Ձ Մխիթար Չոբանյան Էդիկի, N 757-Ա Ա/Ձ Վահե Հակոբյան Յուրիկի, N 756-Ա Ա/Ձ Պապ Քուշկյան Առաքելի, N 753-Ա Ա/Ձ Հակոբ Օրտեկյանի, N 768-Ա Ա/Ձ Վիտալի Բալասանյան Ավագի, N 785-Ա Ա/Ձ Աբրահամ Եղիազարյան Երջանիկի, N 786-Ա Ա/Ձ Հարություն Աբրահամյան Վանիկի, N 783-Ա Ա/Ձ Գևորգ Խանոյան Ավետիքի, N 397-Ա վարչական վարույթ հարուցելու մասին որոշումների փաստաթղթերի ուսումնասիրությունից պարզվել է, որ վերը նշված տնտեսավարողների մոտ, 2024 թվականի հուլիսի 1-ի N 1586-Ա հրամանով ՀՀ մարզերում և Երևան քաղաքում գործող մսի իրացմամբ, մատակարարմամբ զբաղվող տնտեսավարող սուբյեկտների մոտ և անասնահամաճարակային նշանակության տարածքներում անասնահամաճարակային մշտադիտարկում իրականացնելու ընթացքում տրվել են արտադրանքի իրացումն արգելելու, շուկայից հետ կանչելու, ոչնչացնելու կամ օգտահանելու մասին կարգադրագրեր, որնցում նշված է․ «ոչնչացնել օրենսդրությամբ սահմանված կարգով» կամ «Համաձայն N 1060-Ն որոշման՝ օգտահանել կամ ոչնչացնել», սակայն հայտնաբերված առանց անասնաբուժական վկայական ձև 5-ի մսեղիքների ոչնչացման կամ օգտահանման ակտերը Mulberry էլ․ համակարգի փաստաթղթերի փաթեթներում բացակայում են։ Հայտնի չէ, թե ի՞նչ է եղել հայտնաբերված ոչ սպանդանոցային ծագման, առանց անասնաբուժական ձև 5 վկայականների մսեղիքները։ *Խախտվել է 10․09․2015 N 1060-Ն որոշման 21-րդ կետի պահանջը՝ «Վտանգավոր արտադրանքի ոչնչացումը ձևակերպվում է վտանգավոր արտադրանքի ոչնչացման ակտով` համաձայն N 2 ձևի, որի մեկ օրինակը ոչնչացման օրվան հաջորդող օրը հանձնվում է լիազոր մարմնին»:*

**2․** Վարչական տուգանք նշանակելու մասին 22 հուլիսի 2024 թ. N 745-Ա որոշման առնչվող 2024 թվականի հուլիսի 1-ի N 1586-Ա ՀՀ մարզերում և Երևան քաղաքում գործող մսի իրացմամբ, մատակարարմամբ զբաղվող տնտեսավարող սուբյեկտների մոտ և անասնահամաճարակային նշանակության տարածքներում անասնահամաճարակային մշտադիտարկում իրականացնելու մասին հրամանով Արմեն Տոնոյան Ալեքսանի Ա/Ձ-ի մոտ անասնահամաճարակային մշտադիտարկում իրականացնելու ժամանակ՝ «Ծանոթացել եմ հրամանին և տեղեկացվել մշտադիտարկման մասին» տողում տնտեսավարողը ստորագրել է **10․07․2024**, սակայն N 1586/3 մուտքի արձանագրության և փաթեթում առկա բոլոր փաստաթղթերից երևում է, որ մշտադիտարկումն իրականացվել է **09․07․2024**։ Այստեղից հետևում է, որ տնտեսավարողը ծանոթացել է հրամանին՝ անասնահամաճարակային մշտադիտարկումն իրականացնելուց հետո։

**3․** Վարչական տուգանք նշանակելու մասին 29 հուլիսի 2024 թ. N 795-Ա որոշմանն առնչվող 2024 թվականի հուլիսի 1-ի N 1586-Ա ՀՀ մարզերում և Երևան քաղաքում գործող մսի իրացմամբ, մատակարարմամբ զբաղվող տնտեսավարող սուբյեկտների մոտ և անասնահամաճարակային նշանակության տարածքներում անասնահամաճարակային մշտադիտարկում իրականացնելու մասին հրամանով Օնիկ Ոսկանյան Համլետի Ա/Ձ-ի մոտ անասնահամաճարակային մշտադիտարկում իրականացնելու ժամանակ՝ 12․07․2024 «Վարչական իրավախախտման վերաբերյալ» N 1586/135 արձանագրության մեջ Երևանի կենտրոնի տեսուչները նշել են․ «վաճառքի նպատակով ընդունված մսեղիքները անասնահամաճարակային մշտադիտարկմամբ սահմանված ժամանակահատավածի խորությամբ՝ **ապրիլ, մայիս, հունիս** ամիսների ընթացքում չեն ապահովվել դրանց սպանդանոցային ծագումն ապացուցող անասնաբուժական վկայական Ձև 5-ի առկայությամբ», իսկ 29․07․2024 N 795-Ա որոշման մեջ որպես խախտում նշված է․ «2024 թվականի **հունիս ամսին** իրացվող տեղական արտադրության կենդանիների սպանդից գոյացած խոզի միսը սպանդանոցային ծագման չէ, բացակայում են ձև 5 անասնաբուժական վկայականները և պիտակները»։

1. Վարչական տուգանք նշանակելու մասին 22 հուլիսի 2024 թ. N 736-Ա որոշմանն առնչվող 2024 թվականի հուլիսի 1-ի N 1586-Ա ՀՀ մարզերում և Երևան քաղաքում գործող մսի իրացմամբ, մատակարարմամբ զբաղվող տնտեսավարող սուբյեկտների մոտ և անասնահամաճարակային նշանակության տարածքներում անասնահամաճարակային մշտադիտարկում իրականացնելու մասին հրամանով Մխիթար Չոբանյան Էդիկի Ա/Ձ-ի մոտ անասնահամաճարակային մշտադիտարկում իրականացնելու ժամանակ՝ 10․07․2024 «Վարչական իրավախախտման վերաբերյալ» արձանագրության մեջ որպես խախտում նշված է․ «Տնտեսավարողի մոտ մշտադիտարկման պահին իրացվում է ոչ սպանդանոցային ծագման խոզի միս»։ Նշված չէ, թե քանի կգ․։

Կարգադրագրի համարը և ամիս ամսաթիվը լրացված չէ։

**5․** Վարչական տուգանք նշանակելու մասին 2024 թվականի դեկտեմբերի 25-ի N 1248-Ա, 2024 թվականի դեկտեմբերի 27-ի N 1275-Ա, 2024 թվականի դեկտեմբերի 23-ի N 1228-Ա, 2024 թվականի դեկտեմբերի 24-ի N 1234-Ա, 2024 թվականի դեկտեմբերի 27-ի N 1271-Ա, 2024 թվականի դեկտեմբերի. 25-ի N 1245-Ա, 2024 թվականի դեկտեմբերի 23-ի N 1224-Ա, 2024 թվականի դեկտեմբերի 25-ի N 1249-Ա, 2024 թվականի դեկտեմբերի 25-ի N 1250-Ա, 2024 թվականի դեկտեմբերի 25-ի N 1251-Ա, 2024 թվականի դեկտեմբերի 27-ի N 1270-Ա որոշումները ստեղծվել են հետին ամսաթվով և առաքվել են 11-15 օր հետո։ *Խախտվել է Վարչարարության հիմունքների և վարչական վարույթի մասին օրենքի 59-րդ հոդվածի 2-րդ մասի պահանջը՝ «Գրավոր վարչական ակտը, ընդունումից հետո` եռօրյա ժամկետում, պետք է հանձնվի վարույթի մասնակիցներին»:*

**6․** 2024 թվականի դեկտեմբերի 5-ի N 2947-Ա Հայաստանի Հանրապետության մարզերում և Երևան քաղաքում գործող մսի իրացմամբ, մատակարարմամբ զբաղվող տնտեսավարող սուբյեկտների մոտ և անասնահամաճարակային նշանակության տարածքներում անասնահամաճարակային մշտադիտարկում իրականացնելու մասին հրամանով իրականացրած անասնահամաճարակային մշտադիտարկման ժամանակ Կոտայքի մարզային կենտրոնի պետի 23․12․2024 **Հ/Հ**Ն/23740-2024, 23․12․2024 Ն/23842-2024, 17․12․2024 Ն/23306-2024, Շիրակի մարզային կենտրոնի պետի 24․12․2024 Ն/23957-2024, Սննդամթերքի անվտանգության վարչության պետի 12․12․2024 Ն/22600-2024 զեկուցագրերին կցված փաստաթղթերի փաթեթներում բացակայում են N 2 ձև հանձնման-ընդունման ակտերը։ *Խախտվել է* ***ՀՀ կառավարության 2024 թվականի փետրվարի 23-ի N 257-Ն որոշմամբ հաստատված*** ***«Ոչ սպանդանոցային մորթի հետևանքով ստացված կենդանական ծագման հումքի և մթերքի առգրավման և ոչնչացման կարգը սահմանելու մասին» կարգի*** *8-րդ կետի («Տեսուչն առգրավված խմբաքանակը հանձնում է տրանսպորտային ծառայություններ մատուցող անձին կամ կազմակերպության աշխատակցին (այսուհետ՝ փոխադրող)՝ ոչ սպանդանոցային մորթի հետևանքով ստացված կենդանական ծագման հումքի և մթերքի խմբաքանակը ոչնչացումն իրականացնող կազմակերպություն փոխադրելու համար») և 9-րդ կետի («Ոչ սպանդանոցային մորթի հետևանքով ստացված կենդանական ծագման հումքի և մթերքի խմբաքանակը փոխադրողին, իսկ վերջինիս կողմից ոչնչացումն իրականացնող կազմակերպությանը փոխանցելը հաստատվում է հանձնման-ընդունման ակտով՝ համաձայն N 2 ձևի։ Սույն կետով նախատեսված հանձնման-ընդունման ակտը կազմվում է երեք օրինակից։ Հանձնման-ընդունման ակտի մեկ օրինակը տրամադրվում է փոխադրողին, մյուսը՝ ոչնչացումն իրականացնող կազմակերպությանը,իսկ երրորդը մնում է տեսուչի մոտ») պահանջները։*

**ՀՀ ՍԱՏՄ Հանրությունից ստացված դիմում-բողոքների վերաբերյալ**

1. 31․07.2024 քաղաքացի Նորայր Կորխմազյանը ներկայացրել է դիմում-բողոք (15517-2024), որտեղ ասվում է, որ 2024 հուլիսի 26-ին այցելել է Ադոնցի 13/13 հասցեում գտնվող «Bit Food» սրճարան։ Քաղաքացին կասկածում է, որ թունավորվել է տվյալ հաստատությունում և խնդրում է իրականացնել վերահսկողություն։

Հակոբ Բունիաթյան Ստյոպայի Ա/Ձ-ի մոտ ստուգում իրականացնելու մասին N 1947-Ա հրամանն արձակվել է 07․08․2024՝ բողոքը ստանալուց 5 աշխատանքային օր հետո։ *Խախտվել է կառավարման խորհրդի 2020 թվականի օգոստոսի 13-ի N 10 որոշմամբ հաստատված «ՀՀ ՍԱՏՄ հանրությունից ստացվող բողոքների ընդունման և դրանց հետագա ընթացք տալու» կարգի 23-րդ կետի պահանջը։*

1. 02․08.2024 քաղաքացի Մարինե Մուրադյանի կողմից ներկայացվել է բողոք՝   
   (15680-2024) Արաբկիր, Մամիկոնյանց 25 շենքի առաջին հարկում գործունեություն ծավալող «Թոնրատուն» սննդի օբյեկտի վերաբերյալ։

Հմայակ Ներսիսյան Ա/Ձ-ի մոտ ստուգում իրականացնելու մասին N 1973-Ա հրամանն արձակվել է 09․08․2024՝ բողոքը ստանալուց 5 աշխատանքային օր հետո։ *Խախտվել է «ՍԱՏՄ հանրությունից ստացվող բողոքների ընդունման և դրանց հետագա ընթացք տալու» 23-րդ կետի պահանջը։*

Բողոքողի դիմումին պատասխանվել է (/11.4/10433-2024)12․08․2024՝ բողոքը ստանալուց 6 աշխատանքային օր հետո։ *Խախտվել է «ՀՀ ՍԱՏՄ հանրությունից ստացվող բողոքների ընդունման և դրանց հետագա ընթացք տալու» կարգի 10-րդ կետի պահանջը։*

Ստուգումն իրականացվել է 26․08․2024՝ բողոքը ստանալուց 15 աշխատանքային օր հետո։ *Խախտվել է Բաժնի կանոնադրության III բաժնի (ԲԱԺՆԻ ԳՈՐԾԱՌՈՒՅԹՆԵՐԸ) 5-րդ կետի 1-ին մասի (պետական վերահսկողության շրջանակներում արագ արձագանքման ապահովում) և «Ներքին գործավարության կարգի» 40․3 կետի (Կատարող ստորաբաժանումը (խմբի ղեկավարը կամ հրամանում նշված այլ պաշտոնատար անձը) ստուգման (վերստուգման), դիտարկման հրամանը ստանալուց հետո՝ 3 աշխատանքային օրվա ընթացքում, արագ արձագանքման բաժնի դեպքում՝ 1 աշխատանքային օրվա ընթացքում «Mulberry» էլեկտրոնային փաստաթղթաշրջանառության համակարգով անմիջական ղեկավարի միջոցով համակարգողը տեղակալին է ներկայացում ստուգվող օբյեկտում պահվող ստուգման մատյանում համապատասխան գրառման պատճենը կամ ստորագրված մուտքի արձանագրությունը և հրամանը տնտեսավարող սուբյեկտի ղեկավարին կամ նրան փոխարինող պաշտոնատար անձին հանձնված լինելու փաստը հիմնավորող ապացույցը կամ նշված ժամկետում ստուգում, վերստուգում, դիտարկում իրականացնելու անհնարինությունը հիմնավորող փաստաթղթերը, այդ թվում՝ լուսանկար(ներ) տվյալ տարածքում գտնվելու վերաբերյալ) պահանջները։*

1. 05․08.2024 քաղաքացի Հասմիկ Կիրակոսյանի կողմից ստացված դիմում-բողոքում (15798-2024) ասվում է, որ սույն թվականի օգոստոսի 30-ին «Սեգա Գրուպ» ՍՊԸ-ի կողմից առաքման միջոցով ձեռք է բերվել հնդկական պնդուկ (1 կգ․), արևածաղկի սերմ (1 կգ․), դդմի սերմ (1 կգ․), նուշ (1 կգ․) որոնք եղել են բորբոսնած։

2024 թվականի օգոստոսի 7-ին արձակվել է «ԲԵԼԼԱ ՎԻՏԱ» ՍՊԸ-ում ստուգում իրականացնելու մասին N 1950-Ա հրամանը։ Ստուգումն իրականացվել է 15․08․2024՝ բողոքը ստանալուց 8 աշխատանքային օր հետո։

**4․** Արշակ Ալավերդյանը 04․09.2024 բողոքել է 2024 թվականի օգոստոսի 26-ին ՀՀ Վանաձոր քաղաքի «Պռոշյան» սուպերմարկետից գնած «ARTFOOD» ապրանքանիշի սմբուկի խավիարի վերաբերյալ։ 2024 թվականի սեպտեմբերի 10-ին արձակվել է N 2249-Ա «ԱՐՏԱՇԱՏԻ ՊԱՀԱԾՈՆԵՐԻ ԳՈՐԾԱՐԱՆ» ԲԲԸ-ում ստուգում իրականացնելու մասին հրամանը։ Ստուգումն իրականացվել է 20․09․2024-23․09․2024՝ հրամանn արձակվելուց 8 աշխատանքային օր հետո։

1. Նիկիտա Կրուպենկոն 07․08.2024 բողոք (16519-2024) է ներկայացրել 2024 թվականի հուլիսի 29-ին «Երևան Սիթի» սուպերմարկետից գնած սպիտակաձավարի վերաբերյալ։

«ՍԻԹԻ» ՍՊԸ-ում ստուգում իրականացնելու մասին N 2084-Ա հրամանն արձակվել է 2024 թվականի օգոստոսի 19-ին՝ բողոքը ստանալուց 8 աշխատանքային օր հետո։ *Խախտվել է «ՀՀ ՍԱՏՄ հանրությունից ստացվող բողոքների ընդունման և դրանց հետագա ընթացք տալու» կարգի 23-րդ կետի պահանջը։*

Ստուգումն իրականացվել է 29․08․2024թ-30․08․2024՝ հրամանը արձակվելուց 8 աշխատանքային օր հետո։

09․09․2024 արագ արձագանքման բաժնի կողմից ներկայացված զեկուցագրի բովանդակությունը սխալ է: Բողոքը սպիտակաձավարի մասին է, սակայն զեկուցագրում նշված է, որ նմուշ է վերցվել «Շոկոլադապատ դեղձի պաստեղ»-ից, այնինչ նմուշը վերցվել է սպիտակաձավարից։

*Վերը թվակրկված գործերով խախտվել են արագ արձագանքման բաժնի կանոնադրության III բաժնի (ԲԱԺՆԻ ԳՈՐԾԱՌՈՒՅԹՆԵՐԸ) 5-րդ կետի 1-ին մասի և Ներքին գործավարության կարգի 40*.*3 կետի պահանջները։*

1. Հրայր Ներսիսյանը 06․08.2024 բողոքել է (15876-2024) Ոսկեվազ համայնքի 12-րդ փ., 7-րդ խաչմերկում գործող խոզաբուծարանում սանիտարահիգիենիկ նորմերը չպահպանելու վերաբերյալ։

Անասնահամաճարակային մշտադիտարկում իրականացնելու մասին N 2081-Ա հրամանն արձակվել է 19․08․2024՝ բողոքը ստանալուց 9 աշխատանքային օր հետո։ *Խախտվել է «ՀՀ ՍԱՏՄ հանրությունից ստացվող բողոքների ընդունման և դրանց հետագա ընթացք տալու» կարգի 23-րդ կետի պահանջը։*

1. 13․09.2024 քաղաքացի Անի Բաբայանը բողոք է (19050-2024) ներկայացրել այն մասին, որ 12․09․2024 ինքը և ընկերուհին ք․ Աբովյանում գտնվող «Օրիգինալ» Ֆուդ կորտում սնվելուց հետո ստացել են թունավորում։

«ԱՐՄԵՆ-ՀԱՄԻԿ ԵՂԲԱՅՐՆԵՐ ՀՁ» ՍՊԸ-ում ստուգում իրականացնելու մասին N 2321-Ա հրամանն արձակվել է 23․09․2024՝ բողոքը ստանալուց 6 աշխատանքային օր հետո։ *Խախտվել է «ՀՀ ՍԱՏՄ հանրությունից ստացվող բողոքների ընդունման և դրանց հետագա ընթացք տալու» կարգի 23-րդ կետի պահանջը։*

26․09․2024 Կոտայքի մարզային կենտրոնի պետը զեկուցագիր է ներկայացրել Տեսչական մարմնի ղեկավարին, այն մասին, որ ստուգման ժամանակ պարզվել է, որ «ԱՐՄԵՆ-ՀԱՄԻԿ ԵՂԲԱՅՐՆԵՐ ՀՁ» ՍՊԸ-ն հանրային սննդի կազմակերպմամբ չի զբաղվում։ Նշված հասցեում գործունեություն է իրականացրել Էդիտա Անդրեասյան Ա/Ձ-ն (Օրիգինալ ֆուդ կորտ), որն էլ 16․09․2024 անորոշ ժամկետով դադարեցրել է իր գործունեությունը և ներկա պահին գտնվում է հիմնանորոգման մեջ։ Ելնելով վերոգրյալից՝ մարզայինի պետը խնդրել է Տեսչական մարմնի ղեկավարին հանձնարարել համապատասխան ստորաբաժանմանը՝ զեկուցագրին ընթացք տալու վերաբերյալ։

Նույն օրը՝ 26․09․2024 մարմնի ղեկավարը «ի կատարում» նշանակել է [իրավական աջակցության և փաստաթղթաշրջանառության վարչության](https://snund.am/hy/page/iravakan-ajakcvouthyan-ev-phastathghthashrjanarvouthyan-varchvouthyvoun/156) պետի պարտականությունները կատարող Մ․Հայրապետյանին։ Հրամանը ուժը կորցրած չի ճանաչվել։

1. 2024 թվականի հոկտեմբերի 11-ի N 2409-Ա հրամանով ՀՀ Շիրակի մարզի, ք․ Գյումրի, Պ․ Սեվակի Փողոց 10/4 հասցեում մշտադիտարկում իրականացնելու մասին հրամանն արձակվել է՝ հիմք ընդունելով Շրջակա միջավայրի նախարարության կողմից 11․09.2024. վերահասցեագրված թիվ (18804-2024) դիմում-բողոքը։

Հրամանում տնտեսավարողի անունը սխալ լինելու պատճառով 17․10․2024 արձակվել է N 2527-Ա հրամանը՝ վերահասցեագրված բողոքը ստանալուց 1 ամիս անց։ *Խախտվել է «ՀՀ ՍԱՏՄ հանրությունից ստացվող բողոքների ընդունման և դրանց հետագա ընթացք տալու» կարգի 23-րդ կետի պահանջը։*

Բողոքողին պատասխանվել է 05․11․2024՝ Շրջակա միջավայրի նախարարության կողմից բողոքի վերահասցեագրումից գրեթե 2 ամիս անց։ *Խախտվել է «ՀՀ ՍԱՏՄ հանրությունից ստացվող բողոքների ընդունման և դրանց հետագա ընթացք տալու» կարգի 10-րդ կետի պահանջը։*

**9․**Էլեն Աթոյանը 28․08.2024 բողոք է (17603-2024) ներկայացրել «Իրինդ Նատուրալ» մսամթերքի իրացմամբ զբաղվող կազմակերպության դեմ և խնդրել իրականացնել վերահսկողություն։

«ԱՎԴՈՅԱՆՆԵՐ» ՍՊԸ-ում ստուգում իրականացնելու մասին 2024 թվականի օգոստոսի 30-ի N 2201-Ա հրամանով իրականացրած ստուգման արդյունքների վերաբերյալ Կոտայքի մարզային կենտրոնի պետի 01․10․2024 զեկուցագրին   
Ն/17444-2024 կցված փաստաթղթերի փաթեթում առկա ՍԱՏՄ 04․09․2024 իրացման կազմակերպության համար ստուգաթերթի ոչ բոլոր էջերն են ներբեռնված։ 2024 թվականի օգոստոսի 30-ի N 2201-Ա հրամանում առկա 25 կետից միայն 9 կետի վերաբերյալ կան նշումներ։ *Խախտվել է «Հայաստանի Հանրապետությունում ստուգումների կազմակերպման և անցկացման մասին» օրենքի 3-րդ հոդվածի 1*.*1 ենթակետի (Բոլոր ստուգումները, բացառությամբ Մրցակցության պաշտպանության հանձնաժողովի, նյութական պահուստի օրենսդրության պահանջների կատարման փաստացի վիճակը պարզելուն ուղղված ստուգումների, ինչպես նաև Հայաստանի Հանրապետության պետական բյուջեի կատարման ուղղությամբ տարվող աշխատանքների` ներառյալ պետական պատվերի տեղադրման (գնումների գործընթացի) ճշտության և օրինականության նկատմամբ հսկողությունը, անցկացվում են բացառապես ստուգաթերթերի հիման վրա, որոնք հաստատում է Հայաստանի Հանրապետության կառավարությունը) և Ներքին գործավարության կարգի 40-րդ կետի (Կատարող ստորաբաժանումը ստուգման, վերստուգման, անասնահամաճարակային մշտադիտարկման և դիտարկման արդյունքներն ամփոփելուց հետո, 3 աշխատանքային օրվա ընթացքում, «Mulberry» փաստաթղթաշրջանառության համակարգով, Համակարգողի միջոցով, Տեսչական մարմնի ղեկավարին է ներկայացում տնտեսավարող սուբյեկտում արձանագրված խախտումների առկայության փաստը հավաստող լուսանկարները, ինչպես նաև վերահսկողության արդյունքում կազմված ամբողջական փաթեթում առկա բոլոր փաստաթղթերը) պահանջները։*

**Ծրագրի 5-րդ միջոցառում**

**Ներքին հսկողություն ռիսկի գնահատման, վերլուծությունների և ստուգումների պլանավորման գործընթացների նկատմամբ.**

Վիճակագրական տվյալների հավաքման և վերլուծությունների գործընթացի իրականացման նպատակով յուրաքանչյուր եռամսյակի ավարտից հետո իրականացվում է պլանային և արտապլանային ստուգումների ընթացքում հայտնաբերված խախտումների թվային վերլուծություն, որը սահմանված կարգով ներկայացվում է Տեսչական մարմնի ղեկավարին` ըստ %-ային հարաբերակցության։

Ըստ խախտումների բնույթի վերլուծության, առավել հաճախ հանդիպում են ՝

1. սանիտարական նորմենրի խախտումները,
2. համապատասխանության գնահատման, այլ փաստաթղթերի բացակայությունը,
3. պահման պայմանների խախտումները։

Կատարված վերլուծությունների արդյունքում պարզվել է նաև, որ պլանային ստուգումները թերի են կատարվել կամ ոչ պատշաճ, առկա են նաև չիրականացված ստուգումներ, այդ մասին զեկուցվել է ղեկավարին և նշանակվել են ծաայողական քննություններ։

Ղեկավարվելով ՀՀ կառավարության 2019 թվականի նոյեմբերի 28-ի N 1687-Ն որոշման պահանջներով՝ իրականացվել է Տեսչական մարմնում որպես սննդի շղթայի օպերատոր գրանցված տնտեսավարող սուբյեկտների ռիսկայնության գնահատում և 1010 տնտեսավարողներից կազմվել է 2025 թվականի ստուգումների տարեկան ծրագիրը։

Սահմանված ձևաչափով ներկայացված տնտեսավարող սուբյեկտների քանակի (ձևաչափում ներառված էր ստուգված 1040 տնտեսավարող) և պաշտոնական կայքում հրապարակված տվյալների (1071 տնտեսավարող, պլանային ստուգում 644, արտապլանային ստուգում 234, վերստուգում 193) վերստուգման արդյունքում պարզվել է, որ 25 տնտեսավարողի մոտ կատարվել են մեկից ավելի ստուգումներ՝ դիմում-բողոքների հիման վրա։

«Սննդամթերքի անվտանգության պետական վերահսկողության» մասին ՀՀ օրենքի հոդված 7-ի, 3-րդ և 5-րդ մասերի համաձայն՝ «Ռիսկի գնահատումն իրականացնում է գիտական կազմակերպությունը (կենտրոնը), որին լիազորություններ տրվում, դրանք կասեցվում կամ դադարեցվում են Կառավարության սահմանած կարգով: Ռիսկի գնահատումը գիտականորեն հիմնավորված գործընթաց է, որը կազմված է վտանգի նույնականացման, վտանգի բնութագրման, վտանգին ենթակա լինելու կամ վտանգի հանդեպ անպաշտպանվածության աստիճանի գնահատման և ռիսկի բնութագրման փուլերից: Ռիսկի գնահատումը հիմնվում է առկա գիտական տվյալների վրա և իրականացվում է անկախ, օբյեկտիվ և թափանցիկ եղանակով», և  «Ռիսկի կառավարումն իրականացնում է լիազոր մարմինը, որի ընթացքում քննության են առնվում ռիսկի կառավարմանն ուղղված քաղաքականության հնարավոր միջոցները, դիտարկվում են ռիսկի գնահատման արդյունքները և այլ հիմնավոր գործոններ, և անհրաժեշտության դեպքում ընտրվում և կիրառվում են ռիսկի կանխմանը, վերացմանը կամ նվազեցմանն ուղղված համապատասխան գործողություններ, այդ թվում` վերահսկողության միջոցառումներ»:

Հարկ է արձանագրել այն փաստական հանգամանքը, որ Հայաստանի Հանրապետության կառավարության կողմից ռիսկերի գնահատման գիտարան կենտրոն նշանակված չէ, որը խոչընդոտ է հանդիսանում ռիսկի գնահատման (կառավարման) և վերլուծությունների վարչության կանոնադրության 1-ին և 8-րդ կետերով վերապահված գործառույթները լիարժեք իրականացնելու համար։

**Առաջարկվում է**

Սննդամթերքի արտադրություններում և հանրային սննդի կազմակերպություններում խստացնել վերահսկողությունը ՎՎՀԿԿ համակարգի ներդրման նկատմամբ, այդ թվում՝ հումքի և արտադրանքի նկատմամբ իրականացնել նմուշառում և ներկայացնել լաբորատոր փորձաննության՝ տնտեսվարողների թիրախային ռիսկը գնահատելու նպատակով։

**Ծրագրի 6-րդ միջոցառում**

**Կարճված վարչական վարույթների կարճման հիմքերի ուսումնասիրություն և վերլուծություն.**

Վարչական իրավախախտման գործի վարույթը կարճելու վարչական ակտերը կայացվել են վարչական իրավախախտման դեպքի կամ կազմի բացակայության, ինչպես նաև՝ վարչական տուգանքի որոշման բեկանման հիմքով։

* Վարչական իրավախախտման դեպքի և կազմի բացակայության դեպքում hիմք են հանդիսացել «Վարչական իրավախախտումների վերաբերյալ» օրենսգրքի 282-րդ հոդվածի 2-րդ կետը, 247-րդ հոդվածի 1-ին մասը և «Վարչարարության հիմունքների և վարչական վարույթի մասին» օրենքի 50-րդ հոդվածը (N 718-Ա, N 719-Ա, N 720-Ա, N 461–Ա, N 630-Ա, N 538-Ա, N 405-Ա):
* Վարչական տուգանքի որոշման բեկանման դեպքում hիմք են հանդիսացել «Վարչական իրավախախտումների վերաբերյալ» օրենսգրքի 292-րդ հոդվածը, 293-րդ հոդվածի 1-ին մասի 3-րդ կետը և 3-րդ մասը (N 477-Ա, N 725-Ա):
* Ընդհանուր կարճվել է 22 վարչական վարույթ, որից 2-ը վարչական ակտի բեկանման հիմքով։

**Ուսումնասիրության արդյունք․**

2024 թվականի դեկտեմբերի 24-ի N 718-Ա և N 720-Ա վարչական ակտերն ընդունվել են խախտումներով՝ սխալ է կիրառվել «Վարչական իրավախախտումների վերաբերյալ» օրենսգրքի 247-րդ հոդվածի 1-ին կետի պահանջը, (համաձայն որի՝ վարչական իրավախախտման վերաբերյալ գործի վարույթը չի կարող սկսվել, իսկ սկսվածը ենթակա է կարճման վարչական իրավախախտման դեպքի կամ կազմի բացակայության դեպքում), իսկ 2024 թվականի հուլիսի 10-ի N 655-Ա վարչական ակտը՝ «Վարչարարության հիմունքների և վարչական վարույթի մասին» օրենքի 56-րդ հոդվածի 1-ին մասի խախտմամբ:

* 2024 թվականի հուլիսի 10-ի N 655-Ա որոշումը բեկանելու և վարչական իրավախախտման վերաբերյալ գործը կարճելու մասին N 477-Ա որոշման «Պարզեցի» հատվածի բովանդակությունը հստակ ձևակերպված չէ։

Այսպես, մեջբերում վարչական ակտից․

«Մհեր Բաբասյանը ծանուցվել է վարչական վարույթի հարուցման և վարչական վարույթի իրականացման համար անհրաժեշտ միջոցառումների տեղի, օրվա և ժամի մասին, մասնակցել է վարչական վարույթին։ Վարույթի ընթացքում ներկայացրել է դիմում, համաձայն որի՝ **ինքը չի նախապես չի ստացել մշտադիտարկում իրականացելու մասին հրամանի օրինակը նախապես,** ստորագրել է չլրացված փաստաթղթեր այդ պահին հնարավորություն չունենալով կարդալու, վստահելով տեսուչներին, որոնց հետ ունի բարիդրացիական հարաբերություններ, հետագայում է պարզել, որ ստորագրել է վարչական իրավախախտման վերաբերյալ արձանագրություն, արձանագրության մեջ նշված խախտումները չեն համապատասխանում իրականությանը»։

*Խախտվել է «Վարչարարության հիմունքների և վարչական վարույթի մասին» օրենքի 56-րդ հոդվածի 1-ին մասի պահանջը, այն է․ «Վարչական ակտը պետք է ձևակերպվի հստակ և հասկանալի»:*

* 2024 թվականի դեկտեմբերի 24-ի N 718-Ա և N 720-Ա որոշումները ընդունվել են ՍԱՏՄ ղեկավարի 2024 թվականի դեկտեմբերի 5-ի N 2947-Ա հրամանով անասնահամաճարակային մշտադիտարկում իրականացնելու արդյունքում կազմած վարչական իրավախախտումների վերաբերյալ արձանագրությունների հիման վրա։

Սույն հրամանի 3-րդ կետով սահմանված է․ «Անասնահամաճարակային մշտադիտարկում իրականացնել հետևյալ հարցի շրջանակներում՝ արդյո՞ք տեղական արտադրության կենդանիների սպանդից գոյացած իրացվող, մատակարարվող կենդանական ծագման մթերքը և կենդանական ծագման հումքը սպանդանոցային ծագման են․ **առկա՞ են ձև 5 անասնաբուժական վկայականները կամ պիտակները, արդյո՞ք խոշոր եղջերավոր կենդանիների սպանդից գոյացած կենդանական ծագման մթերքի վրա դրոշմված են N 5 ձևի անասնաբուժական վկայականի, ինչպես նաև կենդանու անհատական համարներով դրոշմները՝ յուրաքանչյուրը բաղկացած իննանիշ թվերից, մանր եղջերավոր կենդանիների, խոզերի, եղջերուի, ուղտի, ձիու, էշի և ջորու սպանդից գոյացած կենդանական ծագման մթերքի վրա արդյո՞ք դրոշմված է միայն N 5 ձևի անասնաբուժական վկայականի համարով դրոշմը**»։

Մինչդեռ, վարչական իրավախախտման վերաբերյալ գործի վարույթը կարճելու մասին 2024 թվականի. դեկտեմբերի 24-ի N 718-Ա որոշման մեջ գրված է․ «Տեսչական մարմնի ղեկավարի 2024 թվականի դեկտեմբերի 5-ի N 2947-Ա հրամանի 3-րդ կետով սահմանված է հարցը, որի շրջանակում պետք է իրականացվեր անասնահամաճարակայաին մշտադիտարկումը. արդյո՞ք տեղական արտադրության կենդանիների սպանդից գոյացած իրացվող, մատակարարվող կենդանական ծագման մթերքը և կենդանական ծագման հումքը սպանդանոցային ծագման են։ 10.12.2024 վարչական իրավախախտման վերաբեյալ արձանագրության մեջ նշված չէ վերը նշված հարցի պատասխանը, գործի նյութերում առկա է 3.12.2024 թիվ 100067366 ձև 5 անասնաբուժական վկայականը, տվյալ միսը Կառավարության սահանած կարգով չի առգրավվել որպես ոչ սպանդանոցային ծագման»:

Քանի որ տվյալ միսը դրոշմակնիք չի ունեցել, ուստի 10.12.2024 հայտնաբերված միսը հնարավոր չէ նույնականացնել 3.12.2024 թիվ 100067366 ձև 5 անասնաբուժական վկայականի հետ։ Հետևաբար, խախտվել է Կառավարության 2003 թվականի հունիսի 20-ի թիվ 993-Ն որոշման հավելվածի 30.1-ին կետի պահանջները, այն է՝ իրացվող թարմ խոզի մսի վրա բացակայում է ձև 5 անասնաբուժական վկայականի համարով դրոշմը, որի համար պատասխանատվություն է սահմանված «Վարչական իրավախախտումների վերաբերյալ» օրենսգրքի 1121 հոդվածով:

* Վարչական իրավախախտման վերաբերյալ գործի վարույթը կարճելու մասին 2024 թվականի դեկտեմբերի 25-ի N 720-Ա որոշումը ևս կարճվել է նույն հիմնավորմամբ․ «2024 թվականի դեկտեմբերի 11-ի վարչական իրավախախտման վերաբերյալ արձանագրությամբ արձանագրվել է այն փաստը, որ տնտեսավարող սուբյեկտի կողմից խախտվել են Կառավարության 2003 թվականի հունիսի 20-ի թիվ 993-Ն որոշման հավելվածի 30.1-ին կետի պահանջը, այն է՝ իրացվող 4.1 կգ մանր եղջերավոր կենդանու մսի վրա բացակայում է ձև 5 անասնաբուժական վկայականի համարով դրոշմը, որի համար պատասխանատվություն է սահմանված «Վարչական իրավախախտումների վերաբերյալ» օրենսգրքի **112.1-ին** հոդվածով»։ *Խախտվել է «Վարչարարության հիմունքների և վարչական վարույթի մասին» օրենքի 56-րդ հոդվածի 1-ին մասի պահանջը։*

«․․․․11.12.2024 վարչական իրավախախտման վերաբեյալ արձանագրության մեջ նշված չէ վերը նշված հարցի պատասխանը, գործի նյութերում առկա է 9.12.2024 թիվ 100068669 ձև 5 անասնաբուժական վկայականը»: Այս դեպքում ևս խախտվել է Կառավարության 2003 թվականի հունիսի 20-ի թիվ 993-Ն որոշման հավելվածի 30.1-ին կետի պահանջը։

Միաժամանակ հայտնում եմ որ արձակվել են ծառայողական քննություն նշանակելու մասին հրամաններ՝ պարզելու ի՞նչ հանգամանքներում և ի՞նչ պատճառներով են Տեսչական մարմնի ղեկավարի 2024 թվականի դեկտեմբերի 05-ի N 2947-Ա հրամանի համաձայն անհատ ձեռնարկատերերի մոտ իրականացված անասնահամաճարակային մշտադիտարկումների արդյունքում վարչական իրավախախտման վերաբերյալ արձանագրությունները և մյուս նյութերը կազմվել ՀՀ օրենսդրությամբ սահմանված պահանջների խախտումներով և ներկայացվել Տեսչական մարմնի ղեկավարին.

**Ծրագրի 7-րդ միջոցառում**

***Չվճարված տուգանքները հարկադիր կատարման ուղարկելու գործընթացի ուսումնասիրություն և վերլուծություն.***

2024 թվականի 2-րդ կիսամյակի ընթացքում կայացվել է վարչական տուգանք նշանակելու մասին 671 որոշում, նշանակվել է 97.590.000 մլն դրամի չափով տուգանք, վճարվել է 53.547.000 ՀՀ դրամ: Սահմանված ժամկետներում ՀՀ հարկադիր կատարման ծառայություն է ուղարկվել թվով 245 գրություն՝ 20.002.085 դրամի չափով գումար բռնագանձելու պահանջի վերաբերյալ, անբողոքարկելի դեռևս չի դարձել՝ 24.040.915 դրամի չափով տուգանք:

|  |  |
| --- | --- |
| Նշանակվել է տուգանք (դրամ) | 97.590.000 |
| Վճարվել է | 53.547.000 |
| Հարկադիր կատարման ծառայություն՝ բռնագանձելու պ/մ | 20.002.085 |
| Անբողոքարկելի չի դարձել | 24.040.915 |

Վարչության կողմից պարբերաբար ուսումնասիրվել է հարկադիր կատարումն ապահովող ծառայությանն ուղղված գրությունները, հսկվել են վարչական ակտերի տարաժամկետման կամ հետաձգման և դրանց անբողոքարկելի դառնալու ժամկետները։

**Ծրագրի 8-րդ միջոցառում**

***Տեսչական մարմնի գործունեության տարեկան ծրագրի կատարման ուսումնասիրություն և վերլուծություն.***

* **«Ձկան մեջ մնացորդային նյութերի հսկողության պլանը հաստատելու և նմուշառում իրականացնելու մասին» 2024 թվականի հունիսի 06-ի N 1495-Ա հրամանի վերաբերյալ**

Հայաստանի Հանրապետության կառավարության 2014 թվականի օգոստոսի 21-ի N 898-Ն որոշման 5-րդ կետի և N 2 հավելվածի պահանջներին համապատասխան` Տեսչական մարմնի ղեկավարին հանձնարարված է կազմել Եվրոպական միության երկրներ արտահանելու համար նախատեսված կենդանական ծագում ունեցող մթերքում մնացորդային նյութերի նկատմամբ հսկողության պլանը և մինչև յուրաքանչյուր տարվա մարտի 31-ը Եվրոպական հանձնաժողովի սպառողների և առողջապահության գլխավոր տնօրինություն ներկայացնել կենդանական ծագում ունեցող մթերքում մնացորդային նյութերի նկատմամբ հսկողության պլանը, հսկողության արդյունքները, և վերահսկողության իրականացման շրջանակներում կատարել նմուշառում:

Ի կատարումն վերը նշված որոշման՝ Տեսչական մարմնի ղեկավարի 2024 թվականի հունիսի 06-ի «Ձկան մեջ մնացորդային նյութերի հսկողության պլանը հաստատելու և նմուշառում իրականացնելու մասին» N 1495-Ա հրամանի (այսուհետ՝ Հրաման) հիման վրա պետք է իրականացվեր Որոշմամբ սահմանված պահանջները։

Տեսչական մարմնի կառուցվածքային ստորաբաժանումներն ունեին հետևյալ պարտականանությունները՝ մասնավորապես՝

1․ Հրամանի 3-րդ կետով սահմանված ժամկետում՝ Տեսչական մարմնի մարզային կենտրոնները պարտավոր են ձկան 150 նմուշները ներկայացնել «Հանրապետական անասնաբուժասանիտարական և բուսասանիտարական լաբորատոր ծառայությունների կենտրոն» ՊՈԱԿ (այսուհետ՝ ՀԱԲԼԾԿ) լաբորատոր փորձաքնության՝ 2024 թվականի հունիսի 10-ից մինչև հուլիսի 10-ը,

2․ Տեսչական մարմնի ենթակայությանը հանձնված ՀԱԲԼԾԿ տնօրենը՝ Հրամանի 4-րդ կետով սահմանված ժամկետներում պետք է ապահովեր նմուշների ընդունումը և մնացորդային նյութերի հսկողության նպատակով բացահայտող և հաստատող փորձաքննությունների իրականացումը Եվրոպական միությունում ընդունելի ստանդարտներով և /կամ/ մեթոդներով։ Ընդունված նմուշների փորձաքննության դրական արդյունքի (հայտնաբերված անհամապատասխանությունների) ներկայացումը Տեսչական մարմին՝ **մինչև 2024 թվականի օգոտոսի 19-ը։**

3․ Համաձայն Հրամանի 5-րդ կետի՝ Տեսչական մարմնի անասնաբուժության վարչության պետը պետք է ապահովեր լաբորատոր փորձաքննությունների արդյունքների հիման վրա անհամապատասխանություններ արձանագրած ձկնաբուծական տնտեսություններում խախտումների վերացման ուղղությամբ ուղղիչ գործողություններ իրականացնելու առաջարկության ներկայացումը, ձկնաբուծական տնտեսություններում հայտնաբերված անհամապատասխանությունների վերացման ուղղությամբ ձեռնարկված ուղղիչ գործողությունների համակարգումը և արդյունքների ամփոփումը և մինչև **2024 թվականի սեպտեմբերի 20-ը** ներկայացներ տեսչական մարմնի ռիսկի գնահատման/կառավարման/ և վերլուծությունների վարչություն, որն էլ տեղեկատվությունները ստանալուց հետո, 20 աշխատանքային օրյա ժամկետում պարտավոր է ապահովել արդյունքների ամփոփումը և ներկայացումը:

Ի պատասխան Վարչության 04.12.2024 թիվ Ն/22231-2024 գրության՝ ՀԱԲԼԾԿ-ի տնօրենը 09․12․2024 հայտնել է, որ մինչև հուլիսի 10-ը ներկայացվել են ձկան մեջ մնացորդային նյութերի հսկողության համար պահանջվող 150 նմուշներ (Արարատի մարզ՝ 68 նմուշ, Արմավիրի մարզ՝ 46 նմուշ, Արագածոտնի մարզ՝ 1 նմուշ, Գեղարքունիքի մարզ՝ 13 նմուշ, Սյունիքի մարզ՝ 10 նմուշ, Վայոց Ձորի մարզ՝ 2 նմուշ, Շիրակի մարզ՝ 5 նմուշ, Կոտայքի մարզ՝ 5 նմուշ)։

Սույն թվականի օգոստոսի 19-ի դրությամբ շեղումներ արձանագրված չեն եղել, իսկ դեկտեմբերի 2-ի դրությամբ արձանագրվել են հետևյալ շեղումներն ըստ մարզերի․

Արարատի մարզ

1. ԱՄՕԶ – 1 նմուշ – W013 կոդով
2. ԱՕԶ – 3 նմուշ – W003, W013, W052 կոդերով
3. ԱՀԴ – 2 նմուշ – W003, W013 կոդերով
4. ՍԵՄ – 2 նմուշ – W003, W052 կոդերով
5. Մետրոնիդազոլ – 1 նմուշ – W001 կոդով

Արմավիրի մարզ

1. Մետրոնիդազոլ – 1 նմուշ – M036 կոդով

Կոտայքի մարզ

1. Մետրոնիդազոլ – 1 նմուշ – L002 կոդով

Գեղարքունիքի մարզ

1. ԱՕԶ – 2 նմուշ – A004, A015 կոդերով
2. ԱՀԴ – 2 նմուշ – A004, A015 կոդերով
3. ՍԵՄ – 2 նմուշ – A004, A015 կոդերով

Շիրակի մարզ

1. Մետրոնիդազոլ – 1 նմուշ – P004 կոդով

Սյունիքի մարզ

1. Մետրոնիդազոլ – 1 նմուշ – E004 կոդով»

Միաժամանակ հայտնել է, որ ի կատարումն Տեսչական մարմնի ղեկավարի 2024 թվականի հոկտեմբերի 25-ի հանձնարարականի՝ հոկտեմբերի 31-ին տնօրենի տեղակալի կողմից տրամադրված պատասխան տեղեկատվությունը նույն օրը ներկայացվել է համապատասխան հասցեատերերին։

Ապացույցները կցված չեն։

Ըստ ներկայացված տեղեկատվության, ինչպես նաև նմուշների ուղեկցող նամակներով հաստատվում է, որ մարզային կետրոնները հրամանով սահմանված ժամկետում ձկան 150 նմուշները ներկայացրել են ՀԱԲԼԾԿ՝ փորձարկման։

Հայաստանի Հանրապետության վարչապետի աշխատակազմի ղեկավարին ուղղված 09․10․2024 թիվ /01/3/13312-2024 գրության համաձայն՝ Հայաստանի Հանրապետության կառավարության 2023 թվականի դեկտեմբերի 28-ի որոշման «1213 Տեսչական վերահսկողության ծրագիր» ծրագրի «11014․Կենդանական ծագման մթերքում մնացորդային նյութերի վերահսկողություն» միջոցառման շրջանակներում 2024 թվականի հունվարի 26-ին կնքված N ԴՄ-05 պայմանագրով 2024 թվականի օգոստոսի 1-ից մինչև 31-ը ներառյալ իրականացվել է 121 (մեկ հարյուր քսանմեկ) նմուշի լաբորատոր փորձաքննություններ 17․430․000․00 (տասնյոթ միլիոն չորս հարյուրերեսուն հազար) ՀՀ դրամ ընդհանուր արժեքով։

Եթե հիմք ընդունենք վերը նշված տեղեկատվությունը, ապա կարելի է փաստել, որ ՀԱԲԼԾԿ-ն օգոստոս ամսին ունեցել է լաբորատոր փորձաքննության արդյունքների 4/5-րդ մասը, սակայն սահմանված ժամկետում՝ մինչև 2024 թվականի օգոստոսի 19-ը, դրական արդյունքների մասով չի ներկայացրել անասնաբուժական վարչություն՝ ուղղիչ գործողություներ իրականացնելու համար։

Հարկ է նկատել, որ ՀԱԲԼԾԿ տրամադրել է հակասական տեղեկատվություն, մի դեպքում հայտնել է, որ «ի կատարումն Տեսչական մարմնի ղեկավարի 2024 թվականի հոկտեմբերի 25-ի հանձնարարականի՝ հոկտեմբերի 31-ին տնօրենի տեղակալի կողմից տրամադրված պատասխան տեղեկատվությունը նույն օրը ներկայացվել է հասցեատերերին», մյուս դեպքում՝ «դրական շեղումներն արձանագրվել են դեկտեմբերի 2-ից հետո»։

Սույն հանգամանքը փաստվում է նաև անասնաբուժական վարչության կողմից տրված տեղեկատվությամբ՝ Հրամանի շրջանակներում իրականացված լաբորատոր փորձաքննությունների արդյունքում հայտնաբերված անհամապատասխանությունների վերաբրյալ (2024 թվականի հոկտեմբերի 31-ի դրությամբ) տվյալներ, որը համապատասխանում է ՀԱԲԼԾԿ-Ի 2024 թվականի դեկտեմբերի 10-ի ներկայացրած շեղումների վերաբերյալ տեղեկատվության հետ։

|  |  |  |  |  |
| --- | --- | --- | --- | --- |
| Արարատ | «ՀՈՎՅԱՆ» ՍՊԸ (W013) | 1 | ֆուրալտադոն մետաբոլիտ (ԱՄՕԶ) | 0,48 |
| «ՄԱՔՍ ՖԻՇ» ՍՊԸ (W003) | 3 | ֆուրազոլիդոն մետաբոլիտ (ԱՕԶ) | 0,5 |
| «ՀՈՎՅԱՆ» ՍՊԸ (W013) |
| Ա/Ձ ՍԱՄՍՈՆ ՀՈՎՀԱՆՆԻՍՅԱՆ (W052) |
| «ՄԱՔՍ ՖԻՇ» ՍՊԸ (W003) | 2 | նիտրոֆուրանտոյին մետաբոլիտ (ԱՀԴ) | 0,54 |
| «ՀՈՎՅԱՆ» ՍՊԸ (W013) |
| «ՄԱՔՍ ՖԻՇ» ՍՊԸ (W003) | 2 | նիտրոֆուրազոն մետաբոլիտ (ՍԵՄ) | 0,5 |
| Ա/Ձ ՍԱՄՍՈՆ ՀՈՎՀԱՆՆԻՍՅԱՆ (W052) |
| «ՄԱՍԻՍ ՁՈՒԿ» ՍՊԸ (W001) | 1 | մետրոնիդազոլ | 0,05 |
| Արմավիր | «ՍՊՄ ՍՊԸ» (M036) | 1 | մետրոնիդազոլ | 0,05 |
| Կոտայք | «ՆԻՆԵԼ» ՍՊԸ (L002) | 1 | մետրոնիդազոլ | 0,05 |
| Գեղարքունիք | «ԳՈՍ» ՍՊԸ (A004) | 2 | ֆուրազոլիդոն մետաբոլիտ (ԱՕԶ) | 0,5 |
| «ՍԵՎԱՆ ԱՔՎԱ» ՍՊԸ (A015) |
| «ԳՈՍ» ՍՊԸ (A004) | 2 | նիտրոֆուրանտոյին մետաբոլիտ (ԱՀԴ) | 0,54 |
| «ՍԵՎԱՆ ԱՔՎԱ» ՍՊԸ (A015) |
| «ԳՈՍ» ՍՊԸ (A004) | 2 | նիտրոֆուրազոն մետաբոլիտ (ՍԵՄ) | 0,5 |
| «ՍԵՎԱՆ ԱՔՎԱ» ՍՊԸ (A015) |
| Շիրակ | «ԳՅՈՒՄՐԻՖԻՇ» ՍՊԸ (P004) | 1 | մետրոնիդազոլ | 0,05 |
| Սյունիք | ՌՈԲԵՐՏ ԱԲՐԱՀԱՄՅԱՆ / Ֆիզ․անձ (E004) | 1 | մետրոնիդազոլ | 0,05 |

Mulberry փաստաթղթաշրջանառության համակարգի թիվ Ն/9209-2024 գործի և 04.12.2024 թիվ Ն/22231-2024 գրությամբ ներկայացված տեղեկատվության ուսումնասիրության արդյունքում պարզվել է, որ պատասխանատու ստորաբաժանումների կողմից ցուցաբերվել է անգործություն, խախտվել է Հրամանով սահմանված ժամկետները (բացառությամբ մարզային կենտրոնների)։

Նշեմ նաև, որ **Տեսչական մարմնի ղեկավար Ա․ Հայրապետյանը հաշվի առնելով, որ հրամանով ամրագրված ժամկետներում պահանջվող տեղեկատվությունն իրեն չի ներկայացվել, 29․10․2024 հանձնարարել է․** յուրաքանչյուր պատասխանատու ստորաբաժանում իր մասով ներկայացնի հետադարձ տեղեկացում` Հրամանով սահմանված ժամկետներում  կատարման կամ չկատարման վերաբերյալ։

Հաջորդ օրը՝ 30․10․2024կրկին տեղեկացումով նշել է հետևյալ գրառումները․

«Պարոն Գևորգյան, ինչու՞ չեք պատասխանում ուղարկված հաղորդագրությանը»,

«Տիկին Ծառուկյան և պարոն Ասատրյան, ինչու՞ չի պատասխանվում ուղարկված հաղորդագրությանը, հրամանի համաձայն ամբողջ տեղեկատվությունը ստացե՞լ եք  թե ոչ, կատարված գործողությունները , որի հիման վրա անհրաժեշտ տեղեկատվությունը  այլ ստորաբաժանմանը տրամադրել եք թե՞ ոչ»,

«Իմ ուղարկված հաղորդագրությունը դեռ մնացել է անպատասխան, ինչու՞ չեք տեղեկացնում, համապատասխան ստորաբաժանումը տեղեկատվություն տրամադրել է թե՞ ոչ»։

Այնուհետև, 31․10․2024 ռիսկի գնահատման (կառավարման) և վերլուծությունների վարչությունը հայտնել է, որ Հրամանի 4-րդ կետի 2-րդ և 5-րդ կետի 4-րդ ենթակետով սահմանված ժամկետներում տեղեկատվությունները չի ստացել, ՀԱԲԼԾԿ տնօրենը հայտնել է, որ Հրամանի 4-րդ կետի 2-րդ ենթակետում ամրագրված օգոստոսի 19-ի դրությամբ «ՀԱԲԼԾԿ» ՊՈԱԿ-ը Տեսչական մարմնին տեղեկատվություն չի ներկայացրել, քանի որ նշված ամսաթվի դրությամբ որևէ անհամապատասխանություն արձանագրված չի եղել: Նշված հրամանում արդյունք տրամադրելու այլ ժամկետ (բացի 4-րդ կետի 3-րդ ենթակետով ամրագրված վերջնական արդյունքների տրամադրումը 2024 թվականի դեկտեմբերի 27-ը) առկա չէ, իսկ 2024 թվականի հոկտեմբերի 31-ի դրությամբ հայտնաբերված անհամապատասխանությունների մասին տեղեկատվությունը (հաշվի առնելով հրամանի 5-րդ կետի 1-ին ենթակետը) ուղարկվել է Տեսչական մարմնի Անասնաբուժության վարչություն, իսկ ղեկավարի տեղակալ՝ Ս․Ծառուկյանը հայտնել է, որ լաբորատորիայից արդյունքների մի մասը ստացվել է այսօր, մնացածը կլինի ախտորոշիչ հավաքածուների ստացումից հետո։

Անասնաբուժության վարչությունը ղեկավարի հաղորդագրությանը չի արձագանքել։

Միաժամանակ, Վարչության կողմից ուսումնասիրվել է նաև 2020-2023 թվականների մոնիթորինգի ծրագրի Եվրոպական Միություն ներկայացնելու վերաբերյալ գրությունները և կից փաստաթղթերը, որի արդյունքում անհրաժեշտ է արձանագրել, որ տարիներ շարունակ չի իրականացվել ուղղիչ գործողությունները, լաբորատոր փորձակումների արդյունքում դրական արդյունքներ (անհամապատասխանություններ) արձանագրած տնտեսավարող սուբյեկտների մոտ՝ վտանգի աղբյուրների բացահայտման և վերացման ուղղությամբ։ Փաստացի դրա չկատարումը կարելի է ենթադրել, որ հիմնականում պայմանավորված է լաբորատոր փորձաքննության արդյունքների ուշացումներով։

Եթե ձկան 150 նմուշները ներկայացվում են լաբորատոր փորձաքննության յուրաքանչյուր տարի մինչև հունիսի վերջ, սակայն լաբորատոր փորձաքննության արդյունքները տրամադրվում են դեկտեմբերի վերջին կամ վատագույն դեպքում հաջորդ տարվա հունվար ամսին, բնականաբար ուղղիչ գործողություններ իրականացնելը դառնում է անիմաստ, քանի որ այն խմբաքանակները, որոնցից կատարվել է նմուշառում, արդեն իսկ սպառված են լինում։

2018 թվականին ձկան 150 նմուշներից անհամապատասխանություններ են արձանագրվել 41-ում, 2019 թվականին՝ 14-ում, 2020 թվականին՝ 147-ում, 2021 թվականին՝ 8-ում, 2022 թվականին՝ 38-ում, 2023 թվականին՝ 19-ում։

Սույն խնդիրը պետք է դիտարկել ոչ միայն Եվրոպական միության տարածք ձկնամթերք արտահանելու գործընթացի իրականացման տեսանկյունից, այլ նաև վտանգավոր հանդիսացող ձկնամթերքի ազգային շուկայում իրացման տեսակետից։

ՀՀ պետական բյուջեից յուրաքանչյուր տարի գործընթացն իրականացնելու համար հատկացվում է 55․000․000 /հիսուն հինգ միլիոն/ ՀՀ դրամ։

* **«Մեղրի մեջ մնացորդային նյութերի հսկողության պլանը հաստատելու և նմուշառում իրականացնելու մասին» 2024 թվականի հունիսի 07-ի N 1501-Ա հրամանի վերաբերյալ**

Հայաստանի Հանրապետության կառավարության 2014 թվականի օգոստոսի 21-ի N 898-Ն որոշման 5-րդ կետի և N 2 հավելվածի պահանջներին համապատասխան՝ Հայաստանի Հանրապետության սննդամթերքի անվտանգության տեսչական մարմնի (այսուհետ՝ Տեսչական մարմին) ղեկավարին հանձնարարված է կազմել Եվրոպական միության երկրներ արտահանելու համար նախատեսված կենդանական ծագում ունեցող մթերքում մնացորդային նյութերի նկատմամբ հսկողության պլանը և մինչև յուրաքանչյուր տարվա մարտի 31-ը Եվրոպական հանձնաժողովի սպառողների և առողջապահության գլխավոր տնօրինություն ներկայացնել կենդանական ծագում ունեցող մթերքում մնացորդային նյութերի նկատմամբ հսկողության պլանը, հսկողության արդյունքները, և վերահսկողության իրականացման շրջանակներում կատարել նմուշառում:

Ի կատարումն վերը նշված որոշման՝ Տեսչական մարմնի ղեկավարի 2024 թվականի հունիսի 07-ի «Մեղրի մեջ մնացորդային նյութերի հսկողության պլանը հաստատելու և նմուշառում իրականացնելու մասին» N 1501-Ա հրամանի (այսուհետ՝ Հրաման) հիման վրա պետք է իրականացվեր Որոշմամբ սահմանված պահանջները։

Տեսչական մարմնի կառուցվածքային ստորաբաժանումներն ունեին հետևյալ պարտականանությունները, մասնավորապես՝

1․ Տեսչական մարմնի մարզային կենտրոնները պարտավոր են ապահովել մեղրի 150 նմուշները՝ **2024 թվականի հուլիսի 15-ից մինչև սեպտեմբերի 16-ը։**

2․ Տեսչական մարմնի ենթակայությանը հանձնված «Հանրապետական անասնաբուժասանիտարական և բուսասանիտարական լաբորատոր ծառայությունների կենտրոն» ՊՈԱԿ (այսուհետ՝ ՀԱԲԼԾԿ) տնօրենը՝ Հրամանի 4-րդ կետով սահմանված ժամկետներում պետք է ապահովեր նմուշների ընդունումը և մնացորդային նյութերի հսկողության նպատակով բացահայտող և հաստատող փորձաքննությունների իրականացումը Եվրոպական միությունում ընդունելի ստանդարտներով և /կամ/ մեթոդներով։ Ընդունված նմուշների փորձաքննության դրական արդյունքի (հայտնաբերված անհամապատասխանությունների) ներկայացումը Տեսչական մարմին՝ **մինչև 2024 թվականի սեպտեմբերի 30-ը։**

3․ Համաձայն Հրամանի 5-րդ կետի՝ Տեսչական մարմնի անասնաբուժության վարչության պետը պետք է ապահովեր լաբորատոր փորձաքննությունների արդյունքների հիման վրա անհամապատասխանություններ արձանագրած մեղվաբուծական տնտեսություններում խախտումների վերացման ուղղությամբ ուղղիչ գործողություններ իրականացնելու խախտումների վերացման ուղղությամբ ուղղիչ գործողություններ իրականացնելու առաջարկության ներկայացումը, մեղվաբուծական տնտեսություններում խախտումների վերացման ուղղությամբ ուղղիչ գործողություններ իրականացնելու տնտեսություններում հայտնաբերված անհամապատասխանությունների վերացման ուղղությամբ ձեռնարկված ուղղիչ գործողությունների համակարգումը և արդյունքների ամփոփումը՝ **մինչև 2024 թվականի նոյեմբերի 15-ը։**

4․ Ռիսկի գնահատման /կառավարման/ և վերլուծությունների վարչությունը տեղեկատվությունները ստանալուց հետո, **20 աշխատանքային օրյա** ժամկետում պարտավոր է ապահովել արդյունքների ամփոփումը և ներկայացումը:

Ի պատասխան Վարչության 04.12.2024 թիվ Ն/22232-2024 գրության՝ ՀԱԲԼԾԿ-ի տնօրենը 10․12․2024 հայտնել է, որ օգոստոսի 22-ից մինչև սեպտեմբերի 17-ը, հոկտեմբերի 18-ին և նոյեմբերի 15-ին ներկայացվել են մեղրի մեջ մնացորդային նյութերի հսկողության համար պահանջվող 130 նմուշներ (Արագածոտնի մարզ՝ 12 նմուշ, Արարատի մարզ՝ 12 նմուշ, Արմավիրի մարզ՝ 14 նմուշ, Գեղարքունիքի մարզ՝ 12 նմուշ, Լոռու մարզ՝ 14 նմուշ, Սյունիքի մարզ՝ 14 նմուշ, Վայոց Ձորի մարզ՝ 13 նմուշ, Շիրակի մարզ՝ 13 նմուշ, Տավուշի մարզ՝ 14 նմուշ, Կոտայքի մարզ՝ 12 նմուշ)։

Միաժամանակ հայտնել է, որ *2024 թվականի սեպտեմբերի 30-ի դրությամբ շեղումների բացակայության մասին բանավոր տեղեկացվել է ոլորտը համակարգող ղեկավարի տեղակալին, իսկ հետագայում տեղեկատվության տրամադրման մասին որևէ հանձնարարական չի եղել։*

***Հարկ է նկատել, որ նշված տեղեկատվությունը հակասում է Հրամանով վերջինիս վրա դրված հանձնարականի կատարմանը, բացի այդ, բնականաբար, բանավոր զեկույցի դեպքում հիմնավորող ապացույցները բացակայում են։***

Փաստացի սույն թվականի դեկտեմբերի 2-ի դրությամբ արձանագրվել են հետևյալ շեղումներն ըստ մարզերի․

Կոտայքի մարզ

1. Ամպիցիլին – 1 նմուշ – G1 կոդով
2. Պենիցիլին G (Բենզիլպենիցիլին) – 3 նմուշ – Z1, M1, G1 կոդերով
3. Սուլֆադիազին 1 նմուշ – G1 կոդով
4. Դոքսիցիկլին – 3 նմուշ – Z1, M1, G1 կոդերով
5. Քլորամֆենիկոլ – 1 նմուշ - Ս1 կոդով

Արարատի մարզ

1. Ամպիցիլին – 2 նմուշ – A02, A04 կոդերով
2. Պենիցիլին G (Բենզիլպենիցիլին) – 3 նմուշ – A02, A03, A04 կոդերով
3. Սուլֆադիազին - 2 նմուշ – A03, A04 կոդերով
4. Դոքսիցիկլին – 3 նմուշ – A02, A03, A04 կոդերով

Արմավիրի մարզ

1. Ամպիցիլին – 1 նմուշ – V03 կոդով
2. Պենիցիլին G (Բենզիլպենիցիլին) – 4 նմուշ – V01, V03, V04, V14 կոդերով
3. Սուլֆադիազին 1 նմուշ – V04 կոդով
4. Դոքսիցիկլին – 1 նմուշ – V01 կոդով

Գեղարքունիքի մարզ

1. Ամպիցիլին – 2 նմուշ – K3, K4 կոդերով
2. Պենիցիլին G (Բենզիլպենիցիլին) – 3 նմուշ – K2, K3, K4 կոդերով
3. Սուլֆադիազին 2 նմուշ – K2, K4 կոդերով
4. Դոքսիցիկլին – 2 նմուշ – K2, K3 կոդերով

Շիրակի մարզ

1. Ամպիցիլին – 2 նմուշ – H03, H05 կոդերով
2. Պենիցիլին G (Բենզիլպենիցիլին) – 3 նմուշ – H03, H05, H08 կոդերով
3. Սուլֆադիազին 1 նմուշ – H05 կոդով
4. Դոքսիցիկլին – 4 նմուշ – H02, H03, H05, H08 կոդերով
5. Քլորամֆենիկոլ – 1 նմուշ - H01 կոդով

Սյունիքի մարզ

1. Ամպիցիլին – 2 նմուշ – K01, K05 կոդերով
2. Պենիցիլին G (Բենզիլպենիցիլին) – 2 նմուշ – K01, K05 կոդերով
3. Սուլֆադիազին 1 նմուշ – K05 կոդով
4. Դոքսիցիկլին – 2 նմուշ – K01, K05 կոդերով

Լոռու մարզ

1. Ամպիցիլին – 2 նմուշ – Q03, Q04 կոդերով
2. Պենիցիլին G (Բենզիլպենիցիլին) – 3 նմուշ – Q03, Q04, Q06 կոդերով
3. Սուլֆադիազին 2 նմուշ – Q03, Q04 կոդերով
4. Դոքսիցիկլին – 3 նմուշ – Q03, Q04, Q06 կոդերով
5. Քլորամֆենիկոլ – 1 նմուշ - Q01 կոդով

Արագածոտնի մարզ

1. Ամպիցիլին – 2 նմուշ – T05, T08 կոդերով
2. Պենիցիլին G (Բենզիլպենիցիլին) – 3 նմուշ – T02, T05, T08 կոդերով
3. Սուլֆադիազին 2 նմուշ – T05, T08 կոդերով
4. Դոքսիցիկլին – 3 նմուշ – T02, T05, T08 կոդերով

Վայոց ձորի մարզ

1. Ամպիցիլին – 4 նմուշ – 1/2, 1/3, 1/4, 1/13 կոդերով
2. Պենիցիլին G (Բենզիլպենիցիլին) – 4 նմուշ – 1/2, 1/3, 1/4, 1/13 կոդերով
3. Սուլֆադիազին 3 նմուշ – 1/2, 1/4, 1/13 կոդերով
4. Դոքսիցիկլին – 4 նմուշ – 1/2, 1/3, 1/4, 1/13 կոդերով
5. Քլորամֆենիկոլ – 1 նմուշ – 1/1 կոդով

Տավուշի մարզ

1. Ամպիցիլին – 1 նմուշ – Z04 կոդով
2. Պենիցիլին G (Բենզիլպենիցիլին) – 2 նմուշ – Z01, Z04 կոդերով
3. Սուլֆադիազին 1 նմուշ – Z04 կոդով
4. Դոքսիցիկլին – 2 նմուշ – Z01, Z04 կոդերով

Ըստ ներկայացված տեղեկատվության, ինչպես նաև նմուշների ուղեկցող նամակներով հաստատվում է, որ մարզային կետրոնները (բացառությամբ՝ Արմավիր, Տավուշ) հրամանով սահմանված ժամկետում նմուշները ներկայացրել են ՀԱԲԼԾԿ՝ փորձարկման։

Անասնաբուժության վարչության պետը հայտնել է, որ Հրամանով սահմանաված ժամկետում իրականացվել է տնտեսավարողների ծածկագրումը, իսկ ուղղիչ գործողությունները չեն իրականացվել, քանի որ լաբորատոր փորձաքննության արդյունքները սահմանված ժամկետում չի տրամադրվել։

Ռիսկի գնահատման /կառավարման/ և վերլուծությունների վարչությունը նույնպես հայտնել է, որ հրամանի 4-րդ կետի 2-րդ և 5-րդ կետի 4-րդ ենթակետով սահմանված ժամկետներում տեղեկատվություն չի ստացել։

Այսպիսով, դեկտեմբերի 2-ի դրությամբ արձանագրվել են վերը նշված շեղումները, որից կարելի է ենթադրել, որ ստացված 102 նմուշներում շեղումներ չեն հայտնաբերվել, իսկ 28 նմուշում հայտնաբերվել են 96 շեղումներ, որը եթե բաժանում ենք նմուշների թվի վրա, ապա ստացվում է, որ յուրաքանչյուր կոդով միջինը իրականացվել է 3,5 փորձաքննություն, որը չի համապատասխանում ներկայացված տեղեկատվությանը, իսկ եթե անգամ հիմնավորվի, որ նմուշները տեսակավորվել են ըստ ցուցանիշների խմբերի՝ փորձարկման համար, ապա հնարավոր է, որ 130 նմուշում հայտնաբերվի 96 անհամապատասխանություն՝ հաշվի առնելով այն հանգամանքը, որ անհամապատասխանություններն արձանագրվել են հակաբիոտիկների խմբից։

***Այստեղից առաջանում է հետևյալ հարցադրումը, եթե տարիներ շարունակ մեղրում մնացորդային նյութերի հսկողության պլանով անհամապատասխանությունների գերակշիռ մասը կազմել են հակաբիոտիկները, ինչն է պատճառը, որ հակաբիոտիկների փորձարկումներն ի սկզբանե չի կատարվել, որպեսզի հնարավոր լիներ իրականացնել ուղղիչ գործողություններ՝ հաշվի առնելով տվյալ խմբի ռիսկայնությունը։***

Ըստ միջազգային համագործակցության բաժնի կողմից տրված տեղեկատվության՝ 2018 թվականին մեղրում 130 նմուշներից անհամապատասխանություններ են արձանագրվել 72-ում, 2019 թվականին՝ 143-ում, 2020 թվականին՝ 96-ում, 2021 թվականին՝ 65-ում, 2022 թվականին՝ 63-ում, 2023 թվականին՝ 58-ում։

Մինչդեռ, արտահանումը խթանելու նպատակով, Եվրոպական միություն է ներկայացվել անհամեմատ մեղմ տվյալներ, սակայն խնդիրը կայանում է նաև նրանում, որ տվյալ մեղրի խմբաքանակները իրացվում են նաև Հայաստանի Հանրապետությունում։

Ամփոփելով կից տրամադրված տեղեկատվությունը՝ անհրաժեշտ է արձանագել, որ փաստացի պատասխանատու ստորաբաժանումները ցուցաբերել են անգործություն և անհետևանք են թողել ղեկավարի հրամանի կատարումը, իսկ տեղեկատվության չտրամադրման մասին պարտավոր էին գրավոր զեկուցել վերադասին։

* **Սննդամթերք տեղափոխող փոխադրամիջոցների համար սանիտարական անձնագրի տրամադրման վերաբերյալ**

«Սննդամթերքի անվտանգության մասին» Հայաստանի Հանրապետության օրենքի 16-րդ հոդվածի 4-րդ մասի համաձայն՝ սննդամթերք տեղափոխող փոխադրամիջոցների համար տրամադրվում է սանիտարական անձնագիր, որի տրամադրման կարգը և օրինակելի ձևը հաստատում է լիազոր մարմինը:

ՀՀ Գյուղատնտեսության նախարարության սննդամթերքի անվտանգության պետական ծառայության պետի 2017 թվականի մարտի 14-ի «Սննդամթերք տեղափոխող փոխադրամիջոցների համար սանիտարական անձնագրի տրամադրման կարգը և սանիտարական անձնագրի օրինակելի ձևը հաստատելու մասին» N **85-Ն** հրամանով (այսուհետ՝ Հրաման) /հարկ է նկատել, որ ընդունված է նորմատիվ իրավական ակտ/ հաստատվել է․

1. սննդամթերք տեղափոխող փոխադրամիջոցների համար սանիտարական անձնագրի տրամադրման կարգը` համաձայն N 1 հավելվածի.
2. սննդամթերք տեղափոխող փոխադրամիջոցների համար սանիտարական անձնագրի օրինակելի ձևը՝ համաձայն N 2 հավելվածի:

ՀՀ Գյուղատնտեսության նախարարության սննդամթերքի անվտանգության պետական ծառայության պետի 2017 թվականի հունիսի 13-ի «Սննդամթերք տեղափոխող փոխադրամիջոցների համար սանիտարական անձնագրի տրամադրման փաստաթղթաշրջանառության կարգը հաստատելու մասին» N 351-Ա հրամանով հաստատվել է սննդամթերք տեղափոխող փոխադրամիջոցների համար սանիտարական անձնագրի տրամադրման փաստաթղթաշրջանառության կարգը` համաձայն հավելվածի:

Հրամանի N 1 հավելվածի 6-րդ կետով սահմանված են սանիտարական անձնագիր ստանալու համար ներկայացվող փաստաթղթերը,

1) դիմում՝ համաձայն N 1 ձևի.

2) անհատ ձեռնարկատիրոջ պետական հաշվառման վկայականի, ֆիզիկական անձի անձնագրի (նույնականացման քարտի) պատճենը.

3) հայտարարություն փոխադրամիջոցի ՀՀ օրենսդրությամբ սահմանված սանիտարահամաճարակային և հիգիենիկ, ինչպես նաև տեխնիկական կանոնակարգերի պահանջներին համապատասխանության վերաբերյալ՝ համաձայն N 2 ձևի.

4) փոխադրամիջոցի սանիտարահամաճարակային և հիգիենիկ, ինչպես նաև ինժիներատեխնիկական պահանջներին համապատասխանության մասին մասնագիտացված կազմակերպության եզրակացությունը.

5) փոխադրամիջոցի տեխնիկական անձնագրի կամ տրանսպորտային միջոցի հաշվառման վկայագրի պատճենը։

Սանիտարական անձնագրի տրամադրման գործընթացի հիմք է հանդիսանում վերը նշված հրամանները, սակայն գործնականում չեն պահպանվում դրանցում սահմանված մի շարք դրույթներ։

Ի պատասխան Վարչության 22․11․2024 Ն/21536-2024 գրության՝ կենտրոններից տրամադրված (պատասխան գրությունների տրամադրման օրվա դրությամբ) տեղեկատվության համաձայն՝ Սննդամթերքի անվտանգության տեսչական մարմին է դիմել 1369 տնտեսավարող, որոնցից 1375 տրամադրվել են սանիտարական անձնագրեր, 4 դիմում չի ընթացքավորվել։

**Երևանի կենտրոն՝** տրամադրվել է թվով 958 սանիտարական անձնագրեր,

**Լոռու մարզային** **կենտրոն՝** թվով 34 սանիտարական անձնագրեր։

**Վայոց ձորի մարզային կենտրոն՝** թվով 6 սանիտարական անձնագրեր։

**Սյունիքի մարզային կենտրոն՝** թվով 30 սանիտարական անձնագրեր։

**Արարատի մարզային կենտրոն՝** թվով20 սանիտարական անձնագրեր։

**Շիրակի մարզային** **կենտրոն՝** թվով 64 սանիտարական անձնագրեր։

**Կոտայքի մարզային** **կենտրոն՝** թվով 215 սանիտարական անձնագրեր։

**Տավուշի մարզային կենտրոն՝** սանիտարական անձնագրեր ստանալու համար դիմել են թվով 11 տնտեսավարողներ, որոնց տրվել են թվով 21 սանիտարական անձնագրեր։

**Արագածոտնի** **մարզային կենտրոն՝** ստացել է 17 դիմում, որից 15-ին տրամադրվել են սանիտարական անձնագրեր, 2 դիմումի ընթացք չի տրվել՝ տնտեսավարող սուբյեկտը հայտը հետ է վերցրել։

**Գեղարքունիքի մարզային կենտրոն՝** 14 դիմում, որոնցից 12-ի համար տրամադրվել են սանիտարական անձնագրեր, իսկ 2-ին ընթացք չի տրվել, համաձայն տնտեսվարողների ներկայացրած դիմումների։

**Արմավիրի** մարզային կենտրոնի կողմից սանիտարական անձնագրեր չեն տրամադրվել։

Այսպիսով, դիմումը մուտքագրվում է «Mulberry» փաստաթղթաշրջանառության համակարգ, ուղարկվում է մակագրության ղեկավարի տեղակալին, վերջինս «ի կատարումն» մակագրում է կենտրոնների պետերին, որից հետո «Տրվել է սանիտարական անձնագիր» գրառմամբ ավարտվում է գործի ընթացքը, մինչդեռ, ըստ 351-Ա հրամանի՝ կատարող ստորաբաժանումը դիմումը ստանալուց հետո, ըստ տեղափոխվող սննդամթերքի տեսակի՝ այն պարտավոր է տեղեկացնել ոլորտային վարչություններին, իսկ սանիտարական անձնագիր տրամադրելու դեպքում՝ պարտավոր է տեղեկացնել ռիսկի գնահատման (կառավարման) և վերլուծությունների **վարչությանը, իսկ փոխարինման, կասեցման կամ գործողության դադարեցման դեպքում տեղեկությունները մուտքագրել էլեկտրոնային համակարգ:**

Սանիտարական անձնագրերի (ձևաթղթերի) հաշվառումը և կատարող ստորաբաժանմանը տրամադրումն իրականացնում է աշխատակազմի ներքին անվտանգության և աուդիտի վարչությունը՝ կատարող ստորաբաժանման կողմից զեկուցագիրը ստանալուց անմիջապես հետո:

Սանիտարական անձնագիրը տրամադրվում է փոխադրամիջոց շահագործող անձին կենտրոնների կողմից, սակայն հստակեցված չէ տրամադրման կարգը՝ գրավոր, ստացականի միջոցով, առձեռն, փաստացի, առկա չէ այն դիմողին տրամադրված լինելու փաստը հաստատող ապացույց։

Հրամաններում փոփոխություններ կամ լրացումներ չեն կատարվել՝ Հայաստանի Հանրապետության վարչապետի 2019 թվականի դեկտեմբերի 19-ի N 1940-Լ որոշման պահանջներին համապատասխանեցնելու նպատակով։

Բացի այդ, մի շարք դրույթներ ձևակերպված են անհասկանալի և ընդհանրապես չեն կիրառվել և չեն կիրառվում, օրինակ՝ Հրամանի N 1 հավելվածի 8-րդ կետով սահմանված է հետևյալ դրույթը․

«Սույն կարգի 6-րդ կետի 4-րդ ենթակետով նախատեսված փաստաթուղթը չի ներկայացվում նաև փոխադրամիջոց շահագործող անձի դիմումի համաձայն լիազոր մարմնի կողմից փոխադրամիջոցի սանիտարահամաճարակային և հիգիենիկ, ինչպես նաև ինժիներատեխնիկական պահանջներին համապատասխանության մասին մասնագիտացված կազմակերպության եզրակացության տրամադրումն ապահովելու դեպքում:», իսկ 351-Ա հրամանի 8-րդ կետի 2-րդ ենթակետով սահմանված է հետևյալ դրույթը՝ «Դիմումն ստանալուց հետո կատարող ստորաբաժանումը՝ հրամանի N 1 հավելվածի 8-րդ կետով սահմանված դեպքում 15 աշխատանքային օրվա ընթացքում ապահովում է փոխադրամիջոցի սանիտարահամաճարակային և հիգիենիկ, ինչպես նաև ինժիներատեխնիկական պահանջներին համապատասխանության մասին մասնագիտացված կազմակերպության եզրակացության տրամադրումը.»։

Այս երկու դրույթների վերլուծությունից կարելի է եզրահանգել, որ մասնագիտացված կազմակերպության եզրակացության տրամադրումը պետք է իրականացնի կատարող ստորաբաժանումը, սակայն ոլորտը կարգավորող իրավական ակտերում բացակայում է թե որոնք են **մասնագիտացված կազմակերպությունները** (օր․՝ սերտիֆիկացում ունեցող կամ համապատասխանության գնահատման մարմին կամ լիցենզավորված և այլն) և, եթե դրանք տեսչական մարմնի հետ չփոխկապակցված կազմակերպություններ են, ապա ինչ կապ ունի կատարող ստորաբաժանումը տրամադրումն ապահովելու հետ։

Միաժամանակ հարկ է նկատել, որ Հրամանի 7-րդ կետով սահմանված է, որ եթե 6-րդ կետի 3-րդ ենթակետով նախատեսված հայտարարությունը ներկայացվում է գործարանային նշանակությամբ տվյալ սննդամթերքի տեսակի փոխադրման համար արտադրված, մինչև 3 տարվա արտադրության փոխադրամիջոցի համար: ***Այս դեպքում, սույն կարգի 6-րդ կետի 4-րդ ենթակետով նախատեսված փաստաթուղթը չի պահանջվում:***

Առկա են դիմումներ, որոնց կից ներկայացված են մասնագիտական եզրակացություններ (հիմնականում տրամադրված «Առողջապահության Ազգային Ինստիտուտ» ՓԲԸ /24515-2024, 23012-2024, 22857-2024, 22421-2024/) և ընդհանկառակը՝ բացակայում են, չնայած այն հանգամանքին, որ ըստ տրանսպորտային միջոցի գրանցման վկայականի՝ թողարկման տարեթվերը 3 տարուց ավել են /տես՝ 24520-2024, 24369-2024, 24005-2024, Մեգա ֆուդ ՍՊԸ 19․11․2024թ․ դիմումներ՝ 24369-2024, 24366-2024**,** 24364-2024, 24361-2024, 24356-2024, նշված չեն նաև սննդամթերքի տեսակը/։

Առկա տվյալների վերլուծության արդյունքում փաստվում է, որ սանիտարական անձնագրերի տրամադրման գործընթացը հակասում է Հրամաններով սահմանված կարգերին, ինչի հետևանքով **առաջարկվում է** քննության առարկա դարձնել բարձրացված խնդիրը, մասնավորապես՝ Հրամաններն ուժը կորցրած ճանաչելու և նոր կարգ սահմանելու և հաստատելու հարցը։

* **«Սպանդանոցների կառավարման միասնական էլեկտրոնային հարթակ»-ի (EMS2)** **վերաբերյալ**

«Սպանդանոցների կառավարման միասնական էլեկտրոնային հարթակ»-ում ՀՀ տարածք ներմուծված կենդանիների սպանդի ենթարկելու վերաբերյալ տվյալների ուսումնասիրության ընթացքում հայտնաբերվել է, որ «ԱԳՐՈ ՄԻԹ» ՍՊԸ-ին պատկանող սպանդանոցում մորթը կազմակերպվում է իրավական ակտերի պահանջների խախտումներով։

1․ Հարթակում զետեղված համար՝ Հ/Հ 25916, **10․10․2024** մորթվել է 6 գլուխ ԽԵԿ՝ **06․10․2024** N 066698 անասնաբուժական վկայականով, բացակայում է անասնաբուժասանիտարական փորձաքննության եզրակացությունը։

Խախտվել է ՀՀ կառավարության 2010 թվականի հոկտեմբերի 21-ի 1499-Ն որոշմամբ հաստատված «**Կենդանիների, կենդանական ծագում ունեցող մթերքի, հումքի, կերերի, լրացակերերի, կերային խառնուրդների, կերային հավելումների, սննդամթերքի, սննդամթերքի հետ շփվող նյութերի և սննդային ու կենսաբանական ակտիվ հավելումների ներմուծման, արտահանման, հանրապետության տարածքում փոխադրման համար անասնաբուժական ուղեկցող փաստաթղթեր, անվտանգության սերտիֆիկատներ և համապատասխանության տեղեկանք տալու» կարգի** 20-րդ կետի, այն է․ «Հայաստանի Հանրապետության տարածքում անասնաբուժական պետական հսկողության ենթակա բեռների փոխադրման համար տրվող անասնաբուժական ուղեկցող փաստաթղթերի և համապատասխանության տեղեկանքի գործողության ժամկետը 3 աշխատանքային օր է` սկսած տալու օրվանից», ինչպես նաև 19.2. կետի, այն է․ «N 5 ձևի անասնաբուժական վկայականը տրվում է անասնաբուժասանիտարական փորձաքննության դրական եզրակացության դեպքում և լրացվում է սպանդանոցային գործունեություն իրականացնող անձի կողմից՝ երկու օրինակով» պահանջները։

2․ Հարթակում զետեղված Հ/Հ 25924, 10․10․2024 N 067685 անասնաբուժական վկայականը տրվել է 3 գլուխ ԽԵԿ տեղափոխելու համար, սակայն անասնաբուժասանիտարական փորձաքննության N 1184 եզրակացությունը տրվել է 4 գլուխ ԽԵԿ-ի համար։

Այսինքն, մեկ գլուխ ԽԵԿ-ը մորթվել է առանց ուղեկցող անասնաբուժական փաստաթղթի։

3․ Հարթակում զետեղված Հ/Հ 26124 «Մորթ» տեղեկատվության մեջ N 067728 անասնաբուժական վկայականում նշվել է ամիսն ու տարեթիվը, իսկ օրը բացակայում է՝ **« » 10 2024թ․։**

Հարկ է նկատել, որ անասնաբուժական վկայականի գործունեության ժամկետը ***3 աշխատանքային օր է։***

4․ Հարթակում զետեղված **Հ/Հ 26458, 18․10․2024 N 067597** անասնաբուժական վկայականը տրվել է 12 գլուխ ԽԵԿ տեղափոխելու համար, անասնաբուժասանիտարական փորձաքննության N 1212 եզրակացությունը տրվել է 8 գլուխ ԽԵԿ-ի համար և **Հ/Հ 26461՝ նույն 18․10․2024 N 067597** անասնաբուժական վկայականով անասնաբուժասանիտարական փորձաքննության N 1213 եզրակացությունը տրվել է 6 գլուխ ԽԵԿ-ի համար։ **Հ/հ 26521՝ նույն 18․10․2024 N 067597** անասնաբուժական վկայականով, անասնաբուժասանիտարական փորձաքննության N 1215 եզրակացությունը տրվել է 4 գլուխ ԽԵԿ-ի համար։

Արդյունքում, N 067597 անասնաբուժական վկայականով **12** գլուխ ԽԵԿ-ի փոխարեն մորթվել է **18** գլուխ ԽԵԿ։

Այսինքն, 6 ԽԵԿ մորթվել է առանց անասնաբուժական ուղեկցող փաստաթղթի։

Խախտվել է ՀՀ կառավարության 29 հունիսի 2006 թվականի N 993-Ն որոշման 11-րդ կետի պահանջը, համաձայն որի՝ «Սպանդանոցի անասնաբազայում սպանդային կենդանիները բեռնաթափվում են **ուղեկցող անասնաբուժական փաստաթղթի առկայության դեպքում**` 2 ժամվա ընթացքում: Ընդունված գլխաքանակը ենթարկվում է նախասպանդային զննման և ջերմաչափման, որոնց արդյունքներն սպանդանոցի անասնաբուժական ծառայության կողմից գրանցվում են համապատասխան գրանցամատյանում»:

4․ Հարթակում զետեղված Հ/Հ 26695, 22․10․2024 N **067776** անասնաբուժական վկայականը տրվել է **«ՄԵԿՍԱ»** ՍՊԸ-ին։ 22․10․2024 Անասնաբուժասանիտարական փորձաքննության եզրակացություն N 1224 մեջ նշված է, որ սպանդի ենթարկված կենդանու միսը պատկանում է **«Թրեյդ Վայս Սոլանա»** ՍՊԸ-ին, 22․10․2024 N **067776** անասնաբուժական ուղեկցող փաստաթղթով։

5․ Հ/հ 26942՝ առկա է միայն 26․10․2024 N 067869 անասնաբուժական վկայականը, բացակայում է անասնաբուժասանիտարական փորձաքննության եզրակացությունը։

6․ Հ/Հ 23229՝ 31․08․2024 N 066666 անասնաբուժական վկայականը տրվել է 4 գլուխ ԽԵԿ-ի տեղափոխման համար, 31․08․2024․ սպանդի ենթարկված 4 գլուխ ԽԵԿ-ի մսի համար տրվել է անասնաբուժասանիտարական փորձաքննության եզրակացություն N 1016։ Նույն օրը՝ 31․08․2024, նույն անասնաբուժական ուղեկցող փաստաթղթով կատարվել է ևս 4 ԽԵԿ-ի մորթ, որին տրվել է անասնաբուժասանիտարական փորձաքննության եզրակացություն N 1017 (Հ/Հ 23231)։

Այստեղից հետևում է, որ 4 գլուխ ԽԵԿ-ը մորթվել է առանց անասնաբուժական ուղեկցող փաստաթղթի։

7․ «ԱԳՐՈ ՄԻԹ» ՍՊԸ-ին պատկանող սպանդանոցում մորթվել է «ՄԵԿՍԱ» ՍՊԸ-ին պատկանող 22․10․2024 -ին՝ 7, 23․10․2024 -ին՝ 12, 24․10․2024՝ 15, 25․10․2024՝ 12, 3, 27․10․2024՝ 6, 28․10․2024՝ 12, 29․10․2024՝ 12, 30․10․2024 11գլուխ ԽԵԿ (ընդամենը **90 գլուխ**)։ Որպես ուղեկցող փաստաթուղթ կցված է **26․09․2024** 00005617 անասնաբուժական սերտիֆիկատը՝ տրված **57 գլուխ** ԽԵԿ ներմուծելու համար։ Ինչպես երևում է նշված սերտիֆիկատով ներմուծված կենդանիները սպանդի են ենթարկվել 1 ամիս հետո։ Այդ սերտիֆիկատով սպանդի է ենթարկվել ոչ թե 57, այլ 90 գլուխ ԽԵԿ։

Ելնելով վերոգրյալից և առաջնորդվելով «Վարչարարության հիմունքների և վարչական վարույթի մասին» օրենքի դրույթներով՝ Վարչության 05․12․2024   
Ն/22329-2024 գրությամբ **առաջարկվել է** «ԱԳՐՈ ՄԻԹ» ՍՊԸ-ին պատկանող սպանդանոցում հարուցել վարչական վարույթ՝ վերը նշված ոչ իրավաչափ գործողությունները կանխելու նպատակով։

**Հ/Հ 31924** «Վահրամ Հակոբջանյան Արմիկի» սպանդանոցում 22․12․2024 իրականացվել է 1 ԽԵԿ-ի մորթ (251 կգ․ ընդհանուր քաշով)։ Ձև 5 N 100073949 վկայականը տրվել է 22․12․2024, որում նշված է ․ «Եզրակացության համար՝ 982: Տրման ամսաթիվը՝ 22․12․2024», սակայն N 982 Անասնաբուժասանիտարական փորձաքննության եզրակացությունը կազմվել է **23․12․2024**-ին։ Ստացվում է Ձև 5 վկայականը տրվել է նախքան փորձագետի կողմից եզրակացություն տալը։ Ձև 1 N 64477 վկայականում առկա 3 ականջապիտակներից ոչ մեկը չի համընկնում Ձև 5 N 100073949 վկայականում նշված ականջապիտակի հետ։

**Հ/Հ 31923** «Ալիֆ Հասանյան Տոսունի» մոտ 12․12․2024 իրականացվել է 3 ԽԵԿ-ի (882 կգ․ ընդհանուր քաշով) մորթ։ 22.12.2024 N 726 Եզրակացուրյան մեջ 3 գլուխ ԽԵԿ-ից ստացված մսեղիքի քաշը նշված է 854 կգ, ենթամթերքինը՝ 28 կգ։ Այսինքն, կենդանի կենդանու քաշի փոխարեն նշված է մորթից հետո ստացված մսեղիքի և ենթամթերքի ընդհանուր քաշը։

**Հ/Հ 31919** «Վահե Հակոբյան Հովհաննեսի» մոտ նշված է, որ 22․12․2024 իրականացվել է 2 ԽԵԿ-ի մորթ (700 կգ․ ընդհանուր քաշով), սակայն 22․12․2024 N 143 եզրակացության մեջ և 22․12․2024 Ձև 1 N 069059 վկայականում սպանդի ենթարկված կենդանիների քանակը նշված է 1 գլուխ ԽԵԿ, մինչդեռ նշված է 2 ականջապիտակի համարներ՝ 101391331, 108297917: Վերլուծությունը ցույց է տվել, որ և΄ անասնաբուժական վկայականը, և΄ ԱԲՍՓ եզրակացությունը տրվել է **նույն անձի ՝Ժ․ Էլբակյանի** կողմից, և նույն սխալը (**1** գլուխ ԽԵԿ, և նույնականացման **2** համար) կրկնվել է նաև ԱԲՍՓ եզրակացության մեջ։

**Հ/Հ 30278** «Զոհրապ Թորոսյան Սեյրանի» մոտ 12․12․2024 կատարվել է 1 ԽԵԿ-ի մորթ՝ (362 կգ․ ընդհանուր քաշով)։ N 72721 Ձև 1 փաստաթղթում նույնականացման (ականջապիտակի) 9 նիշի փոխարեն առկա է 13 նիշանոց համար։

**Հ/Հ 30282** «ՎՍԴ» սպանդանոցում 12․12․2024 և նույն ամսաթվով Հ/Հ 30284 տարբեր կենդանիների մորթի համար փորձաքննությունը վարողի կողմից (Ս․ Այվազյան) նույն հերթական համարով (N 317) տրվել է 2 տարբեր Եզրակացություն։

**Հ/Հ 29160** «Վ․Ս․ԳՐԻԳ» ՍՊԸ սպանդանոցի կողմից, համաձայն N 345 եզրակացության, մորթվել է 2 խոզ, հարթակում նշված է 1 խոզ։

**Հ/Հ 29166** «ՎՍԴ» ՍՊԸ-ի սպանդանոց, Ձև N 1 N 068690 անասնաբուժական վկայականը տրվել է 3 գլուխ ԽԵԿ-ի համար։ Տրվել է 100066922, 100066923,100066924, 100066925 Ձև N 5-երը։ Ըստ N 308 ԱԲՍՓ եզրակացության՝ մսեղիքը 658 կգ է, ենթամթերքը 21 կգ, սակայն տրվել է 4 Ձև 5՝ 870 կգ-ի համար, 100066923, 100066924, 100066925 Ձև 5-երի մեջ նշված ականջապիտակների համարները չեն համապատասխանում N 068690 Ձև 1-ում նշված համարներին, իսկ 100066923, 100066924 Ձև 5-երի մեջ նշված են նույն ականջապիտակի համարը՝ 104486823 և տրվել է նույն «ԿԱՌՈՆԱ» ընկերությանը։ Բաշխվել է 4 կազմակերպության (որից 2-ը՝ ԿՈՌՈՆԱ ընկերությանը) յուրաքանչյուրին ամբողջական մսեղիք և 7-ական կգ ենթամթերք, որը չի համապատասխանում եզրակացությամբ տրվածին։

**Հ/Հ 29167, 29168** «ՎԱՀԱՆ ԲԱՐՍԵՂՅԱՆ ՊԱՊԻԿԻ» Ա/Ձ սպանդանոց, 073581 Ձև 1-ի մեջ նշված չէ նույնականացման համարը։

**Հ/Հ 31606** «ԲԱՐՍԵՂ ԱՎԴԱԼՅԱՆ ՇԱՎԱՐՇԻ» Ա/Ձ սպանդանոց, եզրակացությունը ամբողջական չէ․ տեղադրված է միայն 1-ին էջը, նշված չէ ու՞մ են պատկանում կենդանիները, փորձաքննություն իրականացնողի ազգանունը և ստորագրությունը։

**Հ/Հ 32527** «ԲԻՈ ՄԻՍ» ՍՊԸ-ի կողմից 730 կգ (նկատի է առնվել կենդանի քաշը) ընդհանուր քաշով ընդունված 2 գլուխ ԽԵԿ-ի 25․12․2024 իրականացված սպանդի արդյունքում անասնաբուժասանիտարական փորձաքննությունը իրականացնող անասնաբույժ Հ․ Մուրադյանի կողմից 25․12․2024 գրվել է N 176 անասնաբուժասանիտարական եզրակացությունը, որի հիմքով 25.12.2024 տրամադրվել է ձև 5 N 100075376 անասնաբուժական վկայական, սակայն Ձև 1 N 069309 անասնաբուժական վկայականը տրամադրվել է 26․12․2024, այսինքն մորթից 1 օր հետո, իսկ կենդանին սպանդանոց է բերվել փաստորեն առանց ուղղեկցող անասնաբուժական փաստաթղթերի, որն անթույլատրելի է։

*Խախտվել է «Անասնաբուժության մասին» ՀՀ օրենքի 22-րդ հոդվածի 1-ին կետի 5-րդ ենթակետի «կենդանիների, բեղմնավորիչ նյութերի, կենդանական ծագման հումքի և մթերքի, կերատեսակների տեղափոխումը և իրացումն իրականացնել միայն անասնաբուժական ուղեկցող փաստաթղթերի առկայությամբ» և ՀՀ կառավարության 2006 թվականի հունիսի 29-ի N 993-Ն որոշման հավելվածի 11-րդ կետի «Սպանդանոցի անասնաբազայում սպանդային կենդանիները բեռնաթափվում են ուղեկցող անասնաբուժական փաստաթղթի առկայության դեպքում` 2 ժամվա ընթացքում: Ընդունված գլխաքանակը ենթարկվում է նախասպանդային զննման և ջերմաչափման, որոնց արդյունքներն սպանդանոցի անասնաբուժական ծառայության կողմից գրանցվում են համապատասխան գրանցամատյանում» պահանջները:*

Առկա են մորթի դեպքեր, որոնց կից Ձև 1 վկայականում և Անասնաբուժասանիտարական փորձաքննության եզրակացության մեջ կենդանիների ականջապիտակների համարները լրացված չեն։ Օրինակ՝ Հ/Հ 30282, Հ/Հ 30284, Հ/Հ 30286։

Մի շարք դեպքերում էլ Անասնաբուժասանիտարական փորձաքննության եզրակացության մեջ նշված չեն, թե կենդանուց ինչ նմուշներ են վերցվել փորձաքննություն իրականացնելու համար։ Օրինակ՝ Հ/Հ 30283 (Եզրակացություն N 93), Հ/Հ 30280 (Եզրակացություն N 163), Հ/Հ 30284 (Եզրակացություն N 317), Հ/Հ 31919 (Եզրակացություն N 143)։

Այնինչ, ՀՀ Կառավարության 2021 թվականի փետրվարի 11-ի N 156 որոշման «Ձկան, ջրային կենդանիների ու ձկնամթերքի, մսի և կենդանիների սպանդից գոյացած մթերքի, կաթի և կաթնամթերքի, ձվի, մեղրի անասնաբուժասանիտարական փորձաքննության» կարգի IV. (Փորձաքննության օբյեկտների խմբաքանակից նմուշառումը) գլխի 15-րդ կետի համաձայն՝ Մսի և կենդանական սպանդից գոյացած մթերքի փորձաքննության համար յուրաքանչյուր մսեղիքից **վերցվում են նմուշներ**, որոնք ներառում են 8x6x6 սանտիմետրից ոչ պակաս փակեղով պատված մկանի կտոր, խողովակավոր ոսկոր, ավշային հանգույցներ, ընդ որում՝ խոշոր և մանր եղջերավոր կենդանիների, ձիու մսեղիքից՝ պարանոցի մակերեսային կամ ենթաթիակային, արտաքին զստային, իսկ խոզի մսեղիքից` պարանոցային մակերեսային վերին և ենթաթիակային, առաջին կողային և ենթածնկային ավշային հանգույցները, փայծաղի, երիկամների կտորներ, լյարդի բիլթը` լյարդային ավշահանգույցներով, ինչպես նաև կազմափոխված և ախտահարված հյուսվածքների փոփոխված մասեր՝ առկայության դեպքում: Սիբիրախտի նկատմամբ կասկածի դեպքում հետազոտության համար պարտադիր վերցվում են նաև փայծաղը, ականջը, կաշին, իսկ խոզերի դեպքում` նաև ենթածնոտային ավշային հանգույցները:

Կան նաև դեպքեր, երբ Անասնաբուժասանիտարական փորձաքննության եզրակացության կատարված հետազոտությունները տողում նշված է, որ իրականացվել է միայն զգայորոշում։ Օրինակ՝ Հ/Հ 31922 (Եզրակացություն N 725) , ՀՀ 30278 (Եզրակացություն N 209)։ *Խախտվել է վերը նշված* ՀՀ Կառավարության 2021 թվականի փետրվարի 11-ի N 156 որոշման «Ձկան, ջրային կենդանիների ու ձկնամթերքի, մսի և կենդանիների սպանդից գոյացած մթերքի, կաթի և կաթնամթերքի, ձվի, մեղրի անասնաբուժասանիտարական փորձաքննության» Կարգի *23-րդ (Փորձաքննության օբյեկտների և դրանցից ստացված արտադրանքի անասնաբուժասանիտարական փորձաքննությունը ներառում է զգայորոշման, մանրադիտակային և մակաբուծաբանական, մանրէաբանական, շճաբանական, հյուսվածքաբանական, քիմիական և մոլեկուլյար-գենետիկ (ՊՇՌ) հետազոտությունները) և 25-րդ (Մանրադիտակային և մակաբուծաբանական հետազոտությամբ ուսումնասիրվում են՝ մսի և կենդանական սպանդից գոյացած մթերքի համար՝ մանրէային աղտոտվածությունը, կենդանիների վարակիչ հիվանդությունների հարուցիչները, հարուցիչներին նմանվող մանրէները, մակաբույծները և վարակիչ հիվանդություններին բնորոշ ախտաբանական փոփոխությունները.....) կետերը։*

**Հ/Հ 32484** «ՎԱՀԱՆ ԲԱՐՍԵՂՅԱՆ ՊԱՊԻԿԻ» Ա/Ձ սպանդանոցում 25․ 12․ 2024 իրականացվել է 91 կգ ընդհանուր քաշով 2 գլուխ խոզերի (1 գ․ 48 կգ և 1 գ․ 43 կգ) մորթ (այս դեպքում նկատի է առնվել կենդանիների սպանդից հետո ստացված մսեղիքների ընդհանուր քաշը)։ Նշված 2 գլուխ խոզերը ուղղեկցվել են Ձև 1 N 073829 անասնաբուժական վկայականով, սպանդի ընթացքում և հետո իրականացվել է անասնաբուժասանիտարական փորձաքննություն և գրվել է N 538 անասնաբուժասանիտարական եզրակացությունը, սակայն սպանդի արդյունքում ստացված 1 գլուխ 48 կգ և 1 գլուխ 43 կգ խոզերի մսեղիքի համար տրամադրվել է 2 նույնաբովանդակ Ձև 5 անասնաբուժական վկայականեր N 100075243, N 100075244 տրված 25.12.2024։

**Հ/Հ 32627** «ՎԱՀԱՆ ԲԱՐՍԵՂՅԱՆ ՊԱՊԻԿԻ» Ա/Ձ սպանդանոցում 26․ 12․ 2024 իրականացվել է 60 կգ ընդհանուր քաշով 1 գլուխ խոզի մորթ, որի անասնաբուժասանիտարական փորձաքննության արդյունքում տրվել է N 541 անասնաբուժասանիտարական փորձաքննության եզրակացությունը, սակայն տրամադրվել է 2 նույնաբովանդակ (1 գլուխ 60 կգ) Ձև 5 անասնաբուժական վկայականեր N 100075581, N 100075582։ Երկու Ձև 5 անասնաբուժական վկայականերում էլ նշված է մսեղիքը (1 գ․ 60 կգ)։

*Վերոգրյալի դեպքերի հիման վրա կարելի է ենթադրել, որ նույնաբովանդակ, տարբեր համարներով՝ կրկնվող Ձև 5 անասնաբուժական վկայակաների առկայությունը տնտեսավարողների մոտ կարող է առաջացնել մսեղիքը ուղեկցող Ձև 5 անասնաբուժական վկայակաների անօրինական շրջապտույտ։*

Հարթակում «Ընդհանուր քաշը» սյունակում տնտեսավարողների մի մասը լրացրել է կենդանի կենդանու քաշը (օրինակ՝ «ԻՋԵՎԱՆԻ ՄՍԱՄԹԵՐՔ» ՍՊԸ-ի սպանդանոց), մի մսաը՝ մորթի արդյունքում ստացված մսեղիքի և ենթամթերքի քաշը (օրինակ՝ ԱԼԻՖ ՀԱՍԱՆՅԱՆ ՏՈՍՈՒՆԻ, «Վ Ս ԳՐԻԳ», ԴԱՎԻԹ ՂՈՒԼՅԱՆ ԻԼՅԻՉԻ, ՕՄԱՐ ՍԱԴՈԵՎ ՍՈՒՐԵՆԻ)։

**Հ/Հ 29152** «ԵՐԵՄՅԱՆ ՖԱՐՄ» ՓԲԸ սպանդանոցի կողմից իրականացված մորթի անասնաբուժասանիտարական փորձաքննության եզրակացությունը կցված չէ։ Ձև N 1՝ N 73915 անասնաբուժական վկայականում բացակայում է 3 գլուխ ԽԵԿ-ի նույնականացման համարը։

**Հ/Հ 29154** «ԵՐԵՄՅԱՆ ՖԱՐՄ» ՓԲԸ- ին պատկանող սպանդանոցի կողմից իրականացված մորթի անասնաբուժասանիտարական փորձաքննության եզրակացության փոխարեն կցված է Ձև N 1 N 73914-ը։

**Հ/Հ 29156** «ԱԼԻՖ ՀԱՍԱՆՅԱՆ ՏՈՍՈՒՆԻ» Ա/Ձ սպանդանոցի կողմից իրականացված մորթի ընդհանուր քաշը նշված է 190 կգ, իսկ անասնաբուժասանիտարական փորձաքննության եզրակացության մեջ մսեղիքի քաշը նշված է 192 կգ։ Համաձայն N 574 ԱԲՍՓ եզրակացության՝ կատարվել է **ավշային հանգույցների զգայորոշում**։

**Հ/Հ 29157, 29161, 29123** ևս, համաձայն N 575, N 576, N 572 ԱԲՍՓ եզրակացության, կատարվել է **ավշային հանգույցների զգայորոշում**։

**Հ/Հ 29163** «ԴԱՎԻԹ ՂՈՒԼՅԱՆ ԻԼՅԻՉԻ» Ա/Ձ սպանդանոց Ձև N1՝ N 063192 անասնաբուժական վկայականում նշված չէ կենդանիների քանակը, սակայն նշված է 2 հատ 6 նիշանի համար։ Համաձայն 444 ԱԲՍՓ եզրակացության և N 445 ԱԲՍՓ եզրակացության՝ կատարվել է «օրգանոլեպտիկ, մանրադիտական», չի նշված, թե ինչ փորձանմուշ է հետազոտվել։

**Հ/Հ 31605** «ԹՍՀ ԹԱԼԻՆ ՍԼՈՏԵՐ ՀՕՈՒՍԵ» ՍՊԸ, համաձայն 20․12․2024 N 148 ԱԲՍՓ եզրակացության՝ փորձաքննության է ենթարկվել մկանային հյուսվածքներ, չի նշված ի՞նչ հետազոտություններ է արվել։

**Հ/Հ 31614** «ԳԱՅԱՆԵ ՄԵԼԻՔՅԱՆ ԳԱԳԻԿԻ» Ա/Ձ սպանդանոց, համաձայն 20․12․2024 N 868 ԱԲՍՓ եզրակացության՝ կատարվել է երիկամի, փայծախի, ստոծանու հետազոտություն՝ զգայորոշում, մանրադիտակային։

*Խախտվել է ՀՀ կառավարության 2021 թվականի փետրվարի 11-ի N 156-Ն որոշման փետրվարի 11-ի N 156-Ն որոշմամբ հաստատված «Ձկան, ջրային կենդանիների ու ձկնամթերքի, մսի և կենդանիների սպանդից գոյացած մթերքի, կաթի և կաթնամթերքի, ձվի, մեղրի անասնաբուժասանիտարական գոյացած մթերքի, կաթի և կաթնամթերքի, ձվի, մեղրի անասնաբուժասանիտարական փորձաքննության փորձաքննության կարգի 15-րդ և 23-րդ կետերի պահանջները։*

* **Պետական վերահսկողության միջոցառումների կատարողականի վերաբերյալ**

Վարչության կողմից առ 2024 թվականի դեկտեմբերի 19-ի դրությամբ ուսումնասկիրվել է պետական վերահսկողության միջոցառումների կատարողականը և 23.12.2024 Ն/23721-2024 զեկուցագիր է ներկայացվել Տեսչական մարմնի ղեկավարին,հաշվի առնելով նախորդ տարիների փորձը, առաջիկա խոչընդոտներից խուսափելու և սույն գործընթացն անթերի իրականացնելու նպատակով՝ **առաջարկվել է** աշխատանքներն ավարտել մինչև դեկտեմբերի 30-ը, առցանց հարթակում տնտեսվարողների վերաբերյալ լրացնել բացակայող տեղեկատվությունը, ինչպես նաև տարբեր պատճառներով չիրականացված պետական վերահսկողության միջոցառումներով արձակված հրամանները չեղյալ կամ ուժը կորցրած ճանաչել, որպեսզի ստորաբաժանումները ներկայացնեն հստակ հաշվետվություններ՝ ըստ պահանջի։

Ստորև ներկայացվում է պետական վերահսկողության միջոցառումների կատարողականը` դեկտեմբերի 19-ի դրությամբ․

**2024 թվականի պլանային ստուգումներ**

|  |  |  |  |  |
| --- | --- | --- | --- | --- |
| Մարզ | Պլանային ստուգումների քանակ | Իրականացված | Տվյալները բացակայում են | Գործունեություն չեն իրականացնում կամ այլ հիմքով չեն իրականացվել |
| Երևանի կենտրոն | 200 | 137 | 32 | 31 |
| Արագածոտնի մարզ | 53 | 34 | 5 | 14 |
| Կոտայքի մարզ | 64 | 51 | 0 | 13 |
| Արարատի մարզ | 89 | 55 | 6 | 28 |
| Արմավիրի մարզ | 88 | 27 | 44 | 17 |
| Վայոց ձորի մարզ | 60 | 25 | 5 | 30 |
| Սյունիքի մարզ | 72 | 61 | 0 | 11 |
| Շիրակի մարզ | 72 | 50 | 7 | 15 |
| Լոռու մարզ | 73 | 65 | 0 | 8 |
| Գեղարքունիքի մարզ | 73 | 45 | 6 | 22 |
| Տավուշի մարզ | 68 | 51 | 0 | 17 |
| ԸՆԴԱՄԵՆԸ | 912 | 601 | 105 | 206 |

**2024 թվականի արտապլանային ստուգումներ**

|  |  |  |  |  |
| --- | --- | --- | --- | --- |
| Մարզ | Արտապլանային ստուգումների քանակ | Իրականացված | Տվյալները բացակայում են | Գործունեություն չեն իրականացնում կամ այլ հիմքով չեն իրականացվել |
| Երևանի կենտրոն | 183 | 157 | 20 | 6 |
| Արագածոտնի մարզ | 19 | 16 | 0 | 3 |
| Կոտայքի մարզ | 58 | 51 | 3 | 4 |
| Արարատի մարզ | 52 | 45 | 6 | 1 |
| Արմավիրի մարզ | 14 | 13 | 1 | 0 |
| Վայոց ձորի մարզ | 7 | 4 | 1 | 2 |
| Սյունիքի մարզ | 7 | 7 | 0 | 0 |
| Շիրակի մարզ | 53 | 51 | 1 | 1 |
| Լոռու մարզ | 45 | 40 | 2 | 3 |
| Գեղարքունիքի մարզ | 58 | 54 | 2 | 2 |
| Տավուշի մարզ | 13 | 11 | 0 | 2 |
| Արագ արձագանքում | 104 | 94 | 10 | 0 |
| ԸՆԴԱՄԵՆԸ | 613 | 543 | 46 | 24 |

**2024 թվականի դիտարկումներ**

|  |  |  |  |  |
| --- | --- | --- | --- | --- |
| Մարզ | Դիտարկումների քանակ | Իրականացված | Տվյալները բացակայում են/հարթակում լրացված չեն/ | Գործունեություն չեն իրականացնում կամ այլ հիմքով չեն իրականացվել |
| Երևանի կենտրոն | 193 | 101 | 57 | 35 |
| Արագածոտնի մարզ | 60 | 28 | 22 | 10 |
| Կոտայքի մարզ | 80 | 71 | 0 | 9 |
| Արարատի մարզ | 35 | 28 | 0 | 7 |
| Արմավիրի մարզ | 46 | 35 | 7 | 4 |
| Վայոց ձորի մարզ | 43 | 34 | 0 | 9 |
| Սյունիքի մարզ | 35 | 34 | 0 | 1 |
| Շիրակի մարզ | 45 | 27 | 4 | 14 |
| Լոռու մարզ | 45 | 38 | 1 | 6 |
| Գեղարքունիքի մարզ | 43 | 38 | 4 | 1 |
| Տավուշի մարզ | 33 | 20 | 9 | 4 |
| Արագ արձագանքում | 26 | 26 | 0 | 0 |
| ԸՆԴԱՄԵՆԸ | 684 | 480 | 104 | 100 |

**2024 թվականի անասնահամաճարակային մշտադիտարկումներ**

|  |  |  |  |  |
| --- | --- | --- | --- | --- |
| Մարզ | Մշտադիտարկումների քանակ | Իրականացված | Տվյալները բացակայում են/հարթակում լրացված չեն/ | Գործունեություն չեն իրականացնում կամ այլ հիմքով |
| Երևանի կենտրոն | 161 | 117 | 5 | 39 |
| Արագածոտնի մարզ | 91 | 60 | 1 | 30 |
| Կոտայքի մարզ | 107 | 106 | 1 | 0 |
| Արարատի մարզ | 45 | 38 | 0 | 7 |
| Արմավիրի մարզ | 46 | 45 | 0 | 1 |
| Վայոց ձորի մարզ | 115 | 105 | 0 | 10 |
| Սյունիքի մարզ | 140 | 113 | 0 | 27 |
| Շիրակի մարզ | 89 | 86 | 2 | 1 |
| Լոռու մարզ | 54 | 41 | 2 | 11 |
| Գեղարքունիքի մարզ | 79 | 78 | 1 | 0 |
| Տավուշի մարզ | 38 | 38 | 0 | 0 |
| Արագ արձագանքում | 0 | 0 | 0 | 0 |
| ԸՆԴԱՄԵՆԸ | 965 | 827 | 12 | 126 |

**2024 թվականի ընթացքում իրկնացված վարչական վարույթներ**

|  |  |  |  |  |
| --- | --- | --- | --- | --- |
| Մարզ | Վարչական վարույթների քանակ | Իրականացված | Տվյալները բացակայում են/հարթակում լրացված չեն/ | Գործունեություն չեն իրականացնում կամ այլ հիմքով |
| Երևանի կենտրոն | 22 | 15 | 6 | 1 |
| Արագածոտնի մարզ | 9 | 9 | 0 | 0 |
| Կոտայքի մարզ | 40 | 36 | 1 | 3 |
| Արարատի մարզ | 15 | 15 | 0 | 0 |
| Արմավիրի մարզ | 9 | 8 | 1 | 0 |
| Վայոց ձորի մարզ | 17 | 15 | 0 | 2 |
| Սյունիքի մարզ | 16 | 15 | 0 | 1 |
| Շիրակի մարզ | 38 | 27 | 4 | 7 |
| Լոռու մարզ | 28 | 27 | 1 | 0 |
| Գեղարքունիքի մարզ | 10 | 9 | 0 | 1 |
| Տավուշի մարզ | 5 | 4 | 1 | 0 |
| Արագ արձագանքում | 0 | 0 | 0 | 0 |
| ԸՆԴԱՄԵՆԸ | 209 | 180 | 14 | 15 |

Կից տրամադրվել է նաև առցանց հարթակում թերի լրացված, չավարտված պետական վերահսկողական միջոցառումների վերաբերյալ ցանկը, որի արդյունքում, ղեկավարի հանձնարարությամբ 03․01․2025 դրությամբ խախտումները շտկվել են։

**Ծրագրի 9-րդ միջոցառում**

***Տեսչական մարմնի ստորաբաժանումների կողմից՝ Տեսչական մարմնի տարեկան ծրագրով նախատեսված գործառույթների կատարման ուսումնասիրություն***

*Ստորև ներկայացված թվերը տրամադրվել են համապատասխան ստորաբաժանումների կողմից՝ համաձայն Վարչության N Ն/65-2025 գրության:*

***Սննդամթերքի անվտանգության վարչություն***

Տեսչական մարմնի գործունեության տարեկան ծրագրով (այսուհետ՝ Ծրագիր) նախատեսված **Ծրագրի 1-ին հավելվածի 1-ին կետի** («Պետական վերահսկողության իրականացում») սննդամթերքի անվտանգության վարչության կողմից 2024 թվականի 2-րդ կիսամյակի ընթացքում պլանով նախատեսված 416 ստուգումներից փաստացի իրականացվել է 258, որից կազմվել է 8 տեղեկանք` խախտումներ չհայտնաբերելու վերաբերյալ, 250-ի նկատմամբ կիրառվել է վարչական տուգանք։

Հաշվետու ժամանակահատվածում իրականացվել է ըստ անհրաժեշտության (ներառյալ վերստուգումներ) 217 ստուգում, որից կազմվել է 103 տեղեկանք` խախտումներ չհայտնաբերելու վերաբերյալ, 114 տնտեսավարողի նկատմամբ կիրառվել է վարչական տուգանք։ 19 ստուգում` գործունեության դադարեցման, ժամանակավոր դադարեցման, ոլորտի փոփոխման և այլ հիմնավոր պատճառներով չեն ստուգվել։

Իրականացված դիտարկումների ընդհանուր թիվը կազմում է 12, որից խախտումներ չեն հայտնաբերվել 5-ում։

Ըստ **Ծրագրի 1-ին հավելվածի 6-րդ կետի`** («Հայաստանի Հանրապետության Եվրասիական տնտեսական միությանն անդամակցումից բխող աշխատանքների իրականացում»)վարչությունը մասնակցել է 7 Եվրասիական տնտեսական միության (այսուհետ՝ ԵԱՏՄ) տեսակոնֆերանսների՝ ԵԱՏՄ օրենսդրական ակտերի մշակման, լրամշակման աշխատանքների և ներկայացրել է 48 առաջարկություն։

Ըստ **Ծրագրի 1-ին հավելվածի 15-րդ կետի`** («Նոր (Մեկ կանգառ, մեկ պատուհան) համակարգի կատարելագործում, խնդիրների բացահայտում, համակարգը մշակող ընկերությունների հետ համագործակցություն») վարչությունը, որպես 2-րդ կատարող, ներկայացրել է մասնագիտական եզրակացություն ներմուծման թույլտվություն ստանալու համար ներկայացված 127 դիմումի։

Ըստ **Ծրագրի 1-ին հավելվածի 23-րդ կետի`** («Քաղաքացիներից, իրավաբանական անձանցից, անհատ ձեռնարկատերերից, պետական մարմիններից, տեղական ինքնակառավարման մարմիններից ստացված դիմում բողոքների ուսումնասիրություն և գործողությունների իրականացում») վարչությունը, որպես 2-րդ կատարող, 2024 2-րդ կիսամյակի ընթացքում ներկայացրել է մասնագիտական եզրակացություն թեժ գծով ստացված 104 բողոքի և 62 դիմում-բողոքի։

Ըստ **Ծրագրի 1-ին հավելվածի 29-րդ** («Հայաստանի Հանրապետությունում արտադրված և Հայաստանի Հանրապետություն ներմուծված սննդամթերքում անասնաբուժական դեղամիջոցների մնացորդների մոնիթորինգի իրականացում») և 30-րդ կետերի՝ («Կենդանական ծագման մթերքում մնացորդային նյութերի հսկողության մոնիթորինգային ծրագրի իրականացում») վարչության գործառույթներին առնչվող մոնիթորինգային ծրագրեր չեն իրականացվել։

2024 թվականի 2-րդ կիսամյակի ընթացքում շուրջ 530 քաղաքացու և տնտեսավարողի տրամադրվել է խորհրդատվություն՝ օրենսդրական պահանջներին, արտադրության կազմակերպմանը, սանիտարահիգիենիկ պայմաններին, ՎՎՀԿԿ համակարգերին, համապատասխանության գնահատման ընթացակարգերին, ստանդարտացման փաստաթղթերին ներկայացվող պահանջների վերաբերյալ։

Հաշվետու ժամանակահատվածում վարչություն է մակագրվել ոչնչացման կամ օգտահանման գործընթացների իրականցման 10 դիմում (137688 կգ և 15365 հատ վտանգավոր սննդամթերք) և ընթացակարգին համապատասխան գրություն է ներկայացվել ՀՀ առողջապահության նախարարություն և Բնապահպանության և ընդերքի տեսչական մարմին ձևավորվող միջգերատեսչական հանձնաժողովի թեկնածու ներկայացնելու նպատակով, այդ թվում՝ կազմվել են զեկուցագրեր՝ ոչնչացման միջգերատեսչական հանձնաժողով ձևավորելու համար:

Քանի որ Մաքսային միության հանձնաժողովի 2011 թվականի դեկտեմբերի 9-ի N 880 որոշմամբ հաստատված «Սննդամթերքի անվտանգության մասին» (ՄՄ ՏԿ 021/2011) տեխնիկական կանոնակարգի 10-րդ հոդվածի համաձայն՝ սննդամթերքի արտադրության (պատրաստման) գործընթացների իրականացման ժամանակ, արտադրողի (պատրաստողը) կողմից պարտադիր է վտանգի վերլուծության և հսկման կրիտիկական կետերի համակարգի (ՎՎՀԿԿ) (անգլերեն տարբերակը՝ НАССР — Hazard Analysis and Critical Control Points) սկզբունքների վրա հիմնված ընթացակարգերի մշակումը, իրականացումն ու պահպանումը, և Տեսչական մարմնի կողմից իրականացված վերահսկողական միջոցառումների արդյունքում հաճախ են արձանագրվում ՎՎՀԿԿ համակարգի բացակայության կամ թերի մշակման և իրականացման հետ կապված խախտումները, հետևաբար տնտեսավարողներին աջակցելու և ԵԱՏՄ տեխնիկական կանոնակարգերով սահմանված պահանջների ազգային օրենսդրությամբ կարգավորման ենթակա պահանջների ապահովման, ինչպես նաև արտադրանքի անվտանգության ապահովման նպատակով Հայաստանի Հանրապետության վարչապետի աշխատակազմի տեսչական մարմինների աշխատանքների համակարգման գրասենյակ առաջարկ է ներկայացվել մշակել ՎՎՀԿԿ սկզբունքների վրա հիմնված սննդամթերքի անվտանգության կառավարման համակարգերի, ընդհանուր պահանջների ազգային ստանդարտներ։

Մասնավորապես՝ ՎՎՀԿԿ սկզբունքների վրա հիմնված անվտանգության կառավարման համակարգերի մշակման կարգը հացի, կաթնամթերքի, ալկոհոլային խմիչքների, մսամթերքի արտադրության և հանրային սննդի կազմակերպությունների համար։

Սննդի շղթայում գործունեություն ծավալող կազմակերպություններում Վտանգիվերլուծության և հսկման կրիտիկական կետերի համակարգի (ՎՎՀԿԿ(HACCP)) ներդրմանն աջակցելու նպատակով՝ Տեսչական մարմնի նախաձեռնությամբ կազմակերպվել է «ՎՎՀԿԿ-ի սկզբունքները որպես սննդամթերքի անվտանգության և մրցակցության հիմք» խորագրով սեմինար (EHEGD կազմակերպության աջակցությամբ): Սեմինարին մասնակցել են սննդամթերքի արտադրության ոլորտում գործունեություն իրականացնող այն տնտեսավարողները, որոնց մոտ անցկացված վերահսկողության ընթացքում պարզվել էր, որ ՎՎՀԿԿ համակարգ ներդրված չէ կամ կան դրա սկզբունքների էական խախտումներ։

Սեմինարի նպատակն էր օգնել տնտեսավարողներին ստանալու գիտելիքներ այնպիսի թեմաներով, ինչպիսիք են նախապայմանային ծրագրերը, պատշաճ հիգիենիկ և արտադրական պրակտիկան, ռիսկի գնահատումն ու նախագծման պահանջները։ Ներկայացվել են նաև սննդի արդյունաբերության ու անվտանգության ոլորտում խելացի և թվային համակարգերը, սարքավորումների սպասարկման նրբությունները և այլն:

Եվրոպական Միության, TAIEX գործակալության և Տեսչական մարմնի համատեղ կազմակերպած եռօրյա՝ «Վտանգի վերլուծության հսկման կրիտիկական կետեր» թեմայով վերապատրաստման դասընթաց է կազմակերպվել Տեսչական մարմնի և Էկոնոմիկայի նախարարության աշխատակիցների համար` սեփական գիտելիքներն ու հմտություններն ամրապնդելու համար:

Վարչությունը հաշվետու ժամանակահատվածում մասնակցել է նաև ՀՍՏ 449-2024 «Հաճար. Տեխնիկական պայմաններ» և ՀՍՏ 450-2024 «Եփում չպահանջող ձավարեղեն. տեխնիկական պայմաններ» ազգային ստանդարտների մշակման աշխատանքներին և ներկայացրել առաջարկներ վերջիններիս վերաբերյալ։

ԵՄ անդամ չհանդիսացող երկրների հետ առևտրային հարաբերություններն ամրապնդելու, դրա արդյունքում երկու կողմերի շուկայական հասանելիությունը բարելավելու, ԵՄ վերահսկողական գործիքակազմին ծանոթանալու նպատակով Վարչության պետ Գոհար Վարդանյանը և գլխավոր տեսուչ Մանե Շուշանյանը 2024 թվականի հոկտեմբերի 28-ից նոյեմբերի 1-ը Ղազախստանում մասնակցել են «Հանրային առողջության պահանջներ ներառող ԵՄ դիրեկտիվների պահանջները, դրանց նկատմամբ իրականացվող վերահսկողական գործառույթները, լաբորատոր հսկողությունը, աուդիտի իրականացումը, ինչպես նաև սննդի հիգիենայի հատուկ կանոնները և դրանց ներքին հսկողությունը» թեմայով դասընթացին:

***Սահմանային պետական վերահսկողության համակարգման******բաժին***

**Ծրագրի 1-ին հավելված-ի 1-ին կետի`** («Սննդամթերքի անվտանգության պետական վերահսկողության մասին» օրենքով սահմանված կարգով պետական վերահսկողության իրականացում սննդի շղթայի բոլոր փուլերում) 2024 թվականի 2-րդ կիսամյակում սահմանային պետական վերահսկողության բաժինները իրականացրել են 15696 հայտով արտահանված և 14586 հայտով ներմուծված բեռների նկատմամբ սահմանային պետական վերահսկողություն, իսկ սահմանային պետական վերահսկողության համակարգման բաժինը համակարգել է նրանց աշխատանքները։

**Ծրագրի 1-ին հավելվածի 6-րդ կետի`** (Հայաստանի Հանրապետության Եվրասիական տնտեսական միությանն անդամակցումից բխող աշխատանքների իրականացում) ուսումնասիրել և կարծիք են տրամադրել Եվրասիական տնտեսական հանձնաժողովից ստացված Տեսչական մարմնի կողմից իրականացվող սահմանային պետական վերահսկողությանն առնչվող գրություններին, մասնակցել տեսակոնֆերանսների։

**Ծրագրի 1-ին հավելվածի 7-րդ կետի`** (Կերակրի աղում յոդի պարունակության նկատմամբ վերահսկողություն իրականացնելու ժամանակացույցը հաստատելու, Հայաստանի Հանրապետության գյուղատնտեսության նախարարի՝ 2016 թվականի մարտի 18-ի N 74-Ա և Հայաստանի Հանրապետության առողջապահության նախարարի 2016 թվականի մարտի 23-ի N 829-Ա համատեղ հրամանով սահմանված աշխատանքների իրականացում) Ռիսկի գնահատման (կառավարման) և վերլուծությունների վարչությանը յուրաքանչյուր ամսվա սկիզբ տրամադրել է նախորդ ամսվա կերակրի աղի ներմուծման տվյալները։

**Ծրագրի 1-ին հավելվածի 8-րդ կետի`** (Տեսչական մարմնին շրջանցած ներմուծողների հայտնաբերում, առանց Տեսչական մարմնի կողմից իրականացված սահմանային պետական վերահսկողության ենթահսկման բեռների ներմուծման բացառում) ուսումնասիրվել է Հայաստանի Հանրապետության կառավարության 25.02.2016 N 169-Ն որոշման համաձայն Հայաստանի Հանրապետության պետական եկամուտների կոմիտեի (այսուհետ՝ ՊԵԿ) կողմից տրամադրված «Բացթողում` ներքին սպառման համար», «Վերամշակում` ներքին սպառման համար» և «Մաքսային տարանցում» մաքսային ընթացակարգերով հայտարարագրված սննդամթերքի, սննդամթերքի հետ անմիջական շփման մեջ գտնվող նյութերի, անասնաբուժական և բուսասանիտարական կարանտին հսկողության ենթակա ապրանքների վերաբերյալ տեղեկատվությունը։ Ստուգման արդյունքում Բաժինը հայտնաբերել է բեռներ, որոնք մաքսային ձևակերպում են ստացել առանց Տեսչական մարմնի կողմից տրամադրված ներմուծման թույլտվության և այդ անհամապատասխանությունների մասին տեղեկատվությունը գրությամբ ուղարկվել է ՊԵԿ։

**Ծրագրի 1-ին հավելվածի 9-րդ կետի`** («Հայաստանի Հանրապետության արտաքին առևտրի ազգային մեկ պատուհան» միասնական հարթակում ներդրված «Տարանցման հայտարարագիր» և «Թույլատվական փաստաթղթեր» համակարգերում առկա տեղեկատվության ստուգում և անճշտությունների հայտնաբերման դեպքում ՊԵԿ-ին ծանուցում) ուսումնասիրվել է «Սննդամթերքի անվտանգության պետական վերահսկողության մասին» օրենքով ՊԵԿ-ին պատվիրակված գործառույթների կատարման ընթացքը, և հայտնաբերված խախտումների վերաբերյալ տեղեկատվությունը գրությամբ ուղարկվել է ՊԵԿ։

**Ծրագրի 1-ին հավելվածի 10-րդ կետի`** (Եվրասիական տնտեսական միության շրջանակներում 41, 45 և 60 ընդհանուր գործընթացների ներդրման աջակցում) աջակցել է Եվրասիական տնտեսական միության շրջանակներում 41, 45 և 60 ընդհանուր գործընթացների ներդրման աշխատանքներին, մասնակցել է կազմակերպված բոլոր տեսակոնֆերանսներին։ Բացի այդ, վերջնական փուլով իրականացվել է 60-րդ ընդհանուր գործընթացի պիլոտային ծրագրի փորձարկումը, որը բարեհաջող ավարտվել է և սպասում է վերջնական օգտագործման։

**Ծրագրի 1-ին հավելվածի 13-րդ կետի**՝ (Օրենսդրության պահանջների խախտմամբ պեստիցիդների և ագրոքիմիկատների ներմուծման կանխարգելում) առանձին դեպքերում Հայաստանի Հանրապետություն ներմուծվող պեստիցիդների և ագրոքիմիկատների փաստաթղթային զննման արդյունքում պարզվել է, որ տվյալ պեստիցիդները և ագրոքիմիկատները գրանցված չեն Հայաստանի Հանրապետությունում օգտագործման համար թույլատրված պեստիցիդների և ագրոքիմիկատների անվանացանկում։ Բեռի ներմուծումը արգելվել է։

**Ծրագրի 1-ին հավելվածի 15-րդ կետի՝** (Ֆիզիկական և իրավաբանական անձանց կողմից անասնաբուժական հսկման ենթակա ապրանքների ներմուծման գործընթացի իրականացման դեպքում համապատասխան տեղեկատվության և թույլտվության տրամադրում) պատասխանվել է անասնաբուժական հսկման ենթակա ապրանքներ ներմուծման թույլտվության գրությունների, սահմանային պետական վերահսկողությանն առնչվող թեժ գծի զանգերին, Տեսչական մարմնի սպասասրահում սահմանային պետական վերահսկողության թեմաներով տնտեսավարողներին տրամադրվել է խորհրդատվություն։

Հայաստանի Հանրապետության կառավարության 2021 թվականի հոկտեմբերի 14-ի թիվ 1681-Ն որոշմամբ հաստատված ձևաչափով տրամադրվել է «Ոչնչացում» մաքսային ընթացակարգով ձևակերպվող ապրանքի ոչնչացման հնարավորության, վայրի և եղանակի վերաբերյալ 22 եզրակացություններ։

**Ծրագրի 1-ին հավելվածի 16-րդ կետի՝** (Սահմանային պետական վերահսկողության մեջ ներգրաված աշխատակիցների համար վերապատրաստման դասընթացների կազմակերպում) անասնաբուժասանիտարական, կարանտինային բուսասանիտարական, սննդամթերքի անվտանգության սահմանային պետական վերահսկողության առանձնահատկությունները, անասնաբուժական և բուսասանիտարական հսկողության ենթակա ապրանքների ցանկերից օգտվելու առանձնահատկությունները, Երրորդ երկրների և ԵԱՏՄ ձեռնարկությունների ռեեստրներից օգտվելու առանձնահատկությունները, անասնաբուժական դեղամիջոցների, կերային հավելումների, հատուկ նշանակության սննդամթերքի պետական գրանցումը համապատասխան ռեեստրներում ստուգելու առանձնահատկությունները ներկայացնելու, «Լամբրոն» համակարգի միջոցով սահմանային պետական վերահսկողությանը վերաբերվող աշխատանքների հետ ծանոթացնելու, ծառայողական պարտականությունները կատարելիս կիրառվող ԵԱՏՄ իրավական ակտերը և ՀՀ օրենսդրությունը ներկայացնելու թեմաներով, 2024 թվականի սեպտեմբերի 19-20-ն ընկած ժամանակահատվածում, Բաժնի աշխատակիցների կողմից վերապատրաստվել են Տեսչական մարմնի Այրում-Բագրատաշեն սահմանային պետական վերահսկողության բաժնի աշխատակիցները։

Աշխատակիցները այցելել են նաև Երևանի տարածքում գտնվող մաքսային տերմինալներ, ինչպես նաև «Զվարթնոց» օդանավակայանի «Կարգո» բեռնային համալիր և վերոնշյալ թեմաներով վերապատրաստել են Տեսչական մարմնի Երևան-«Զվարթնոց» օդանավակայան սահմանային պետական վերահսկողության բաժնի աշխատակիցներին։

**Ծրագրի 1-ին հավելվածի 17-րդ կետի`** (Նոր «Մեկ կանգառ, մեկ պատուհան» համակարգի վերջնական կիրառում, կիրառման ընթացքում խնդիրների բացահայտում, համակարգը մշակող ընկերությունների հետ համագործակցություն) ՊԵԿ են ներկայացվել «Մեկ կանգառ, մեկ պատուհան» Համակարգում առկա բացթողումները և անհրաժեշտ լրացումները՝ ավելի ամբողջական դարձնելու ներմուծման, արտահանման և տարանցիկ փոխադրման գործընթացները։

**Ծրագրի 1-ին հավելվածի 19-րդ կետի`** (Անասնաբուժության, սննդամթերքի անվտանգության և բուսասանիտարիայի բնագավառներում ներմուծման գործընթացի նկատմամբ պետական վերահսկողության նպատակով Երևան և Բավրա քաղաքում գործող մաքսային տերմինալներում նմուշառման սենյակների և գործիքակազմի ավելացում) Բավրա-Գյումրի սահմանային պետական վերահսկողության բաժնի կողմից նմուշառված նմուշների մի մասը Տեսչական մարմնի մեքենայով տեղափոխել են Երևանի փորձարկման լաբորատորիաներ, իսկ Երևան-«Զվարթնոց» օդանավակայան սահմանային պետական վերահսկողության բաժնի կողմից նմուշառված նմուշների մի մասը` Երևանից տեղափոխվել է Գյումրի։

**Ծրագրի 1-ին հավելվածի 20-րդ կետի`** (Անասնաբուժասանիտարական, կարանտինային բուսասանիտարական, սանիտարակարանտինային սահմանային պետական վերահսկողության էլեկտրոնային ինֆորմացիոն ավտոմատացված համակարգերի ներդրում) իրականացվել են Լամբրոնի ներդրման պիլոտային ծրագրի աշխատանքներ։

**Ծրագրի 1-ին հավելվածի 22-րդ կետի՝** (Անասնաբուժության, սննդամթերքի անվտանգության և բուսասանիտարիայի բնագավառներում ներմուծման գործընթացի նկատմամբ պետական վերահսկողության շրջանակներում նմուշառում և լաբորատոր փորձաքննության կազմակերպում) պատվիրվել են սննդամթերքի և անասնաբուժական հսկողության ենթակա բեռների լաբորատոր փորձաքննություններ. Հայաստանի Հանրապետություն ներմուծված սննդամթերքից` 892 խմբաքանակներից (4 դեպքում հայտնաբերվել է անհամապատասխանություն), իսկ Հայաստանի Հանրապետություն ներմուծված բուսասանիտարական բեռներից` 3157 խմբաքանակներից (25 դեպքում հայտնաբերվել է անհամապատասխանություն) նմուշներ։

Հայաստանի Հանրապետություն են ներկրվել բուսասանիտարական ենթահսկման բեռներ, որոնք ուղեկցվել են ներկրվող երկրի կողմից տրամադրված NDXB-APH-02415-2663185 267-6390 բուսասանիտարական սերտիֆիկատի պատճենով տրված 2024 թվականի հուլիսի 29-ին։ 2024 թվականի օգոստոսի 27-ի Տեսչական մարմնի Երևան-«Զվարթնոց» սահմանային պետական վերահսկողության բաժնի գլխավոր տեսուչ Վ․Թևոսյանը վերը նշված բեռին տրամադրել է N0087606 բուսասանիտարական կարանտին հսկողության (վերահսկողության) ակտ։

Նույն կերպ տրամադրել է նաև N 0087608, 0087315, 0087330, 0087336, 0087337 , 0087559, 0087560, 0087540, 0087543, 0087550, 0087662 բուսասանիտարական կարանտին հսկողության (վերահսկողության) ակտեր:

Սույն հանգամանքները պարզելու նպատակով «23» հունվարի 2025 թվական N Կ49-Ա հրամանի հիման վրա նշանակվել է ծառայողական քննություն։

***Բուսասանիտարիայի վարչություն***

Բուսասանիտարիայի վարչությունը Ծրագրի 1-ին հավելվածի 1-ին կետով («Պետական վերահսկողության իրականացում») նախատեսված գործունեությունը 2024 թվականի 2-րդ կիսամյակում **չի իրականացրել։**

Ըստ **Ծրագրի 1-ին հավելվածի 6-րդ կետի՝** («Հայաստանի Հանրապետության Եվրասիական տնտեսական միությանն անդամակցումից բխող աշխատանքների իրականացում») վարչության աշխատակիցները մասնակցել և համապատասխան կարծիքներ են ներկայացրել բուսասանիտարիայի բնագավառին վերաբերվող ԵԱՏՄ տեսակոնֆերանսներին, ինչպես նաև բուսասանիտարիայի ոլորտին առնչվող՝ ԵԱՏ Հանձնաժողովից ստացված բոլոր փաստաթղթերի և նախագծերի ուսումնասիրման և կարծիքների ներկայացման աշխատանքներին:

Ըստ **Ծրագրի 1-ին հավելվածի 8-րդ կետի՝** («Տեսչական մարմնին շրջանցած ներմուծողների հայտնաբերում, առանց Տեսչական մարմնի կողմից իրականացված սահմանային պետական վերահսկողության ենթահսկման բեռների ներմուծման բացառում») հաշվետու ժամանակահատվածում նման գործառույթ չեն իրականացրել։

Ըստ **Ծրագրի 1-ին հավելվածի 11-րդ և 17-րդ կետրի՝** բուսասանիտարիայի վարչությունը ներմուծման և արտահանման որևէ գործառույթ **չի իրականացնում։**

Ըստ **Ծրագրի 1-ին հավելվածի 26-րդ կետի`** («Բույսերի կարանտին վնասակար օրգանիզմների հայտնաբերման նպատակով՝ Հանրապետության ողջ տարածքում բուսասանիտարական մոնիթորինգի իրականացում») Տեսչական մարմնի ղեկավարի 2024 թվականի փետրվարի 22-ի № 372-Ա հրամանով հաստատված Հայաստանի Հանրապետության տարածքում կարանտին բուսասանիտարական մշտադիտարկման 2024 թվականի տարեկան ծրագրի՝ հանրապետությունում իրականացվել են մշտադիտարկման աշխատանքներ, որոնց արդյունքում արձանագրվել են թվով 2 կարանտին վնասակար օրգանիզմներ՝ ֆիլոքսերա և կարտոֆիլի գորշ փտում։

Ըստ **Ծրագրի 1-ին հավելվածի 27-րդ կետի՝** («Պեստիցիդների և ագրոքիմիկատների պետական գրանցում») ուսումնասիրվել են պեստիցիդների թվով 125 և ագրոքիմիկատների 203 փաստաթղթերի փաթեթներ, կայացել է գրանցման միչգերատեսչական հանձնաժողովի 4 նիստ, որոնց եզրակացությունների հիման վրա պատրաստվել և սահմանված կարգով հաստատման են ներկայացվել պեստիցիդների և ագրոքիմիկատների գրանցման 3 հրամանների նախագծերը։ Նշված հրամանների հիման վրա վարչության կողմից նախապատրաստվել և հաստատման են ներկայացվել գրանցված պեստիցիդների թվով 74 և ագրոքիմիկատների 156 գրանցման վկայականներ և տրամադրվել են հայտատու ֆիզիկական և իրավաբանական անձանց:

Ըստ **Ծրագրի 1-ին հավելվածի 29-րդ կետի՝** («Հայաստանի Հանրապետության տարածքում գործող պեստիցիդների և ագրոքիմիկատների վաճառակետերում պետական վերահսկողության իրականացում») հաշվետու ժամանակահատվածում պեստիցիդների և ագրոքիմիկատների վաճառակետերում ստուգում և դիտարկում **չի իրականացվել։**

Ծրագրի 1-ին հավելվածի 30-րդ կետի («Մակնշման, պիտանիության ժամկետների խախտումներով պեստիցիդների և ագրոքիմիկատների իրացման կանխարգելում») հաշվետու ժամանակահատվածում պեստիցիդների և ագրոքիմիկատների վաճառակետերում ստուգում և դիտարկում **չի իրականացվել։**

**Անասնաբուժության վարչություն**

Ըստ **Ծրագրի 1-ին հավելվածի 1-ին կետի՝** («Պետական վերահսկողության իրականացում»)

Արագածոտնի մարզում իրականացվել է 7 ստուգում, որից խախտում է հայտնաբերվել 6 տնտեսավարողների մոտ, 209 անասնահամաճարակային մշտադիտարկումներ, որից խախտում է հայտնաբերվել 39 տնտեսավարողների մոտ։

Արարատի մարզում՝ 7 ստուգում, որից խախտում է հայտնաբերվել 7 տնտեսավարողների մոտ, 90 անասնահամաճարակային մշտադիտարկումներ, որից խախտում է հայտնաբերվել 17 տնտեսավարողների մոտ։

Արմավիրի մարզում՝ 16 անասնահամաճարակային մշտադիտարկումներ, որից խախտում է հայտնաբերվել 16 տնտեսավարողների մոտ։

Գեղարքունիքի մարզում՝ 71 անասնահամաճարակային մշտադիտարկումներ, որից խախտում է հայտնաբերվել 22 տնտեսավարողների մոտ։

Լոռու մարզում՝ 5 ստուգում, որից խախտում է հայտնաբերվել 4 տնտեսավարողների մոտ, 118 անասնահամաճարակային մշտադիտարկումներ, որից խախտում է հայտնաբերվել 18 տնտեսավարողների մոտ։

Կոտայքի մարզում՝ 2 ստուգում, որից խախտում է հայտնաբերվել 2 տնտեսավարողների մոտ, 228 անասնահամաճարակային մշտադիտարկումներ, որից խախտում է հայտնաբերվել 42 տնտեսավարողների մոտ։

Շիրակի մարզում՝ 2 ստուգում, որից խախտում է հայտնաբերվել 2 տնտեսավարողների մոտ, 95 անասնահամաճարակային մշտադիտարկումներ, որից խախտում է հայտնաբերվել 15 տնտեսավարողների մոտ։

Սյունիքի մարզում՝ 11 ստուգում, որից խախտում է հայտնաբերվել 11 տնտեսավարողների մոտ, 159 անասնահամաճարակային մշտադիտարկումներ, որից խախտում է հայտնաբերվել 3 տնտեսավարողների մոտ։

Վայոց ձորի մարզում՝ 1 ստուգում, որում խախտում է հայտնաբերվել, 188 անասնահամաճարակային մշտադիտարկումներ, որից խախտում է հայտնաբերվել 7 տնտեսավարողների մոտ։

Տավուշի մարզում՝ 7 ստուգում, որից խախտում է հայտնաբերվել 6 տնտեսավարողների մոտ, 158 անասնահամաճարակային մշտադիտարկումներ, որից խախտում է հայտնաբերվել 25 տնտեսավարողների մոտ։

Երևանում՝ 1 ստուգում, խախտում չի հայտնաբերվել, 126 անասնահամաճարակային մշտադիտարկումներ, որից խախտում է հայտնաբերվել 42 տնտեսավարողների մոտ։

Ըստ **Ծրագրի 1-ին հավելվածի 2-րդ կետի՝** (Կենդանիների և մարդկանց համար ընդհանուր հիվանդությունների նկատմամբ վերահսկողություն) 2024 թվականի երկրորդ կիսամյակի ընթացքում «Գյուղատնտեսական կենդանիների պատվաստում» ծրագրի շրջանակներում իրականացվել են բրուցելոզ հիվանդության նկատմամբ ախտորոշիչ հետազոտություններ. նախատեսված էր հետազոտության ենթարկել 225890 գլուխ ԽԵԿ, սակայն հետազոտության են ենթարկվել 221789 գլուխ ԽԵԿ, որոնցից 667 գլխի մոտ հաստատվել է բրուցելոզ, որը կազմում է հետազոտված գլխաքանակի 0,3%-ը: Բրուցելոզով հիվանդ ԽԵԿ ամենաբարձր ցուցանիշը մարզերի շարքում գրանցվել է Շիրակում ` 133 գլուխ, որից ամենաշատը՝ 25 գլուխը բաժին է ընկել Բերդաշեն համայնքին, իսկ համայնքների շարքում ամենաբարձր ցուցանիշը գրանցվել է Կոտայքի մարզի Գեղաշեն համայնքում՝ 45 գլուխ:

Ծրագրի շրջանակներում հաշվետու ժամանակահատվածում նախատեսված էր բրուցելոզի նկատմամբ ախտորոշիչ հետազոտության ենթարկել 185077 գլուխ ՄԵԿ, սակայն հետազոտության են ենթարկվել 165099 գլուխ ՄԵԿ, որոնցից 445 գլխի մոտ հաստատվել է բրուցելոզ, որը կազմում է հետազոտված գլխաքանակի 0,26%-ը: Բրուցելոզով հիվանդ ՄԵԿ ամենաբարձր ցուցանիշը մարզերի շարքում գրանցվել է Սյունիքի մարզում` 130 գլուխ, որից ամենաշատը՝ 36 գլուխը բաժին է ընկել Տեղ և 22 գլուխ՝ Խնձորեսկ համայնքներին:

Ըստ **Ծրագրի 1-ին հավելվածի 3-րդ կետի՝** (Դաբաղ հիվանդության շճահետազոտության միջոցառումների իրականացման նկատմամբ վերահսկողություն) դաբաղ հիվանդության շճահետազոտության ծրագրի արդյունքների ամփոփում: Ամփոփված տվյալները ներկայացվել է Էկոնոմիկայի նախարարություն /23.01.2025 N /03.1/962-2025/:

Ըստ **Ծրագրի 1-ին հավելվածի 4-րդ կետի՝** (Կենդանիների վարակիչ հիվանդությունների նկատմամբ համաճարակային իրավիճակի գնահատման նպատակով՝ մշտադիտարկման իրականացում) անասնահամաճարակային մշտադիտարկման արդյունքում հայտնաբերվել են մսի իրացման կետերում՝ Ձև N 5 անասնաբուժական վկայականի, համապատասխան դրոշմակնիքների բացակայություն, ինչպես նաև անընթեռնելիություն։ Առգրավվել է 3781,665 կգ մսեղիք։

Տեսչական մարմնի ղեկավարի 2024 թվականի մայիսի 17-ի թիվ 7693-2024 հանձնարարականով հաստատված 1695 մանր եղջերավոր կենդանիների ժանտախտ հիվանդության նկատմամբ շճահետազոտություն:

Ըստ **Ծրագրի 1-ին հավելվածի 5-րդ կետի՝** (Սպանդանոցներում պետական վերահսկողության նպատակային և պատշաճ իրականացում՝ սպանդանոցային ծագման մթերքի իրացումն ապահովելու համար) թվով 6 սպանդանոցների ստուգման արդյունքում խախտում է հայտնաբերվել 4 տնտեսավարողների մոտ (Լոռու մարզում, Շիրակի մարզում, Տավուշի մարզում):

Ըստ **Ծրագրի 1-ին հավելվածի 6-րդ կետի՝** (Հայաստանի Հանրապետության Եվրասիական տնտեսական միությանն անդամակցումից բխող աշխատանքների իրականացում) ԵԱՏՄ շրջանակում «Զոոնոզ հիվանդությունների գոտիավորման միասնական կարգ»-ի և «Անասնաբուժական հսկողության (վերահսկողության) ենթակա օբյեկտների համատեղ ստուգումներ անցկացնելու և ապրանքների (արտադրանքի) փորձանմուշներ վերցնելու միասնական կարգ»-ում փոփոխություններ և լրացումներ կատրելու վերաբերյալ կարծիքի տրամադրում:

ԵԱՏՄ իրավական ակտերի քննարկում, 19 տեսակոնֆերանսների մասնակցություն, կարծիքների տրամադրում:

Ըստ **Ծրագրի 1-ին հավելվածի 14-րդ կետի՝** (Արտադրություն, վերամշակում և/կամ պահպանում իրականացնող կազմակերպությունների և անձանց Հայաստանի Հանրապետության երրորդ երկրների ռեեստրում գրանցման և տվյալների փոփոխության աշխատանքներ) [ԵԱՏՄ Եվրասիական տնտեսական տարածք ներմուծվող` հսկման ենթակա ապրանքների արտադրություն, վերամշակում և (կամ) պահպանում իրականացնող 11 կազմակերպությունների և անձանց](https://snund.am/public/storage/r/eAM202303291023.xlsx) ՀՀ երրորդ երկրների ռեեստրում գրանցում:

[ԵԱՏՄ անդամ մի պետությունից մյուս պետություն փոխադրվող՝ հսկման ենթակա ապրանքների արտադրություն, վերամշակում և (կամ) պահպանում իրականացնող 28 կազմակերպությունների և անձանց](https://goo.gl/eT4B1N) ՀՀ ռեեստրում գրանցում, գործունեության տեսակի ավելացման, փոփոխության և ժամանակավորապես կասեցման գործընթացների իրականացում, ինչպես նաև գործունեության տեսակի ավելացում:

ՀՀ երրորդ երկրների ռեեստրում կազմակերպությունների գրանցման նպատակով Երրորդ երկրի լիազոր մարմնի կողմից ներկայացված երաշխիքային գրությունների ուսումնասիրություն և սահմանված կարգով ԵԱՏՄ անդամ երկրներին ներկայացում:

Ըստ **Ծրագրի 1-ին հավելվածի 15-րդ կետի՝** (Ֆիզիկական և իրավաբանական անձանց կողմից անասնաբուժական հսկման ենթակա ապրանքների ներմուծման գործընթացի իրականացման դեպքում համապատասխան տեղեկատվության և թույլտվության տրամադրում) ուսումնասիրվել և պատասխանվել է 3000 հայտ՝ տրամադրվել է անասնահամաճարակային իրավիճակի վերաբերյալ տեղեկատվություն, ինչպես նաև՝ կենդանի կենդանիների ՀՀ տարածք ներմուծման 200, իսկ տարանցիկ փոխադրման՝ 180 թույլտվություն:

Ըստ **Ծրագրի 1-ին հավելվածի 25-րդ կետի՝** (Քաղաքացիներից, իրավաբանական անձանցից, անհատ ձեռնարկատերերից, պետական մարմիններից, տեղական ինքնակառավարման մարմիններից ստացված դիմում բողոքների ուսումնասիրություն) ընթացք են տրվել 11 դիմում-բողոքներով բարձրացված հարցերին:

Ըստ **Ծրագրի 1-ին հավելվածի 32-րդ կետի՝** (Կենդանական ծագման մթերքում մնացորդային նյութերի հսկողության մոնիթորինգային ծրագրի իրականացում) ծածկագրվել է ձկան և մեղրի նմուշառումների ցանկը, իրենց վերապահված ուղղիչ աշխատանքներ չի իրականացվել։

Հարկ է նկատել, որ Անասնաբուժության վարչությունը ներգրավված է Ծրագրի 1-ին հավելվածի 17-րդ (Նոր «Մեկ կանգառ, մեկ պատուհան» համակարգի կատարելագործում, խնդիրների բացահայտում, համակարգը մշակող ընկերությունների հետ համագործակցություն), 31-րդ (Հայաստանի Հանրապետությունում արտադրված և Հայաստանի Հանրապետություն ներմուծված սննդամթերքում անասնաբուժական դեղամիջոցների մնացորդների մոնիթորինգի իրականացում), 36-րդ (Կենդանի կենդանիների կարանտինի վերահսկման գործընթացի ավտոմատացման համակարգի սպասարկում և վարում) և 38-րդ (Էլեկտրոնային կառավարման համակարգերի սպասարկում) կետերում, սակայն գործառույթներ չի իրականացնում։

**Ուսումնասիրության արդյունք**

Ուսումնասիրվելով ոլորտային ստորաբաժանումների կողմից Վարչությանը ներկայացված 2024 թվականի 1-ին և 2-րդ կիսամյակների հաշվետվությունները և դրանք համադրելով Տեսչական մարմնի 2024 թվականի տարեկան հաշվետվության հետ՝ պարզվել է, որ առկա են անհամապատասխանություններ։

**Ծրագրի 10-րդ միջոցառում**

***Տեսչական մարմնի գործունեության կատարողականի գնահատում՝ ըստ ՀՀ կառավարության 2015 թվականի հունիսի 25-ի N 693 - Ն կարգի***

Իրականացվել է Տեսչական մարմնի որակի ապահովման վարչության 2023 թվականի 2-րդ կիսամյակի, 2024 թվականի 1-ին կիսամյակի հաշվետվությունների և 2024 թվականի 2-րդ և 3-րդ եռամսյակների գործունեության կատարողականի գնահատում։

Հաստատվել են Տեսչական մարմնի կառավարման խորհրդի 2024 թվականի դեկտեմբերի 27-ի N 16 և N 17 որոշումներով։

**Ծրագրի 11-րդ միջոցառում**

***Ներքին հսկողություն պաշտոնական կայքէջի գործարկման և տեղեկատվական սպասարկման իրականացման նկատմամբ.***

Ուսումնասիրվել է Տեսչական մարմնի պաշտոնական կայքէջը, **[www.snund.am](http://www.snund.am)** կայքէջի թարմացման հաճախականությունը, տեղադրված տեղեկատվության արդիականությունը, Տեսչական մարմնի գործունեության լուսաբանման մակարդակը, «Տեսչական մարմինների մասին» ՀՀ օրենքի համապատասխան դրույթներով պահանջվող տեղեկատվության հրապարակումը։

**Ուսումնասիրության արդյունք.**

* ՀՀ վարչապետի աշխատակազմի ղեկավարի №02/06.5/10831-2023 գրության համաձայն՝ ՀՀ վարչապետի 2023 թվականի մարտ 23-ի N 326-Ն որոշմամբ փոփոխության է ենթարկվել օտարերկրյա պետություններ գործուղումներ իրականացնելու կարգը, որն ուժի մեջ է մտել 2024 թվականի ապրիլի 1-ից:

Հանձնարարվել է առաջնորդվել նշված կարգով՝ խստագույնս պահպանելով դրա դրույթները, 3-օրյա ժամկետում արտաքին գործերի նախարարություն ներկայացվող գործուղման արդյունքների մասին (բովանդակային) հաշվետվությունից բացի նաև ֆինանսների նախարարություն ներկայացնել գործուղման ծախսերի վերջնահաշվարկի մասին հաշվետվությունը, և նշված երկու հաշվետվությունները գործուղող մարմինները պետք է հրապարակեն իրենց պաշտոնական կայքէջերում (եթե հաշվետվությունը չի պարունակում հրապարակման ոչ ենթակա տեղեկատվություն)։

«Գործուղումներ» հատվածում 2024 թվականի նույն ժամանակահատվածի համար տեղադրված է ընդամենը 6 գործուղման հաշվետվություն, վերջին տեղեկատվությունը՝ 2024 թվականի հունիս ամսվա գործուղումների վերաբերյալ։

Մինչդեռ, ըստ միջազգային համագործակցության բաժնի կողմից Վարչությանը տրամադրված «օտարերկրյա պետություններ գործուղումների ռեեստր»-ի՝ 2024 թվականի 1-ին կիսամյակի ընթացքում Տեսչական մարմնից օտարերկրյա պետություններ եղել է 31 գործուղում, որից 28-ի ֆինանսավորումը՝ հրավիրող կողմի հաշվին, իսկ 3-ինը՝ պետական բյուջեի միջոցների հաշվին։

* ՀՀ վարչապետի 2023 թվականի մայիսի 16-ի «ՀՀ վարչապետի 2019 թվականի դեկտեմբերի 19-ի N 1940-Լ որոշման մեջ փոփոխություններ կատարելու մասին» N 522-L որոշմամբ «հսկիչ կետ» բառերը փոխարինվել են «պետական վերահսկողության բաժին» բառերով։

«Կառուցվածք» հատվածում առկա «Կառուցվածքային սխեմատիկ պատկեր» հատվածում բաժինների անվանումները փոփոխված չեն։

* ՀՀ կառավարության 2013 թվականի դեկտեմբերի 26-ի N 1521-Ն որոշման (այսուհետ՝ Որոշում) Հավելվածի (Պաշտոնական կայքի բովանդակության պահպանմանը ներկայացվող պահանջները) 9-րդ կետի 16-րդ կետի համաձայն՝ պետական մարմնի պաշտոնական կայքում, ելնելով գործունեության առանձնահատկություններից, պետք է առնվազն տեղադրվեն պետական մարմնի կողմից միջազգային և տեղական կազմակերպությունների հետ համագործակցության, ինչպես նաև միջազգային պայմանագրերի մասին տեղեկությունները։

«Համագործակցություն» բաժնում միջազգային և տեղական կազմակերպությունների հետ համագործակցությունների, ինչպես նաև միջազգային պայմանագրերի մասին տեղեկություններ տեղադրված չեն։

«Տեսչական մարմնի» «Պատմություն» բաժնի տեղեկատվությունը թերի է, տեղադրված նյութն ընթերցելուց, հարց է առաջանում, մի՞թե մինչև 2010 թվականը Հայաստանի Հանրապետությունում տեսչական մարմնին վերապահված գործառույթները չեն իրականացվել։ Մինչդեռ, դրանք վերապահված էին ՀՀ Գյուղատնտեսության նախարարության աշխատակազմի սննդամթերքի անվտանգության և անասնաբուժական պետական տեսչությանը։

ՀՀ վարչապետի 11․11․2024 N 1012-Ա որոշման հիման վրա Տեսչական մարմին ունի նոր ղեկավար, սակայն նշված բաժնում տեղեկատվությունը բացակայում է։

* «Տեղեկատվություն» պատուհանի «Փաստաթղթաշրջանառություն» հատվածում գրված է [2024 թվականի սեպտեմբեր ամսվա ընթացքում իրականացված փաստաթղթաշրջանառության վերաբերյալ](https://snund.am/public/storage/uploads/b2214d66219762b60e2f5d32fbd394976306c7c2525d4df923c7fa443b6672ac_1725864630_1728364775.docx) տեղեկատվություն, սակայն ֆայլի մեջ օգոստոս ամսվա տեղեկատվությունն է։

«Ներմուծում» հատվածում տեղադրված է արտահանման գրաֆիկը։ Վերնագրում գրված է․ «Ամսական գրաֆիկ», սակայն գրաֆիկում արտացոլված են տարեկան թվեր։ Իսկ «Արտահանում» հատվածը ընդհանրապես դատարկ է։

* «Քաղաքացիների ընդունելություն» հատվածում սեպտեմբեր և հոկտեմբեր ամիսներին քաղաքացիների ընդունելության վերաբերյալ տեղեկատվություն չկա։
* «Պետական վերահսկողություն» պատուհանի «Դիտարկումներ» հատվածում բոլոր տեղեկատվությունները նախկինում տեղադրվել են եռամսյակային կտրվածքով, սակայն վերջին տեղեկատվությունը տեղադրված է կիսամյակի կտրվածքով։
* Կայքում ռուսերեն և անգլերեն լեզուներով միատեղ թարգմանությունները դեռևս ամբողջական չեն, կայքի շատ հատվածներ ընդհանրապես թարգմանություն չունեն։ Սույն գործառույթը նույնպես համարվում է անընդհատ, շարունակական, և անհրաժեշտ է համաժամանակյա թարգմանությունների առկայություն՝ ցանկացած հրապարակման մասով։
* «Կառուցվածք» պատուհանի «Կառուցվածքային ստորաբաժանումներ» հատվածում [Ռիսկի գնահատման (կառավարման) և վերլուծությունների վարչություն](https://snund.am/hy/page/riski-gnahatman-karavarman-ev-verlvoutsvouthyvounneri-varchvouthyvoun/152) պետի անվանումը դեռևս փոփոխված չէ։
* «Տեսչական մարմին» պատուհանի «Թափուր աշխատատեղեր» հատվածի «Ընտրված փորձագետներ» մասում տեղադրված է սխալ տեղեկատվություն առ այն, որ «Հայաստանի Հանրապետության սննդամթերքի անվտանգության տեսչական մարմնի որակի ապահովման վարչությունում փորձագետ ներգրավվելու համար դիմում է ներկայացրել քաղաքացի Տիգրան Մարտինի Օհանյանը: Փաստաթղթերի ուսումնասիրության արդյունքում վերջինիս հետ 2024 թվականի դեկտեմբերի 3-ին կնքվել է № 16 պայմանագիրը։
* «Պետական վերահսկողություն» պատուհանի «Ստուգումների ծրագիր» հատվածի «Աղի վերահսկողություն» մասում բացակայում է Տեսչական մարմնի կողմից 2024 թվականի երրորդ եռամսյակի ընթացքում կերակրի աղում յոդի պարունակության վերահսկողության ցանկը։
* Որոնման ֆունկցիան սահմանափակ է, ինչը դժվարեցնում է արագ գտնել տեղեկատվությունը։
* «Պետական վերահսկողություն» պատուհանի «Սահմանափակումների իրազեկման համակարգ» հատվածը չի թարմացվում, 2024 թվականի ընթացքում տեղադրված է ընդամենը մեկ տեղեկատվություն, մարտ ամսին։
* «Տեսչական մարմին» պատուհանի «Գնումներ» հատվածի տեղեկատվությունը 2024 թվականին ընդհանրապես չի թարմացվել։
* «Օրենսդրություն» բաժնում ներկայացված իրավական ակտերը տեղադրված են pdf տարբերակով, իսկ դրանց վերաբերյալ փոփոխություններ և լրացումներ կատարելու մասին տարբերակները բացակայում են։

Օրինակ՝ «Սննդամթերքի անվտանգություն» հատվածում տեղադրված է «[Վարչական իրավախախտումների վերաբերյալ» ՀՀ օրենսգիրքը, որում առկա չէ](https://snund.am/public/storage/uploads/73129_1711537458.pdf) 29.11.2024 փոփոխությունները, ՀՀ կառավարության 23․02․2024 «Ոչ սպանդանոցային մորթի հետևանքով ստացված կենդանական ծագման հումքի և մթերքի առգրավման և ոչնչացման կարգը սահմանելու մասին» որոշումը։

Տեսչական մարմնի գործունեության բարելավումը և շարունակական կատարելագործումն ապահովելու նպատակով վերը նշված խնդիրների վերաբերյալ Վարչության կողմից 16․12․2024 Ն/23143-2024 զեկուցագիր է ներկայացվել Տեսչական մարմնի ղեկավարին, և վերջինիս հանձնարարության հիման վրա 03․01․2025 իրազեկման, խորհրդատվության և հանրության հետ տարվող աշխատանքների բաժնի պետը գրությամբ տեղեկացրել է, որ ներկայացված խնդիրները կարգավորված են, կատարվել են համապատասխան փոփոխություններ, ավելացումների և լրացումների համար տեղեկատվության տրամադրման համար դիմել են համապատասխան ստորաբաժանմանը, կտրամադրեն եռամսյակներով, թարգմանությունները տրամադրելու դեպքում կտեղադրվի կայքում, «Սահմանափակումների իրազեկման համակարգ» ենթաբաժինը ամբողջական հեռացված է, կրկնություն այլևս չկա, 2025 թվականի նմուշառման կարգի փոփոխության պատճառով՝ ընթացակարգը փոխվել է, դեռևս չեն տրամադրել թարմացված տեղեկատվությունը, իրավական ակտերի հայերեն տարբերակները տեղադրվել են, սակայն դեռ անգլերեն և ռուսերեն լեզուներով թարգմանություններ չեն արվել և չեն տրամադրվել։ Տրամադրելու դեպքում անմիջապես կտեղադրվի (տրամադրվում է Արդարադատության նախարարության կողմից)։

**Ծրագրի 12-րդ միջոցառում**

***Ներքին հսկողություն Տեսչական մարմնի կանխարգելիչ և իրազեկման միջոցառումների տարեկան ծրագրի կատարման նկատմամբ.***

Իրազեկման, խորհրդատվության և հանրության հետ տարվող աշխատանքների բաժնի կողմից 2024 թվականի երկրորդ կիսամյակում իրականացվել են Տեսչական մարմնի տեղեկատվական քաղաքականության շրջանակներում նախատեսված միջոցառումներ, որոնք նպաստել են սննդամթերքի անվտանգության, սպառողների իրավունքների, ոլորտում իրականացված պետական վերահսկողության վերաբերյալ հանրության իրազեկվածության մակարդակի բարձրացմանը, պատրաստվել են հաղորդագրություններ, հայտարարություններ, անիմացիոն տեսանյութեր, անհրաժեշտության դեպքում՝ տրվել են պարզաբանումներ:

Հաշվետու ժամանակաշրջանում պատրաստվել և հրապարակվել է 164 մամուլի հաղորդագրություն, ՍԱՏՄ մասնագետների մասնակցությամբ կազմակերպվել է 12 հարցազրույց և ռեպորտաժ։ Տարբեր ոլորտային հարցերի վերաբերյալ տրվել է 30-ից ավելի պարզաբանում։ ՍԱՏՄ հաղորդագրություններն ու իրազեկման նյութերը տարածվել են 196 տարբեր լրատվամիջոցներով։

«Թեժ գծի» միջոցով ստացվել է 332 ահազանգ, սննդային թունավորման 5 դեպքի վերաբերյալ տեղեկատվություն։

«Թեժ գծի» միջոցով քաղաքացներին տրամադրվել է 4450 խորհրդատվություն։ Քաղաքացիների առաջարկությունների, դիտողությունների հիմքով ձեռնարկված գործողությունների և դրանց արդյունքների հիման վրա պատրաստվել են հրապարակումներ, իրականացվել է հասարակության իրազեկում։

ՍԱՏՄ կայքի «Տնտեսավարողի գրանցում» բաժնում սննդի շղթայի օպերատորների բազայի կարգավորման և վարման գործընթացի արդյունքում գրանցված է 28851 տնտեսավարող, որից 1081 տնտեսավարող՝ 2024 թվականի երկրորդ կիսամյակի ընթացքում։

Սննդի շղթայի օպերատորների բազայում գրանցված տնտեսավարողների դեպքում կատարվել է թիրախային իրազեկում։ Հստակեցված է 11500 էլեկտրոնային փոստ, որոնց տարբեր խմբերի՝ ըստ թեմայի, ուղարկվել է տեղեկատվություն:

Տեսչական մարմնի snund.am կայքում բացվել և բաժնի կողմից վարվում է «Կարանտին կետեր» էջը:

**Ուսումնասիրության արդյունք․**

«snund.am» կայք էջի «Կարանտին կետեր» հատվածում տեղադրված է [Տեսչական մարմնի ղեկավարի 2021 թվականի հունվարի 26-ի N 46-Ա «Հայաստանի Հանրապետության սննդամթերքի անվտանգության տեսչական մարմնի կողմից կենդանի կենդանիների ներմուծման և արտահանման ժամանակ կարանտինացման գործընթացի կազմակերպման ընթացակարգը հաստատելու և Հայաստանի Հանրապետության սննդամթերքի անվտանգության տեսչական մարմնի ղեկավարի 2020 թվականի հուլիսի 14-ի N 1004-Ա հրամանն ուժը կորցրած ճանաչելու մասին»](https://snund.am/public/storage/uploads/46-%D4%B1%20%D4%BF%D5%A1%D6%80%D5%A1%D5%B6%D5%BF%D5%AB%D5%B6%20(1)_1692369305.docx) հրաման (**կայք էջում գրված է որոշում**), մինչդեռ 2024 թվականի նոյեմբերի 18-ին Տեսչական մարմնի ղեկավարի կողմից արձակվել է N 2857-Ա հրամանը, որով 2021 թվականի հունվարի 26-ի N 46-Ա հրամանը ուժը կորցրած է ճանաչվել։

Եթե ուժը կորցրած որոշումը դեռևս հասանելի է կայքում, ապա այն կարող է առաջացնել մի շարք խնդիրներ տնտեսվարողի (այս դեպքում ներմուծողի կամ արտահանողի) համար, վերջինս կարող է հիմնվել սխալ տեղեկատվության վրա, ինչը կարող է հանգեցնել իրավական խախտումների, լրացուցիչ ծախսերի, գործընթացների ձգձգման և պետական կառույցների հետ խնդիրների։ Այս իրավիճակը տնտեսավարողի համար ստեղծում է անորոշություն, որը կարող է բացասաբար ազդել նրա գործունեության վրա։

**Ծրագրի 13-րդ միջոցառում**

***Ներքին հսկողություն տեսչական մարմնի գործունեության արտաքին և ներքին կանոնակարգումների գործընթացի նկատմամբ***

Ուսումնասիրվում է ծրագրով նախատեսված արտաքին և ներքին կանոնակարգումների ապահովման գործընթացը, իրավական ակտերի նախագծերի մշակման ընթացիկ կարգավիճակը, նախատեսված ժամկետների պահպանումը, բացահայտվում են առկա խնդիրները և դրանցով պայմանավորված ռիսկերը։

**Ուսումնասիրության արդյունք.**

* Տեսչական մարմնի ղեկավարի 2024 թվականի դեկտեմբերի 24-ի «Սննդամթերքի անվտանգության տեսչական մարմնի ղեկավարի՝ 2021 թվականի սեպտեմբերի 14-ի N 2113-Ա հրամանն ուժը կորցրած ճանաչելու մասին» թիվ 3002-Ա հրամանով ուժը կորցված է ճանաչվել Հայաստանի Հանրապետության սննդամթերքի անվտանգության տեսչական մարմնի ղեկավարի 2021 թվականի սեպտեմբերի 14-ի «Ներմուծումը ժամանակավորապես չթույլատրելու մասին» N 2113-Ա հրամանը:
* Հայաստանի Համրապետության կառավարության 2021 թվականի նոյեմբերի 18-ի N 1902-Լ որոշման N 1 հավելվածով հաստատված Հայաստանի Հանրապետության կառավարության 2021-2026 թթ. գործունեության միջոցառումների ծրագրով նախատեսված 2024 թվականի միջոցառումների կատարման վերաբերյալ Էկոնոմիկայի նախարարություն է ներկայացվել (/02.6/720-2025) Տեսչական մարմնի տարեկան հաշվետվությունը՝ Հայաստանի Հանրապետության կառավարության 2021 թվականի փետրվարի 25-ի N 252-Լ որոշման N 2 ձևին համապատասխան։
* Տեսչական մարմնի առաջարկով ՀՀ-ում արտադրված պատրաստի մսամթերքի և կաթնամթերքի համար ԵՄ արտահանելու իրավունքի ստացման աշխատանքների հարցը մտել է 2024 թվականի հոկտեմբերի 24-25-ին Բրյուսելում կայացած ՀՀ-ԵՄ Համապարփակ և ընդլայնված գործընկերության համաձայնագրի առևտրի հարցերով գործընկերության կոմիտեի 6-րդ նիստի օրակարգ և ԵՄ գործընկերներն ԵՄ օրենսդրության պահանջներն ապահովելու դեպքում չեն առարկում, որ ՀՀ-ն նշված ապրանքների մասով ստանա ԵՄ անդամ երկրներ արտահանելու իրավունք։
* Տեսչական մարմինն իր լիազորությունների շրջանակում իրականացրել է պետական վերահսկողության միջոցառումներ, այդ թվում՝ սեզոնային և տոնական օրերին ռիսկային համարվող սննդամթերքի անվտանգության ապահովման նպատակով։ Միաժամանակ Սննդամթերքի անվտանգության կառավարման համակարգերի ներդրման, գնահատման, ընթացիկ հսկողության, ինչպես նաև վերապատրաստման ծառայություններ մատուցող 7 կազմակերպությունների վերաբերյալ տեղեկատվությունը տեղադրվել է Տեսչական մարմնի պաշտոնական կայք-էջում։
* Քանի որ Մաքսային միության հանձնաժողովի 2011 թվականի դեկտեմբերի 9-ի N 880 որոշմամբ հաստատված «Սննդամթերքի անվտանգության մասին» (ՄՄ ՏԿ 021/2011) տեխնիկական կանոնակարգի 10-րդ հոդվածի համաձայն՝ սննդամթերքի արտադրության (պատրաստման) գործընթացների իրականացման ժամանակ, արտադրողի (պատրաստողը) կողմից պարտադիր է վտանգի վերլուծության և հսկման կրիտիկական կետերի համակարգի (ՎՎՀԿԿ) (անգլերեն տարբերակը՝ НАССР — Hazard Analysis and Critical Control Points) սկզբունքների վրա հիմնված ընթացակարգերի մշակումը, իրականացումն ու պահպանումը, և Տեսչական մարմնի կողմից իրականացված վերահսկողական միջոցառումների արդյունքում հաճախ են արձանագրվում ՎՎՀԿԿ համակարգի բացակայության կամ թերի մշակման և իրականացման հետ կապված խախտումները, հետևաբար տնտեսավարողներին աջակցելու և ԵԱՏՄ տեխնիկական կանոնակարգերով սահմանված պահանջների ազգային օրենսդրությամբ կարգավորման ենթակա պահանջների ապահովման, ինչպես նաև արտադրանքի անվտանգության ապահովման նպատակով Հայաստանի Հանրապետության վարչապետի աշխատակազմի տեսչական մարմինների աշխատանքների համակարգման գրասենյակ առաջարկ է ներկայացվել մշակել ՎՎՀԿԿ սկզբունքների վրա հիմնված սննդամթերքի անվտանգության կառավարման համակարգերի, ընդհանուր պահանջների ազգային ստանդարտներ։
* Տեսչական մարմինը 2024 թվականի հունվարին գրություն էր ներկայացրել Ռոսսելխոզնադզոր՝ համատեղ վերահսկողություն իրականացնելու համար և 2024 թվականի սեպտեմբերի 25-ից իրականացվել են համատեղ ստուգումներ 8 տնտեսավարողների մոտ՝ «Երեմյան Ֆարմ» ՍՊԸ, «Մարտին Սթար» ՍՊԸ, «Այգ Գրուպ» ՍՊԸ, Ա/Ձ Գոռ Սարգսյան, «Էլոլա» ՓԲԸ, «Իգիթ» ՍՊԸ, «Սիանար Չիզ Քոմփանի» ՍՊԸ, «Վիլիջ» ՍՊԸ (նախատեսված էր 10, 2 ստուգում չի իրականացվել՝ «Միլք Ֆեքթորի» ՍՊԸ-ում և «Դեագա» ՍՊԸ-ում), որի արդյունքում վերցավել է 2 կազմակերպության՝ «Երեմյան Ֆարմ» ՍՊԸ և «Վիլիջ» ՍՊԸ արտահանման արգելանքը։

**Բացահայտված խնդիրները․**

1․ Պլանային ստուգումների հրամաններում չեն նշվում ստուգաթերթերի անվանումները և ստուգվող հարցերի շրջանակը: Խախտվել է «Հայաստանի Հանրապետությունում ստուգումների կազմակերպման և անցկացման մասին» ՀՀ օրենքի 3-րդ հոդվածի 1-ին մասի և Տեսչական մարմնի կառավարման խորհրդի 2020 թվականի հոկտեմբերի 12 -ի N 19 որոշմամբ հաստատված Տեսչական մարմնի կողմից իրականացվող ստուգումների ուղեցույցի (այսուհետ՝ ուղեցույցի) 11-րդ կետի պահանջները։

2․Ուղեցույցի 27-րդ կետի համաձայն՝ «Եթե որևէ հարցի պատասխան պահանջում է մեկից ավելի ստուգման առարկայի (փաստաթղթերի, նյութերի, օբյեկտների, սենքերի, առարկաների և այլն) ստուգում, ապա ստուգողը ստուգաթերթում տվյալ հարցի մեկնաբանության դաշտում նշում է ստուգվող առարկայի ընդհանուր քանակը։ Եթե որևէ հարցի պատասխան պահանջում է համեմատաբար մեծ թվով նմուշների ստուգում, ապա ստուգողը ստուգաթերթի նշումների դաշտում կատարում է նշում՝ հիմնավորելով նմուշները ընտրանքային կարգով վերցնելը։ Ստուգման ենթակա առարկաները ընտրանքային ստուգելիս միևնույն հարցերի վերաբերյալ (ներառյալ ընտրվող նյութերի քանակը, ընտրության եղանակը և այլն) միասնական մոտեցում ցուցաբերելու նպատակով ստուգողներն առաջնորդվում են յուրաքանչյուր ստուգաթերթի համար Տեսչական մարմնի ղեկավարի հրամանով հաստատված մեթոդական թերթիկով»։

Մինչդեռ, առկա չէ լիազոր մարմնի կողմից հաստատված մեթոդական թերթիկ։

3․ Ուղեցույցի 35-րդ կետի համաձայն՝ «Ստուգողները՝ յուրաքանչյուրն իր ոլորտում հայտնաբերած խախտումների մասով, ամփոփում են արձանագրված խախտումները և ստուգման ակտի նախագծի հաստատված ձևաթղթով՝ ամփոփման համար նախատեսված ժամկետից առնվազն 3 աշխատանքային օր առաջ, վերջնական ամփոփման են ներկայացնում Պատասխանատուին»:

Մինչդեռ, առկա չէ լիազոր մարմնի կողմից հաստատված ստուգման ակտի նախագծի հաստատված ձևաթուղթ։

4․ «Հայաստանի Հանրապետությունում ստուգումների կազմակերպման և անցկացման մասին» ՀՀ օրենքի 6-րդ հոդվածի 6-րդ պարբերության և ուղեցույցի 44-րդ կետի համաձայն՝ «**Եթե տնտեսավարող սուբյեկտը պետական կամ պետական բաժնեմաս ունեցող կազմակերպություն է, ապա ակտի մեկ օրինակն ուղարկվում է պետական կառավարման վերադաս մարմին»:**

Մինչդեռ, ՀՈԱԿ-ների, ՊՈԱԿ-ների ստուգումների ժամանակ ստուգման ակտերը կազմվում են ոչ թե 3, այլ 2 օրինակ և չի ուղարկվում պետական կառավարման վերադաս մարմին։

5․ Վարչական վարույթ հարուցելու և զննում իրականացնելու մասին վարչական ակտերն ընդունվում են՝ ղեկավարվելով «Վարչարարության հիմունքների և վարչական վարույթի մասին» օրենքի 30-րդ հոդվածի 1-ին մասի «ա» կամ «բ» կետով, **45-րդ հոդվածով**։

Մինչդեռ, 45-րդ հոդվածի մեկնաբանության ներքո, պետք է արձանագրել, որ եթե փաստական հանգամանքների ուսումնասիրման համար անհրաժեշտություն է առաջանում նշանակել փորձագետ, ապա վարչական մարմինն այդ հարցով դիմում է համապատասխան կազմակերպության ղեկավարին կամ համապատասխան անձին` այդ մասին ծանուցելով վարույթի մասնակիցներին և նշված զննությունն իրականացնող անձը չի հանդիսանում վաչական վարույթի կողմ։

6․ Վարչական վարույթ հարուցելու և զննում իրականացնելու արդյունքում կազմվող փաստաթղթերի ուսումնասիրությունից պարզվել է, որ նույն գործի շրջանակում կազմվել են նույն բովանդակությամբ և΄ արձանագրություն, և΄ վարչական իրավախախտման վերաբերյալ արձանագրություն, որն իրավաչափ չէ։

7․ Տեսչական մարմնի ղեկավարի 2022 թվականի օգոստոսի 18-ի թիվ 2561-Լ հրամանով հաստատված «Կենդանական ծագման չվերամշակված պարենային (սննդային) հումքի ստացման, վերամշակման (մշակման) գործունեություն իրականացնող արտադրական օբյեկտների պետական գրանցման» կարգի 9-րդ կետի համաձայն՝ վարույթի արդյունքների հիման վրա Տեսչական մարմինն **որոշում է կայացնում** արտադրական օբյեկտի պետական գրանցման մասին՝ նրան նույնականացման (հաշվառման) համար հատկացնելով և ներառելով արտադրական օբյեկտի մասին տեղեկատվություն պետական գրանցման ենթակա պարենային ապրանքների արտադրության արտադրական օբյեկտների ռեեստրում (այսուհետ՝ ռեեստր)»։

Արտադրական օբյեկտի պետական գրանցման մասին որոշում չի կայացվել ստորև նշված որոշումների հիման վրա հարուցված գործերով․

* «Վարչական վարույթ հարուցելու և «ԴԵԱԳԱ» ՍՊԸ-ում զննում իրականացնելու մասին» 2024 թվականի նոյեմբերի 8-ի N 625-Ա,
* «Վարչական վարույթ հարուցելու և Արկադի Մարուքյան Անդրանիկի անհատ ձեռնարկատիրոջ մոտ զննում իրականացնելու մասին» 2024 թվականի սեպտեմբերի․25-ի N 555 -Ա,
* «Վարչական վարույթ հարուցելու և «ՎԱՅԹ ՖՈՒԴ» ՍՊԸ-ում զննում իրականացնելու մասին» 2024 թվականի հոկտեմբերի 15N 584-Ա,
* «Վարչական վարույթ հարուցելու և «ԱԳԱԹ-777» ՍՊԸ-ում զննում իրականացնելու մասին» 2024 թվականի հոկտեմբերի15-ի N 582-Ա։

**Ծրագրի 14-րդ միջոցառում**

***Ներքին հսկողություն վերահսկողության ոլորտների օրենսդրական դաշտի կարգավորման ուղղությամբ կատարված աշխատանքների նկատմամբ***

Հաշվետու ժամանակահատվածում Տեսչական մարմինը օրենքով սահմանված իր գործառույթներն իրականացրել է համաձայն Հայաստանի Հանրապետության Սահմանադրության, «Տեսչական մարմինների մասին», «Սննդամթերքի անվտանգության մասին», «Սննդամթերքի անվտանգության պետական վերահսկողության մասին», «Կերի մասին», «Անասնաբուժության մասին», «Բուսասանիտարիայի մասին» օրենքների, իրավական այլ ակտերի, ինչպես նաև Հայաստանի Հանրապետության վարչապետի՝ 2019 թվականի դեկտեմբերի 19-ի N 1940-Լ որոշման հիման վրա:

Ի կատարումն Հայաստանի Հանրապետության վարչապետի աշխատակազմի ղեկավարի 2024 թվականի հոկտեմբերի 07-ի թիվ 02/05.1/34340-2024 հանձնարարականի /ելից /06.1/4/13527-2024 գրությամբ առաջարկվել է «Վարչական իրավախախտումների վերաբերյալ» ՀՀ օրենսգրքի 188-րդ հոդվածի 1-ին մասով սահմանված պատասխանատվության չափը վերանայել, սահմանել, 400000 ՀՀ դրամի փոխարեն, օրինակ, 200000-ից մինչև 400000 ՀՀ դրամ տուգանքի չափ՝ Սննդամթերքի անվտանգության տեսչական մարմնին տալով հնարավորություն վարչական իրավախախտման համար տույժ նշանակելիս հաշվի առնել օրենսգրքի 32-րդ հոդվածով սահմանված հանգամանքները՝ կատարված իրավախախտման բնույթը, խախտողի անձը, նրա մեղքի աստիճանը, գույքային դրությունը, պատասխանատվությունը մեղմացնող և ծանրացնող հանգամանքները:

««Սննդամթերքի անվտանգության մասին» օրենքում լրացում կատարելու մասին» օրենքի նախագծի վերաբերյալ առաջարկվել է օրենքի 13-րդ հոդվածում սննդի շղթայի օպերատորների պարտականությունների մեջ ավելացնել, որ եթե սննդամթերքի իրացումն իրականացվում է առաքման ծառայության միջոցով, ապա վերջինիս կողմից ՀՀ օրենսդրությամբ սահմանված սննդամթերքի անվտանգության բնագավառը կարգավորող օրենսդրության պահանջների ապահովումը սննդամթերքը ծառայությանը տրամադրող սննդի շղթայի պարտականությունն է՝ նկատի ունենալով հնարավոր ռիսկերը և այդ ծառայությունների նկատմամբ պետական վերահսկողություն իրականացնելու խոչընդոտները։

««Սննդամթերքի անվտանգության պետական վերահսկողության մասին» օրենքում փոփոխություն կատարելու մասին» օրենքի նախագծի /այսուհետ՝ Նախագիծ/ վերաբերյալ առաջարկվել է հետևյալը․

Նախագծի 2-րդ հոդվածը լրացնել հետևյալ բովանդակությամբ նոր մասով․

«Տնտեսավարող սուբյեկտներն ազատվում են մինչև 2023 թվականի մարտի 1-ը ներմուծվող սննդամթերքի ու կենդանական ծագման մթերքի զննման ու ուղեկցող փաստաթղթերին համապատասխանության որոշման ու հաշվառման համար հաշվարկված և չգանձված վճարների վճարումից։»՝ հիմք ընդունելով Սահմանադրության 73-րդ հոդվածի 2-րդ մասը և հետևյալ հիմնավորումը․

Վերոնշյալ պարտավորությունների առաջացման հիմքերը հստակ պարզված չէ։ Նախկին իրավակարգավորումների համաձայն՝ ներմուծվող սննդամթերքի և (կամ) կենդանական ծագման մթերքի զննման և ուղեկցող փաստաթղթերին համապատասխանության որոշման ու հաշվառման համար գանձման ենթակա գումարը տնտեսավարող սուբյեկտը կամ նրա ներկայացուցիչը պետք է փոխանցեր կամ վճարեր պետական բյուջե՝ երեք բանկային օրվա ընթացքում։

Անցած տարիների ընթացքում հնարավոր անբարեխիղճ տնտեսվարող սուբյեկտների վարքագծի և/կամ Տեսչական մարմնի կողմից հստակ կարգավորում և հաշվառում չունենալու արդյունքում առաջացել են պարտավորություններ։

Միաժամանակ, Տեսչական մարմնում հաշվառված, կուտակված պարտավորությունների վերաբերյալ տեղեկատվության համար հիմք են հանդիսացել սահմանային հսկիչ կետերից էլեկտրոնային փոստի միջոցով որոշակի պարբերականությամբ սահմանային հսկիչ կետերի համակարգման բաժին ներկայացված տեղեկատվությունը (ներկայացվել է excel էլեկտրոնային թվային աղյուսակների ձևով) և Տեսչական մարմնում ֆինանսական գործառույթներ իրականացնող պաշտոնատար անձի/ստորաբաժանման կողմից գանձապետական համապատասխան հաշվեհամարին վճարումների մասով ներկայացված տեղեկատվությունը։ Վերոնշյալ էլեկտրոնային թվային աղյուսակում տեղ են գտել նաև այնպիսի տնտեսվարող սուբյեկտներ, որոնց անվանումը լրացված է սխալ և/կամ նույնականացման համար անհրաժեշտ այլ տվյալները լրացված են թերի և/կամ սխալ, ինչի արդյունքում դրանց հնարավոր չէ նույնականացնել։

Ներկայում ևս իրականացվում են պարտավորությունների հիմքերը վերհանելուն և դրանց վերադարձմանն ուղղված աշխատանքներ, սակայն հազարից ավել տնտեսավարող սուբյեկտներից շատերը փաստացի այլևս չեն գործում, հաշվառումից հանված են, լուծարված, սնանկ ճանաչված և ժամանակավոր դադարեցված, իսկ պարտավորությունների գերակշիռ մասը թվային տվյալներով (շուրջ 112,4 մլն․ դրամ) պատկանում է մեկ կազմակերպության՝ «Ալեքս Գրիգ» ՍՊԸ-ին, որը գտնվում է լուծարման գործընթացում։

Միաժամանակ նշվել է, որ Նախագծի 2-րդ հոդվածի 3-րդ մասով սահմանված ժամկետը հիմնավորման կարիք ունի, քանի որ Տեսչական մարմինը վերը նշված գործառույթն իրականացրել է մինչև 2023 թվականի մարտի 1-ը։

**Ծրագրի 15-րդ միջոցառում**

***Ներքին հսկողություն Տեսչական մարմնի ծրագրի այլ միջոցառումների նկատմամբ (գործընթացների թվայնացում, միջազգային և տեղական համագործակցություն, բազաների ստեղծում, այլ)***

Տեսչական մարմնի էլեկտրոնային կառավարման և սպասարկման բաժինն իրանակացրել է Տեսչական մարմնի տարեկան ծրագրով նախատեսված հետևյալ աշխատանքները՝

1. Եվրասիական տնտեսական միության շրջանակներում 40, 41, 42, 43, 45 և 59, 60, 61 ընդհանուր գործընթացների ներդրման աջակցման շրջանակներում տարվել են աշխատանքներ վերոգրյալ ընդհանուր գործընթացների ԵԱՏՄ ծրագրային ապահովումների թեստավորման մասով։ Թեստավորումների ընթացքում առաջացած խնդիրները ներկայացվել են ԷԿԵՆԳ ՓԲԸ-ին և ԵՏՄ-ին՝ դրանց շտկման նպատակով։
2. Արտադրություն, վերամշակում և/կամ պահպանում իրականացնող կազմակերպությունների և անձանց Հայաստանի Հանրապետության երրորդ երկրների ռեեստրում իրականացվել են գրանցումներ և տվյալների փոփոխություններ։
3. Սահմանային պետական վերահսկողության էլեկտրոնային ինֆորմացիոն ավտոմատացված համակարգերի ներդրման շրջանակում տարվել են աշխատանքներ Տեսչական մարմնի *«Լամբրոն» էլեկտրոնային կառավարման միասնական համակարգի սահմանային վերահսկողության մոդուլի գործարկմանն ուղղված։* Գործարկման ընթացքում ի հայտ եկած խնդիրները փոխանցվել են կատարողներին՝ դրանք շտկելու նպատակով։
4. Տարվել են աշխատանքներ Տեսչական մարմնի Կենդանի կենդանիների կարանտինի վերահսկման գործընթացի ավտոմատացման համակարգի սպասարկմանը և վարմանը ուղղված, ապահովվել է համակարգի անխափան աշխատանքը։
5. Տեսչական մարմնի համացանցի և տեխնիկական միջոցների սպասարկման շրջանակում ապահովել է Տեսչական մարմնի կառուցվածքային և տարածքային ստորաբաժանումների համացանցի, հեռախոսային կապի, համակարգչային սերվերի սպասարկման և աշխատակիցների անհատական համակարգիչների ու այլ տեխնիկական միջոցների անխափան գործարկում, արդիականացում, օպերացիոն համակարգերի տեղադրում և թարմացում, սերվերների անվտանգության ապահովում, ներքին ցանցի սեգմենտացիայի վերակառուցում, ցանցային սարքավորումների ծրագրային համակարգրերի թարմացում։ Որոշ մարզային ստորաբաժանումներ և սահմանային վերահսկողության բաժիններ ապահովվել են Տեսչական մարմնի ինտերնետ կապով։
6. Սպասարկվել է պարտադիր սպանդանոցային մորթ իրականացնող տնտեսավարող սուբյեկտներին էլեկտրոնային եղանակով անասնաբուժական փաստաթղթերի տրամադրման, գրանցման և հաշվառման «EMS2» համակարգը և ապահովել վերջինիս կատարելագործումն ու անխափան աշխատանքը։
7. Բաժնի գործառույթների շրջանակում շարունակվել են աշխատանքները տեխնիկական կանոնակարգերի օբյեկտ հանդիսացող արտադրանքի պետական գրանցման վկայականների միասնական ռեեստր մուտքագրվող տեղեկատվության գնահատման և մուտքագրման ուղղությամբ։
8. Ի կատարումն Տեսչական մարմնի ղեկավարի 2023 թվականի փետրվարի 20-ի թիվ Ն/1620-2023 հանձնարարականի` ներկայացվել է մասնագիտական դիրքորոշում։ Միաժամանակ իրականացվել են «Լամբրոն» ներդրման պիլոտային ծրագրի աշխատանքներ, որն ավարտվելուց հետո վերջնական գործարկվել է իրական միջավայրում, առաջացել են բազմաթիվ խնդիրներ, որոնց մասին տեղյակ է պահվել այն համակարգող աշխատանքային խմբին։ «Լամբրոնը» ներկայումս լրամշակվում է։

Տեսչական մարմնի տարեկան ծրագրով նախատեսված «Արմֆիտոս» ծրագիրը ներդրված չէ, շարունակվում են «Լամբրոն» էլեկտրոնային կառավարման միասնական համակարգի «Արմֆիտոս» բաղադրիչի և ՌԴ «Արգուս Ֆիտո» համակարգերի ինտեգրացման ծրագրավորման աշխատանքները։

«Մեկ պատուհան» ծրագրի ինտեգրման մասով նախատեսվում է 2025 թվականին վարել բանակցություններ ՀՀ ՊԵԿ համապատասխան ստորաբաժանման ներկայացուցիչների հետ։

**Ծրագրի 16-րդ միջոցառում**

***Ներքին հսկողություն հետադարձ կապի ապահովման նկատմամբ***

Ուսումնասիրվում է ռիսկերի վերագնահատման գործընթացը, հաշվի առնելով հանձնարարականների կատարողականի կատարման ու տեսչական մարմին ներկայացնելու ժամկետները։

Տեսչական մարմնի կողմից տնտեսվարողներին տրված հաձնարականների կատարման ժամկետները վերահսկվում են կատարող տեսուչների կողմից, դրանց ժամկետների խախտման դեպքում զեկուցագիր է ներկայացվում վերադասին՝ վերստուգում իրականացնելու նպատակով։ Նշված գործառույթի նկատմամբ ռիսկերի վերագնահատման գործընթաց չի իրականացվում։

Հարկ է նկատել, որ Հայաստանի Հանրապետության կառավարության 2019 թվականի նոյեմբերի 28-ի «Հայաստանի Հանրապետության սննդամթերքի անվտանգության տեսչական մարմնի կողմից իրականացվող՝ սննդամթերքի անվտանգության, անասնաբուժության և բուսասանիտարիայի բնագավառներում իրականացվող ռիսկի վրա հիմնված ստուգումների մեթոդաբանությունը և ռիսկայնությունը որոշող չափանիշների ընդհանուր նկարագիրը հաստատելու և Հայաստանի Հանրապետության կառավարության 2012 թվականի դեկտեմբերի 27-ի N 1679-Ն որոշումն ուժը կորցրած ճանաչելու մասին» N 1687-Ն որոշմամբ, տնտեսավարողի ընդհանուր ռիսկը՝ ոլորտային և անհատական ռիսկի հանրագումարն է՝ Rը=Rո +Rա, անհատական ռիսկը՝ տնտեսավարող սուբյեկտների գործունեության վերլուծության արդյունքում ձևավորված ռիսկի և ստուգաթերթով արձանագրված խախտումների արդյունքում ձևավորված ռիսկի հանրագումարը՝ Rա = Rգ + Rս։ Վերոնշյալ որոշմամբ վերագնահատում իրականացնելու կարգը սահմանված չէ։

**Առաջարկվում է**

Քննարկել և ներկայացնել առաջարկություններ՝ ռիսկերի վերագնահատման գործընթացն իրականացնելու կարգը սահմանելու և հաստատելու վերաբերյալ։

**Տեսչական մարմնի կառավարման Խորհրդի որոշումների նկատմամբ հսկողություն**

Տեսչական մարմնի կառավարման խորհրդի 2024 թվականի դեկտեմբերի 27-ի N 16 որոշմամբ հավանություն է տրվել Տեսչական մարմնի որակի ապահովման վարչության 2024 թվականի 1-ին կիսամյակի հաշվետվությանը։

ՀՀ կառավարության 2015 թվականի հոկտեմբերի 1-ի N 1358-Ն որոշման հավելվածի 8-րդ կետի համաձայն՝ որակի ապահովման ստորաբաժանման գործունեությունն իրականացվում է որակի ապահովման տարեկան ծրագրի հիման վրա, որը յուրաքանչյուր տեսչական մարմնի համար կազմում է այդ մարմնի որակի ապահովման ստորաբաժանումը, հաստատում այդ մարմնի կառավարման խորհուրդը և պարբերաբար հետևում դրա իրականացմանը:

Ի կատարումն Տեսչական մարմնի խորհրդի որոշման՝ Վարչության կողմից ներկայացվել են Ն/1816-2025, Ն/1821-2025, Ն/1831-2025, Ն/1835-2025 գրությունները և պարբերաբար հսկվում են դրանց կատարման արդյունքները։